Merlin – Book The Seven Songs T A Barron Copyright text © Thomas A Barron Copyright ilustraţie hartă © Ian Schoenherr Toate drepturile rezervate Editura Litera O P ; C P , sector , Bucureşti, România tel : ; ; e-mail: comenzi@litera ro Ne puteţi vizita pe www litera ro Merlin Cele Şapte Cânturi T A Barron Copyright © Grup Media Litera pentru versiunea în limba română Toate drepturile rezervate Traducere din limba engleză: Mirella Acsente Editor: Vidraşcu şi fiii Redactor: Gabriela Trăşculescu Corector: Emilia Achim Copertă: Andreea Apostol Tehnoredactare şi prepress: Banu Gheorghe Descrierea CIP a Bibliotecii Naţionale a României BARRON, T A Merlin / T A Barron; trad din lb engleză şi note de Mirella Acsente — Bucureşti : Litera, - vol ISBN – – – – Cartea : Cele şapte cânturi – — ISBN – – – – I Acsente, Mirella (trad ) (note) Această carte îi este dedicată lui Currie, care îşi cântă viaţa ca şi cum ar fi un vers din cel de-al şaptelea Cânt, cu deosebită recunoştinţă pentru Ross, în vârstă de doi ani, care vede atât de bine cu inima lui Nota autorului Uneori în lungile ceasuri dinaintea zorilor, stau treaz şi ascult Pâlcurile de plopi care foşnesc în vânt Bufniţa de Virginia, care ţipă liniştit Şi, în rare ocazii, vocea lui Merlin, şoptită Înainte chiar să încep să aud vocea lui Merlin – cu atât mai mult să o aud suficient de limpede cât să spun povestea tinereţii lui pierdute –, a trebuit să învăţ puţin Şi să uit mult din ce am învăţat Dar în primul rând a trebuit să ascult cu atenţie, folosindu-mi mai mult decât doar urechile Căci acest vrăjitor este plin de surprize Anii pierduţi ai lui Merlin, primul volum din serie, a dezvăluit ciudatele întâmplări cu care au început anii pierduţi din cronologia lui De ce să fi dispărut acei ani din literatura tradiţională, doar ca să iasă la lumină acum, după multe secole? Răspunsul poate avea o oarecare legătură cu schimbările profunde – şi suferinţa cumplită – pe care Merlin le-a îndurat atunci Şi totuşi, acei ani s-au dovedit a fi deosebit de importanţi pentru cel care avea să devină într-o zi mentorul regelui Arthur Povestea anilor pierduţi ai lui Merlin a început atunci când a fost aruncat de valuri pe ţărmul stâncos al Ţării Galilor – un băiat aflat în pragul morţii Marea îi luase tot ce cunoscuse cândva Fără să ştie că, într-o bună, zi avea să ajungă cel mai mare vrăjitor al tuturor timpurilor, a zăcut acolo, chinuit de umbrele lucrurilor pe care nu şi le putea aduce aminte Căci nu avea amintiri Nu avea casă Şi nu avea un nume Din propriile cuvinte ale lui Merlin putem simţi neliniştea persistentă şi speranţa ascunsă din acea zi: Dacă închid ochii şi respir în ritmul legănat al mării, încă mai pot să-mi amintesc acea zi de demult Aspră, rece şi fără viaţă era, la fel de lipsită de promisiuni cum erau plămânii mei privaţi de aer De atunci am văzut multe zile, mai multe decât mi-a rămas putere să număr Şi totuşi, acea zi străluceşte la fel de luminoasă ca însuşi Galatorul, la fel de luminoasă ca ziua în care mi-am aflat numele, sau ca ziua în care am ţinut pentru prima oară în braţe un prunc ce purta numele de Arthur Poate că mi-aduc aminte atât de limpede deoarece durerea, asemenea unei cicatrice pe sufletul meu, nu avea să dispară Sau pentru că ea a marcat sfârşitul atât de multor lucruri Sau poate pentru că a marcat deopotrivă un început şi un sfârşit: începutul anilor mei pierduţi Acum, povestea tânărului Merlin continuă Poate că a rezolvat enigma Dansului Uriaşilor, dar în faţa lui se află un nod întunecat de ghicitori Rămâne de văzut dacă le poate dezlega cu succes, la timp pentru a-şi putea încheia periplul Provocarea este imensă Deşi Merlin a aflat de puterile sale ascunse, nu a reuşit nici pe departe să le stăpânească Deşi a aflat câte ceva din înţelepciunea druizilor, a grecilor şi a celţilor, abia a început să o înţeleagă Şi cu toate că şi-a descoperit propriul nume, şi ceva din adevăratul său destin, trebuie să afle secretul celor mai adânci abisuri ale fiinţei sale Pe scurt, încă nu ştie ce înseamnă să fii vrăjitor Dacă vrea să descopere vrăjitorul din sine, tânărul Merlin, care deja a pierdut atât de multe, trebuie să mai piardă ceva Pe drumul pe care a pornit, e posibil să şi câştige câteva lucruri E posibil să afle în cele din urmă adevărul despre prietena lui, Rhia E posibil să înţeleagă diferenţa dintre vedere şi intuiţie E posibil chiar să descopere, spre mâhnirea lui, că deţine înlăuntrul lui atât întunericul, cât şi lumina – chiar dacă află, spre bucuria lui, că are şi alte calităţi, adeseori numite contrarii: tinereţe şi bătrâneţe, masculin şi feminin, muritor şi nemuritor Câteodată, eroii legendari se înalţă prin cele trei niveluri ale sinelui, lumii şi Celeilalte Lumi Mai întâi eroul trebuie să descopere cărările ascunse din sine Apoi trebuie să triumfe asupra duşmanilor din viaţa muritoare de pe Pământ În cele din urmă trebuie să înfrunte pericolele şi posibilităţile spiritului Într-un fel, Merlin modifică acest tipar tradiţional, încercând să călătorească spre Cealaltă Lume în această carte, doar cel de-al doilea volum al seriei Dar Merlin, aşa cum am văzut, nu se pricepe prea bine să respecte regulile Adevărul este că, la fel ca în celelalte cărţi, Merlin va explora aici toate cele trei niveluri odată Totuşi, Cealaltă Lume, ţinutul spiritelor, este cel care deţine cheia acestei căutări E un loc misterios, rareori vizitat de muritori, plin de primejdii şi, totodată, de inspiraţie creatoare Dacă Merlin reuşeşte cumva să stăpânească Cele Şapte Cânturi ale Vrăjitoriei, să înfrângă aceleaşi forţe care l-au nimicit pe bunicul lui şi să descopere secretul Fântânii către Cealaltă Lume, ar putea cu adevărat să găsească drumul spre ţinutul spiritelor Iar dacă se întâmplă asta, s-ar putea întâlni deopotrivă cu misteriosul Dagda şi cu trădătorul Rhita Gawr… şi cu ceea ce ar mai fi putut rămâne din credinciosul său prieten, Belea Şi, pe parcursul acestei aventuri, e posibil să mai înveţe ceva Aşa cum a scris odată W B Yeats, umanitatea a tânjit întotdeauna să găsească o legătură cu ordinea cosmică, „să reunească percepţia spiritului, a divinului, cu frumuseţea naturală” De aceea tânărul Merlin, care şi-a perceput prima oară puterile de renaştere când a înfruntat o furtună căţărat pe ramurile unui copac, se străduieşte să obţină o asemenea legătură în vreme ce urmează drumul întortocheat către vrăjitorie Această parte din călătoria lui Merlin începe acolo unde s-a încheiat ultima, pe legendara insulă Fincayra Celţii cred că e o insulă aflată sub valuri, la jumătatea drumului între această lume şi Cealaltă Lume Un omphalos, ar spune grecii Dar cea mai bună descriere a insulei îi aparţine lui Elen, mama lui Merlin, care a numit-o pur şi simplu „un loc aflat undeva între” La fel precum ceaţa, care nu e nici cu totul apă şi nici cu totul aer, Fincayra nu e nici pe de-a-ntregul muritoare, nici pe de-a-ntregul nemuritoare E ceva între Şi Merlin e ceva între Nu e cu adevărat om, dar nici cu adevărat zeu Nu e nici bătrân, nici tânăr Carl Jung l-ar fi considerat un personaj fascinant, căci puterile mitice ale lui Merlin au izvorât deopotrivă din inconştient şi din conştient, la fel cum înţelepciunea sa îşi are obârşia deopotrivă în natură şi în cultură Nu este o întâmplare că majoritatea poveştilor despre Merlin îi atribuie o mamă pioasă şi un tată demonic, metafore pentru părţile luminoase şi cele întunecate din noi toţi Iar cea mai mare înţelepciune a lui Merlin nu vine din excluderea sau eliminarea laturii sale întunecate, ci mai degrabă din acceptarea ei, din recunoaşterea ei ca făcând parte din el însuşi În ultimă instanţă, acest sentiment al fragilităţii umane, alături de posibilităţile umane, e ceea ce îl face pe Merlin un mentor potrivit pentru regele Arthur Rămân profund îndatorat tuturor persoanelor menţionate în Nota autorului din primul volum, în special soţiei şi celei mai bune prietene ale mele, Currie, şi editorului meu extraordinar de înţelept, Patricia Lee Gauch În plus, aş vrea să îi mulţumesc lui Lloyd Alexander, ale cărui scrieri continuă să ne inspire pe toţi; lui Susan Cullinan, care înţelege înţelepciunea umorului; şi lui Sasha, blândul nostru labrador, care adeseori îmi încălzeşte picioarele în vreme ce scriu Încă o dată, Merlin şopteşte Haideţi să îl ascultăm, dar cu mare grijă Căci acest vrăjitor, aşa cum ştim, este plin de surprize T A B Am fost scos din propriul eu Am fost un spirit şi am cunoscut… secretele naturii, zborul păsărilor, rătăcirea stelelor şi felul în care alunecă peştii — Merlin, citat din VITA MERLINI, cartea lui Geoffrey of Monmouth, din secolul al XII-lea Prolog Cum au zburat veacurile… Mai repede, de departe, decât curajosul şoim care m-a purtat pe spatele lui cândva Mai repede, cu adevărat, decât săgeata durerii care mi s-a înfipt în inimă în ziua în care mi-am pierdut mama Şi totuşi încă mai văd Marele Consiliu din Fincayra, adunat în cercul de pietre aşezate în picioare, tot ce mai rămăsese din puternicul castel după Dansul Uriaşilor De multe veacuri nu mai fusese convocat un Mare Consiliu în acel loc; şi multe veacuri aveau să mai treacă până ce urma să fie convocat din nou Câteva probleme dificile îşi aşteptau rezolvarea din partea unor delegaţi, inclusiv cum să îl pedepsească pe monarhul învins şi dacă să fie sau nu ales un succesor Dar cea mai importantă problemă dintre toate era ce se putea face cu Comorile din Fincayra, în special cu Harpa Înflorită Nu pot să uit cum a început acea întâlnire Şi nici nu pot, oricât aş încerca, să uit cum s-a încheiat Cercul de pietre, o îngrămădire de umbre mai întunecate ca însăşi noaptea, se înălţa drept pe coama dealului Nicio mişcare, niciun sunet nu tulburau aerul nopţii Un liliac singuratic coborî în picaj către ruine, apoi viră şi se îndepărtă, poate de teamă că aşa-numitul Castel Înnegurat ar putea cumva să se înalţe din nou Dar tot ce mai rămăsese din turnurile şi crenelurile sale era cercul de pietre care stăteau în picioare, la fel de tăcute ca nişte morminte părăsite Încet, o lumină ciudată începu să alunece peste pietre Nu era lumina soarelui, căci mai erau multe ore până în zori, ci a stelelor de deasupra Treptat, stelele deveniră tot mai strălucitoare Era ca şi cum se apropiau într-un fel, coborând către cerc, privind cu o mie de ochi arzători Un fluture de noapte cu aripi mari, la fel de galben precum untul, se lăsă pe una dintre pietre Curând i se alăturară o pasăre de un albastru pal şi o bufniţă bătrână căreia îi lipseau mai multe pene Ceva alunecă peste o coloană prăbuşită la pământ, dar rămase în umbră O pereche de fauni, cu picioare şi copite de ţap şi cu piepturi şi chipuri de băieţi, apăru zburdând pe pajiştea din interiorul cercului Apoi sosiră copacii umblători, fagi, şi stejari, şi păducei, şi pini, înaintând pe coama dealului ca un talaz verde-închis Şapte femei şi bărbaţi fincayrani, cu ochii plini de uimire, pătrunseră în cerc alături de un grup de pitici cu barbă roşcată, un armăsar negru, câţiva corbi, două nimfe care se stropeau zgomotos într-un ochi de apă de la baza uneia dintre pietre, o şopârlă pătată, papagali, păuni, un inorog al cărui păr lucea la fel de alb precum cornul lui, o familie de gândăcei verzi care îşi aduseseră propria frunză pe care să stea, o căprioară cu puiul ei, un melc uriaş şi un phoenix care se holba întruna la mulţime fără să clipească Pe măsură ce soseau tot mai mulţi delegaţi, unul dintre fincayrani, un poet cu părul ciufulit, cu frunte înaltă şi ochi întunecaţi, atenţi, rămase în picioare, privind scena din faţa sa În cele din urmă păşi peste o coloană prăbuşită şi se aşeză lângă o fată voinică, îmbrăcată într-un veşmânt din viţe împletite De cealaltă parte a ei stătea un băiat, care ţinea în mână un toiag noduros şi părea mai mare decât cei treisprezece ani ai săi Ochii lui, mai negri ca smoala, aveau o privire ciudat de pierdută Nu de mult începuse să-şi spună Merlin Ţipetele şi bătăile de aripi, bâzâielile şi mârâiturile, şuierăturile şi mugetele umpleau aerul Când soarele se înălţă mai sus pe cer, zugrăvind cercul de pietre în nuanţe aurii, zgomotul se înteţi şi el Cacofonia sonoră se potoli doar o dată, atunci când un păianjen alb enorm, de două ori şi ceva mai mare ca armăsarul, intră în cerc Toate celelalte creaturi tăcură şi se dădură repede deoparte, căci, deşi se simţeau probabil onorate să li se alăture legendara Marea Elusa, mai bănuiau şi că i se stârnise pofta de mâncare, în călătoria ei până aici din peştera de cristal de sub Dealurile Înceţoşate Astfel, ea îşi găsi cu uşurinţă un loc Marea Elusa se instală pe o grămadă de stânci sparte şi îşi scărpină cocoaşa de unul din cele opt picioare ale sale Folosindu-se de un alt picior, îşi trase un sac mare, maro, de pe spate şi îl puse lângă ea Apoi îşi roti privirea prin cerc, oprindu-se pentru o clipă să se uite la Merlin Continuară să vină şi alţii Un centaur, cu o barbă care îi ajungea aproape până la copite, păşi solemn în cerc Două vulpi, cu cozile ţinute sus, intrară ţanţoşe după el, urmate de un elf al pădurii, o fată cu braţe şi picioare aproape la fel de subţiri ca părul ei castaniu O piatră vie, pătată de muşchi, se rostogoli în centru, cât pe ce să se ciocnească de un arici ce se mişca încet Un roi de albine pline de energie zbură aproape de pământ Lângă marginea cercului, membrii unei familii de căpcăuni se zgâriau şi se muşcau unul pe altul cu răutate, ca să-şi treacă timpul Şi mai veniră şi alţii, dar pe mulţi Merlin nu reuşi să-i identifice Unii arătau ca nişte tufişuri zburlite, cu ochi arzători, alţii semănau cu nişte beţe răsucite sau cu grămezi de noroi, iar alţii păreau invizibili, aruncând doar o vagă lucire de lumină tremurătoare pe pietre Văzu creaturi cu feţe bizare, feţe ameninţătoare, feţe curioase sau fără feţe deloc În mai puţin de o oră, cercul tăcut de piatră se transformase în ceva ce semăna mai degrabă cu un carnaval Poetul Cairpré se strădui să răspundă la întrebările lui Merlin despre creaturile ciudate şi minunate care îi înconjurau Aceea, explică el, era o găină a zăpezilor, la fel de greu de prins ca o rază de lună; iar cealaltă, mama-vâlcea, care se hrănea doar o dată la fiecare de ani – şi numai cu frunzele florii tendradil Unele dintre creaturile pe care el nu le ştia erau cunoscute fetei îmbrăcate în frunze, Rhia, din anii petrecuţi în Pădurea Druma Dar rămaseră câteva pe care nici Cairpré şi nici Rhia nu le puteau identifica Asta nu era ceva surprinzător Nimeni aflat în viaţă, poate cu excepţia Marii Elusa, nu-i văzuse vreodată pe toţi locuitorii, atât de diferiţi între ei, ai Fincayrei Curând după ce avusese loc Dansul Uriaşilor, care îl înlăturase pe maleficul rege Stangmar şi îi distrusese Castelul Înnegurat, din toate colţurile insulei se ridicaseră voci care cereau convocarea unui Mare Consiliu Pentru prima oară de când îşi aminteau cei de pe insulă, toţi cetăţenii muritori ai Fincayrei – fie ei păsări, fiare, insecte sau orice altceva – erau invitaţi să îşi trimită reprezentanţii la adunare Aproape fiecare neam răspunsese chemării Printre puţinii care lipseau se numărau goblinii războinici şi spectrele schimbătoare, care fuseseră alungate înapoi în peşterile din Dealurile Întunecate, după înfrângerea lui Stangmar; copăcenii, care dispăruseră de pe insulă cu mult timp în urmă; şi oamenii mării, care locuiau în apele ce înconjurau Fincayra, dar nu putuseră să fie găsiţi la timp pentru a fi invitaţi După ce studie mulţimea, Cairpré remarcă plin de tristeţe că nici marii vulturi ai canioanelor, unul din cele mai vechi neamuri de pe Fincayra, nu erau prezenţi În timpurile de demult, strigătul tulburător al unui vultur al canioanelor întotdeauna marca începutul unui Mare Consiliu Dar nu şi de data asta, căci forţele lui Stangmar vânaseră până la dispariţie mândrele păsări Acel strigăt, încheie Cairpré, nu va mai răsuna niciodată printre dealurile acestui ţinut Apoi Merlin zări o cotoroanţă palidă, bulboasă, fără păr pe cap şi fără îndurare în ochi O recunoscu şi se înfioră Deşi îşi luase multe nume de-a lungul vremurilor, cel mai adesea era numită Domnu, care însemna „soartă întunecată” De-abia o zări, că ea şi dispăru în mulţime Merlin ştia că îl evita Şi ştia şi de ce Deodată, un huruit puternic, mai tare decât zgomotul adunării, scutură coama de deal Una dintre pietrele rămase în picioare se clătină periculos Huruitul crescu, iar piatra se prăbuşi la pământ, cât pe ce să strivească sub ea căprioara şi pe puiul ei Merlin şi Rhia se priviră – nu cu spaimă, ci cu subînţeles Căci mai auziseră şi înainte paşii uriaşilor Două siluete enorme, fiecare la fel de înaltă cât castelul care se înălţase înainte în acest loc, pătrunseră cu paşi apăsaţi în cerc Veniseră de departe, din munţi, amânând reconstrucţia oraşului lor ancestral, Varigal, ca să participe la Marele Consiliu Merlin se întoarse, sperând să îl vadă pe prietenul său, Shim Dar Shim nu se număra printre nou-sosiţi Băiatul oftă, spunându-şi că, oricum, probabil că Shim ar fi dormit pe toată durata adunării Primul uriaş, o femeie cu părul răvăşit, cu ochii de un verde strălucitor şi o gură strâmbă, mormăi şi se aplecă să ridice piatra căzută Deşi douăzeci de cai s-ar fi opintit din răsputeri ca să o poată mişca, ea o aşeză la loc fără nicio greutate Între timp, tovarăşul ei, un bărbat cu pielea roşcovană şi braţe la fel de groase ca trunchiul de stejar, îşi puse mâinile în şolduri şi privi scena După un lung moment, dădu din cap spre ea Încuviinţă la rândul ei din cap, drept răspuns Apoi, cu un alt mormăit, îşi ridică mâinile în aer, părând să apuce norii care alunecau pe cer Văzând asta, Cairpré ridică din sprâncenele stufoase a mirare Sus, pe cer, se ivi un mic punct întunecat Ţâşni în spirală din nori, ca şi cum ar fi fost prins într-un vârtej invizibil Veni din ce în ce mai jos, până când ochii fiecărei creaturi din cerc se opriră asupra lui O nouă tăcere se aşternu peste adunare Chiar şi nestăpânitele nimfe de apă rămaseră fără glas Punctul deveni tot mai mare pe măsură ce cobora Curând, se văzură nişte aripi largi, apoi o coadă lată, apoi lumina soarelui se reflectă într-un cioc coroiat Un ţipăt spintecă deodată văzduhul, răsunând dintr-o coamă de deal într-alta, până când însuşi pământul păru să răspundă chemării Chemării unui vultur al canioanelor Aripile puternice se desfăcură larg, întinzându-se asemenea unei pânze de corabie Apoi aripile se îndoiră pe spate, în vreme ce nişte gheare enorme se îndreptară spre pământ Iepurii şi vulpile scânciră la vederea lor şi multe alte animale se traseră înapoi de spaimă Cu o singură bătaie de aripi maiestuoasă, marele vultur al canioanelor coborî pe umărul uriaşei cu părul răvăşit Începuse Marele Consiliu al Fincayrei Ca prim punct al ordinii de zi, delegaţii se puseră de acord că nimeni nu trebuia să părăsească adunarea până nu aveau să se rezolve toate problemele De asemenea, la cererea şoarecilor, fiecare dintre delegaţi promise să nu mănânce pe nimeni în timpul dezbaterilor Numai vulpile obiectară la această propunere, susţinând că doar problema felului în care avea să fie folosită Harpa Înflorită putea dura câteva zile pentru a fi soluţionată Chiar şi aşa, adoptară regula Pentru a asigura respectarea ei, însăşi Marea Elusa se oferi, amabilă, să o aplice Deşi nu spuse cum avea de gând să facă asta, nimeni nu păru dispus să o întrebe La următorul punct al discuţiilor, adunarea declară cercul de pietre un monument sacru După ce îşi drese glasul cu subtilitatea unei alunecări de grohotiş, uriaşa cu părul sălbatic propuse ca ruinele Castelului Înnegurat să primească un nou nume: Dansul Uriaşilor, sau Estonahenj, în vechea limbă a uriaşilor Delegaţii adoptară numele în unanimitate, deşi o tăcere grea se aşternu peste cerc Căci, în vreme ce Dansul Uriaşilor reprezenta speranţa Fincayrei pentru un viitor mai luminos, era genul de speranţă care izvorăşte doar din cea mai profundă durere Treptat, discuţia ajunse la soarta lui Stangmar Deşi regele cel hain sfârşise înfrânt, viaţa îi fusese salvată – de nimeni altul decât de Merlin, singurul lui fiu Deşi lui Merlin însuşi, fiind doar în parte fincayran, nu îi era îngăduit să-şi exprime propriile opinii în acea adunare, poetul Cairpré se oferi să vorbească în numele lui După ce ascultă rugămintea băiatului de a-i fi cruţată viaţa tatălui său, oricât ar fi fost el de ticălos, Marele Consiliu discută aprins ore în şir În cele din urmă, trecând peste obiecţiile puternice ale uriaşilor şi ale vulturului canioanelor, adunarea hotărî ca Stangmar să fie închis pentru tot restul zilelor sale într-una din peşterile aflate la nord de Dealurile Întunecate, din care nu putea scăpa Apoi se puse problema cine ar trebui să conducă Fincayra Albinele sugerară că regina lor putea să domnească peste toţi, dar propunerea nu găsi sprijin Atât de recentă era cumplita suferinţă resimţită în timpul domniei lui Stangmar, încât mulţi delegaţi se opuseră cu înflăcărare existenţei unui conducător Nici măcar un parlament al locuitorilor insulei nu ar fi fost bun, susţinură ei, căci, în timp, puterea întotdeauna corupe Dinspre partea lui, Cairpré condamnă acest fel de a gândi ca fiind o prostie Dădu exemple de anarhie care duseseră la distrugerea altor popoare şi avertiză că, fără o conducere, Fincayra avea să cadă din nou pradă tiranului războinic din Cealaltă Lume, Rhita Gawr Şi totuşi, cea mai mare parte a delegaţilor respinseră argumentele lui Marele Consiliu votă într-un număr covârşitor pentru a continua fără nicio conducere Apoi abordară cea mai serioasă problemă dintre toate Ce trebuia făcut cu Comorile din Fincayra? În vreme ce toată lumea privea cu uimire şi respect, Marea Elusa deschise sacul de lângă ea şi scoase Harpa Înflorită Cutia sa de rezonanţă, făcută din lemn de stejar, incrustată cu lemn de frasin şi sculptată cu desene florale, lucea straniu Un fluture verde pluti înspre ea şi se lăsă pe coarda ei cea mai mică Cu o mişcare a unuia din picioarele ei enorme, Marea Elusa alungă fluturele, făcând coarda să scoată un clinchet uşor După ce stătu să-l asculte, ea scoase şi restul comorilor: sabia Tăiş-adânc, Aducătorul de Vise, Sfera de Foc şi şase dintre cele Şapte Unelte Înţelepte (din păcate, cea de-a şaptea se pierduse odată cu prăbuşirea castelului) Toţi ochii cercetară Comorile Un timp, nimeni nu se mişcă Pietrele înseşi păreau să se aplece în faţă pentru a vedea mai bine Delegaţii ştiau că, odinioară, cu mult înainte de ridicarea la putere a lui Stangmar, aceste Comori legendare aparţinuseră tuturor fincayranilor şi fuseseră folosite de toţi, fără oprelişte, pe întreaga insulă Însă asta făcuse Comorile vulnerabile în faţa hoţilor, aşa cum dovedise prea bine Stangmar Un iepure pătat sugeră ca fiecare Comoară să aibă un păzitor, cineva care să fie responsabil cu vegherea ei şi să se îngrijească să fie folosită cu înţelepciune În acest fel, Comorile ar putea fi folosite de toată lumea, dar în acelaşi timp ar fi şi protejate Cei mai mulţi dintre reprezentanţi se declarară de acord şi îi cerură Marii Eluse să aleagă păzitorii Dar marele păianjen refuză, declarând că doar cineva mult mai înţelept ar putea face asemenea alegeri Ar fi nevoie de un vrăjitor adevărat – cineva precum Tuatha, ale cărui cunoştinţe fuseseră atât de vaste, se spunea, încât găsise chiar o potecă secretă către Cealaltă Lume, pentru a se sfătui cu Dagda, cel mai mare dintre toate spiritele Dar Tuatha murise cu mulţi ani în urmă În final, după multe rugăminţi, Marea Elusa acceptă să vegheze Comorile în peştera ei de cristal, dar numai până ce vor putea fi găsiţi păzitorii potriviţi Deşi asta rezolva pentru moment problema Comorilor, nu răspundea şi la întrebarea privind Harpa Înflorită În ţinutul din jur, afectat de Rugina lui Rhita Gawr, nu se vedea niciun semn de viaţă, nici măcar un firişor de iarbă verde Dealurile Întunecate, mai ales, aveau nevoie de ajutor, căci acolo distrugerea fusese cumplită Doar magia Harpei ar fi putut trezi la viaţă pământul Dar cine să fie cel care să o poarte? Nimeni nu mai cântase la Harpă de foarte mulţi ani, de când Tuatha însuşi o folosise pentru a vindeca pădurea distrusă de dragonul din Ţinuturile Pierdute Deşi pădurea revenise în cele din urmă la viaţă, Tuatha recunoscuse că arta de a cânta la Harpă îi solicitase mai multă pricepere decât potolirea dragonului furios, pe care-l adormise prin magie Harpa, avertizase el, răspundea doar la atingerea cuiva cu inimă de vrăjitor Primul care încercă fu cel mai bătrân dintre păuni Rotindu-şi penele din coadă, păşi ţanţoş către Harpă şi îşi lăsă capul în jos Cu o mişcare iute a ciocului, ciupi una dintre corzi Un sunet pur, răsunător, se auzi, zăbovind o clipă în aer Dar nu se mai întâmplă nimic Magia Harpei rămase adormită Păunul încercă din nou, dar tot nu obţinu nimic, în afară de o singură notă Unul câte unul, alţi câţiva delegaţi se apropiară Unicornul, cu pielea sa albă lucitoare, îşi trecu cornul peste corzi Rezultatul a fost un acord tulburător, dar nimic mai mult Apoi veniră un urs brun imens, un pitic a cărui barbă îi ajungea mai jos de genunchi, o femeie solidă şi una dintre nimfele de apă, dar toţi fără succes În cele din urmă, o broască râioasă cafenie ieşi ţopăind din umbra picioarelor lui Merlin şi se apropie de Marea Elusa Oprindu-se îndeajuns de departe de marele păianjen, broasca spuse răguşit: — Poate că tu nu eşti vrăjitor, dar eu chiar cred că ai inima unuia Nu vrei tu să porţi Harpa? Marea Elusa doar scutură din cap Ridicându-şi trei picioare, arătă în direcţia lui Cairpré — Eu? se bâlbâi poetul Cred că glumeşti! Eu am tot atâta inimă de vrăjitor cum am şi cap de porc! „Ştiinţa mea-i redusă, înţelepciunea-i dusă” N-aş putea niciodată să fac Harpa să-mi răspundă Mângâindu-şi bărbia, se întoarse către băiatul de lângă el Dar pot să mă gândesc la cineva care ar fi în stare — Băiatul? mârâi sceptic ursul brun, în vreme ce băiatul se foi stânjenit — Nu ştiu dacă are sau nu inimă de vrăjitor, recunoscu Cairpré aruncându-i o privire piezişă lui Merlin Mă îndoiesc chiar că el însuşi ştie Ursul lovi cu laba în pământ — Atunci de ce îl propui? Poetul schiţă un zâmbet — Pentru că eu cred că în el se ascund mai multe decât se arată la prima vedere În definitiv, el e cel care a distrus Castelul Înnegurat Lăsaţi-l să-şi încerce mâna cu Harpa — Sunt de acord, declară o bufniţă mărunţică, pocnind din fălci E nepotul lui Tuatha — Şi fiul lui Stangmar! răcni ursul Chiar dacă e-n stare să trezească la viaţă muzica Harpei, nu putem avea încredere în el În centrul cercului păşi elful pădurii, cu părul castaniu curgându-i asemenea unui pârâu Făcu o plecăciune scurtă în faţa Rhiei, care îi întoarse salutul Apoi, cu o voce cântată, se adresă grupului: — Pe tatăl băiatului nu-l cunosc, deşi mi s-a spus că în tinereţe se juca adeseori în Pădurea Druma Şi, întocmai precum copacul noduros care ar fi putut să crească înalt şi drept, nu pot să spun dacă vina îi aparţine lui sau înţelepţilor insulei, care nu i-au acordat ajutor Dar o cunosc pe mama băiatului Îi ziceam Elen-cea-cu-Ochii-de-Safir M-a vindecat odată, când fusesem cuprins de fierbinţeală Era magie în atingerea ei, mai multă chiar decât ştia ea Poate că fiul ei are acelaşi har Eu spun că ar trebui să îl lăsăm să încerce Harpa Un murmur aprobator străbătu mulţimea Ursul se plimba încolo şi-ncoace, mormăind pentru sine, dar în cele din urmă nu mai aduse nicio obiecţie Când Merlin se ridică de lângă coloană, Rhia îşi trecu braţul înfăşurat în viţe peste braţul lui El îi aruncă o privire recunoscătoare, apoi păşi încet către Harpă O luă cu grijă, strângând în braţe cutia de rezonanţă, şi peste adunare se lăsă din nou tăcerea Băiatul trase aer adânc în piept, ridică mâna şi ciupi una dintre corzi O notă adâncă vibră, plutind în aer preţ de un lung moment Simţind că nu se petrece nimic deosebit, Merlin îşi întoarse faţa dezamăgită către Rhia şi Cairpré Ursul brun mormăi satisfăcut În clipa următoare, vulturul canioanelor, cocoţat încă pe umărul uriaşei, scoase un ţipăt ascuţit Şi alţii se alăturară strigătului, urlând, mugind şi tropăind plini de entuziasm Căci pe pământ, arcuindu-se chiar peste vârful ghetei lui Merlin, răsărise un fir de iarbă, la fel de verde precum un pom tânăr spălat de ploi Băiatul zâmbi şi ciupi din nou coarda, şi alte câteva fire de iarbă se iviră Când, în cele din urmă, agitaţia se domoli, Cairpré se apropie cu paşi mari de Merlin şi îi strânse mâna — Bravo, băiete, bravo! Apoi, după o scurtă pauză, adăugă: Ştii, e o imensă responsabilitate să vindeci pământurile Merlin înghiţi cu greu — Ştiu — Odată ce te-apuci de această sarcină, nu trebuie să cunoşti odihna până n-o termini Chiar acum, forţele lui Rhita Gawr plănuiesc un nou asalt Poţi să fii sigur de asta! Dealurile Întunecate, unde multe din forţe stau ascunse în peşteri şi crevase, sunt ţinuturile cele mai vătămate de Rugină – şi, de asemenea, cele mai vulnerabile în faţa unui atac Cairpré bătu uşor în instrumentul de stejar Aşadar, spuse, trebuie să începi cu Dealurile Întunecate şi să rămâi acolo până când sarcina e îndeplinită Lasă pentru mai târziu Câmpiile Ruginii şi celelalte ţinuturi care tânjesc să revină la viaţă Dealurile Întunecate trebuie vindecate înainte ca Rhita Gawr să se întoarcă, altfel vom pierde singura noastră şansă Poetul îşi muşcă buza gânditor, apoi adăugă: Şi încă ceva, băiete, când se va întoarce, Rhita Gawr o să te caute Ca să-şi arate recunoştinţa pentru câte necazuri i-ai adus Aşa că evită să faci ceva care i-ar putea atrage atenţia Vezi-ţi doar de treaba ta: vindecarea Dealurilor Întunecate — Dar dacă, după ce plec de aici, nu mai pot face Harpa să cânte? — Dacă Harpa pur şi simplu nu mai răspunde la atingerea ta, vom înţelege Dar nu uita: dacă o poţi face să cânte, dar îţi neglijezi sarcina, nu vei fi niciodată iertat Merlin încuviinţă încet din cap Cu privirile delegaţilor aţintite asupra sa, dădu să-şi aşeze cureaua de piele a Harpei peste umăr — Aşteaptă! se auzi vocea cotoroanţei Domnu Înainta spre băiat cu ochii larg deschişi, încreţindu-şi în valuri de riduri scalpul Apoi ridică un braţ şi îndreptă un deget noduros către el Băiatul pe jumătate muritor nu poate purta Harpa! Trebuie să părăsească insula Căci, dacă rămâne, Fincayra e sortită pieirii! Aproape toată lumea se înfioră la auzul cuvintelor ei, până şi Merlin Căci ele purtau o forţă stranie, tăind mai adânc decât orice sabie Domnu îşi scutură degetul — Dacă nu pleacă, şi asta cât mai curând, vom pieri cu toţii O pală de vânt rece străbătu cercul, făcându-i chiar şi pe uriaşi să se cutremure — Aţi uitat cu toţii legea, stabilită de însuşi Dagda, care interzice oricărei fiinţe cu sânge omenesc să rămână prea mult timp pe această insulă? Aţi uitat cu toţii că acest băiat s-a născut chiar aici, în ciuda unei interdicţii încă şi mai vechi? Dacă îl lăsaţi să poarte Harpa, cu siguranţă va avea pretenţia că Fincayra este căminul lui de drept Probabil că nu are nicio intenţie de a se întoarce în lumea de dincolo de ceţuri Ascultaţi-mi avertismentul! Băiatul ăsta ar putea tulbura însuşi echilibrul dintre lumi Ar putea aduce asupra noastră mânia lui Dagda Şi mai rău încă, adăugă ea cu un rânjet răutăcios, ar putea fi o unealtă a lui Rhita Gawr, aşa cum a fost şi tatăl lui înainte — Nu sunt! protestă Merlin Tu vrei să fiu alungat doar ca să nu trebuiască să-mi dai înapoi Galatorul În ochii lui Domnu se iviră flăcări — Ei, vedeţi? Se adresează Marelui Consiliu, deşi nu este cu adevărat unul dintre noi Nu are niciun respect pentru legile Fincayrei, aşa cum nu are niciun respect faţă de adevăr Cu cât e exilat mai curând, cu atât va fi mai bine Multe capete din mulţime se mişcară în semn de aprobare Merlin dădu să vorbească din nou, dar altcineva i-o luă înainte Era Rhia Cu ochii ei albaştri-cenuşii înflăcăraţi, se întoarse către cotoroanţa cheală — Nu te cred Pur şi simplu nu te cred Trase aer adânc în piept şi adăugă: Şi nu eşti tu cea care a uitat ceva? Acea profeţie, acea profeţie foarte veche, că numai un copil cu sânge omenesc îl poate învinge pe Rhita Gawr şi pe cei care îl servesc? Şi dacă acesta e Merlin? Tot ai mai vrea să-l alungi? Domnu deschise gura, dezvelindu-şi dinţii înnegriţi, apoi o închise la loc — Faaata spuuune adevăăărul, tună vocea adâncă a Marii Eluse Ridicându-şi trupul uriaş cu opt picioare, se uită cu atenţie la Domnu Băiaaatul treeebuie săăă rămââână! Ca şi cum vraja fusese ruptă, delegaţii de toate felurile bătură din picioare, mormăiră sau fluturară din aripi pentru a-şi exprima aprobarea Văzând asta, Domnu se strâmbă — V-am avertizat, bombăni cotoroanţa Băiatul ăla ne va aduce tuturor distrugerea Cairpré clătină din cap — Timpul o va dovedi Domnu se uită urât la el Apoi se întoarse şi dispăru în mulţime – nu înainte de a-i arunca lui Merlin o privire care îi strânse stomacul băiatului Rhia se întoarse către Cairpré — N-ai de gând să-l ajuţi să şi-o pună pe umăr? Poetul râse, scuturându-şi coama zburlită — Sigur, zise Trecu apoi cureaua de piele a Harpei peste capul lui Merlin şi i-o aşeză pe umăr Ştii că asta este o responsabilitate, băiete! Noi toţi depindem de tine Chiar şi aşa, îţi doresc să fie totodată o bucurie Cu fiecare atingere a acelor corzi, fie să umpli de flori un nou câmp! Tăcu puţin, privindu-l gânditor pe Merlin Apoi îşi coborî vocea şi adăugă: Şi fie să te vindeci şi tu, în vreme ce vindeci pământul! Un tunet de aplauze răsună în jurul cercului sacru Şi cu asta, Marele Consiliu al Fincayrei luă sfârşit PARTEA ÎNTÂI I Salvatorul Când am ajuns în vârful dealului, mi-am ridicat puţin mai sus pe umăr Harpa Înflorită Primele raze ale zorilor brăzdau cerul, pictând norii în stacojiu şi roşu aprins Lumina rubinie atingea dealurile cele mai îndepărtate, aprinzând cei câţiva copaci subţiratici care se profilau asemenea unor fire de păr pe linia orizontului Şi totuşi, în ciuda copacilor înflăcăraţi, dealurile înseşi rămâneau întunecate, în aceeaşi culoare ca firele de iarbă sfărâmicioase de sub ghetele mele de piele – culoarea sângelui uscat Chiar şi aşa, în vreme ce sub tălpile mele pârâia pământul pârjolit, am început să zâmbesc Abia băgam în seamă vântul îngheţat care îmi pătrundea prin tunica de culoare cafenie şi îmi muşca obrajii Căci mă simţeam încălzit de sarcina mea Sarcina pe care mi-o îndeplineam deja de trei săptămâni Misiunea de a trezi la viaţă pământul La fel cum făcuse cu mult timp în urmă marele vrăjitor Tuatha, tatăl tatălui meu, purtasem Harpa peste ce mai rămăsese din câmpuri şi păduri Şi, la fel ca Tuatha însuşi, făcusem acele ţinuturi să revină la viaţă – ba chiar cu o uşurinţă surprinzătoare, aş fi putut adăuga Harpa răspundea mult mai uşor, pe zi ce trecea Aproape că părea dornică să facă ce voiam eu Ca şi cum pe mine mă aşteptase încă din vremea lui Tuatha Desigur, chiar şi cu acest succes al meu, îmi dădeam seama că nu eram vrăjitor Ştiam doar lucrurile de bază ale magiei N-aş fi rezistat nici măcar o zi ca ucenic al unuia ca Tuatha Şi totuşi… Eram ceva O salvasem pe prietena mea, Rhia, de la o moarte sigură de mâna lui Stangmar Îi dărâmasem acestuia castelul Plus că distrusesem planurile stăpânului său, Rhita Gawr Mi se părea firesc aşadar ca Marele Consiliu să-mi fi încredinţat mie Harpa Şi ca Harpa să facă ce-i ceream M-am apropiat de o formaţiune de stânci întunecate şi am observat o viroagă mică aflată la baza ei Era limpede că viroaga asta nu mai văzuse niciun strop de apă de mulţi ani Pământul care nu fusese spulberat de vânt arăta crăpat şi uscat ca o carcasă pârjolită de soare În afară de un copac singuratic şi strâmb, care mai avea doar o fâşie de coajă rămasă pe trunchi şi nici măcar o frunză, nu era urmă de viaţă acolo Nici plante Nici insecte Nici vreun fel de animale Zâmbind încrezător, am frecat vârful noduros al toiagului meu, simţind crestăturile adânci din lemn şi mirosind aroma iute de tsuga L-am aşezat pe pământ, apoi am tras cureaua de piele a Harpei de pe umărul meu, având grijă să nu se încurce în şnurul săculeţului cu ierburi pe care mi-l dăduse mama în ultimele momente petrecute împreună Ţinând Harpa pe braţul stâng, i-am cercetat desenele florale complicate, incrustaţiile din lemn de frasin, găurile de sunet atent spaţiate Corzile, făcute din maţe de capră, luceau întunecate în lumina zorilor Iar gâtul, care unea cutia de rezonanţă cu rama, se arcuia la fel de graţios ca aripa unei lebede Într-o bună zi, mi-am promis, voi învăţa cum să construiesc o harpă ca aceasta O altă pală rece de vânt m-a lovit, şi eu mi-am trecut degetele peste corzi Muzica a izbucnit dintr-odată, o muzică magică, vioaie, care mi-a înveselit inima aşa cum nimic nu o mai făcuse de când o auzisem pe mama mea cântând cu atât de mult timp în urmă Deşi purtasem deja Harpa peste zeci de dealuri, nu mă săturasem câtuşi de puţin de cântecul ei răsunător Şi ştiam că nu aveam să mă satur niciodată O mlădiţă de ferigă s-a ridicat din pământ şi a început să se desfacă Am ciupit din nou corzile Deodată, panta dealului a revenit la viaţă Lujeri fragili au devenit fire verzi şi mlădioase de iarbă Un pârâiaş a început să curgă prin viroagă, îmbibând pământul însetat Floricele mici albastre, stropite cu picături de rouă, au ţâşnit de-a lungul malurilor O mireasmă nouă a umplut aerul, un amestec de levănţică, lămâiţă şi cedru Am tras adânc în piept această izbucnire de arome, în vreme ce ascultam melodia Harpei care încă mai pulsa în aer Apoi zâmbetul mi s-a stins, căci mi-am amintit de miresmele colecţiei de ierburi a mamei mele Ce mult trecuse de când nu le mai mirosisem! Încă dinainte să mă nasc eu, Elen-cea-cu-Ochii-de-Safir se înconjurase de petale, seminţe, frunze şi rădăcini uscate, bucăţi de scoarţă de copac şi orice altceva putea folosi pentru a vindeca rănile altora Deşi bănuiam că uneori îşi umplea viaţa cu asemenea lucruri doar pentru că îi plăceau toate acele arome La fel făceam şi eu – cu excepţia mărarului, care îmi stârnea strănutul Dar mult mai mult decât aromele pe care le preţuia, îmi plăcea compania mamei mele Întotdeauna încerca să mă facă să mă simt bine şi în siguranţă Chiar şi când lumea nu o lăsa – ceea ce se întâmpla mult prea des A avut grijă de mine în toţi acei ani violenţi din Gwynedd, numit de unii Ţara Galilor, fără măcar să ceară recunoştinţă Chiar şi atunci când a devenit rece şi distantă în speranţa de a mă apăra de trecut, chiar şi atunci când aproape mă sufocam de furie în faţa refuzului ei de a-mi răspunde la întrebările legate de tatăl meu, chiar şi atunci când mă răzbunam, copleşit de furie şi confuzie, refuzând să mă adresez ei cu acel singur cuvânt pe care îşi dorea atât de mult să îl audă – chiar şi atunci o iubeam Iar acum, când înţelegeam în sfârşit ce făcuse pentru mine, nu puteam să-i mulţumesc Era departe, mult prea departe, dincolo de ceţuri, dincolo de ocean, dincolo de coasta stâncoasă din Gwynedd Nu o puteam atinge Nu mă mai puteam adresa ei cu acel cuvânt: mamă Un culic mare a ciripit pe creanga copacului, aducându-mă cu gândurile în prezent Ce cântec vesel şi puternic! Am ciupit din nou corzile harpei În faţa ochilor mei, copacul însuşi s-a trezit la viaţă S-au format muguri, s-au ivit frunze, iar fluturi cu aripi strălucitoare au zburat către ramuri O coajă cenuşie, netedă, a îmbrăcat întregul trunchi şi crengile Rădăcinile s-au umflat, încleştându-se de malul apei, care acum se rostogolea repede către poalele dealului Un fag Am zâmbit, văzând cum ramurile sale groase se întindeau spre cer Briza a trecut printre frunzele lui argintii, făcându-le să vălurească De câte ori vedeam un fag, era ceva în înfăţişarea lui care mă umplea mereu de pace, de o putere calmă Şi îl salvasem Îl adusesem înapoi la viaţă La fel cum adusesem la viaţă întregul deal, asemenea multor dealuri înainte Am simţit fiorul propriei puteri Marele Consiliu făcuse o alegere bună Poate că, într-adevăr, aveam inima unui vrăjitor Apoi mi-am zărit chipul oglindit într-un ochi de apă format între rădăcinile copacului de lângă mal Surprins de obrajii mei plini de cicatrice şi de ochii negri, lipsiţi de lumină, zâmbetul mi s-a stins Cum îmi descrisese Rhia ochii în prima zi când ne întâlniserăm? „Ca două stele ascunse de nori ” Mi-am dorit să pot vedea din nou cu ochii, cu propriii ochi Să văd cu cea de-a doua vedere a mea era, desigur, mult mai bine decât să fiu orb Nu puteam să uit acel moment miraculos când descoperisem că puteam într-adevăr să văd fără ochii mei Şi totuşi, cea de-a doua vedere nu o înlocuia pe cea adevărată Culorile erau mai şterse, detaliile, neclare, întunecimea era cu atât mai aproape Ce n-aş fi dat să-mi vindec ochii! Deşi arşi şi inutili, ştiam în permanenţă că erau acolo Îmi aminteau în mod constant de tot ce pierdusem Şi pierdusem atât de mult! Aveam doar treisprezece ani, şi deja îmi pierdusem mama, tatăl, căminele pe care le cunoscusem, precum şi propriii ochi Aproape că o auzeam pe mama, în felul ei încurajator, întrebându-mă dacă şi câştigasem ceva Dar ce? Curajul de a trăi singur poate Şi abilitatea de a salva toate pământurile pustiite ale Fincayrei M-am întors din nou către fag Salvasem deja o bună parte din Dealurile Întunecate, de la ruinele Castelului Înnegurat, acum un cerc sacru de pietre, până aproape de marginea de nord a Mlaştinii Bântuite În următoarele câteva săptămâni aveam să aduc din nou la viaţă şi restul Apoi urma să fac la fel pentru Câmpiile Ruginii Deşi avea multe mistere, Fincayra nu era de fapt un loc prea mare Am pus jos Harpa şi m-am apropiat de fag Mi-am aşezat palmele pe coaja netedă, argintie, şi mi-am desfăcut degetele, simţind cum curgea viaţa prin trunchiul maiestuos Apoi mi-am strâns buzele şi am scos un sunet jos, foşnitor Copacul s-a cutremurat, ca şi cum s-ar fi eliberat din nişte lanţuri nevăzute Ramurile sale au fremătat, scoţând un sunet foşnitor asemănător cu al meu Am dat din cap, încântat de abilităţile mele Am scos din nou acel sunet foşnitor Din nou, copacul a răspuns De data asta însă a făcut mai mult decât să tremure doar Căci îi dădusem o comandă „Apleacă-te! Apleacă-te până la pământ!” Voiam să mă aşez în cele mai înalte ramuri ale sale Apoi aveam să-i comand să se îndrepte la loc, pentru a mă ridica spre cer Căci, de când îmi aminteam, adorasem să mă caţăr în vârful copacilor Pe orice vreme Dar întotdeauna simţisem nevoia să urc acolo singur – până astăzi Ezitând, cu multe pocnituri şi scârţâituri, marele fag a început să se aplece O bucată de scoarţă s-a desprins de trunchi Am întins gâtul, urmărind cum coborau cele mai înalte ramuri Când copacul s-a îndoit în faţa mea, mi-am ales locul, o ramificaţie nu departe de vârf Deodată, am auzit un alt sunet foşnitor Copacul a încremenit şi, încet, a început să se îndrepte la loc Furios, mi-am repetat comanda Copacul s-a oprit iar, apoi a început din nou să se aplece spre mine Şi iarăşi un sunet foşnitor a umplut aerul Copacul a încetat să se mai aplece şi a dat din nou să se îndrepte Obrajii mi s-au înfierbântat Cum se putea aşa ceva? Mi-am adâncit degetele în trunchi, gata să încerc din nou, când un râs limpede, ca un clopoţel, mi-a ajuns la ureche M-am răsucit şi am văzut o fată înveşmântată în frunze, cu ochii albaştri-cenuşii şi o coamă de păr castaniu ondulat Viţe lucioase se înfăşurau în jurul trupului ei ca şi cum ea însăşi era un copac Mă privea, încă râzând, cu mâinile pe cordonul ei de iarbă împletită — Rhia! Ar fi trebuit să-mi dau seama! Ea şi-a lăsat capul într-o parte — Aşa de repede te-ai plictisit de limba fagului? Iar vorbeşti ca un celt — Încă aş mai vorbi cu fagul, dacă nu ne întrerupeai Rhia şi-a scuturat buclele castanii, cu frunze prinse în ele — Nu ţi-am întrerupt vorba Doar comanda Exasperat, m-am uitat în sus la fag, care acum stătea din nou perfect drept, cu frunzele sale argintii răsucindu-se în vânt — Pleacă, te rog! Şi-a scuturat buclele iar — Ai nevoie de o călăuză Altfel, ai putea să te rătăceşti S-a uitat îngrijorată la fag şi a adăugat: Sau să încerci ceva nesăbuit M-am strâmbat — Tu nu eşti călăuza mea! Te-am invitat să vii cu mine, ai uitat? Şi când am făcut-o, nu m-am gândit că o să încerci să te amesteci în ce fac eu — Şi când am început să te învăţ limba copacilor, nu m-am gândit că o s-o foloseşti ca să le faci rău — Să le fac rău? Nu vezi ce fac? — Ba da Şi nu-mi place A lovit cu piciorul în pământ, culcând iarba E periculos – şi lipsit de respect – să faci un copac să se îndoaie aşa Ar putea să se rănească Sau chiar să moară Dacă vrei să stai într-un copac, atunci urcă singur — Ştiu ce fac — Atunci n-ai învăţat nimic în ultimele trei săptămâni Ai uitat prima regulă a limbii copacilor? „Ascultă înainte de a vorbi ” — Priveşte! O să-ţi arăt cât de mult am învăţat Ea a venit la mine cu paşi mari şi m-a strâns de cot cu mâna ei puternică — Câteodată îmi pari un băieţel Atât de sigur pe tine, cu atât de puţină minte! — Pleacă de-aici! m-am răstit Eu am salvat copacul ăsta L-am adus înapoi la viaţă Pot să-l fac să se îndoaie, dacă vreau Rhia s-a încruntat — Nu, Merlin Nu tu ai salvat copacul Mi-a dat drumul la braţ şi a arătat către instrumentul care zăcea în iarbă Harpa Înflorită a salvat copacul Tu eşti doar cel care cântă la ea II O primire aşa cum se cuvine — Unde a dispărut toată dulceaţa? M-am lăsat pe spate în iarba moale, plăcut mirositoare, din poiana care cobora în pantă uşoară, cu grijă să nu mă lovesc cu capul de Harpă Chiar şi fără să îmi pot folosi ochii, cea de-a doua vedere a mea putea să desluşească uşor fructele rotunde, rozalii, din mâna Rhiei Ştiam că întrebarea ei se referea la fructe, care nu erau nici pe departe atât de dulci cum voia Dar în zilele care trecuseră de la înfruntarea noastră de lângă fag, îmi pusesem şi eu aceeaşi întrebare – referitoare la prietenia noastră Deşi apărea şi dispărea într-un fel imprevizibil, Rhia nu mă lăsa niciodată prea mult timp singur Continua să mă însoţească peste coamele dealurilor şi prin văi, uneori în tăcere, alteori în cântec Continua să îşi facă popasul în preajma mea şi să-şi împartă cele mai multe mese cu mine Continua chiar să spună că e călăuza mea, deşi era limpede ca bună ziua că nu aveam nevoie de o călăuză Şi totuşi, în ciuda prezenţei ei continue, un zid invizibil ne despărţea acum Deşi într-un fel călătoream împreună, de fapt călătoream separat Ea pur şi simplu nu înţelegea Şi asta continua să-mi stea pe inimă Nu puteam nici măcar să mă apuc să-i explic încântarea pe care o simţeam când aduceam pământul din nou la viaţă, când îl coloram în verde, cu muguri şi promisiunea unei vegetaţii bogate Ori de câte ori încercam, îmi ţinea unul din discursurile ei despre Harpa Înflorită Sau, şi mai rău, îmi arunca una din privirile ei pătrunzătoare, care păreau să mă sfredelească De parcă ar fi ştiut tot ce gândeam şi simţeam, fără să aibă nevoie măcar să întrebe După tot ce făcusem pentru ea! Oare toate fetele erau la fel de înnebunitor de dificile ca ea? Am arătat spre tufă, cu ramurile ei încurcate pline de fructe roz — Dacă nu-ţi plac, de ce le mai mănânci? A răspuns, continuând să culeagă fructe de pe crengi: — Trebuie să fie unele mai dulci pe aici Ştiu bine — De unde ştii? A ridicat din umeri nepăsătoare, în vreme ce îşi îndesa în gură o mână de fructe — Mmm! Pur şi simplu ştiu — Ţi-a spus cineva? — O voce mică dinlăuntrul meu O voce care se pricepe la fructe — Fii rezonabilă, Rhia! Fructele din tufa asta nu s-au copt încă Ar fi mai bine să aştepţi până găseşti alta M-a ignorat şi a continuat să mestece Am rupt un mănunchi de iarbă şi l-am aruncat în josul pantei — Şi dacă mănânci atât de multe fructe acre, încât n-o să mai ai loc pentru unele dulci? S-a întors spre mine, cu obrajii la fel de umflaţi de fructe ca fălcile pline cu ghinde ale unei veveriţe — Mmm! a făcut ea, înghiţind În cazul ăsta, cred că ar trebui să fie ziua pentru fructe acre, şi nu dulci Dar vocea aia plăpândă îmi spune că aici sunt şi unele mai dulci E vorba de a avea încredere în fructe — Încredere în fructe! Ce naiba vrei să spui? — Doar ce am spus Uneori, e mai bine să iei viaţa ca şi cum ai pluti la vale pe un râu mare Să asculţi apa şi să o laşi să te conducă, în loc să încerci să schimbi cursul râului — Ce au fructele de-a face cu râurile? Buclele ei castanii au săltat când a scuturat din cap — Mă întreb… oare toţi băieţii sunt la fel de dificili ca tine? — Ajunge! Am sărit în picioare şi mi-am prins Harpa Înflorită pe spate, strâmbându-mă când am simţit vechea durere dintre umeri Am pornit să traversez poiana, iar capătul toiagului meu a lăsat un şir de găurele în iarbă Am observat în stânga un păducel adus la viaţă, dar încă aplecat, şi am întins mâna peste umăr ciupind o singură coardă Păducelul s-a îndreptat imediat şi a explodat într-o mulţime de flori albe şi roz M-am uitat iar la Rhia, sperând că ar putea măcar să-mi ofere un cuvânt de laudă, chiar şi cu jumătate de gură Dar ea părea complet ocupată să-şi plimbe degetele pe ramurile tufei cu fructe M-am întors către dealul ruginiu care se înălţa la marginea poienii şi am pornit-o cu paşi repezi spre el Creasta dealului era acoperită cu mănunchiuri de stânci cufundate în umbră, genul de loc care ar fi putut ascunde peşterile goblinilor războinici Deşi întâlnisem multe asemenea locuri în drumurile mele peste Dealurile Întunecate, încă nu văzusem vreun semn al goblinilor Poate că, până la urmă, îngrijorarea lui Cairpré nu fusese justificată Deodată, m-am oprit Am recunoscut cele două proeminenţe ascuţite care se înălţau din creastă şi m-am jucat cu toiagul meu, răsucindu-l în mână, în vreme ce un gând nou îmi dădea târcoale Am cotit-o spre vest, în josul pantei Rhia m-a strigat Mi-am înfipt toiagul în pământ şi m-am întors spre ea — Ce-i? A fluturat spre deal o mână pătată de fructe — N-ai luat-o într-o direcţie greşită? — Nu Am nişte prieteni pe care vreau să-i văd S-a încruntat — Şi sarcina ta? Nu ai voie să te odihneşti până nu termini cu Dealurile Întunecate — N-o să mă odihnesc! Am lovit cu piciorul iarba deasă de sub gheata mea Dar nimeni n-a zis că în drumul meu trebuie să-mi ocolesc prietenii Mai ales pe cei care chiar ar aprecia ceea ce fac Cu toată vederea mea limitată, n-am putut să nu-i văd obrajii îmbujorându-se Prietenii mei au o grădină, am adăugat Vreau să o fac să înflorească aşa cum n-a mai fost niciodată Rhia a mijit ochii — Dacă îţi sunt prieteni adevăraţi, vor fi sinceri cu tine Îţi vor spune să te întorci şi să-ţi termini sarcina M-am îndepărtat cu paşi apăsaţi O pală aspră de vânt m-a lovit în faţă, făcându-mi ochii fără lumină să lăcrimeze Dar am coborât mai departe pe pantă, cu tunica fluturându-mi în jurul picioarelor „Dacă îţi sunt prieteni adevăraţi, vor fi sinceri cu tine ” Cuvintele Rhiei îmi răsunau în minte De fapt, ce era un prieten? Nu cu mult timp în urmă, crezusem că Rhia e prietena mea Iar acum îmi stătea mai degrabă ca un spin în coastă Fără prieteni! Poate ăsta era răspunsul Prietenii erau pur şi simplu prea nestatornici, prea dificili Mi-am muşcat buza Un prieten adevărat ar fi cu totul diferit, desigur Cineva ca mama mea – pe de-a-ntregul loial, întotdeauna gata să-ţi acorde sprijin Dar ea era unică Nu mai era nimeni ca ea în Fincayra Şi totuşi… poate că, în timp, aş putea să ajung să îi consider şi pe alţii la fel Ca, de pildă, pe cei doi oameni pe care mă pregăteam să îi vizitez, T’eilean şi Garlatha Cu o singură ciupitură a corzilor harpei mele aş fi putut să înfrumuseţez atât grădina lor, cât şi prietenia noastră Vântul s-a domolit pentru o clipă În vreme ce îmi ştergeam ochii cu mâneca, am auzit paşii uşori ai Rhiei în iarba din spatele meu În ciuda frustrării pe care mi-o producea prezenţa ei, m-am simţit oarecum uşurat Bineînţeles, nu pentru că aveam nevoie de compania ei Pur şi simplu voiam să vadă mulţumirile şi admiraţia pe care aveam să le primesc curând de la nişte prieteni adevăraţi M-am întors cu faţa la ea — Deci ai hotărât să vii cu mine Cu un chip mohorât, a clătinat din cap — Tot mai ai nevoie de o călăuză — N-o să mă rătăcesc, dacă asta vrei să spui Ea doar s-a încruntat Fără să mai spun nimic, am pornit-o în josul pantei, afundându-mi călcâiele în iarbă Rhia a rămas aproape, la fel de tăcută ca o umbră Când am ajuns în câmpie, s-a oprit şi ultima adiere de vânt Ceaţa plutea în aerul înăbuşitor, iar soarele ne ardea Acum, când îmi ştergeam ochii, era din cauza transpiraţiei înţepătoare Am mers în tăcere toată după-amiaza Din când în când, pământul devenea uscat şi sfărâmicios, şi atunci ciupeam puţin corzile, lăsând în urmă câmpuri acoperite cu ierburi verzi, pâraie repezi şi toate formele de viaţă renăscută Dar, deşi soarele continua să ne încălzească spinările, nu putea face acelaşi lucru şi cu dispoziţia noastră În sfârşit, am zărit un povârniş familiar, despicat de o fisură adâncă În ea, părând să răsară din piatra şi ţărâna dealului însuşi, se ridica o colibă de piatră Era înconjurată de un zid ruinat, de câţiva butuci de viţe ce se târau pe pământ şi de un pâlc de pomi fructiferi subţiri Nu era cine ştie ce grădină Şi totuşi, în zilele dinaintea prăbuşirii Castelului Înnegurat, păruse o adevărată oază în mijlocul Câmpiilor Ruginii Ce surprinşi aveau să fie vechii mei prieteni, T’eilean şi Garlatha, când urma să le aduc o bogăţie nemărginită în grădina lor sărăcăcioasă! Vor fi atât de recunoscători, încât nici nu-şi vor găsi cuvintele Poate chiar Rhia va fi în sfârşit impresionată De cealaltă parte a zidului, la umbra unor ramuri înfrunzite, am zărit două capete albe T’eilean şi Garlatha Stăteau unul lângă altul pe un pat de flori de un galben strălucitor, iar capetele li se mişcau în sus şi-n jos, ţinând ritmul unei muzici pe care doar ei o auzeau Am zâmbit, gândindu-mă la minunatul dar pe care îl aveam pentru ei Când îi văzusem ultima dată, în drum spre Castelul Înnegurat, nu eram decât un băiat zdrenţăros, cu o slabă nădejde de a rămâne în viaţă până la sfârşitul acelei zile Nu se aşteptaseră să mă mai vadă vreodată Nici eu nu mă aşteptasem să mă întorc Am grăbit pasul; la fel şi Rhia Când mai aveam vreo douăzeci de paşi până la zidul dărăpănat, cele două capete s-au înălţat în acelaşi timp, ca nişte iepuri într-o pajişte, în zori T’eilean a fost primul care s-a ridicat în picioare I-a oferit o mână mare şi zbârcită Garlathei, dar ea i-a îndepărtat-o şi s-a ridicat fără niciun ajutor Ne-au privit cum ne apropiam, T’eilean mângâindu-şi favoriţii zbârliţi, Garlatha ferindu-şi ochii de soare cu palma Am păşit peste zid, urmat de Rhia În ciuda greutăţii Harpei pe umărul meu, am rămas cât am putut de drept Ridurile de pe chipul Garlathei s-au adâncit când a zâmbit cu blândeţe — Te-ai întors, a spus — Da, am răspuns, răsucindu-mă într-o parte pentru ca ei să poată vedea Harpa Şi v-am adus ceva Fruntea lui T’eilean s-a încruntat — Vrei să zici că ai adus pe cineva Rhia a păşit în faţă Ochii ei albaştri-cenuşii au sclipit la vederea celor doi grădinari în vârstă stând în faţa colibei lor modeste Fără să aştepte să fie prezentată, i-a salutat cu o înclinare a capului — Eu sunt Rhia — Şi eu sunt T’eilean Iar aceasta este nevasta mea de şaizeci şi şapte de ani, Garlatha Femeia cu păr alb s-a încruntat şi l-a lovit în fluierul piciorului, dar abia nimerindu-l — Şaizeci şi opt, prost bătrân! — Scuze, scumpo! Şaizeci şi opt S-a dat un pas în spate înainte de a adăuga: Ştiţi, ea are întotdeauna dreptate Garlatha a pufnit — Bucură-te că avem oaspeţi, altfel aş fi venit după tine cu făraşul meu de grădină! Bărbatul ei a aruncat o privire la făraşul pe jumătate îngropat în stratul de flori şi şi-a fluturat braţul în aer, jucăuş ca un pui de urs — Din nou ai dreptate Fără oaspeţii ocazionali care să mă protejeze, mă îndoiesc că aş fi supravieţuit atâta vreme Rhia şi-a înăbuşit un hohot de râs Garlatha, cu faţa îmblânzită, l-a luat de mână pe T’eilean Au rămas aşa o clipă, în tăcere, la fel de cenuşii ca pietrele din pereţii colibei lor Frunzele tremurau uşor în jur, ca şi cum ar fi adus un tribut mâinilor devotate care îngrijiseră această grădină vreme de atâţia ani — Îmi amintiţi de doi copaci, a remarcat Rhia Copaci care au împărţit acelaşi pământ atât de mult timp, încât au crescut uniţi, împletindu-şi rădăcinile şi restul Garlatha, cu ochii sclipind, şi-a privit tovarăşul de viaţă Am decis să încerc din nou — Că tot vorbim de lucruri care cresc, v-am adus… — Da! a exclamat bătrânul, întrerupându-mă Ne-ai adus-o pe prietena ta, Rhia S-a întors către ea Te primim cu drag, la fel cum întâmpinăm lumina soarelui Garlatha m-a tras de mâneca tunicii — Şi prietenul care a venit înainte cu tine, cel cu nasul cât un cartof? — Shim e bine, am răspuns eu răstit Şi acum… — Deşi nasul lui, m-a întrerupt Rhia, e şi mai mare ca înainte Garlatha a ridicat din sprânceană — Chiar părea plin de surprize flăcăul ăla! Mi-am dres glasul, spunând pe un ton dramatic: — Iar acum, am o surpriză minunată pentru voi doi Dar înainte să-mi pot încheia propoziţia, bătrâna vorbea din nou cu Rhia: — Tu vii din Pădurea Druma? Straiele tale sunt ţesute aidoma celor ale elfilor pădurii — Druma e casa mea, şi aşa a fost toată viaţa Garlatha s-a aplecat spre ea — E adevărat ce am auzit? Că acolo încă mai poate fi găsit cel mai rar dintre toţi copacii, în care fiece creangă poartă un fel diferit de fructe? Rhia s-a luminat la faţă — Ce-ai auzit e adevărat Copacul shomorra se află într-adevăr acolo S-ar putea spune chiar că el e grădina mea — Ce mai grădină ai, atunci, copila mea! Ce mai grădină! Simţindu-mă tot mai frustrat, am lovit cu toiagul în pământ — Am un dar pe care vreau să-l ofer chiar acestei grădini Niciunul din bătrâni nu a părut să mă audă şi au continuat să îi pună Rhiei întrebări despre Pădurea Druma Păreau mai interesaţi de ea decât de mine Eu, care le adusesem ceva atât de preţios! În cele din urmă, braţul musculos al lui T’eilean s-a ridicat către un fruct spiralat care atârna pe o creangă deasupra capului său Cu o mişcare graţioasă a mâinii, l-a cules Purpuriul pal al fructului lucea în palma lui — Un larkon, a spus el cântat Cel mai frumos dar al pământului pentru umila noastră casă M-a cercetat cu privirea în tăcere, apoi a adăugat: Mi-aduc aminte că îţi plăcea gustul lui „În sfârşit!”, mi-am spus Dar în clipa în care am întins mâna pentru a lua fructul, T’eilean s-a răsucit şi i l-a dat Rhiei, spunând: — De aceea sunt convins că prietenei tale îi va plăcea la fel de mult Am privit-o cum ia fructul şi am simţit că îmi ard obrajii Înainte să pot însă spune ceva, el a cules un alt fruct spiralat şi mi l-a oferit — Suntem onoraţi că te-ai întors, a zis — Onoraţi? am întrebat, cu neîncredere în voce Mă simţeam tentat să spun mai multe, dar m-am abţinut T’eilean a schimbat o privire cu Garlatha, apoi şi-a întors din nou ochii spre mine — Băiatul meu, să te primim ca oaspete în casa noastră este cea mai mare onoare pe care ţi-o putem acorda E ceea ce am făcut pentru tine data trecută şi e ceea ce facem pentru tine şi acum — Dar de data asta, T’eilean, am Harpa Înflorită! — Da, da, am văzut asta Colţurile gurii i s-au lăsat în jos şi pentru prima oară a părut să-şi arate povara anilor — Dragul meu băiat, Harpa Înflorită este cea mai minunată dintre toate Comorile, binecuvântată cu însăşi magia seminţei Dar în casa noastră, noi nu primim cu bucurie oaspeţii pentru ceea ce cară în spinare Îi întâmpinăm pentru ceea ce au altundeva Ghicitori! De la cineva pe care îl crezusem prieten M-am încruntat şi mi-am dat la o parte de pe faţă câteva fire de păr răzleţe T’eilean a tras aer adânc în piept înainte să continue: — Ca gazde ale voastre, vă datorăm ospitalitate La fel şi sinceritate Dacă greutatea Harpei atârnă pe spatele tău, atunci la fel atârnă şi greutatea mult mai mare a vindecării pământurilor noastre, înainte să fie prea târziu Multe depind de tine, băiatul meu Cu siguranţă, timpul tău e prea scurt şi prea preţios pentru a vizita nişte oameni simpli ca noi Mi s-au încleştat fălcile — Iartă-mă, dar încerc doar să fiu sincer — Aşteaptă, Merlin! a protestat Rhia Nu am mai auzit şi restul cuvintelor ei, căci deja păşisem peste zidul de piatră Singur, m-am îndepărtat cu paşi mari peste câmp, cu corzile Harpei răsunându-mi discordant pe spate III Un vânt cald Cu doar stelele drept acoperământ, mi-am petrecut acea noapte ghemuit în adâncitura unui mal de pârâu Tulpini de trestie, umede de rouă, îmi stăteau sub cap Cu o mână, puteam atinge apa repede care cădea în cascadă peste trepte de piatră îmbrăcate în muşchi Cu cealaltă mână, puteam să ating Harpa Înflorită şi toiagul meu, care zăceau printre trestii Ar fi trebuit să fiu fericit că eram singur, eliberat de ceea ce lumea numea prieteni Şi totuşi, când ciupisem corzile magice în acest loc, aducând la viaţă pârâul, nu simţisem nicio bucurie Nici când privisem cum stuful şi muşchiul ţâşnesc din pământul uscat Nici măcar atunci când îl zărisem pe Pegas pe cer în toiul nopţii, deşi era de multă vreme constelaţia mea preferată, încă din noaptea când mama mea mi-o arătase pentru prima oară În această noapte am dormit în răstimpuri şi nu am călărit pe spatele înaripat al lui Pegas, aşa cum făcusem de multe ori până atunci în visele mele În schimb, m-am aflat într-un vis diferit Stăteam pe o piatră stacojie şi îmi priveam mama cum se apropia Cumva, ochii mi se vindecaseră Puteam să văd din nou Să văd cu adevărat! Soarele strălucea în părul ei auriu şi o lumină diferită juca în ochii ei albaştri plini de viaţă Vedeam chiar şi rămurica de tsuga pe care o ţinea în mână Apoi, şocat, am descoperit că dinţii mei din faţă creşteau întruna, făcându-se mai lungi Mult mai lungi Se tot alungeau, răsucindu-se precum colţii unui mistreţ sălbatic Iar vârfurile lor, asemenea unor pumnale, erau aţintite direct spre ochii mei În vreme ce dinţii continuau să mi se lungească, am intrat în panică Am ţipat Mama a venit în fugă, dar era prea târziu pentru a mă mai ajuta Mi-am înfipt unghiile în faţă, încercând să-mi smulg dinţii cu mâinile N-am putut să-i scot N-am putut să-i opresc Încet, inexorabil, dinţii s-au tot răsucit, până când vârfurile lor mi-au ajuns la ochi Ochii mei! În doar câteva secunde aveau să fie străpunşi Cu un ţipăt de durere, i-am simţit perforându-se Eram din nou orb, complet orb M-am trezit Am văzut pârâul, clipocind lângă mine Deasupra, pe cer, plutea Pegas Am ridicat capul dintre trestii Era doar un vis Şi atunci, de ce inima continua să-mi bubuie? Cu grijă, mi-am pipăit obrajii, brăzdaţi de cicatricele produse de focul care mă orbise în viaţa reală Mă dureau îngrozitor de la noile zgârieturi pe care tocmai mi le făcusem Totuşi, inima mă durea şi mai tare Şi toate astea de la un foc pe care eu însumi l-am aprins! Să-mi pierd ochii era suficient de rău Să-mi fac eu singur rău era şi mai şi Pentru prima oară după multe luni, m-am întrebat dacă Dinatius, celălalt băiat prins în focul pe care eu îl pornisem, supravieţuise Încă îi auzeam ţipetele de agonie, scâncetele de spaimă Mi-am lăsat faţa în trestii şi am plâns Râul curgea, şi la fel şi lacrimile mele Încet-încet, plânsul mi s-a potolit Şi totuşi mi se părea că suspinele continuau, undeva dincolo de clipocitul apei Am înălţat capul şi am ascultat cu atenţie Alte suspine, întretăiate de gemete prelungi, gâfâite Ştergându-mi obrajii umezi şi dureroşi cu mâneca tunicii, m-am apropiat mai mult de marginea pârâului În ciuda întunericului, a doua vedere a mea a desluşit cursul apei pe o oarecare distanţă Cu toate astea nu am putut să descopăr sursa sunetului jalnic Poate era doar prelungirea amintirii mele M-am aplecat peste apa curgătoare şi am pipăit cu mâinile printre tulpinile de stuf Genunchii îmi tot alunecau de pe marginea malului noroios, până ce era cât pe ce să cad în apă Am continuat să caut, deşi nu am găsit nimic Absolut nimic Şi totuşi, plânsul şi gemetele păreau să vină de undeva de foarte aproape, poate chiar din apă „Chiar din apă ” Asta era! Dar cum se putea aşa ceva? Am dat să-mi bag mâna stângă în apă, apoi m-am oprit Vechea durere îmi zvâcnea între omoplaţi Putea să fie un soi de farsă? Una din primejdiile ascunse ale Fincayrei, la fel ca spectrele schimbătoare, care iau forma unui lucru plăcut doar cât să te momească spre moarte? Rhia ar şti Dar Rhia, mi-am amintit eu cu amărăciune, nu mai era cu mine Gemetele au răsunat din nou Lumina stelelor sclipea pe suprafaţa întunecată a apei, făcând-o să arate ca un pârâu de cristale Mi-am muşcat buza şi am băgat mâna înăuntru Un val rece mi-a trecut peste încheietura mâinii şi antebraţ Pielea mi-a tremurat de la şocul răcelii Apoi degetele mele au atins ceva Neted Rotund Mai moale decât o piatră M-am chinuit să apuc obiectul alunecos şi, când am reuşit, l-am scos din apă Era o ploscă, nu mai mare decât pumnul meu, făcută dintr-o băşică grea Dopul de piele fusese sigilat bine cu un strat gros de ceară Umflată cu aer, plosca de pe care picura apă sclipea întunecat Am strâns-o între degete Un geamăt puternic mi-a răsunat în urechi Apoi s-au auzit suspinele, grele de durere Folosindu-mă de baza toiagului meu de lemn, am curăţat inelul de ceară S-a desfăcut încetul cu încetul, ca şi cum n-ar fi vrut să renunţe la strânsoarea lui În cele din urmă l-am înlăturat Am deschis capacul O pală de aer mi-a suflat peste obraji Era cald şi liniştitor, mirosind vag a scorţişoară Plosca s-a strâns şi pala de vânt mi-a trecut peste faţă şi păr asemenea răsuflării unei fiinţe vii — Îţi mulţumesc, persoană, îţi mulţumesc, s-a auzit o voce slabă şi subţirică din spatele meu Am dat drumul ploştii şi m-am întors Dar nu am văzut nimic între mine şi stelele îndepărtate — Sau, a şoptit vocea, ar trebui să spun: mulţumesc, Emrys Merlin? Mi s-a tăiat răsuflarea — De unde îmi ştii numele? — Oh, da, a continuat vocea vesel, îmi place partea cu Merlin mult mai mult decât acel Emrys vechi şi prăfuit Am ridicat mâna şi am bâjbâit prin aerul nopţii — De unde ştii aşa de multe? Cine eşti tu? Şi unde eşti? Un râs uşor, şoptit, s-a auzit în văzduhul din faţa mea — Eu sunt Aylah, o wishlahaylagon A râs din nou Dar cei mai mulţi îmi spun pur şi simplu sora vântului — Aylah, am repetat eu Sora vântului Am ridicat din nou mâna spre cer şi, de data asta, vârfurile degetelor mi-au trecut printr-un curent cald de aer Spune-mi cum de ştii aşa de multe! i-am cerut Mirosul de scorţişoară a devenit mai intens Aerul cald m-a învăluit încet, făcându-mi tunica să fluture M-am simţit îmbrăţişat de un cerc rotitor de vânt — Eu ştiu la fel de multe ca însuşi aerul, Emrys Merlin Căci eu călătoresc iute şi departe, fără să dorm vreodată, fără să mă opresc vreodată Mantia nevăzută a lui Aylah continua să se rotească blând în jurul meu — Asta face o soră a vântului, Emrys Merlin Un suspin uşor a făcut-o să se oprească pentru o clipă — Bineînţeles, dacă nu e captivă, aşa cum am fost eu — Cine ar face aşa ceva? — Cineva rău, Emrys Merlin Aerul cald s-a îndepărtat, şi eu m-am simţit dintr-odată îngheţat — Spune-mi! — Cineva rău, ah, da, a şoptit Aylah de lângă malul unde dormisem I se spune în multe feluri, dar cei mai mulţi o ştiu de Domnu M-am înfiorat, deşi nu din pricina aerului nopţii — O cunosc Ştiu că e vicleană Şi totuşi nu aş face-o chiar rea — Cu siguranţă nu e bună, Emrys Merlin — Nu e nici bună, nici rea Pur şi simplu este Cam la fel ca soarta — Soarta Întunecată, vrei să zici Briza lui Aylah a suflat peste corzile Harpei, făcându-le să vibreze uşor — Ea e una dintre puţinii suficient de bătrâni şi de puternici ca să prindă vântul Nu ştiu de ce, Emrys Merlin, ştiu doar că m-a închis în această ploscă şi m-a aruncat în apă — Îmi pare rău pentru tine O suflare caldă de aer mi-a mângâiat obrazul — Dacă nu m-ai fi ajutat în noaptea asta, Emrys Merlin, cred că aş fi murit Cu vocea tot şoptită, am întrebat-o: — Poate vântul să moară cu adevărat? — Oh, da, Emrys Merlin, poate Mi-a atins obrazul din nou Vântul, la fel ca o persoană, poate să moară de singurătate — Tu nu eşti singură acum — Nici tu nu eşti, Emrys Merlin Nici tu nu eşti IV Comori Plăcerea de a cânta la Harpă, pe care nu o mai simţisem de când părăsisem Dealurile Întunecate, m-a cuprins din nou În vreme ce străbăteam întinderile vălurite ale Câmpiilor Ruginii, pământul părea să erupă cu o viaţă nouă înainte chiar să mă opresc pentru a ciupi instrumentul din lemn de stejar Ierburile cumplit de uscate se plecau în faţa mea, în vreme ce frunzele cele mai lipsite de viaţă se ridicau de la pământ, se răsuceau şi dansau în spirale la picioarele mele Căci Aylah se mişca alături de mine Briza ei blândă îmi atingea de multe ori braţele, iar râsul ei subţire se înălţa de fiecare dată când atingeam corzile magice Chiar şi aşa, paşii mei deveneau uneori grei Ori de câte ori ajungeam la o colibă de piatră sau la un crâng cu pomi fructiferi, mă rezemam în toiagul meu şi mă încruntam la amintirea întâlnirii mele cu T’eilean şi Garlatha Îmi doream să nu-mi fi trecut niciodată prin cap să îi vizitez pe ei şi grădina lor În plus, de fiecare dată când mă uitam spre crestele cufundate în umbre de la răsărit, aveam un sentiment supărător că făceam o greşeală dacă nu mă întorceam pe dealuri, pentru a-mi termina treaba acolo Şi totuşi… pur şi simplu nu mă simţeam pregătit să mă duc înapoi Nu încă Voiam să o las pe Rhia şi pe ceilalţi să se mai agite puţin Încins la faţă de supărare, am ciupit Harpa Spre surprinderea mea, de data asta iarba sfărâmicioasă de sub ghetele mele nu s-a transformat în fire verzi, mustind de viaţă În schimb, întreaga poiană a părut să se întunece uşor, ca şi cum un nor acoperise soarele Nedumerit, m-am uitat la cer Dar nu am văzut niciun nor Nerăbdător, am ciupit din nou corzile Dar iarba doar s-a întărit şi s-a întunecat M-am uitat încruntat la instrument Ce era în neregulă cu el? Un vânt cald mi-a umflat tunica — Eşti supărat, Emrys Merlin M-am crispat — De unde ştii? — Eu nu ştiu, a şoptit Aylah Eu simt Şi îţi simt supărarea chiar acum Am mers mai repede, cu paşi mari, nerăbdător să las poiana în urmă Firele de iarbă întunecată mă împungeau în ghete ca o mie de spini — De ce eşti atât de supărat, Emrys Merlin? După ce am ieşit de pe peticul de iarbă întunecată, m-am oprit Am tras adânc aer în piept şi am expirat încet — De fapt, nici nu ştiu Forma de aer a lui Aylah m-a înconjurat, umplându-mi nările cu aroma de scorţişoară — Să fie oare pentru că ţi-e dor de cineva? Am strâns în palmă toiagul — Nu mi-e dor de nimeni — Nici măcar de mama ta? Mi s-au înmuiat genunchii, dar n-am spus nimic Sora vântului s-a răsucit în jurul meu — N-am cunoscut-o niciodată, Emrys Merlin, deşi ştiu pe mulţi care au întâlnit-o Trebuie să-ţi fi fost o prietenă bună Am clipit pentru a-mi înlătura roua din ochii fără viaţă — Da, am răspuns A fost buna mea prietenă Poate singura mea prietenă Răsuflarea caldă a lui Aylah mi-a atins obrazul — Vorbeşte-mi despre ea, vrei? Mi-ar plăcea să aflu mai multe Răsucindu-mi toiagul în iarba uscată de culoarea ruginii, am început să merg din nou — Iubea cerul nopţii, cu toate stelele, şi visele, şi misterele lui Iubea poveştile despre locuri vechi precum Olimp şi insula lui Apollo, Delos Iubea lucrurile verzi care cresc şi toate creaturile care zboară, se târăsc sau înoată Şi mă iubea pe mine Deşi rotirea ei a încetinit, Aylah părea mai aproape de mine ca niciodată Adierile ei mă îmbrăţişau — Ai dreptate, am recunoscut Mi-e dor de ea Mai mult decât am crezut vreodată că e posibil Am scos un oftat tremurând Ah, de-aş putea fi din nou cu ea, Aylah! Chiar şi pentru un ceas doar — Înţeleg Ah, da, înţeleg Mi-a trecut prin minte că Aylah, în ciuda formei sale aeriene, avea unele calităţi ale mamei mele Era caldă, era afectuoasă Şi nu încerca să-mi dea sfaturi În aceeaşi clipă am observat, nu departe în faţă, un pâlc de tufe scunde, cu scoarţă albăstruie şi frunze late Ştiam că sunt comestibile, căci o văzusem pe Rhia mâncând din ele Am lăsat jos Harpa şi toiagul, apoi m-am dus la tufe şi am scos una din rădăcină, dând la iveală un tubercul albastru gros După ce i-am şters coaja pe tunica mea, am muşcat din pulpa lui picantă — Pot să împart mâncarea asta cu tine, cumva? Eu nu ştiu care ţi-e hrana, dar, orice ar fi, aş putea încerca să o caut pentru tine Frunzele late ale tufei au fremătat când Aylah a trecut peste ele — Eu mănânc doar aromele îndepărtate ale ţinuturilor pe care nu le-am explorat încă Vezi tu, sunt făcută să rătăcesc Mi-a ciufulit cu blândeţe părul Şi acum, a spus, mă tem că e vremea să ne despărţim M-am oprit din mestecat — Să ne despărţim? De ce? Vocea diafană mi-a vorbit la ureche: — Pentru că eu sunt vântul, Emrys Merlin, şi trebuie să zbor Întotdeauna mă înalţ cât mai sus, întotdeauna mă rotesc, ăsta e drumul meu Am multe locuri de văzut, pe Fincayra, dar şi în celelalte lumi Preţ de un moment, a părut să plutească în preajma Harpei Şi tu trebuie să zbori, a adăugat ea Căci încă mai ai de lucru pe Dealurile Întunecate M-am încruntat — Şi tu, Aylah? Credeam că măcar tu n-o să încerci să-mi spui ce să fac — Eu nu-ţi spun ce să faci, Emrys Merlin Îţi spun doar că vânturile aduc veşti despre lucruri tulburătoare, lucruri rele, peste Dealurile Întunecate Aliaţii lui Rhita Gawr încep să se ridice din nou Devin tot mai îndrăzneţi cu fiecare zi În curând, goblinii vor ieşi din peşterile lor şi, odată cu ei, şi spectrele schimbătoare Atunci va fi prea târziu pentru tine să vindeci ţinuturile Am simţit cum mi se strânge stomacul la cuvintele ei Mi-am amintit de avertismentul lui Cairpré atunci când îmi dăduse Harpa „Dealurile Întunecate trebuie vindecate înainte ca Rhita Gawr să se întoarcă, altfel vom pierde singura noastră şansă Nu uita: dacă îţi neglijezi sarcina, nu vei fi niciodată iertat ” Am privit lung spre crestele din zare Umbre de nori le pândeau — Dacă ceea ce spui e adevărat, trebuie să mă întorc acum Nu vrei să vii cu mine? Ca să mai putem călători o vreme împreună? — Deja am stat cu tine, Emrys Merlin, mai mult decât am stat vreodată cu cineva care nu are aripi proprii A suflat peste gâtul meu Iar acum trebuie să zbor Încruntat, am pus deoparte tuberculul — Am auzit că odinioară fincayranii aveau aripi Poate că e doar o legendă veche, dar aş vrea să fie adevărată Aş vrea să nu şi le fi pierdut niciodată Atunci aş putea să am şi eu aripi, ca să zbor alături de tine Am simţit un vârtej de vânt peste umeri — Ah, Emrys Merlin, ai auzit despre asta, aşa-i? Să ai aripi şi apoi să le pierzi? Ce tragedie a fost! Chiar dacă mulţi fincayrani au uitat cum s-a întâmplat, eu nu pot uita durerea stăruitoare dintre umerii lor Mi-am întins braţele cu mişcări ţepene, simţind vechea durere — Aylah, tu ştii cum s-a întâmplat? Nici măcar Cairpré, care a auzit poveşti nenumărate, nu ştie cum şi-au pierdut fincayranii aripile Mi-a spus odată că şi-ar da jumătate din bibliotecă doar ca să afle Vântul cald m-a înfăşurat din nou, rotindu-se încet — Ştiu povestea, Emrys Merlin Poate că într-o bună zi o să ţi-o spun Dar nu acum — Chiar pleci? Întotdeauna mi se întâmplă asta Mi se pare că orice găsesc pierd mai apoi — Sper că mă vei găsi din nou, Emrys Merlin O pală bruscă de vânt a fluturat mânecile tunicii mele cafenii Apoi, la fel de iute, a dispărut Am rămas acolo mult timp La un moment dat, stomacul a început să-mi chiorăie de foame L-am ignorat Apoi, auzindu-l din nou, m-am aplecat şi am luat iar tuberculul pe care îl aruncasem Am muşcat din el, gândindu-mă la Aylah, sora vântului În cele din urmă, după ce l-am terminat, am pornit-o iar la drum – spre est, către Dealurile Întunecate În jurul meu, Câmpiile Ruginii se ridicau şi coborau în valuri mari, domoale Am mers înainte, târşâindu-mi picioarele, cu ierburile uscate pocnind sub tălpile mele Un vânt molcom mă bătea din spate, răcorind căldura soarelui, dar nu era vântul pe care mi-l doream Şi mai mult chiar decât compania lui Aylah, îmi lipsea sentimentul de bucurie pentru sarcina mea, pe care de-abia îl recăpătasem – pentru a-l pierde din nou Simţeam Harpa atârnându-mi grea pe umăr Uneori, în vreme ce mergeam, atingeam săculeţul cu ierburi vindecătoare pe care mi-l dăduse mama chiar înainte de a ne lua rămas-bun, în acea încăpere de piatră, umedă şi rece, din Caer Myrddin Îi simţeam lipsa mai mult ca niciodată Şi ştiam că şi ei îi era dor de mine Dacă ar fi fost aici, ea nu m-ar fi părăsit, aşa cum făcuseră ceilalţi Şi totuşi, era la fel de departe precum cel mai îndepărtat vânt Când soarele auriu s-a lăsat mai jos pe cer, m-am apropiat de un pâlc de copaci plantaţi pe şase sau şapte rânduri Deşi nu vedeam niciun fruct pe ramurile din această livadă, câteva flori albe străluceau, trimiţând spre mine un parfum familiar Flori de măr Am inspirat adânc mirosul plăcut Şi totuşi, nu mi-au ridicat prea mult moralul Poate că m-ar fi ajutat să cânt la Harpă, să simt din nou bucuria de a aduce o viaţă nouă pe pământ Am luat instrumentul în braţe Apoi am şovăit, amintindu-mi de ciudata experienţă din poiana întunecată Doar un eşec întâmplător, m-am liniştit singur Încet, mi-am trecut degetele peste corzi Dintr-odată, un penel luminos a alunecat peste pomii şi câmpurile înierbate care îi înconjurau Ramurile s-au umplut de mere, care au căpătat dimensiuni considerabile Trunchiurile s-au îngroşat, rădăcinile s-au îndesit Copacii s-au înălţat spre cer, fluturându-şi cu mândrie crengile încărcate de fructe Am simţit cum mi se umflă pieptul Orice se întâmplase în poiana întunecată, cu siguranţă nu mai era o problemă acum Deodată, am auzit un strigăt Un băiat cu pieptul gol, cam de vârsta mea, a căzut dintr-unul din copaci A aterizat într-un şanţ de irigare care se întindea sub ramuri Un alt strigăt a răsunat Am alergat către acel loc Băiatul s-a căţărat afară din şanţ, cu părul şi pielea la fel de cafenii precum ţărâna Apoi, spre surprinderea mea, o altă siluetă şi-a făcut apariţia, arătând ca o versiune mai în vârstă şi mai solidă a băiatului Era un om al pământului Era un om pe care îl recunoşteam Nici el, nici băiatul nu m-au observat, căci stăteam în umbra mărului Bărbatul fără cămaşă şi-a îndreptat spatele lat şi apoi l-a apucat pe băiat de umeri — Te-ai lovit, fiule? Băiatul şi-a frecat coastele julite — Nu A zâmbit timid Ai fost o pernă bună Bărbatul l-a privit amuzat — Tu nu cazi prea des de pe crengi — Crengile nu se îndreaptă prea des ca să mă scuture de pe ele! Şi uite, tată! Sunt încărcate cu mere! Bărbatul a icnit surprins La fel ca băiatul, s-a holbat, cu falca atârnându-i, la pomii transformaţi Am început şi eu să zâmbesc Asta era reacţia pe care sperasem să o primesc de la Rhia şi ceilalţi – reacţia pe care cu siguranţă aş fi văzut-o la mama mea Fusese întotdeauna încântată de frumuseţea şi de aroma merelor proaspete — E un miracol, fiule E un dar de la însuşi marele zeu Dagda Am ieşit din umbre — Nu, Honn E un dar de la mine Bărbatul a tresărit, mutându-şi privirea de la mine la pomul care îşi întindea ramurile deasupra noastră, apoi din nou la mine În cele din urmă s-a întors către fiul său — El e! Flăcăul despre care ţi-am vorbit Băiatul a făcut ochii mari — Cel care a nimicit regele cel rău? Cel care şi-a luat numele după un şoim? — Merlin, i-am spus eu, bătându-l uşor pe băiat cu palma pe umăr Tatăl tău m-a ajutat mai demult, când am avut mare nevoie Honn şi-a trecut mâna prin părul plin de ţărână — Dumnezeule mare, flăcăule! Până să aud poveştile despre izbânzile tale, te-am crezut mort de mai bine de trei ori Rezemându-mă în toiagul meu noduros, am zâmbit larg — Şi pe bună dreptate! De n-aş fi avut la îndemână tăişul ăla pe care mi l-ai dat, cu siguranţă aş fi fost mort de mai bine de trei ori Frecându-şi bărbia puternică, Honn m-a cercetat preţ de un moment Avea pieptul gol şi nu purta decât nişte pantaloni maro largi Mâinile lui, deşi crăpate şi bătucite, păreau la fel de puternice ca nişte rădăcini de copac — Mă bucur că pumnalul ăla vechi s-a dovedit util, flăcăule Unde e acum? — Undeva în ruinele Castelului Înnegurat N-a reuşit să omoare un strigoi, unul dintre soldaţii nemuritori ai lui Stangmar Dar mi-a oferit câteva secunde preţioase — Mă bucur să aud asta, a spus bărbatul, şi privirea i s-a îndreptat către instrumentul magic Văd că ai găsit Harpa Înflorită I-a tras un ghiont băiatului Vezi tu, fiul meu, a fost cu adevărat un miracol! Niciun muritor oarecare, nici măcar unul atât de talentat ca tânărul şoim de aici, n-ar fi putut să facă aşa ceva A fost Harpa, nu flăcăul, cea care ne-a adus la viaţă livada M-am crispat, apoi am dat să vorbesc Dar înainte să pot spune ceva, Honn a continuat: — După cum văd eu lucrurile, fiule, toate Comorile din Fincayra sunt nişte obiecte miraculoase, făurite de Dagda însuşi Cu o voce liniştită, aproape respectuoasă, a adăugat: Există chiar un plug, una dintre cele Şapte Unelte Înţelepte, care ştie cum să-şi are propriul câmp Cu adevărat! Se zice că orice câmp pe care îl atinge va da recolta perfectă, nici prea multă, nici prea puţină Băiatul a clătinat din cap uluit Făcând un semn cu mâna către plugul şubred de lemn care zăcea lângă şanţ, a râs — Nicio şansă să fie ăsta plugul fermecat, tată! Mă doare spatele numai când mă uit la tine cum îl tragi Honn a zâmbit larg — Nu la fel de mult cum mă doare pe mine spatele după ce sari pe mine dintr-un copac Cei doi au râs la unison Honn şi-a trecut un braţ gros pe după umerii fiului său şi apoi s-a întors către mine, cu mândrie pe chip — Adevărul e că am şi eu propria comoară Tânărul meu prieten de aici Şi pentru mine e mai preţios ca un ocean plin de miracole Am înghiţit nodul care mi se pusese în gât şi mi-am trecut un deget peste săculeţul de piele al mamei mele — Ce-ai face, Honn, dacă ţi-ai pierde vreodată acea comoară? Acel prieten? Chipul lui a devenit dur precum piatra — Păi, aş face tot ce-ar sta în puterea mea de muritor să o capăt înapoi — Chiar dacă asta ar însemna să îţi laşi munca neterminată? — Nicio muncă nu ar putea fi mai importantă decât asta Am încuviinţat din cap, mohorât „Nicio muncă nu ar putea fi mai importantă decât asta ” Am păşit peste şanţ şi am pornit la drum Când am ajuns la marginea livezii, m-am oprit şi am privit Dealurile Întunecate, care luceau asemenea unor cărbuni în soarele la apus Umbra subţire şi prelungă pe care o lăsa toiagul meu părea să arate direct către dealul crestat, unde renunţasem la sarcina mea Încet, m-am îndreptat către nord Aveam să mă întorc în curând la acele dealuri şi la sarcina mea Şi apoi aveam să aduc din nou la viaţă fiecare fir de iarbă pe care îl voi găsi Dar mai întâi trebuia să fac altceva Trebuia să-mi găsesc din nou mama Şi, la fel ca Honn, aveam să fac tot ce stătea în puterea mea de muritor pentru a reuşi V Bufonul Mai târziu în ziua următoare, în vreme ce fire de lumină aurie se împleteau strălucitoare printre ierburile din Câmpiile Ruginii, stăteam pe coama unei coline Sub mine se afla un pâlc de case din chirpici, dispuse într-un soi de cerc Acoperişurile lor de paie luceau la fel de puternic precum câmpia care le înconjura Scânduri lungi de lemn se întindeau între zidurile lor, legând unele de altele casele la fel ca braţele unor copii mici care stau în cerc Aroma grânelor prăjite pe un foc de lemn mi-a gâdilat nasul Am simţit cum se adună în mine nerăbdarea – şi o senzaţie de groază Căci acesta era Caer Neithan, Oraşul Barzilor Ştiam că poetul Cairpré promisese să vină aici după Marele Consiliu, să-i ajute pe oameni să îndrepte răul produs de Stangmar Şi mai ştiam că, dacă exista cineva în întreaga Fincayra care să mă poată ajuta să-mi găsesc mama, acesta era însuşi Cairpré Nu avea să fie încântat să mă vadă din nou, după ce lăsasem atâta treabă neterminată Dar şi el o cunoscuse pe Elen-cea-cu-Ochii-de-Safir, după ce-i fusese dascăl, cu mulţi ani în urmă Credeam că şi el îşi dorea ca ea să se întoarcă Nu-mi spusese el odată că învăţase de la ea despre arta vindecării mai multe decât învăţase ea de la el? Era posibil – doar posibil – ca el să poată şti vreo cale de a o aduce înapoi prin perdeaua de ceţuri care înconjura această insulă Atunci, reunit în sfârşit cu ea, aveam să-mi pot termina treaba pe Dealurile Întunecate cu inima plină de bucurie Am coborât panta, lovind cu toiagul pământul tare în acelaşi ritm cu Harpa ce sălta de pe spatele meu Ascultam zgomotele tot mai puternice ale satului şi nu puteam să nu-mi aduc aminte de tăcerea stranie care îl învăluise la ultima mea vizită O tăcere care fusese, în felul ei, mai sonoră ca o furtună cu tunete şi fulgere Într-adevăr, Oraşul Barzilor cunoscuse doar rareori tăcerea Nici o altă aşezare din Fincayra nu avea o istorie mai bogată în poveşti şi cântece Căci, de-a lungul vremurilor, fusese căminul multora dintre cei mai inspiraţi povestitori ai acestui pământ şi martorul multora dintre primele lor realizări Însuşi Caipré, despre a cărui faimă de poet aflasem doar de la alţii, se născuse într-una din căsuţele acelea de chirpici Pe când mă apropiam de porţile satului, care răspândeau o lumină aurie, mai mulţi oameni au început să iasă din case Îmbrăcaţi în tunici lungi din pânză albă, se profilau distinct pe pereţii de chirpici uscat, pe scândurile întunecate care legau între ele clădirile şi pe cutiile goale pentru flori agăţate la cele mai multe dintre pervazuri Am întins mâna spre Harpă, tentat să umplu acele cutii pentru flori cu ceva mai mult decât umbre Dar m-am oprit, hotărât să aştept înainte de a-mi anunţa sosirea Tot mai mulţi oameni ieşeau pe uşi Păreau surprinzător de diferiţi unul de altul în privinţa culorii pielii, vârstei, părului, siluetei, înălţimii Şi totuşi aveau cu toţii o trăsătură comună, în afară de tunicile lor albe Toţi păreau şovăitori, nesiguri de ceva În loc să se adune în spaţiul rotund din mijlocul caselor, şovăiau la marginea lui Câţiva rămăseseră lângă uşile lor, foindu-se de colo colo agitaţi, dar cei mai mulţi se aşezau pe scândurile care încercuiau zona deschisă Păreau să se adune cu un scop anume, dar nu puteam scăpa de senzaţia că în acţiunile lor era o oarecare împotrivire În acel moment, un bărbat înalt, numai piele şi os, cu o mantie cafenie acoperindu-i tunica, a păşit în centrul cercului Avea pe cap o pălărie ciudată, în trei colţuri, care stătea înclinată într-o poziţie precară, asemenea cuiva care băuse prea mult vin Zeci de biluţe de metal strălucitoare se legănau prinse de marginea pălăriei Bărbatul a început să-şi legene braţele lungi şi subţiri, fluturându-şi mânecile largi, în timp ce striga nişte cuvinte pe care nu le-am putut desluşi Am înţeles imediat aranjamentul în cerc al caselor Întregul oraş era un teatru! Iar eu sosisem la timp pentru un fel de spectacol Când am ajuns la porţile satului, m-am oprit Spre deosebire de ultima dată când fusesem aici, niciun străjer nu m-a întâmpinat cu vreo suliţă îndreptată spre pieptul meu În schimb, am fost primit cu o tăblie nou sculptată, prinsă de unul din stâlpii porţii Sclipea în lumina după-amiezii târzii şi pe ea scria: „Caer Neithan, Oraşul Barzilor, îi primeşte bucuros pe toţi cei care vin în bună pace” Sub aceste cuvinte, am recunoscut două versuri ale lui Cairpré: „Aici, cântecul în aer zboară, iar basmul urcă scările-n spirală” De-abia am intrat pe poartă, când un bărbat subţire, cu părul răvăşit, a sărit de pe una dintre scânduri şi a venit la mine cu paşi mari Sprâncenele zburlite, la fel de încurcate ca nişte rugi, îi cădeau peste ochii întunecaţi Rezemat în toiagul meu, l-am aşteptat să se apropie — Bună, Cairpré! — Merlin, a şoptit el, întinzându-şi braţele ca şi cum se pregătea să bată din palme de bucurie Apoi, uitându-se peste umăr la bărbatul cel slab care recita ceva, a părut să se răzgândească în privinţa bătăii din palme şi a spus doar: Mă bucur să te văd, băiete! Am dat din cap, dându-mi seama că el presupunea că îmi încheiasem treaba în Dealurile Întunecate Nu avea să fie uşor să-i spun adevărul S-a uitat din nou la bărbatul care recita şi la feţele sumbre, aproape înlăcrimate, ale celor care-l ascultau — Îmi pare rău doar că n-ai sosit la un spectacol mai vesel — Oh, e-n regulă, am şoptit După toate feţele alea posace, se pare că individul are un talent special de a întrista oamenii Ce recită? Un soi de poem tragic? Sprâncenele lui Cairpré i s-au înălţat mult pe frunte — Din păcate, nu Şi-a scuturat coama ciufulită Crezi sau nu, bietul de el încearcă să fie amuzant — Amuzant? — Întocmai Chiar atunci mi-au ajuns la urechi nişte clinchete şi zdrăngăneli puternice M-am întors din nou spre actor şi l-am văzut cum îşi scutură violent capul, legănându-şi pălăria dintr-o parte într-alta Sunetele veneau de la biluţele de metal Erau clopoţei Bineînţeles! mi-am spus Foarte potriviţi pentru a face lumea să râdă Păcat însă că sunau atât de strident, mai degrabă ca nişte săbii care se ciocnesc decât ca nişte clopoţei care sună L-am privit o clipă pe bărbat Mâinile îi atârnau, umerii îi erau căzuţi, iar spatele îi era adus În plus, toată faţa lui – chiar şi fruntea, ochii şi gura – părea să se încrunte Efectul era combinat, deoarece, în ciuda siluetei sale subţiri, avea un gât flasc, cu mai multe rânduri de bărbii duble Aşa că, atunci când colţurile gurii i s-au lăsat la un moment dat în jos, i-au coborât de cinci sau şase ori Deodată, şi-a strâns în jurul lui mantia grea, ca şi cum s-ar fi pregătit să ţină un discurs Apoi, încet şi pe un ton trist, a început să cânte – sau, mai precis, să se jeluiască Vocea lui părea un plânset, răsuflarea îi semăna cu nişte suspine La fel ca şi Cairpré şi cei mai mulţi dintre spectatori, m-am înfiorat Poate că omul încerca să fie amuzant, dar cântecul lui exprima toată bucuria unui bocet de înmormântare Când clopoţeii vă ajung la urechi, Uitaţi de orice spaime vechi! Tristeţea ce dăinuie vie Se va preschimba în bucurie Fiţi voioşi, vă veseliţi: Bufonul e-aici! Mă zbengui, şi ţopăi, şi sar, Pe buze cu râsete, iar şi iar! Clopoţeii mei sună dulce mereu, Ca să vă-ncânt şi să v-amuz din greu Fiţi voioşi, vă veseliţi: Bufonul e-aici! Pe când jelania continua, m-am întors către Cairpré — Chiar nu-şi dă seama cum sună? E cea mai puţin amuzantă persoană pe care am auzit-o vreodată Poetul a oftat prelung — Ba cred că ştie Dar tot încearcă Numele lui e Bumbelwy Încă de când era copil şi a speriat prima oară păsările cu cântecele lui a visat să devină bufon Nu doar un tip vesel şi amuzant, ci un bufon adevărat, cineva care practică înalta artă a îmbrăcării înţelepciunii în veşmântul umorului Bumbelwy cel Voios, aşa îşi spune — Bumbelwy cel Penibil i s-ar potrivi mai bine — Ştiu, ştiu! Aşa cum am mai spus, „Pâinea să crească ar vrea, mai mult decât e forma sa” Între timp, orăşenii păreau la fel de deprimaţi ca Bumbelwy însuşi Mulţi îşi ţineau capul între mâini; toţi erau încruntaţi O fetiţă s-a smucit din braţele mamei sale şi a fugit într-o casă din apropiere, cu părul negru fluturându-i pe spate Femeia a rămas la locul ei, dar părea să o invidieze pe fată M-am întors spre Cairpré, eu însumi încruntat — De ce stau toţi să-l asculte? — Unul dintre… ăăă, discursurile lui comice, cum le numeşte el, îţi pot distruge următoarele trei mese Dar, la fel ca oricare locuitor din Caer Neithan, el prezintă un spectacol în mijlocul satului în fiecare an, în ziua în care s-a născut Cairpré a clătinat din cap Iar noi, ceilalţi, trebuie să-l ascultăm Chiar şi cei ca mine, care nu locuiesc aici, dar au ghinionul să se afle în sat în ziua nepotrivită A făcut un semn cu mâna spre spaţiul circular, şi vocea nu-i mai era şoptită: Când mă gândesc la toate spectacolele cu adevărat memorabile pe care le-a văzut locul acela! Ciocanul nopţii, Corabia iluziilor, Jurământul lui Geraint S-a răsucit şi a arătat către una dintre casele mai mici şi mai vechi Pwyll, al cărei zâmbet deznădăjduit a inspirat el însuşi volume de poeme, şi-a scris prima poezie acolo Apoi Cairpré a arătat către o casă joasă cu prispă de lemn Laon cel Şchiop s-a născut acolo Şi să nu uităm de Banja De Jussiv cel Triumfător De Ziffian Toţi au numit oraşul ăsta căminul lor La fel ca mulţi alţi barzi legendari M-am uitat din nou la Bumbelwy, ale cărui braţe lungi se mişcau întruna, în vreme ce continua să vorbească monoton — Singurul loc unde va fi vreodată bufon e în visurile sale, am remarcat eu Cairpré a încuviinţat din cap mohorât — Toţi avem visurile noastre personale Dar prea puţini se agaţă de visuri atât de îndepărtate de adevăratele noastre înzestrări În vremurile de demult, Bumbelwy ar fi putut să fie salvat de una dintre Comorile din Fincayra, cornul magic, cunoscut ca Aducătorul de Vise Gândeşte-te doar, Merlin! Atunci când cineva extraordinar de înţelept sufla în Aducător, putea să dea viaţă celui mai drag vis al cuiva De aceea era adeseori numit, în poveşti şi cântece, Cornul Veştilor Bune Cute mai adânci decât cicatricele de pe faţa mea s-au ivit pe fruntea lui Cairpré Ştiam că îşi aducea aminte cum pervertise Rhita Gawr magia Aducătorului de Vise pentru ca doar veştile rele să fie aduse la viaţă În cazul acestui sat, făcuse să devină cu adevărat cel mai înspăimântător vis al oricărui poet, bard sau muzician: redusese la tăcere completă vocile celor care locuiau aici, făcând inutile chiar instrumentele sufletelor lor De aceea Oraşul Barzilor fusese la fel de tăcut ca un cimitir ultima dată când trecusem pe aici Expresia chinuită a lui Cairpré mi-a dat de înţeles că, deşi blestemul în sine dispăruse odată cu prăbuşirea Castelului Înnegurat, amintirea lui încă mai dăinuia Clopoţeii de la pălăria lui Bumbelwy au început să zăngăne din nou, mai tare ca înainte Dacă n-aş fi avut toiagul în mână, mi-aş fi acoperit urechile Dându-i un ghiont lui Cairpré, l-am întrebat: — De ce nu încerci tu însuţi pe el Aducătorul de Vise? — N-aş putea — De ce nu? — Mai întâi, băiete, n-am de gând să încerc să iau nimic – cu siguranţă nu una dintre Comori – din peştera Marii Elusa, unde se află acum O să las asta în seama cuiva mult mai curajos Sau mai nesocotit Dar nu ăsta e principalul motiv De fapt, nu sunt suficient de înţelept pentru a folosi Aducătorul Am clipit surprins — Nu eşti suficient de înţelept! Păi, poetul Cairpré e cunoscut pe toată insula ca un… — Versificator, recitator, un prost idealist, a încheiat el „Nu-ţi face nicio iluzie, mintea mi-e plină de confuzie ” Dar cel puţin sunt suficient de înţelept ca să ştiu un lucru important: cât de puţine ştiu de fapt — E ridicol Ţi-am văzut biblioteca Toate cărţile alea! Nu poţi să-mi spui că nu ştii nimic! — N-am spus că nu ştiu nimic, băiete Am zis că nu ştiu suficient E o diferenţă Şi să mă gândesc că aş putea mânui legendarul Aducător de Vise… ei bine, asta ar fi o dovadă teribilă de hybris — Hybris? — Din cuvântul grecesc hýbris, care înseamnă „aroganţă” O mândrie excesivă de sine însuşi E un cusur care a doborât mulţi oameni mari Şi-a coborât vocea într-o şoaptă Inclusiv, mi s-a spus, pe bunicul tău Am încremenit — Vrei să zici… pe Tuatha? — Da Pe Tuatha Cel mai puternic vrăjitor pe care l-a cunoscut vreodată Fincayra Singurul muritor căruia i s-a îngăduit vreodată să viziteze Cealaltă Lume pentru a-i cere sfatul lui Dagda – şi să se întoarcă în viaţă Chiar şi el era sensibil la hybris Şi asta l-a omorât Harpa Înflorită a părut dintr-odată mai grea în spatele meu, cureaua ei săpându-mi urme adânci în umăr — Cum a murit? Cairpré s-a aplecat spre mine — Nu cunosc detaliile Nimeni nu le cunoaşte Tot ce ştiu e că şi-a supraestimat puterea şi l-a subestimat pe cel mai înfricoşător servitor al lui Rhita Gawr, căpcăunul chior numit Balor Cairpré s-a scuturat Dar hai să vorbim de lucruri mai plăcute! Spune-mi despre Harpă, băiete! Ai terminat repede cu Dealurile Întunecate dacă eşti deja aici jos, în câmpie M-am foit stânjenit, frecând cu palma capătul noduros al toiagului meu În vreme ce pipăiam crestăturile adânci, parfumul lemnului de tsuga a umplut aerul, amintindu-mi de femeia ale cărei miresme îmi umpluseră copilăria Venise momentul să îi spun lui Cairpré ce voiam să fac – şi ce lăsasem nefăcut Am respirat adânc şi am mărturisit: — Nu mi-am terminat treaba pe dealuri El a icnit — N-ai terminat? Ai avut necazuri? Goblini războinici care bântuie pe-acolo? Am clătinat din cap — Singurul necaz mi l-am făcut eu Ochii lui, două lacuri fără fund, m-au cercetat — Ce spui? — Că am descoperit ceva mai important ca sarcina mea M-am întors şi l-am privit pe poet direct în faţă Vreau să-mi găsesc mama Să o aduc în Fincayra Furia i-a întunecat chipul — Ne-ai pune pe toţi în pericol pentru asta? Am simţit un nod în gât — Cairpré, te rog! Îmi voi termina sarcina Îţi promit! Dar trebuie să o văd din nou Şi curând Cer prea mult? — Da! Tu pui în primejdie toate creaturile acestui pământ! Am înghiţit cu greu — Elen a renunţat la tot pentru mine, Cairpré! Ea a iubit viaţa de aici A iubit-o până în adâncurile sufletului Şi a părăsit totul doar ca să mă protejeze pe mine În timpul petrecut în Gwynedd, eu am fost… ei bine, singurul ei tovarăş Singurul ei prieten Deşi n-am făcut prea mult pentru a merita asta Am tăcut preţ de o clipă, gândindu-mă la cântecele ei triste, la mâinile ei vindecătoare, la minunaţii ochi albaştri Am avut problemele noastre, crede-mă, am continuat Dar am fost mult mai apropiaţi decât a ştiut fiecare din noi Apoi, într-o bună zi, am lăsat-o acolo, singură de tot Pur şi simplu am părăsit-o Probabil că e tare nefericită, în încăperea aia rece de piatră Ar putea chiar să fie bolnavă sau să aibă necazuri Aşa că, deşi vreau s-o aduc aici pentru mine, o fac şi pentru ea Expresia lui Cairpré s-a îmblânzit puţin Mi-a pus o mână pe umăr — Ascultă, Merlin! Înţeleg De atâtea ori eu însumi mi-am dorit s-o văd din nou pe Elen! Dar chiar dacă lăsăm deoparte Dealurile Întunecate, să aduci pe cineva aici din lumea de dincolo de ceţuri… ei bine, să faci asta e cât se poate de primejdios — Eşti sigur? Marea m-a cruţat de două ori! — Nu e vorba de mare, băiete, deşi călătoria aia e şi ea destul de periculoasă Fincayra are propriile datini, propriile ritmuri, pe care muritorii doar le pot bănui Nici măcar Dagda însuşi, se spune, nu îndrăzneşte să prezică cui i se poate îngădui să treacă prin perdeaua de ceţuri — Nu cred Privirea i s-a întunecat — Ar apărea primejdii pentru oricine ar fi adus aici din afară, şi totodată primejdii pentru restul Fincayrei A închis ochii, gânditor Ceea ce s-ar putea să nu înţelegi e că oricine ajunge aici – chiar şi cel mai mic fluture – ar putea să schimbe echilibrul vieţii pe Fincayra şi să producă o distrugere imensă — Vorbeşti ca Domnu, l-am luat eu în derâdere Când a zis c-o s-aduc distrugerea Fincayrei El şi-a întors capul către porţile satului, care nu mai sclipeau în lumina aurie Dincolo de ele, Dealurile Întunecate se înălţau ca nişte valuri pe o mare furtunoasă — Ai putea foarte bine s-o aduci Mai ales dacă nu termini ce ai început — Nu vrei să mă ajuţi? — Chiar dacă aş şti o cale, nu te-aş ajuta Eşti doar un băiat Şi unul mai nesăbuit decât am crezut Am lovit cu toiagul în pământ — Am puterea de a face Harpa să funcţioneze, nu? Tu însuţi ai spus Marelui Consiliu că am inima unui vrăjitor Ei bine, poate că am şi puterea de a o aduce pe mama mea aici Mâna lui mi-a strâns umărul atât de tare, încât am tresărit — Nu mai spune asemenea lucruri, nici măcar în glumă! Ai nevoie de mult mai mult decât o inimă ca să fii un vrăjitor adevărat Ai nevoie de spirit, de intuiţie, de experienţă Ai nevoie de cunoaştere – o imensă cunoaştere a tiparelor cosmosului şi a tuturor artelor magiei Şi, încă şi mai mult, ai nevoie de înţelepciune, acel soi de înţelepciune care să-ţi spună când să foloseşti acele arte şi când să te stăpâneşti Căci un adevărat vrăjitor îşi foloseşte puterea cu raţiune, în felul în care un arcaş priceput îşi mânuieşte săgeţile — Eu nu vorbesc despre săgeţi Eu vorbesc despre mama mea, Elen Mi-am îndreptat spatele Dacă nu vrei să mă ajuţi, atunci voi găsi o altă cale Fruntea lui Cairpré s-a acoperit din nou de cute — Un vrăjitor adevărat mai are nevoie de ceva — De ce? l-am întrebat nerăbdător — De umilinţă Ascultă-mă bine, băiete! Uită de nebunia asta Ia Harpa şi întoarce-te la treaba ta pe Dealuri Nici nu ştii cât rişti! — Aş risca mult mai mult, ca s-o aduc pe mama înapoi la mine El s-a uitat în sus spre cer — Ajută-mă, o, Dagda! Apoi şi-a întors privirea spre mine şi m-a întrebat: Cum pot să te fac să înţelegi? Există un proverb, la fel de vechi ca însăşi insula asta, care spune că doar cea mai înţeleaptă scoică de pe Ţărmul Scoicilor Vorbitoare poate călăuzi pe cineva prin ceţuri Pare destul de simplu Şi totuşi, niciun vrăjitor din istorie, nici măcar Tuatha, nu a îndrăznit vreodată să încerce Asta îţi dă vreun indiciu în privinţa dimensiunilor primejdiei? Am zâmbit — Nu Dar îmi dă o idee — Merlin, nu! Nu trebuie s-o faci Pe lângă celelalte primejdii, mai există una Pentru tine Dacă încerci un asemenea act de mare vrăjitorie, o să-i dai lui Rhita Gawr indicii asupra locului unde te afli – şi mai multe chiar, mă tem Când se va întoarce, hotărât să cucerească această lume şi celelalte, te va urmări Ţine minte cuvintele mele! Am tras de cureaua Harpei — Nu mă tem de el, am spus Sprâncenele stufoase ale lui Cairpré s-au înălţat — Atunci ar fi bine să începi să te temi Căci, cu un hybris ca acesta, îi vei oferi cea mai dulce răzbunare posibilă Să te facă servitorul lui, întocmai cum a făcut cu tatăl tău Stomacul mi s-a strâns, ca şi cum primisem o lovitură — Spui că nu sunt mai bun ca Stangmar? — Spun că eşti la fel de vulnerabil Dacă Rhita Gawr nu te omoară imediat, o să încerce să te înrobească În aceeaşi clipă, umbra unui bărbat a căzut peste noi M-am răsucit şi l-am văzut în faţa mea pe Bumbelwy Se părea că îşi terminase recitalul şi se apropiase de noi, dar fuseserăm prea absorbiţi de discuţie ca să observăm că ne asculta S-a înclinat cu stângăcie, trimiţându-şi pălăria pe jos cu un zăngănit zgomotos A ridicat-o şi apoi, cu umerii căzuţi, s-a uitat la Cairpré — A fost jalnic, aşa-i? Cairpré, uitându-se încă urât la mine, i-a făcut semn să plece — Altă dată, i-a spus Acum vorbesc cu băiatul ăsta Bumbelwy şi-a întors bărbiile cutate spre mine şi a zis mohorât: — Spune-mi tu, atunci Am fost jalnic sau nu? Gândindu-mă că, dacă îi răspundeam, avea să plece, m-am încruntat la el şi am răspuns: — Da, da Ai fost jalnic Dar n-a plecat Doar a dat din cap posac, făcând clopoţeii să clincăne — Deci am făcut praf discursul Foarte adevărat, foarte adevărat, foarte adevărat! — Merlin, a gemut Cairpré Ia aminte la avertismentele mele! Nu vreau decât să te ajut Am simţit că îmi ard obrajii — Să mă ajuţi? De-asta ai încercat să mă convingi data trecută să nu mă mai duc la Castelul Înnegurat? Sau de ce nu mi-ai spus că Stangmar e, de fapt, tatăl meu? Poetul s-a strâmbat — Nu ţi-am spus despre tatăl tău, deoarece m-am temut că un asemenea adevăr îngrozitor te-ar marca pentru totdeauna Că te-ar face să te îndoieşti de tine însuţi sau chiar să te urăşti Poate că m-am înşelat atunci, aşa cum m-am înşelat crezând că nu poţi distruge castelul Dar acum nu mă înşel Du-te înapoi pe Dealurile Întunecate! M-am uitat la porţile satului Învăluite în umbre, se înălţau la fel de întunecate ca nişte pietre de mormânt — Mai întâi mă duc pe Ţărmul Scoicilor Vorbitoare Înainte să-mi poată răspunde Cairpré ceva, Bumbelwy şi-a dres glasul, făcându-şi bărbia multiplă să tremure Apoi şi-a răsucit mantia în jurul lui cu un gest dramatic — Vin cu tine, mi-a spus — Ce? am exclamat Nu vreau să vii! — Foarte adevărat, foarte adevărat, foarte adevărat! Şi totuşi voi veni Ochii întunecaţi ai lui Cairpré au sclipit — O să-ţi regreţi decizia mai curând chiar decât mă aştept VI Prin ceţuri La fel cum îţi stăruie în gură gustul amar mult timp după ce ai muşcat dintr-un fruct stricat, tot aşa stătea lângă mine Bumbelwy, cu clopoţeii lui zornăitori Doar că după un fruct îţi poţi clăti gura şi scăpa de gust Cu Bumbelwy, nimic din ce spuneam sau făceam nu îl determina să plece Deşi mergeam cât de repede puteam, fără măcar să mă opresc pentru a ciupi corzile Harpei, nu puteam scăpa de prezenţa lui M-a urmat dincolo de porţile din Caer Neithan, în vreme ce Cairpré rămăsese pe loc şi ne urmărea cu privirea, în tăcere M-a urmat peste colinele şi văile câmpiilor, umblând până târziu după lăsarea întunericului, înnoptând cu mine sub o salcie bătrână şi apoi continuând prin soarele arzător al zilei următoare M-a urmat tot drumul până la marele curs de apă năvalnic, cunoscut sub numele de Râul Necurmat Tot drumul, a bombănit despre arşiţă, pietricelele din ghetele lui şi viaţa grea de bufon Pe când ne apropiam de râu, m-a întrebat de mai multe ori dacă voiam să ascult faimoasa ghicitoare despre clopoţeii săi, promiţându-mi că avea să-mi ridice moralul Atunci când îi răspundeam că nu doream să-i aud ghicitoarea – şi nici clopoţeii –, pur şi simplu se îmbufna puţin şi pe urmă mă întreba din nou — Oh, dar e o ghicitoare splendidă, ştrengărească şi gălăgioasă, a protestat el O adevărată ghicitoare a unui izvoditor de ghicitori Nu, e invers La naiba, iar am făcut praf discursul! E o ghicitoare a unui adevărat izvoditor de ghicitori Aşa, acum e bine E nostimă E înţeleaptă A făcut o pauză, cu un aer mai sumbru ca de obicei, apoi a adăugat: E singura ghicitoare pe care o ştiu Am scuturat din cap şi m-am îndreptat cu paşi mari spre Râul Necurmat Pe când ne apropiam de malurile sale stâncoase şi abrupte, am auzit vâltoarea apei fierbând sub noi Stropii urcau sus în aer, alcătuind poduri de curcubeie care sclipeau în lumina soarelui Împroşcarea şi clocotul apei au devenit atât de puternice, încât, pentru prima oară de când plecaserăm din Oraşul Barzilor, nu mai auzeam clopoţeii lui Bumbelwy Sau rugăminţile lui de a-şi spune ghicitoarea M-am întors spre el Încercând să acopăr zgomotul apei, am strigat: — Am drum lung de mers, tocmai până pe malul de sud al insulei Traversarea râului va fi periculoasă Ar trebui să te întorci acum Mi-a strigat înapoi, mohorât: — Atunci, nu mă vrei? — Nu! S-a încruntat, şi pe frunte i-au apărut şase riduri — Sigur că nu mă vrei! Nimeni nu mă vrea M-a privit cu atenţie un moment Dar eu te vreau, flăcău norocos! M-am holbat la el — Norocos? Asta e ceva ce cu siguranţă nu sunt! Viaţa mea nu e decât un şir de dezamăgiri, o pierdere după alta — Îmi dau seama, a declarat el De aceea ai nevoie de un bufon Încruntându-se cu un aer grav, a adăugat: Ca să te fac să râzi Şi-a dres glasul Apropo, ţi-am spus vreodată ghicitoarea mea despre clopoţei? Cu un mârâit, am dat să-i trag una cu toiagul S-a ferit, lăsându-se în jos mai mult ca de obicei Toiagul i-a atins spatele mantiei — Tu nu eşti bufon, am strigat Eşti un blestem! Un blestem jalnic — Foarte adevărat, foarte adevărat, foarte adevărat! Bumbelwy a scos un geamăt oftat Sunt un bufon ratat Absolut ratat Un bufon trebuie să aibă doar două calităţi – să fie înţelept şi caraghios Iar eu nu sunt nici una, nici alta O lacrimă de iritare i s-a rostogolit pe obraz Poţi să-ţi închipui cum mă simt? Cum sufăr din vârful degetelor până în tălpi din pricina asta? Soarta mea e să fiu un bufon care întristează pe toată lumea Inclusiv pe mine însumi — De ce eu? am protestat Nu puteai alege pe altcineva pe care să-l urmezi? — Cu siguranţă, a strigat el peste vuietul apei Dar păreai atât de… nefericit Mai mult decât toţi ceilalţi pe care i-am întâlnit Tu vei fi adevărata mea probă ca bufon! Dacă pot afla cum să te fac să râzi, atunci pot face pe oricine să râdă Am gemut — N-o să faci niciodată pe nimeni să râdă Asta e sigur! El şi-a împins bărbiile către mine şi a început să-şi rotească mantia în jurul său cu gesturi teatrale, moment în care s-a împiedicat de o piatră şi s-a înclinat într-o parte, pierzându-şi pălăria şi fiind cât pe ce să alunece peste mal Şi-a înşfăcat pălăria şi şi-a îndesat-o la loc pe cap – invers Mârâind, a îndreptat-o, dar nu înainte să se împiedice din nou şi să aterizeze pe jos, în noroi Bombănind, s-a ridicat în picioare, încercând să-şi cureţe noroiul de pe fund — Ei bine, atunci, a declarat el în clinchet de clopoţei, cel puţin pot să-ţi ofer plăcerea companiei mele Mi-am dat ochii peste cap, apoi am aruncat o privire peste umăr înspre Râul Necurmat Poate că, dacă săream în apa ce curgea repede, râul m-ar fi purtat iute în aval Departe de acest nesfârşit chin în formă de om Totuşi, deşi tentaţia era mare, ştiam că nu trebuia să o fac În acel loc, râul curgea mult prea repede, şi din albia lui se înălţau stânci ascuţite ca nişte pumnale Cu siguranţă aş fi stricat Harpa şi probabil că mi-aş fi făcut şi mie rău Unde era Rhia când aveam nevoie de ea? Ea ar fi ştiut cum să vorbească spiritului râului şi să liniştească valurile M-am înfiorat când m-am gândit cum ne despărţiserăm Şi totuşi era mai degrabă vina Rhiei decât a mea Fusese atât de sigură pe sine Fără îndoială, o încântase grozav să mă vadă umilit Am săltat mai bine Harpa pe umăr Cel puţin, după ce voi traversa râul, nu aveam să mai fiu înconjurat de câmpiile astea arse de soare, ce se întindeau cât vedeai cu ochii, la fel precum cerul cenuşiu de deasupra, care îmi aducea în permanenţă aminte de sarcina mea neterminată Către sud, mi-am amintit, râul se lăţea considerabil Acolo, puteam să-l traversez Apoi aveam să-mi continui călătoria către Ţărmul Scoicilor Vorbitoare Cu sau fără Bumbelwy Spre disperarea mea, s-a dovedit că împreună cu el Bufonul posac, cu mânecile fluturându-i şi clopoţeii zăngănind, m-a urmărit pas cu pas pe lângă o serie de cascade urlătoare, printr-un ţinut mlăştinos şi peste zone cu pietriş neted, în luncile inundabile În cele din urmă, am ajuns la ape mai puţin adânci, care curgeau la umbra unui grup de bolovani imenşi în formă de ou, şi am traversat, poticnit, Râul Necurmat Apa rece mă lovea peste gambe, în vreme ce fundul ei moale îmi trăgea ghetele la fiecare pas Cumva, simţeam că râul însuşi încerca să mă împiedice să-l trec Am ieşit din apă şi ne-am continuat drumul pe malul de vest Preţ de câteva ore, am înaintat cu greu de-a lungul unor trestii cu margini tăioase Spre dreapta, copacii înalţi din Pădurea Druma se ridicau spre cer, acoperind pământul cu o pătură verde care se întindea până departe, către Dealurile Înceţoşate Păsări cu aripi în culori strălucitoare zburau printre ramuri – păsări pe care ştiam că Rhia le-ar fi putut identifica În tot acest timp, m-am străduit să ignor silueta aplecată şi clopoţeii zornăitori care mă urmau În cele din urmă, am zărit un şir de dune vălurite, dincolo de care se vedea un zid de ceaţă rotitoare Inima mi-a bătut mai tare Chiar şi cu limitele celei de-a doua vederi, am fost uimit să văd culorile intense dinaintea mea Nisip auriu Lujeri verzi, înfrunziţi Scoici roz şi purpurii Flori galbene Ghetele mi s-au înfundat în nisipul moale când am urcat pe prima dună Am ajuns în vârful ei şi am văzut în sfârşit ţărmul, pe care clipoceau valurile Mareea era joasă Sub perdeaua groasă de ceaţă, tot felul de scoici acopereau nisipul Le auzeam cum pleoscăie şi lipăie, şi lor li se alăturau păsările de apă, cu ciocurile lor lungi şi scobite, care ciripeau şi stropeau Mii de midii minuscule stăteau agăţate pe locurile stâncoase Stele-de-mare roşii, uriaşe, melci de apă cu gurile căscate şi meduze lucioase zăceau peste tot Crabii fugeau pe nisip, ocolind picioarele păsărilor Mi-am umplut plămânii cu aerul mării şi am simţit din nou aroma de iarbă-de-mare Şi de sare Şi de mister M-am aplecat şi am luat un pumn de nisip Îl simţeam cald şi fin în vreme ce-mi curgea printre degete La fel cum făcuse înainte, în ziua în care ajunsesem prima dată chiar în acest loc Fincayra mă întâmpinase în acea zi, oferindu-mi adăpost în faţa furtunilor pe care le înfruntasem pe mare, ca şi a celor pe care le purtam cu mine în gând Am cules câteva fire de nisip şi le-am urmărit cum alunecă peste buricele degetelor mele, adunându-mi-se în palmă Sclipeau scânteietor în vreme ce cădeau, ca şi cum ar fi fost vii La fel ca propria piele La fel ca Fincayra însăşi Cumva, mi-am dat eu seama, începeam să mă ataşez de această insulă Deşi adeseori fusesem nefericit aici, simţeam o atracţie surprinzătoare pentru ţinuturile sale uimitoare, poveştile ei obsedante şi – în ciuda felului în care se purtaseră de multe ori cu mine – diverşii ei locuitori Şi pentru altceva, mult mai greu de definit Insula asta era, aşa cum obişnuia mama mea să zică, un loc între două lumi, un loc unde creaturile muritoare şi cele nemuritoare puteau trăi împreună Nu întotdeauna în armonie, bineînţeles Dar cu toată bogăţia, şi puterea, şi misterul ambelor lumi la un loc O parte rai, o parte Pământ O parte această lume, o parte Cealaltă Lume Am rămas acolo, absorbind sunetele şi mirosurile de pe ţărmul Fincayrei Poate că, într-o bună zi, aveam să mă simt cu adevărat în largul meu aici În anumite privinţe, deja mă simţeam, oricum mai mult decât o făcusem vreodată în acel sat nenorocit din Gwynedd Dacă ar fi fost aici şi o anumită persoană, pe Fincayra m-aş fi putut chiar simţi acasă Dar acea persoană era acum departe Dincolo de ceţuri, dincolo de ţărmul cu stânci întunecate din Gwynedd Am tras Harpa şi am luat-o în braţe Nu îi mai ciupisem corzile de ceva vreme, dinainte de a părăsi câmpiile aride Oare ce aş fi putut produce, m-am întrebat eu, într-un loc atât de bogat, atât de plin de viaţă, cum era acesta? Am ciupit o singură coardă, cea mai înaltă A scos un sunet subţirel, ca un ţurţur care tremură În vreme ce nota vibra în aer, pe povârnişul dinspre mare al dunei s-a ivit o floare roşie, de forma unui clopot enorm Când am văzut-o cum se leagănă în briza sărată, am simţit nevoia să o ating, să o miros Dar nu era timp Nu acum Am lăsat Harpa şi toiagul pe nisip şi m-am uitat la Bumbelwy, ca să mă asigur că nu avea să se atingă de ele Se aşezase deja pe ţărm, stând încruntat în vreme ce îşi spăla în valuri picioarele umflate Deşi nu era departe, părea foarte ocupat Am cercetat ţărmul în ambele direcţii Cu fiecare val care înainta pe nisip şi apoi se retrăgea, scoici de toate mărimile şi culorile se rostogoleau pe plajă Lărgimea şi frumuseţea desăvârşită a acestui ţărm mă uluia, la fel cum o făcuse în prima zi când ajunsesem aici În acea zi, o scoică de pe această plajă îmi şoptise nişte cuvinte, cuvinte pe care nu le putusem înţelege Oare voi mai găsi una şi astăzi? Şi voi înţelege ce spune? Undeva, acolo, se afla scoica potrivită Problema era că habar nu aveam cum ar putea să arate Tot ce ştiam erau cuvintele lui Cairpré: „Există un proverb, la fel de vechi ca însăşi insula asta, care spune că doar cea mai înţeleaptă scoică de pe Ţărmul Scoicilor Vorbitoare poate călăuzi pe cineva prin ceţuri” Am început să caut scoici, începând cu o cochilie pătată aflată chiar la baza toiagului meu Cochilii plate, rotunde, răsucite, scobite – toate şi-au găsit locul în palmele mele Şi totuşi, niciuna nu părea cea potrivită Nici măcar nu ştiam prea bine cum să caut Aproape că o auzeam pe Rhia spunând ceva la fel de fără sens ca „Ai încredere în fructe” Ridicol, bineînţeles Şi totuşi, ştiam că trebuia să am încredere în ceva Îmi doream doar să ştiu în ce În inteligenţa mea, poate Da Asta era Aşadar, cum ar arăta cea mai înţeleaptă scoică? Ar trebui să fie izbitoare Impresionantă O regină a ţărmului La fel de mare în dimensiuni cum, cu siguranţă, era în înţelepciune Bumbelwy a scos un strigăt când un val mare a trecut peste el, stropindu-l Când valul s-a retras, măcinând nisipul, a dat la iveală marginea unei scoici spiralate, de un roz strălucitor, mai mare decât toate celelalte din jurul ei Se afla chiar în spatele lui, deşi Bumbelwy nu părea să o fi observat Ea să fie oare cea pe care o căutam? Am dat să mă apropii, dar chiar atunci Bumbelwy s-a scuturat, bombănind ceva despre apa rece, apoi s-a lăsat pe spate Cotul lui a aterizat pe scoică şi am auzit un zgomot de strivire El a ţipat şi s-a rostogolit pe o parte, strângându-şi în mână cotul rănit Am clătinat din cap, căci ştiam că abia începuse căutarea mea „Doar cea mai înţeleaptă scoică…” Am mers de-a lungul ţărmului nisipos, uitându-mă după orice cochilie care părea potrivită În ciuda diversităţii de forme, culori şi texturi, niciuna nu ieşea în evidenţă Pe cele câteva care păreau să se apropie de ce căutam eu le duceam la ureche Dar nu auzeam nimic, în afară de nesfârşitul oftat al mării După o vreme, am ajuns la un promontoriu stâncos care ţâşnea în mare, dispărând în ceţurile rotitoare În vreme ce stăteam acolo, întrebându-mă dacă să caut printre stâncile ude, un crab portocaliu a trecut peste vârful ghetei mele Crabul s-a oprit şi şi-a ridicat ochii mici ca şi cum m-ar fi cercetat Apoi a trecut mai departe către promontoriu şi a dispărut Dintr-un motiv oarecare, m-am simţit atras de micuţa creatură care, la fel ca mine, hoinărea singură pe acest ţărm Fără să mă gândesc, l-am urmat pe promontoriu Ceaţa m-a învăluit M-am mişcat cu grijă pe stânci, încercând să nu alunec Deşi crabul părea să fi dispărut, curând am zărit o altă cochilie spiralată Zăcea pe o lespede netedă acoperită cu alge verzi Cochilia asta era chiar mai mare decât cea distrusă de Bumbelwy, aproape cât capul meu Sclipea cu un luciu albastru intens, în ciuda umbrei ciudate care părea să tremure pe suprafaţa ei Sigur că acea umbră era doar o iluzie datorată ceţii, m-am gândit eu când m-am apropiat Cu fiecare pas pe care îl făceam spre ea, scoica părea tot mai frumoasă Rotunjimile sale graţioase erau încadrate de linii albe scânteietoare Mă simţeam atras într-un mod bizar spre ea, fermecat de tonurile sale strălucitoare „Doar cea mai înţeleaptă scoică…” În acel moment, un talaz puternic a ţâşnit din ceaţă, izbindu-se de promontoriu Sub ploaia de stropi, am simţit înţepătura sării pe obrajii mei brăzdaţi de cicatrice Valul s-a retras, trăgând cu el scoica spiralată de pe stâncă Înainte să apuc să o iau, scoica a căzut cu zgomot în apă şi a dispărut într-un vârtej de ceaţă M-am întors, blestemând, pe lespedea de piatră Deşi scoica dispăruse, ciudata umbră încă mai tremura pe alge Am dat să întind mâna să cercetez mai atent, apoi am ezitat Nu ştiam prea bine de ce Chiar atunci, crabul portocaliu a apărut de sub o piatră din apropiere A pornit-o repede, pieziş, către promontoriu, trecând pe sub o lespede înainte să apară în cealaltă parte A ocolit marginea unui ochi de apă rămas după maree şi s-a cufundat într-o grămadă de lemne aduse de apă Îmi pierdusem interesul de a-l urmări pe crab şi am întors capul Privirea mi-a căzut pe un alt ochi de apă, limpede şi nemişcat Din fundul lui, ceva lucea printre firele de iarbă-de-mare M-am aplecat mai mult şi am văzut doar o cochilie destul de urâtă, maro cu o pată mare albastră, cuibărită printre nişte arici-de-mare purpurii Totuşi, mi-a trezit curiozitatea Cu grijă, ferindu-mă de ţepii ascuţiţi ai aricilor, am întins mâna în apa rece şi am scos scoica Deşi obişnuită, cochilia părea să stea confortabil în palma mea Aproape ca şi cum acolo îi era locul Am ridicat-o, evaluându-i greutatea Părea mult mai grea decât aş fi crezut că putea fi ceva atât de compact Am dus-o la ureche Nimic Şi totuşi era ceva deosebit la scoica asta Cu o voce şovăitoare, am întrebat: — Tu eşti cea mai înţeleaptă scoică? Spre surprinderea mea, am auzit o voce bolborosită, hârâită — Eşti un prost, băiete! — Ce? Am clătinat din cap M-ai făcut prost? — Un prost nesăbuit, s-a răstit scoica Obrajii mi s-au încins, dar mi-am ţinut firea — Şi tu cine eşti? — În niciun caz cea mai înţeleaptă scoică Scoica a părut să-şi lingă buzele Dar nu sunt proastă M-am simţit ispitit să o arunc în valuri Cu toate astea, hotărârea de a o aduce înapoi pe mama a rămas mai puternică decât furia mea — Atunci, spune-mi unde o pot găsi pe cea mai înţeleaptă scoică Scoica maronie a râs, picurându-mi apă în ureche — Încearcă într-un loc unde se întâlnesc lemnul şi apa, băiat prost! Nedumerit, am răsucit scoica în mână — Cei mai apropiaţi copaci sunt de cealaltă parte a dunelor Nu e lemn lângă apă — Eşti sigur? — Absolut sigur — Ai vorbit ca un prost Fără tragere de inimă, am cercetat cu privirea promontoriul În cele din urmă, am observat resturile de lemn aduse de apă, unde dispăruse crabul Iarbă-de-mare putrezită acoperea lemnul ca nişte cârpe zdrenţuite Am clătinat din cap neîncrezător — Doar nu zici de grămăjoara aia jalnică de acolo! — Ai vorbit ca un prost, a repetat scoica Neştiind dacă făceam ce trebuia, am dat drumul scoicii maro în ochiul de apă şi m-am îndreptat către lemne Am tras iarba-de-mare şi am căutat vreo urmă de scoică Nimic Eram gata să renunţ, când am observat ceva mic ascuns într-o crăpătură din lemn Era o scoică de culoarea nisipului, în formă de con micuţ Mi-ar fi încăput cu uşurinţă pe unghia degetului mare Când am ridicat scoica spre mine, o creatură neagră, ca un vierme, a ieşit pe jumătate din deschiderea de la baza scoicii, apoi s-a strâns repede înăuntru Şovăind să duc aşa ceva prea aproape de urechea mea, am ţinut-o la o oarecare distanţă Deşi nu eram sigur, mi s-a părut că aud o şoaptă slabă, fluidă Cu grijă, am apropiat scoica de ureche Vocea fluidă s-a auzit din nou, ca un val care se izbea de interiorul micuţei cochilii — Tu, pleosssc, ai ales bine, Merlin Mi s-a tăiat răsuflarea — Mi-ai rostit numele? — Asta am făcut, pleosssc, deşi tu nu mi-l ştii pe al meu El este, pleosssc, Washamballa, înţeleaptă printre scoici — Washamballa, am repetat eu, lipindu-mi de lobul urechii conul micuţ şi umed; ceva în vocea ei mă făcea să sper Ştii de ce am venit? — Asta, pleosssc, ştiu Inima mi-a bătut mai tare — Vrei… vrei să mă ajuţi, atunci? Vrei să o aduci înapoi în Fincayra? Scoica nu a zis nimic preţ de câteva secunde În cele din urmă a vorbit din nou, cu vocea ei subţirică, gâlgâitoare: — N-ar trebui să te ajut, Merlin Riscurile, pleosssc, sunt foarte mari, mai mari decât crezi — Dar… — N-ar trebui, a continuat scoica Şi totuşi simt ceva în tine… ceva căruia nu-i pot rezista Deşi mai ai atâtea de învăţat, pleosssc, asta s-ar putea foarte bine să facă parte din învăţătura ta Washamballa s-a oprit şi eu i-am ascultat respiraţia fluidă Nu îndrăzneam să spun nimic — Am putea reuşi, pleosssc, sau am putea da greş Nu ştiu, căci chiar succesul ar putea să fie un eşec ascuns Tot mai vrei, pleosssc, să încerci? — Da, am declarat — Atunci, ţine-mă strâns, pleosssc, lângă inima ta, şi concentrează-te la cea după care tânjeşti Ţinând scoica în căuşul palmelor mele, mi-am lipit-o de piept M-am gândit la mama mea La masa ei cu ierburi aromate, cu miros înţepător La ochii ei albaştri, atât de plini de emoţii La bunătatea ei, la purtarea ei calmă La poveştile ei despre Apollo, Atena şi locul numit Olimp La credinţa ei – în Dumnezeul ei şi în mine La dragostea ei, tăcută şi puternică Ceaţa s-a învârtejit în jurul meu Valurile îmi alunecau peste ghete Şi totuşi nu s-a întâmplat nimic — Încearcă mai tare, pleosssc! Trebuie să încerci mai tare Am simţit tristeţea lui Elen Că nu se mai putea întoarce niciodată în Fincayra Că nu îşi putea vedea fiul devenind bărbat – şi că el, în toţi acei ani în Gwynedd, refuzase să o numească „mamă” Un cuvânt atât de simplu, o legătură atât de puternică! M-am înfiorat, amintindu-mi câtă durere îi pricinuisem Încet-încet, prezenţa ei a devenit mai intensă Îi simţeam îmbrăţişarea, siguranţa pe care mi-o dăduseră cândva braţele ei Cum, măcar pentru câteva clipe, puteam să uit toate suferinţele care ne chinuiau Simţeam mirosul bucăţilor de scoarţă de cedru de lângă perna ei Îi auzeam vocea strigându-mă peste oceanele de apă, peste oceanele de dor Apoi s-a stârnit vântul Un vânt aprig, urlător, care m-a aruncat jos pe stânci şi m-a udat cu ploaia de stropi Preţ de câteva minute a vuit, lovindu-mă fără încetare Deodată am auzit un pocnet puternic, de parcă ceva de dincolo de ceaţă se spărsese Norii umflaţi din faţa mea au început să se mişte, adunându-se în forme ciudate Mai întâi am văzut un şarpe, încolăcindu-se pentru a ţâşni Dar înainte să o facă, trupul i s-a topit în forma înceţoşată a unei flori Floarea a crescut încet, transformându-se într-un ochi uriaş, nemişcat Apoi, în mijlocul ochiului, a apărut o formă întunecată La început doar o umbră, care a devenit repede materială În scurt timp, arăta aproape ca o persoană care bâjbâia prin ceaţă Venind împiedicat către ţărm Era mama mea VII Nepăsător şi fericit S-a prăbuşit, cu braţele desfăcute, pe stâncile întunecate şi ude Avea ochii închişi, iar pielea ei catifelată arăta palidă şi lipsită de viaţă Părul lung, despletit, auriu precum luna din nopţile de vară, atârna în şuviţe încurcate pe rochia ei de un albastru aprins Şi totuşi respira Era în viaţă Am strâns în palme micuţa scoică, în semn de mulţumire, şi am pus-o la loc printre bucăţile de lemn aduse de apă Apoi am alergat la mama mea Şovăind, am întins mâna spre ea În clipa în care degetul meu i-a atins pometele înalt al obrazului, ea a deschis ochii Preţ de câteva clipe a privit în sus spre mine, părând buimacă Apoi Elen-cea-cu-Ochii-de-Safir a clipit, s-a ridicat într-un cot şi a vorbit cu vocea pe care crezusem că nu aveam s-o mai aud vreodată — Emrys! Tu eşti! Deşi, de recunoştinţă, mi se pusese un nod în gât, am răspuns: — Eu sunt… mamă! Auzindu-mă rostind acel cuvânt, obrajii i s-au îmbujorat uşor Încet, mi-a întins o mână Pielea ei era la fel de udă şi de îngheţată ca a mea, însă atingerea ei a trimis un val de căldură prin mine S-a ridicat în capul oaselor şi ne-am îmbrăţişat După câteva clipe, s-a tras în spate Şi-a trecut cu blândeţe degetele peste obrajii şi ochii mei arşi, părând să privească prin mine, direct în sufletul meu Îmi dădeam seama că încerca să simtă tot ce simţisem eu în lunile trecute de când ne despărţiserăm Deodată, mi-a atins gâtul şi i s-a tăiat răsuflarea — Galatorul! Oh, Emrys! Nu mai e! Mi-am coborât ochii lipsiţi de vedere — L-am pierdut Cum puteam să-i spun că îl pierdusem în vreme ce îmi căutam propriul tată? Şi că atunci când, în cele din urmă, l-am întâlnit, am pierdut încă şi mai mult? Am ridicat capul — Dar te am din nou pe tine Suntem împreună, aici, pe Fincayra Ea a încuviinţat din cap, cu ochii plini de lacrimi — Şi am un nume nou — Un nume nou? — Merlin — Merlin, a repetat ea La fel ca şoimul care zboară pe înalturi Un val de durere m-a străbătut când mi-am adus aminte de prietenul meu Belea, micul şoim care îşi dăduse viaţa pentru a o salva pe a mea Speram din tot sufletul că Belea continua să se înalţe în zbor, undeva acolo sus, în Lumea Cealaltă Chiar şi acum, îmi lipsea senzaţia familiară pe care mi-o dădea prezenţa lui pe umărul meu Şi adevărul e că îmi lipseau şi ceilalţi prieteni Prieteni pe care îi cunoscusem o vreme, şi apoi îi pierdusem Cairpré Honn T’eilean şi Garlatha Aylah, sora vântului Chiar şi Shim, care plecase în munţi, târşâindu-şi picioarele, cu mai multe săptămâni în urmă Şi, da, Rhia Am strâns mâna mamei mele — N-o să te mai pierd Ea mi-a ascultat promisiunea, cu chipul trist şi totodată plin de iubire — Nici eu pe tine M-am întors către dune Bumbelwy stătea pe malul apei, lustruindu-şi clopoţeii cu tunica Părea hotărât să ignore pescăruşii care îl tot trăgeau de mantia stropită de noroi Harpa Înflorită, alături de toiagul meu, erau acolo unde le lăsasem, pe nisip Dincolo de ele, dar nu departe, superba floare roşie se legăna în briza ce adia dinspre mare — Vino! M-am ridicat şi am tras-o şi pe mama în picioare Vreau să-ţi arăt ceva Am traversat promontoriul stâncos către nisipul fin al plajei Aşa cum mergeam, ţinându-ne de mijloc, am simţit bucuria de a păşi din nou alături de ea De a fi din nou cu ea Şi când m-am gândit că aveam să-i arăt Harpa şi tot ce eram în stare să fac cu ea, inima mi-a bătut mai tare Îmi simţeam acum propria putere, exact aşa cum prevăzuse ea cu mult timp în urmă Îmi spusese că Tuatha însuşi îşi căpătase puterile când intra în cel de-al treisprezecelea an al vieţii Aşa că era logic să mi se întâmple şi mie la fel În definitiv, nu făcusem eu deja ceva ceea ce Tuatha, cu toate puterile lui vrăjitoreşti, nu reuşise niciodată? Am zâmbit în sinea mea Nici măcar ceţurile rotitoare care înconjurau această insulă nu-mi puteau rezista Când ne-am apropiat de Harpa Înflorită, mama mea a scos un strigăt de uimire Dată fiind afecţiunea ei pentru tot ce era viu şi creştea, nu am fost surprins să văd că nu Harpa îi atrăsese atenţia, ci floarea roşie care apăruse pe dună Într-adevăr, floarea părea acum şi mai frumoasă decât atunci când de-abia răsărise Cupa adâncă a petalelor, în formă de clopot, se înălţa graţioasă pe tulpina sa arcuită Frunze de un verde strălucitor, perfect rotunde, înconjurau tulpina ca o duzină de geme Stropi de rouă sclipeau pe marginea fiecărei petale — Trebuie să miros floarea aia, a declarat ea — Bineînţeles, am răspuns, şi zâmbetul mi s-a lărgit În definitiv, eu am făcut-o Ea s-a oprit şi s-a întors spre mine — Tu ai făcut-o? Adevărat? — Cu o mişcare a degetului meu, am răspuns cu mândrie Vino! Hai să ne uităm mai bine În vreme ce mă apropiam de floare, simţeam că dorinţa mea de a o mirosi devenea tot mai puternică Voiam nu doar să îi simt parfumul, ci să-mi cufund toată faţa în petalele ei Să beau lacom din nectarul ei minunat Să mă afund în el, nepăsător şi fericit Abia am băgat în seamă umbra ciudată, tremurătoare, care se mişca peste petale Doar o altă iluzie a luminii ceţoase, aşa cum mai văzusem Şi nicio umbră, oricât ar fi fost ea de întunecată, nu ar fi putut ascunde frumuseţea luminoasă a acestei flori Braţul mamei a căzut de pe mijlocul meu, la fel cum şi braţul meu a căzut de pe mijlocul ei Am continuat să mergem spre floare, în tăcere, ca şi cum am fi fost în transă Picioarele noastre lipăiau pe nisipul ud, lăsând un şir de urme întunecate în spatele nostru Singurul lucru la care mă puteam gândi era să miros minunatul parfum al florii Mai aveam de făcut doar un pas, când briza sărată ne-a lovit peste faţă Nepăsători, ne-am aplecat amândoi către cupa ademenitoare Am şovăit o clipă, întrebându-mă dacă se cuvenea să o las pe ea prima Avea să se bucure atât de mult! Apoi umbra a tremurat din nou – şi dorinţa mea de a mirosi floarea a devenit mai intensă, atât de intensă, încât am uitat de orice altceva Mi-am coborât faţa Mai aproape Şi mai aproape Deodată, o formă verde a sărit peste coama dunei S-a repezit cu putere în mine, doborându-mă pe spate M-am rostogolit, apoi m-am oprit, acoperit de nisip, şi m-am răsucit pentru a-mi înfrunta atacatorul — Rhia! Plin de furie, am scuipat nisipul care îmi intrase în gură Încerci să mă omori? Ea a sărit înapoi în picioare şi, ignorându-mă cu totul, s-a întors către mama mea — Opreşte-te! a strigat ea cât o ţineau plămânii Nu face asta! Dar Elen nu i-a dat atenţie Cu o mână, şi-a adunat părul de pe faţă şi s-a aplecat către floarea cea roşie Văzând asta, Rhia a dat să se repeadă în sus pe panta dunei A fost oprită de un ţipăt îngrozitor – care mi-a îngheţat şi mie sângele în vene O masă întunecată a sărit din miezul florii, direct în faţa mamei mele Ea s-a tras înapoi clătinat, strângându-şi obrajii cu palmele — Nu! am strigat eu către cer, mare şi ceaţă Nu! Dar era prea târziu Mama s-a împiedicat şi s-a rostogolit în josul dunei Când s-a oprit, am văzut că toată faţa îi era acoperită de o umbră zvârcolitoare Apoi, spre groaza mea, umbra s-a târât în gura ei şi a dispărut VIII Graiul rănii M-am repezit la ea Zăcea prăbuşită la baza dunei Nisipul ud îi păta rochia albastră şi un obraz Briza mării s-a înteţit, trimiţând fâşii de ceaţă peste ţărm — Mamă! — Ea e mama ta? m-a întrebat Rhia, venind lângă mine Mama ta adevărată? — Asta sunt, a răspuns Elen cu o voce slabă, întorcându-se pe spate şi cercetându-mi faţa cu ochii ei albaştri Eşti bine, fiul meu? I-am curăţat obrazul de nisip — Bine? am strigat eu Bine? Sunt distrus Complet distrus Nu te-am adus aici ca să fii otrăvită! Ea a tuşit violent, ca şi cum ar fi încercat să dea afară umbra Dar faţa i-a devenit doar mai palidă, mai înfricoşată M-am întors spre Rhia — Ar fi trebuit să o salvezi pe ea în locul meu Ea a tras de unul din lujerii împletiţi în veşmântul ei — Îmi pare rău că n-am sosit mai repede Te-am căutat peste tot În cele din urmă am ajuns la Caer Neithan, la câteva ore după ce ai plecat de-acolo Când Cairpré mi-a spus ce voiai să faci, am pornit-o pe urmele tale cât de repede am putut S-a uitat în jos, la Elen, cu tristeţe Trebuie să fie oribil Ca şi cum ai înghiţi un coşmar — Eu… sunt bine, a răspuns ea, deşi expresia ei nefericită spunea altceva A încercat să se ridice în capul oaselor, dar a căzut înapoi pe nisip Am auzit nişte clopoţei zornăind în spatele meu şi o voce familiară gemând — Simt moartea în aer M-am întors — Pleacă de-aici! Eşti la fel de rău ca floarea aia otrăvită! Şi-a plecat capul mai mult decât de obicei — Îţi împărtăşesc tristeţea De-adevăratelea! Poate că aş putea să-ţi mai uşurez povara cu unul din cântecele comice ale lui Bumbelwy cel Voios? — Nu! — Ce-ai zice atunci de o ghicitoare? Faimoasa mea ghicitoare despre clopoţei? — Nu! — Bine! s-a răstit el Atunci n-o să-ţi spun că nu floarea a fost cea care a otrăvit-o S-a încruntat de mai multe ori Şi cu siguranţă n-o să-ţi spun că a fost Rhita Gawr Mi s-a încleştat stomacul, iar mama mea a scos un icnet L-am înşfăcat de mâneca largă şi l-am scuturat, făcându-i clopoţeii să zornăie — Ce te face să spui aşa ceva? — Umbra morţii Am auzit-o descrisă de multe ori De prea multe ori încât chiar şi un prost ca mine să uite E unul din mijloacele preferate ale lui Rhita Gawr de a se răzbuna Elen s-a cutremurat şi a gemut de durere — El spune adevărul, fiul meu Dacă nu mi-aş fi pierdut minţile din cauza vrăjii, mi-aş fi amintit mai curând Chipul i s-a schimonosit, în aceeaşi clipă în care briza s-a înteţit din nou, ca şi cum oceanul însuşi ar fi scos un oftat adânc Dar de ce eu? De ce eu? a întrebat ea Dintr-odată, m-am simţit fără vlagă Căci ştiam, în adâncul inimii, că umbra morţii nu-i fusese sortită mamei mele Mie îmi fusese sortită Şi totuşi, din cauza mea – din cauza prostiei mele –, o lovise în schimb pe ea Ar fi trebuit să-l ascult pe Cairpré! N-ar fi trebuit niciodată s-o aduc aici — Rhita Gawr păstrează această metodă doar pentru cei cu a căror moarte se desfată, a intonat Bumbelwy Căci este lentă, dureros de lentă Şi oribilă, dincolo de orice ar putea descrie cuvintele Cel chinuit suferă o lună întreagă – de-a lungul a patru faze ale lunii –, înainte de a muri, în cele din urmă Dar ultimele momente ale morţii, aşa am auzit, poartă în ele mai multă agonie, mai multă suferinţă, mai multă durere îngrozitoare decât întreaga lună dinainte Elen a gemut din nou şi şi-a strâns genunchii la piept — Destul! am zis, fluturându-mi braţele către bufonul ursuz Nu mai spune asemenea lucruri! Vrei s-o omori mai curând? Mai bine să taci – dacă nu ştii leacul Bumbelwy şi-a întors privirea, clătinând din cap — Nu există leac, a murmurat Am dat să-mi deschid săculeţul cu ierburi — Poate ceva de aici… — Nu există leac, a repetat el trist — Oh, dar trebuie să fie, a protestat Rhia, îngenunchind lângă mama mea şi mângâindu-i fruntea Există un leac pentru fiecare suferinţă, oricât ar fi ea de groaznică Trebuie doar să ştii graiul rănii Pentru o fracţiune de secundă, chipul lui Elen s-a luminat — Are dreptate S-ar putea să existe un leac A privit-o pe Rhia un moment Apoi, cu vocea slabă, a întrebat: Cum te cheamă, copilă? Şi cum de ştii atât de multe despre arta vindecării? Rhia şi-a trecut palma peste straiul ei din lujeri împletiţi — Copacii din Pădurea Druma m-au învăţat Ei sunt familia mea — Şi numele tău? — Cei mai mulţi îmi spun Rhia În afară de elfii pădurii, care încă mai folosesc numele meu complet, Rhiannon Faţa mamei mele s-a strâmbat de durere, dar nu mi s-a părut că se datora suferinţei trupeşti Ar fi putut să fie un alt fel de durere, simţită într-un alt fel de loc Dar nu a spus nimic Şi-a întors doar faţa către ceaţa care se rotea dincolo de ţărm Rhia a venit mai aproape de ea — Te rog, spune-mi numele tău — Elen, a răspuns ea şi s-a uitat la mine Deşi mi se mai spune şi „mamă” Am simţit o împunsătură de durere în inimă Ea tot nu înţelegea că era doar vina mea Că o adusesem aici în ciuda sfaturilor insistente ale lui Cairpré Că încercasem, în ignoranţa mea – nu, în aroganţa mea – să acţionez ca un vrăjitor Rhia a continuat să mângâie fruntea lui Elen — Eşti deja fierbinte Cred că va fi mai rău — Va fi mai rău, a declarat Bumbelwy Totul devine întotdeauna mai rău Mult mai rău Rhia mi-a aruncat o privire pătrunzătoare — Trebuie să găsim leacul înainte să fie prea târziu Bumbelwy a început să se învârtească pe nisip, fluturându-şi mânecile — Deja e prea târziu Cu asemenea lucruri, chiar şi prea devreme e prea târziu — Poate că există un leac pe care nimeni nu l-a descoperit încă, a replicat Rhia Trebuie să încercăm — Încercaţi tot ce vreţi N-o să ajute Nu, e prea târziu Mult prea târziu Gândurile mi se învârtejeau în cap, împărţite între speranţa îndârjită a Rhiei şi perspectivele sumbre ale lui Bumbelwy Nu puteau fi adevărate amândouă Şi totuşi, amândouă păreau plauzibile Voiam să cred măcar în una din ele, dar mă temeam că cealaltă era cea reală Doi pescăruşi au ţipat, coborând în picaj deasupra noastră pentru a ateriza pe un strat de stele-de-mare şi scoici Mi-am muşcat buza Chiar dac-ar exista un leac, cum l-am putea găsi la timp? Aici, pe această plajă îndepărtată, fără altceva decât nişte dune de nisip şi valuri rostogolitoare, nu era nimeni la care să apelăm Nimeni care să ne ajute Dintr-odată, mi-am îndreptat spatele Era cineva de la care să cer ajutor! Am sărit în picioare şi am luat-o la fugă pe ţărm, către promontoriul înfăşurat în ceaţă Fără să bag în seamă valurile de pe stâncile alunecoase, m-am împiedicat de câteva ori Şi mai rău, în aburii rotitori, nu am văzut nicio urmă din grămada de lemne aduse de apă, unde lăsasem scoica bătrână şi înţeleaptă Oare un talaz puternic o măturase? Mi s-a strâns inima Era posibil să n-o mai găsesc niciodată Chinuindu-mă, în patru labe, am cercetat stâncile ude, ridicând meduze alunecoase şi uitându-mă în ochiurile de apă În cele din urmă, ud de la stropii împroşcaţi de valuri, am zărit o bucăţică de lemn Şi acolo, lângă ea, se afla o scoică micuţă Oare era aceeaşi? Am lipit repede de ureche cochilia nisipie — Washamballa, tu eşti? Nu am primit niciun răspuns — Washamballa, am implorat eu Răspunde-mi dacă tu eşti! Există vreun leac pentru umbra morţii? Un leac oarecare? În cele din urmă am auzit un oftat prelung, fluid, ca sunetul unui val care se sparge foarte încet — Ai învăţat, pleosssc, o lecţie foarte dureroasă — Da, da! Dar poţi să mă ajuţi acum? Spune-mi dacă există vreun leac Mama mea e pe moarte — Mai ai, pleosssc, Galatorul? M-am strâmbat — Nu L-am… dat — Poţi să-l iei înapoi, pleosssc, foarte repede? — Nu E la Domnu Am simţit respiraţia deznădăjduită a scoicii în urechea mea — Atunci nu poţi fi ajutat Pleosssc Căci există un leac Dar ca să-l găseşti, pleosssc, trebuie să călătoreşti în Lumea Cealaltă — Lumea Cealaltă? Ţinutul spiritelor? Dar singurul fel în care poţi ajunge acolo e să mori! Am scuturat din cap, aruncând picături de apă din părul meu negru Aş face şi asta dacă aş şti că o pot salva, chiar aş face-o Dar şi dacă aş porni în Lunga Călătorie despre care am auzit, cea care duce în Cealaltă Lume, nu m-aş mai putea întoarce niciodată aici cu leacul — Adevărat Lunga Călătorie îi duce pe cei morţi în, pleosssc, Cealaltă Lume, dar nu îi trimite înapoi în lumea muritorilor Un gând mi s-a ivit în minte — Stai! Tuatha – bunicul meu – a găsit o cale de a călători în Cealaltă Lume pe când era în viaţă Pentru a-i cere sfatul marelui Dagda, aşa cred Aş putea să urmez drumul lui Tuatha? — Acela a fost drumul care l-a omorât în cele din urmă Pleosssc Nu uita asta! Căci a fost omorât de Balor, căpcăunul care i se supune doar lui Rhita Gawr Chiar şi acum Balor păzeşte intrarea secretă, un loc numit, pleosssc, Fântâna către Cealaltă Lume Şi a jurat să oprească orice aliat al lui Dagda care încearcă să treacă pe acolo — Fântâna către Cealaltă Lume? E un soi de scară ce duce în sus, spre ţinutul spiritelor? — Orice ar fi, s-a auzit ca un plescăit vocea scoicii, să o găseşti, pleosssc, e singura ta speranţă Căci leacul pe care îl cauţi este Elixirul lui Dagda, şi numai Dagda însuşi ţi-l poate da Un val rece mi-a trecut peste picioare, iar apa sărată mi-a usturat pielea în locurile unde mă zgâriasem când căzusem de pe stânci Dar nici n-am băgat în seamă — Elixirul lui Dagda, am repetat eu încet Ei bine, cu căpcăun sau fără, trebuie să pun mâna pe el Cum găsesc scara asta care duce în Lumea Cealaltă? Din nou, scoica a răsuflat deznădăjduită — Ca să o găseşti, trebuie să auzi o muzică ciudată, fermecată Pleosssc Muzica vrăjitoriei, Merlin — Vrăjitorie? A fost cât pe ce să scap micul con Nu pot să fac asta — Atunci, eşti cu adevărat pierdut Căci singura cale de a găsi drumul lui Tuatha este să stăpâneşti, pleosssc, Cele Şapte Cânturi ale Vrăjitoriei — Ce naiba sunt astea? Vântul s-a poticnit de mine, fluturându-mi tunica, în vreme ce aşteptam răspunsul scoicii În cele din urmă am auzit în ureche vocea subţirică — Nici măcar eu, cea mai înţeleaptă dintre scoici, nu ştiu Tot ce pot să-ţi spun e că, pleosssc, Cele Şapte Cânturi au fost înscrise de Tuatha însuşi pe un copac mare din Pădurea Druma — Nu… Arbassa? — Ba da — Ştiu copacul ăla! E casa Rhiei M-am încruntat, amintindu-mi de ciudata scriere pe care o văzusem acolo Dar acea scriere e imposibilă! Nu reuşisem atunci să citesc nici măcar un cuvânt — Înseamnă că trebuie să mai încerci o dată, Merlin E singura ta şansă, pleosssc, să-ţi salvezi mama Deşi e într-adevăr o şansă foarte mică M-am gândit la mama, întinsă la umbra dunei, chinuită de umbra morţii, răsuflând din ce în ce mai greu Eu îi făcusem asta Acum trebuia să încerc să repar totul, indiferent de riscuri Chiar şi aşa, m-am înfiorat când mi-am adus aminte de felul în care Cairpré descrisese calităţile unui vrăjitor adevărat Calităţi care cu siguranţă mie îmi lipseau Indiferent ce însemnau Cele Şapte Cânturi, nu aveam aproape nicio şansă de a le stăpâni – oricum nu în scurtul timp rămas înainte ca umbra morţii să îşi termine cumplita treabă — E prea mult, am spus eu deznădăjduit Nu sunt vrăjitor! Chiar dacă aş reuşi, printr-o minune, să mă descurc cu Cele Şapte Cânturi, cum aş putea să găsesc această Fântână către Lumea Cealaltă, să îl evit pe Balor şi să urc în ţinutul lui Dagda, în răstimpul celor patru faze ale lunii? — N-ar fi trebuit niciodată, pleosssc, să te ajut M-am gândit la luna nouă abia vizibilă pe care o zărisem noaptea trecută Doar o aşchie, atât de subţire, că fusese aproape imposibil pentru a doua mea vedere să o descopere Asta însemna că mai aveam timp până la sfârşitul acestei luni, şi nici cu o singură zi mai mult, să găsesc Elixirul lui Dagda În ziua în care luna murea, şi mama mea avea să se stingă Când luna avea să fie plină, timpul meu se va fi înjumătăţit Când va descreşte, timpul meu va fi aproape terminat Şi când va dispărea, în cele din urmă, aşa vor pieri şi speranţele mele — Îţi doresc tot norocul, pleosssc, în Fincayra, a zis scoica Vei avea nevoie de el, pleossc, şi chiar de mult mai mult IX Rozmarin Cum mama era deja prea slăbită pentru a putea merge, am improvizat împreună cu Rhia o targă, împletind nişte lujeri din dună între toiagul meu şi o creangă dintr-un păducel uscat În timp ce lucram, trecând lujerii dintr-o parte într-alta, i-am spus unele din lucrurile aflate de la scoică şi am rugat-o să ne călăuzească prin pădure până la Arbassa Dar chiar în vreme ce rosteam numele marelui copac, am avut o puternică presimţire rea la gândul de a mă întoarce acolo, deşi nu-mi explicam de ce Rhia, dimpotrivă, nu părea îngrijorată sau surprinsă să afle că scrierile de pe pereţii din Arbassa deţineau secretele de care aveam nevoie pentru a găsi Fântâna către Cealaltă Lume Poate pentru că văzuse până atunci cum Arbassa răspunsese la atâtea întrebări, ea doar a încuviinţat din cap şi a continuat să lege lujerii În cele din urmă am terminat targa şi am ajutat-o pe mama să se întindă pe ea Mi-am pus mâna pe fruntea ei şi mi-am dat seama că fierbinţeala îi crescuse Şi totuşi, deşi se simţea mai rău, nu voia să se plângă Lucru care nu se putea spune şi despre Bumbelwy Abia o porniserăm la drum, cu el purtând partea din spate a tărgii, când a început să imite o scoică vorbitoare După ce şi-a dat seama, în cele din urmă, că audienţa nu găsea deloc amuzant spectacolul lui, a trecut la descrierea complicatei alcătuiri a pălăriei sale cu clopoţei, de parcă ar fi fost un soi de coroană regală Când şi cu asta a dat greş, a început să se plângă că o greutate atât de mare ar putea să îi obosească spatele delicat, subminându-i abilităţile de bufon Nu i-am răspuns, deşi eram tentat să îl reduc la tăcere, cu clopoţeii lui cu tot, îndesându-i pălăria în gură Rhia mergea în frunte, cu Harpa Înflorită agăţată pe umărul ei frunzos Eu ţineam partea din faţă a tărgii, dar apăsarea propriei vinovăţii părea să atârne cel mai greu Chiar şi să traversăm duna, trecând pe lângă floarea în formă de clopot, mi s-a părut un marş epuizant Înainte să intrăm în Pădurea Druma, am trecut printr-o poiană înverzită Străbătută de pârâiaşe, ierburile din poiană se unduiau în valuri, asemenea suprafeţei mării Fiecare pârâiaş clipocea şi se unduia, acoperind plantele ce se înşirau pe maluri cu panglici strălucitoare de apă M-am gândit cât de frumos mi s-ar fi părut probabil acest loc în împrejurări diferite, o frumuseţe care nu era produsă de un instrument magic sau de un mare vrăjitor O frumuseţe care pur şi simplu era acolo În sfârşit am intrat în bătrâna pădure, cu crenguţe şi ace pârâind sub picioarele noastre Poiana luminoasă a dispărut şi totul s-a întunecat Mirosul intens de răşină, uneori înţepător, alteori dulce, parfuma aerul Ramurile şopteau şi trosneau deasupra capetelor noastre În spatele copacilor păreau să plutească umbre tăcute M-am lovit cu vârful piciorului de o rădăcină Deşi am tresărit de durere, am ţinut bine targa Cea de-a doua vedere mi se îmbunătăţise de când fusesem ultima oară aici, dar lumina slabă mă împiedica în continuare să văd Razele soarelui ajungeau doar până la straturile superioare ale acestor desişuri ale pădurii, şi doar câteva dintre ele reuşeau rareori să pătrundă până la nivelul solului Dar nu aveam să încetinesc pentru a vedea mai bine pe unde merg Nu mai era timp, şi nici pentru mama nu mai era Urmând-o pe Rhia, am intrat mai adânc în pădure, purtând targa din lujeri Cu fiecare pas, senzaţia ciudată că înşişi copacii ne priveau, urmărindu-ne fiecare mişcare, devenea tot mai puternică Ramurile care trosneau păreau agitate în vreme ce treceam pe sub ele Şi alte creaturi păreau să ştie de prezenţa noastră Din când în când zăream câte o coadă stufoasă sau o pereche de ochi galbeni Ţipete şi urlete răsunau adesea printre crengile întunecate Iar o dată, de undeva din apropiere, am auzit un zgomot puternic şi prelung de râcâială, ca nişte gheare ascuţite care sfâşiau o scoarţă de copac Sau piele Braţele şi umerii mă dureau, dar şi mai mult mă durea să aud gemetele tot mai sfâşietoare ale mamei mele Bumbelwy, cel puţin, părea îndeajuns de mişcat de suferinţa ei ca să îşi stăpânească bombănelile, deşi clopoţeii lui continuau să clincăne Şi cu toate că Rhia se mişca prin pădure cu uşurinţa unei brize, adeseori se uita îngrijorată la targă După multe ore de mers prin poienile întunecate, împodobite cu muşchi şi ferigi, umerii îmi zvâcneau de parcă erau gata să plesnească Mâinile, aproape amorţite, nu mai puteau ţine targa Nu exista un drum mai scurt? Era posibil ca Rhia să se fi rătăcit? Mi-am dres glasul, cu gâtul uscat, gata să o strig Apoi, în faţă, am zărit o nouă lumină printre ramuri Am trecut printr-un desiş de ferigi care mi se agăţau de glezne şi coapse, şi lumina a devenit mai puternică Spaţiile dintre trunchiuri s-au mărit O briză răcoroasă, la fel de aromată ca menta proaspătă, mi-a biciuit fruntea transpirată Am intrat într-un luminiş înierbat În mijlocul lui, înălţându-se dintr-un păienjeniş de rădăcini groase, se afla un stejar maiestuos Arbassa Părea mai bătrân decât cei mai bătrâni copaci şi mai înalt decât oricare alt copac pe care îl văzusem vreodată Trunchiul lui masiv, atât de gros de parcă ar fi unit în el cinci sau şase copaci, avea de câteva ori înălţimea mea până unde apăreau primele sale ramuri De acolo ţâşnea în sus, tot mai sus, până când devenea una cu norii Aşezată în mijlocul ramurilor cele mai joase şi făcută chiar din crengile stejarului, se afla căsuţa din copac a Rhiei Ramurile se arcuiau şi se răsuceau, alcătuindu-i pereţii, podeaua şi acoperişul Perdele lucioase de frunze verzi acopereau fiecare fereastră Mi-am adus aminte cum văzusem prima oară căsuţa noaptea, când fusese luminată dinăuntru şi strălucea ca o stea care exploda Rhia şi-a ridicat braţele asemenea unor ramuri: — Arbassa! Marele copac a tremurat, revărsând asupra noastră o ploaie de rouă Cu o strângere de inimă, mi-am adus aminte de încercările mele stângace de a face fagul de pe Dealurile Întunecate să se îndoaie în faţa mea În acea zi, Rhia mă făcuse prost pentru că încercasem aşa ceva Fie că avusese sau nu dreptate, ştiam, în vreme ce aşezam cu grijă targa mamei mele pe iarbă, că fusesem mult mai prost astăzi pentru că încercasem altceva — Rozmarin, a spus Elen, cu vocea răguşită de atâtea gemete A arătat către o tufă împodobită cu frunze ca nişte săgeţi, care creştea la marginea poienii Vreau şi eu puţin Te rog! Într-o clipă, Rhia a rupt o crenguţă şi i-a întins-o — Uite! E aşa de parfumată! Îmi aduce aminte de acele de pin uscate la soare Cum i-ai zis? — Rozmarin Mama a frecat crenguţa între palme, umplând aerul cu aroma ei puternică A dus frunzele strivite la nas şi a inspirat adânc Faţa i s-a mai relaxat Şi-a coborât mâinile — Grecii îl numeau „lumina stelelor pe pământ” Nu e minunat? Rhia a încuviinţat din cap, cu buclele săltându-i pe umeri — Şi e bun pentru reumatism, nu-i aşa? Elen a privit-o surprinsă — Cum de ştii asta? — Cwen, prietena mea, îl folosea pentru mâini, a răspuns Rhia, apoi o umbră i-a întunecat pentru o clipă chipul Mai degrabă fosta mea prietenă — A făcut un pact cu goblinii, i-am explicat eu Şi era cât pe ce să ne omoare, pactul ăsta al ei Era un co… Rhia, cum i-ai spus? — Copăcean Jumătate copac, jumătate om Ultima din specia ei Rhia a tras cu urechea o clipă la frunzele şopotitoare de deasupra noastră Ea a avut grijă de mine de când eram bebeluş, după ce m-a găsit părăsită în pădure, a adăugat Mama a tresărit de durere, deşi privirea i-a rămas aţintită asupra Rhiei — Ţie… îţi lipseşte familia ta adevărată, copilă? Rhia şi-a fluturat indiferentă mâna — Oh, nu! Deloc Copacii sunt familia mea Mai ales Arbassa Ramurile au fremătat din nou, stropindu-ne cu rouă Şi totuşi, nu am putut să nu observ că, în ciuda atitudinii aparent nepăsătoare, ochii ei albaştri-cenuşii păreau trişti Mai trişti decât îi văzusem vreodată Bumbelwy, cu sprâncenele, gura şi multele sale bărbii acum brăzdate de cutele încruntării, s-a aplecat spre targă şi a pus mâna pe fruntea mamei mele — Eşti fierbinte, a spus el cu un aer funest Mai fierbinte ca înainte Asta e ocazia potrivită pentru ghicitoarea despre clopoţeii mei E una dintre cele mai nostime – mai ales că altele nu mai ştiu Să ţi-o spun? — Nu! L-am împins brutal într-o parte Ghicitorile şi cântecele tale o s-o facă doar să se simtă mai rău! El s-a bosumflat şi toate bărbiile i-au tremurat deasupra închizătorii mantiei — Foarte adevărat, foarte adevărat, foarte adevărat! Apoi şi-a îndreptat puţin spatele Dar într-o bună zi – ia aminte! – voi face pe cineva să râdă — Aşa crezi tu? — Da S-ar putea să fii chiar tu — Bine Şi în ziua în care o să reuşeşti, eu o să-mi mănânc ghetele, am replicat şi m-am încruntat la el Acum pleacă! Eşti mai rău ca un blestem, o molimă şi un taifun la un loc! Elen a gemut, mişcându-se pe targă A dat să-i spună ceva Rhiei, cu ochii ei albaştri măriţi acum de nelinişte Dar, dintr-un motiv oarecare, a tăcut În schimb a mirosit din nou crenguţa de rozmarin Apoi s-a întors spre mine şi mi-a spus: — Adu-mi nişte roiniţă, te rog! O să-mi mai domolească durerea asta de cap Ştii unde creşte? — Eu nu, dar poate că ştie Rhia Rhia, cu ochii tot întunecaţi, a încuviinţat din cap — Şi nişte muşeţel, copilă, dacă găseşti Adeseori creşte în preajma pinilor, alături de o ciupercă micuţă şi albă cu perişori roşii pe picior — Copacii mă vor îndruma spre el Rhia s-a uitat în sus către ramurile puternice ale lui Arbassa şi a adăugat: Dar mai întâi te vom duce înăuntru Şi-a scos pantofii comozi, făcuţi dintr-un soi de scoarţă de copac, şi a păşit printr-o mică adâncitură din rădăcini Apoi a rostit o frază lungă şi foşnitoare în graiul unui stejar Rădăcinile s-au închis peste picioarele ei, făcând-o să arate ca un lăstar tânăr lângă Arbassa Când şi-a desfăcut braţele pentru a cuprinde trunchiul uriaş, o creangă înfrunzită s-a lăsat în jos şi s-a lipit de spatele Rhiei Apoi creanga s-a ridicat, rădăcinile s-au desfăcut, iar trunchiul s-a încreţit şi a crăpat, desfăcându-se şi dând la iveală o intrare micuţă, mărginită de scoarţă Rhia a intrat, făcându-ne semn să o urmăm Când m-am aplecat să apuc partea din faţă a tărgii, m-am uitat la mama mea Transpiraţia îi păta obrajii şi fruntea Ce chin se citea pe chipul ei! Văzând-o aşa, am simţit cum o suliţă mi se răsuceşte în piept Şi totuşi… nu puteam să scap de senzaţia că nu toată durerea pe care o simţea fusese provocată de mine Bumbelwy, bombănind ca pentru sine, a apucat partea din spate a tărgii Împreună, am păşit poticnindu-ne spre labirintul de rădăcini de la intrare Când am ajuns la doar doi paşi de ea, uşa mărginită de scoarţă a început să se închidă La fel cum făcuse şi înainte, când ajunsesem prima dată la Arbassa! Din nou, copacul nu voia să mă lase înăuntru Rhia a ţipat Şi-a fluturat mâinile, rostind foşnit o mustrare aspră Copacul s-a cutremurat Uşa duşmănoasă a încetat să se mai închidă, apoi, încet, s-a deschis iar Rhia mi-a aruncat o privire, cu o expresie mohorâtă După aceea s-a întors şi a început să urce scara noduroasă, în spirală, din interiorul trunchiului În vreme ce o urmam, lăsând capul în jos ca să pot intra pe uşă, am fost izbit de mirosuri puternice şi umede ca ale frunzelor de toamnă după ploaie Şi datorită trunchiului său enorm, Arbassa părea şi mai mare pe dinăuntru decât păruse pe dinafară Chiar şi aşa, a trebuit să mă concentrez foarte tare în lumina slabă ca să nu lovesc targa de pereţi sau să o înclin prea mult, riscând ca mama să alunece de pe ea Cu mare grijă, am urcat scările de lemn viu Un scris ciudat, la fel de încâlcit ca o pânză de păianjen, vălurea pe pereţi Runele sale întrepătrunse umpleau toată casa scării, de jos până sus Dar era la fel de neînţeles ca înainte Speranţele mi s-au năruit şi mai tare În cele din urmă am ajuns la perdeaua groasă de frunze care marca intrarea în căsuţa Rhiei Am trecut dincolo de ea şi am păşit pe o podea lată de ramuri ce se întreţeseau De jur-împrejurul nostru mobilierul de lemn era format din crengile împletite Am recunoscut masa joasă de lângă vatră, cele două scaune solide, dulapul de culoarea mierii, pe ale cărui margini se înşirau frunze verzi — Oh! a şoptit Elen, mişcându-se puţin ca să vadă mai bine E aşa de frumos! Am dat din cap către Bumbelwy şi am pus amândoi targa jos, cât mai uşor cu putinţă El şi-a îndreptat spatele înţepenit, şi încruntarea i s-a mai diminuat S-a uitat în jur, fermecat de interiorul căsuţei Gândurile mele, însă, rămăseseră la scara de sub noi Ca şi cum mi-ar fi pătruns în minte, Rhia m-a atins pe braţ — Trebuie să-i aduc nişte ierburi mamei tale Şi-a dat jos de pe umăr Harpa Înflorită şi a rezemat-o de perete, lângă targă Iar tu, dacă mai speri să o salvezi, ai multă treabă de făcut X Secretul lui arbassa În adâncul copacului Arbassa, am trudit Am încercat tot ce era posibil pentru a găsi cheia enigmei Iar şi iar, am urcat cu greu scările în spirală şi le-am coborât, căutând locul potrivit de unde să încep M-am îndepărtat, cercetând pereţii în căutarea unui tipar M-am apropiat de ei, lipindu-mi fruntea de lemnul răcoros, examinând pe rând fiecare rună În zadar Ore în şir am studiat cu atenţie scrisul misterios de pe pereţi Un scris care ar fi putut cumva să mă îndrume spre leacul de care avea nevoie cu atâta disperare Elen Şi totuşi, deşi scrisul gravat într-un fel atât de complicat părea plin de sensuri ascunse, nu puteam înţelege nimic Amurgul s-a lăsat şi apoi s-a dus, iar lumina slabă din casa scării a dispărut complet Un timp, m-am chinuit să mă folosesc de cea de-a doua mea vedere, care-mi era de şi mai puţin folos decât de obicei în întuneric, până când Rhia mi-a adus în cele din urmă o torţă neobişnuită Era o sferă, mare cât pumnul meu, făcută din ceară de albine subţire, dar rezistentă În ea se târau mai bine de o duzină de cărăbuşi care luceau cu o lumină chihlimbarie constantă Era de-ajuns pentru a lumina măcar o mică porţiune din scris Deşi recunoscător pentru torţă, am luat-o fără niciun cuvânt La fel am făcut şi cu cele două castroane, unul umplut cu apă şi celălalt cu nişte nuci verzi mari, pe care mi le-a adus Bumbelwy ceva mai târziu Deşi s-a împiedicat pe scări, vărsându-mi pe gât jumătate din apă, abia l-am băgat în seamă Eram prea absorbit de munca mea Şi de vinovăţia mea Cu toată concentrarea la ciudatele rune, nu puteam să nu aud oftaturile şi gemetele femeii care zăcea pe podeaua de deasupra capului meu Femeia pe care eu o adusesem în Fincayra Ştiam că, afară, o lună nouă palidă se ridica peste Pădurea Druma, zugrăvind ramurile copacului Arbassa cu o slabă strălucire argintie Acum mai aveam o lună, fără o zi, ca să găsesc leacul Oricât ar fi fost de dificilă această sarcină, probabil imposibilă, nici măcar nu o puteam începe până nu descifram scrisul Iar scrisul nu dădea semne că ar fi vrut să-şi împărtăşească secretul Obosit, mi-am sprijinit mâna pe peretele de lemn Deodată, am simţit o scurtă scânteie de căldură de la rune Abia mi-a atins palma înainte de a dispărea Cu toate astea, mi-a lăsat sentimentul, cu o convingere deplină, că acest scris fusese într-adevăr săpat în lemn de marele vrăjitor Tuatha Oare ar fi putut el şti că, într-o bună zi, mulţi ani mai târziu, propriul lui nepot avea să se chinuie să citească aceste cuvinte misterioase? Că aceste cuvinte aveau să-i ofere singura speranţă de a găsi scara care ducea la Lumea Cealaltă şi la Elixirul lui Dagda? Şi ar fi putut Tuatha să ştie că Elixirul avea să fie necesar pentru a salva viaţa lui Elen – femeia despre care prevestise că avea să dea naştere unui vrăjitor cu puteri şi mai mari decât ale lui? Ce mai vrăjitor m-am dovedit a fi! Fără un instrument magic asupra mea, de ce fuseseră în stare puterile mele? De nimic, în afară de dezastru Pentru mine şi cei care mă urmau Nu numai că îmi distrusesem lumina propriilor ochi, dar aproape distrusesem şi viaţa mamei mele Mi-am târşâit picioarele până la baza scărilor Deznădăjduit, m-am rezemat de perete Am întins mâna şi am atins cea dintâi rună cu vârful degetului Arăta ca un fel de floarea-soarelui pătrăţoasă, cu o barbă lungă şi încâlcită Încet, i-am trasat curbele şi adânciturile, încercând din nou să simt măcar un vag sens Nimic Am lăsat mâna în jos Poate că era o problemă de încredere De credinţă „M-am născut să fiu vrăjitor, nu-i aşa? Însuşi Tuatha a spus asta Eu sunt nepotul lui Moştenitorul lui ” Am atins din nou prima rună Din nou n-am simţit nimic „Vorbeşte-mi, rună! Îţi poruncesc!” Tot nimic Am lovit cu pumnul în perete „Vorbeşte-mi, îţi cer! Asta e porunca mea!” Un alt geamăt de durere a răsunat din capul scărilor Am simţit cum mi se strânge stomacul Am respirat încet, tremurat „Dacă nu pentru mine, atunci pentru ea! Va muri, dacă nu pot găsi o cale de a-ţi afla secretul ” O lacrimă mi-a alunecat pe obraz „Te rog! Pentru ea Pentru Elen Pentru… mama ” O furnicătură ciudată mi-a pulsat prin deget Am simţit o adiere de ceva, aproape o senzaţie Mi-am apăsat degetul pe rună şi m-am concentrat mai tare M-am gândit la Elen, zăcând singură pe o podea din ramuri împletite M-am gândit la dragostea ei pentru mine M-am gândit la dragostea mea pentru ea Lemnul a părut să se încălzească sub degetul meu „Ajut-o, te rog! Mi-a dăruit atât de mult!” Dintr-o străfulgerare, am priceput Prima rună şi-a rostit înţelesul direct în mintea mea, cu o voce adâncă, răsunătoare, pe care nu o mai auzisem niciodată până atunci, dar pe care cumva o ştiam dintotdeauna „Aceste cuvinte trebuie citite cu dragoste sau nu vor fi citite niciodată ” Apoi a venit şi restul S-a revărsat într-un torent curgător de cuvinte, care m-a inundat şi m-a dus cu el „Cele Şapte Cânturi ale Vrăjitoriei/ O melodie şi mai multe la fel/ Te pot purta în Lumea Cealaltă/ Deşi speranţe nu mai ai defel…” Cu frenezie acum, rună după rună, am citit tot drumul până în capul scărilor, fiecare treaptă pe rând Adeseori m-am oprit, repetându-mi cuvintele înainte de a continua Când, în cele din urmă, am ajuns sus, primele raze ale soarelui se strecurau printre frunze în casa scării şi tremurau peste rune În cursul nopţii, Cele Şapte Cânturi fuseseră gravate pe pereţii minţii mele întocmai cum fuseseră cândva imprimate pe pereţii copacului Arbassa XI O melodie şi mai multe Am urcat şi ultima treaptă de lemn şi am păşit dincolo de perdeaua de frunze Mama mea stătea întinsă tot pe podea, deşi nu mai era pe targă Când m-a auzit intrând, s-a mişcat sub o pătură argintie, uşoară, ţesută din fire ale fluturilor de noapte, şi a făcut un efort să ridice capul Rhia stătea lângă ea, cu picioarele încrucişate, cu chipul îngrijorat Bumbelwy, rezemat de un perete îndepărtat, s-a uitat mohorât la mine — Am citit cuvintele, am anunţat fără mândrie Acum trebuie să încerc să le urmez — Poţi să ne spui câte ceva? a şoptit Elen Lumina trandafirie a zorilor, ce se cernea prin fereastră, cădea pe pielea palidă a obrajilor ei Cum încep? Posomorât, am îngenuncheat lângă ea I-am privit faţa, atât de plină de suferinţă, şi totuşi atât de iubitoare Apoi am recitat: Cele Şapte Cânturi ale Vrăjitoriei, O melodie şi mai multe la fel, Te pot purta în Lumea Cealaltă, Deşi speranţe nu mai ai defel — „Deşi speranţe nu mai ai defel”, a repetat Bumbelwy, holbându-se absent la pălăria lui Foarte adevărat, foarte adevărat, foarte adevărat! În vreme ce eu mă uitam furios la el, Rhia s-a întins după o pernuţă care mirosea a pin — Ce înseamnă „O melodie şi mai multe la fel”? m-a întrebat ea — Nu ştiu prea bine, am răspuns, privind-o cum strecoară perna sub capul mamei mele Dar continuă spunând că fiecare dintre Cele Şapte Cânturi face parte din ceea ce numeşte „marele şi minunatul Cânt al Stelelor”, aşa că poate are legătură cu asta — Are, fiul meu Elen m-a privit un moment Ce mai spuneau cuvintele? — Multe lucruri, am spus şi am oftat Cele mai multe nici nu le-am înţeles Despre seminţe, şi cercuri, şi izvoarele ascunse ale magiei Şi ceva cum că singura diferenţă dintre magia bună şi magia rea este intenţia celui care o foloseşte Am luat mâna mamei într-a mea şi am continuat: Apoi am ajuns chiar la Cele Şapte Cânturi Ele încep cu un avertisment Ghiceşte adevărul din fiecare Cânt ’Nainte să porneşti pe-a ta cărare, Căci adevărurile cresc precum copacii-n timp, Dar ca sămânţă doar începe fiecare Am tăcut, amintindu-mi că până şi puternicul Arbassa, în ale cărui braţe stăteam acum, a început ca o simplă sămânţă Dar asta nu mi-a oferit prea mult curaj când mi-am adus aminte şi celelalte cuvinte: Urmează cele Şapte Cânturi pe rând, Părţile fac întregul, ca slovele un cuvânt Dar nu te mişca până ce nu găseşti Miezul de suflet al fiecărui Cânt — „Miezul de suflet al fiecărui Cânt”, a repetat Rhia Ce crezi că ar putea însemna asta? Am atins ramurile împletite ale podelei — Habar n-am Absolut deloc Mama mi-a strâns fără putere mâna — Spune-ne Cânturile! Încă meditând la întrebarea Rhiei, am recitat: Lecţia Schimbării este prima, Un copăcean o ştie foarte bine Puterea Legăturii e următoarea, Învăţătură pe care Lacul Feţei o deţine Priceperea Protecţiei e a treia, Precum piticii ce-n adânc tunele-au săpat Arta Numirii e a patra, Secret de neamul Slanto păstrat Puterea Săriturii e a cincea, În Varigal ai grijă negreşit Eliminarea e a şasea, Bârlogul unui dragon adormit Darul Vederii e cel din urmă, Vraja Insulei Uitate Iar acum poţi încerca să găseşti Fântâna Lumii Celeilalte Dar grijă mare ai! Fântâna nu o încerca, Până ce Cânturile nu le vei termina Căci primejdiile la fiecare pas pândesc, Cu ochiul lui Balor mişelesc În încăpere s-a lăsat tăcerea Nici măcar clopoţeii lui Bumbelwy nu se mai mişcau În cele din urmă am spus cu o voce răguşită: — Chiar nu ştiu cum aş putea să fac toate lucrurile pe care le cer cânturile şi să mă întorc aici înainte… — Ca eu să mor Elen a ridicat o mână spre obrazul meu Există vreo cale prin care să te conving să nu pleci, fiul meu? Braţul i-a căzut pe podea Măcar aşa am fi împreună până la sfârşit, a adăugat ea — Nu! Eu sunt vinovat de ce ţi se întâmplă Trebuie să încerc să găsesc leacul Chiar dacă şansele sunt de una la un milion Faţa ei, deja pală, a devenit şi mai albă — Chiar dacă asta înseamnă propria-ţi moarte, care se adaugă la a mea? Rhia mi-a atins uşor umărul, cu compasiune Deodată, o fluturare de aripi s-a ivit în amintirea mea şi m-am gândit la altcineva pierdut, la curajosul şoim care murise în lupta pentru Castelul Înnegurat Îl numiserăm Belea, şi niciun nume nu i s-ar fi putut potrivi mai bine Şi totuşi acţiunile lui îmi răsunau în urechi mai tare decât ţipetele pe care le scotea M-am întrebat dacă spiritul lui încă mai sălăşluia în Cealaltă Lume Şi dacă, în cazul în care dădeam greş în această căutare a mea, era posibil să îl întâlnesc acolo, alături de mama mea Elen s-a crispat şi şi-a încleştat pumnii, când un alt spasm i-a străbătut trupul Rhia a întins mâna după un castron cu o poţiune galbenă care mirosea la fel de bine ca o supă de vită Cu grijă, a ajutat-o pe mama să ia câteva înghiţituri, vărsând puţin pe podea Apoi Rhia a ridicat castronul şi a scos un sunet, ca un ţăcănit, cu limba De sus, de pe dulap, o veveriţă cu ochi căprui imenşi a sărit deodată pe podea şi a făcut un salt până la ea Şi-a aşezat o lăbuţă pe coapsa Rhiei, mişcându-şi coada stufoasă Aproape înainte ca Rhia să-i dea o altă comandă, veveriţa a luat castronul din mâinile ei Clănţănind ascuţit drept răspuns, s-a îndepărtat cu o săritură, ducând castronul în dinţi — Ea e Ixtma, i-a explicat Rhia mamei Am găsit-o mai demult într-un luminiş din apropiere, scâncind, cu un picior rupt I l-am pus la loc şi de atunci vine adeseori în vizită şi mă ajută cum poate I-am cerut să umple castronul pentru tine, după ce mai adună nişte muşeţel În ciuda suferinţei, mama mea părea gata să izbucnească în râs — Eşti o fată uimitoare, zău aşa! Apoi faţa i s-a încordat, iar umbrele frunzelor au tremurat pe părul ei auriu Aş fi vrut doar să fi avut timp să te cunosc mai bine, a adăugat mama — Vei avea, a declarat Rhia După ce ne întoarcem cu leacul — Ne întoarcem?! Am privit-o uimit Cine a spus că mergi şi tu? — Eu am spus, a replicat ea calmă şi şi-a încrucişat braţele la piept Şi nu poţi să faci nimic ca să mă răzgândesc — Nu! Rhia, ai putea să mori! — Cu toate astea, merg Podeaua şi pereţii căsuţei au scârţâit când Arbassa s-a legănat dintr-o parte într-alta Nu ştiam dacă un vânt stârnit dintr-odată afară îi răsucise crengile, dar bănuiam că vântul se născuse dinlăuntrul lui — De ce vrei să vii? am vrut să ştiu Rhia s-a uitat la mine ciudat — Te rătăceşti atât de uşor! — Încetează cu asta, da? Şi mama mea? Cineva trebuie să… — Ixtma o să se ocupe de ea Am aranjat deja totul Mi-am muşcat buza M-am întors spre Elen şi am întrebat exasperat: — Toate fetele sunt aşa de încăpăţânate? — Nu Doar cele cu instincte puternice, a răspuns ea, şi privirea i s-a îndreptat spre Rhia Îmi aduci aminte de mine, copilă Rhia s-a înroşit — Şi tu îmi aduci aminte de… Vocea i s-a stins O să-ţi spun când ne întoarcem, a adăugat ea apoi Bumbelwy şi-a dres glasul — O să rămân eu Am tresărit — Ce? — Am zis c-o să rămân eu Ca să-i ţin companie pe parcursul înfiorătoarei agonii a morţii ei O să fie groaznic, absolut groaznic, asta ştiu cu siguranţă Dar poate că îi mai uşurez un pic povara O să-mi aduc aminte cele mai vesele melodii ale mele, cele mai amuzante poveşti Exact ceea ce trebuie pentru cineva aflat în ghearele oribilei morţi — Ba n-ai să faci aşa ceva! Am lovit cu pumnul în podeaua de lemn Tu… vii cu noi Ochii întunecaţi ai lui Bumbelwy s-au făcut mari — Vrei să vin şi eu? — Nu Dar vii oricum — Merlin, nu! Rhia şi-a fluturat braţele înfăşurate în frunze Te rog, nu-l lăsa să vină! Am clătinat din cap cu un aer grav — Nu-l vreau cu noi Îl vreau departe de ea Ceea ce el numeşte „umor” ar putea să o omoare într-o săptămână în loc de o lună Elen a întins o mână tremurătoare spre mine şi mi-a atins uşor obrazul plin de cicatrice — Dacă trebuie să pleci, a rostit ea, vreau să auzi ce am de spus M-a fixat cu ochii ei de safir, astfel încât aproape că puteam să-i simt privirea străpungându-mi pielea Cel mai important, vreau să ştii că, şi dacă se întâmplă să mor înainte să te întorci, a meritat totul doar ca să te văd din nou Mi-am întors privirea — Şi încă ceva, fiul meu Am învăţat extrem de puţine în viaţa mea, dar un lucru ştiu: Noi toţi – chiar şi eu – avem în noi atât răutatea unui şarpe, cât şi blândeţea unei porumbiţe Mi-am dat deoparte părul de pe frunte — Eu am în mine un şarpe, asta e sigur! Dar n-o să cred niciodată că şi tu Niciodată! Ea a oftat adânc, în vreme ce ochii îi rătăceau pe ramurile împletite care încadrau încăperea — O s-o spun altfel Adeseori ţi-au plăcut poveştile mele despre Grecia Antică Ţi-aduci aminte de cea despre fata numită Psyche? Nedumerit, am încuviinţat din cap Din nou ochii ei albaştri au părut să mă cerceteze — Ei bine, cuvântul grecesc psyche are două înţelesuri diferite Uneori înseamnă „fluture”, iar alteori înseamnă „suflet” — Nu înţeleg — Vezi tu, fluturele este maestrul transformărilor Se poate schimba dintr-un simplu vierme în cea mai frumoasă creatură Iar sufletul, fiul meu, poate să facă la fel Mi-am înghiţit nodul din gât — Îmi pare rău, mamă! — Să nu-ţi pară, fiul meu! Eu te iubesc Iubesc totul la tine M-am aplecat şi i-am sărutat fruntea fierbinte Ea mi-a oferit un zâmbet tremurător, apoi a întors capul spre Rhia — Iar pentru tine, copilă, am asta Din buzunarul rochiei de un albastru intens a scos o amuletă de rămurele legate laolaltă cu un fir roşu O amuletă din rămurele de stejar, fag şi porumbar Ia-o! Vezi cum mugurii se umflă de viaţă nouă? Sunt gata să înflorească, la fel cum eşti şi tu Păstreaz-o cu tine, pentru curaj Şi ca să-ţi aminteşti să te încrezi în instinctele tale Ascultă-le! Căci ele sunt cu adevărat glasul Naturii, mama noastră, a tuturor Ochii Rhiei sclipeau de lacrimi când a luat darul şi l-a prins cu pricepere de cămaşa ei din lujeri împletiţi — Am să le ascult Îţi promit! — Cred că deja o faci — E-adevărat, am declarat eu Se ştie chiar că îi sfătuieşte pe alţii să se încreadă în fructe! Rhia s-a îmbujorat, în vreme ce îşi trecea degetele peste amuleta din rămurele de stejar, fag şi porumbar — Desigur, a murmurat Bumbelwy, pentru mine n-ai nimic M-am uitat urât la el — De ce-ar avea? l-am întrebat — Oh, cum să nu? a spus Elen cu o voce slăbită Am o dorinţă — O dorinţă? a zis silueta deşirată, care s-a apropiat şi a îngenuncheat pe podeaua de ramuri Pentru mine? — Îmi doresc ca într-o bună zi să faci pe cineva să râdă Bumbelwy şi-a înclinat capul — Mulţumesc, doamna mea — Merlin, a şoptit mama mea Poate că Cele Şapte Cânturi ale tale sunt precum cele şapte munci ale lui Hercule Ţi le aminteşti? Se credea că erau imposibile Şi totuşi el le-a îndeplinit pe toate, şi a supravieţuit Deşi am încuviinţat din cap, nu m-am simţit mai bine Căci cea mai dificilă muncă a lui Hercule a fost să poarte greutatea întregii lumi pe umerii lui o vreme Iar povara pe care o purtam eu acum nu părea mai mică PARTEA A DOUA XII Tuatha Uşa încadrată de scoarţă de copac s-a deschis cu un scârţâit, şi eu am ieşit din Arbassa Însă înainte să părăsesc scara întunecată, am mai inspirat o dată aroma umedă a pereţilor interiori şi am aruncat o ultimă privire la runele gravate de Tuatha cu atâta vreme în urmă Am citit din nou cuvintele avertismentului care îmi stăruise în gând mai mult decât celelalte: Urmează cele Şapte Cânturi pe rând, Părţile fac întregul, ca slovele un cuvânt Dar nu te mişca până ce nu găseşti Miezul de suflet al fiecărui Cânt Ce putea însemna acel ultim rând? „Miezul de suflet al fiecărui Cânt ” Avea să fie şi aşa destul de greu ca să înţeleg cele Şapte Cânturi, dar să stăpânesc sufletul fiecăruia părea de-a dreptul imposibil Nici măcar nu ştiam de unde să încep Rhia a păşit pe iarbă prin uşa deschisă Părul ei castaniu ondulat strălucea într-o rază de lumină care pătrunsese printre ramurile copacului Arbassa Ea s-a aplecat şi a mângâiat cu blândeţe una din rădăcinile marelui copac Când s-a ridicat, privirile ni s-au întâlnit — Eşti sigură că vrei să vii? am întrebat Ea a încuviinţat din cap şi a mai mângâiat o dată rădăcina — N-o să fie uşor, a spus, asta e sigur Dar trebuie să încercăm Am auzit clopoţeii lui Bumbelwy care cobora scările şi am clătinat din cap — Iar cu el alături, o să fie şi mai greu Rhia şi-a aplecat capul spre uşă — Mai degrabă aş asculta toată ziua o harpă dezacordată decât să aud clopoţeii ăia Mă duc cu gândul la un ceainic de fier care se rostogoleşte din vârful unui deal M-am gândit la muzica veselă a Harpei Înflorite, muzică ce mă însoţise atâtea săptămâni Ca să nu risc să o stric, hotărâsem să nu iau Harpa cu mine, lăsând-o în siguranţă lângă vatra Rhiei Arbassa avea să o păzească bine Şi totuşi ştiam că aveau să-mi lipsească acordurile ei melodioase Şi încă ceva Am cercetat faţa Rhiei, pe care se citea aceeaşi deznădejde ca şi pe a mea — N-ar fi trebuit niciodată să-mi părăsesc sarcina de pe Dealurile Întunecate Am pus întreaga Fincayra în primejdie De data asta am făcut acelaşi lucru cu mama mea Înfigându-mi toiagul în iarbă, am oftat Adevărul e că nu am meritat niciodată Harpa M-ai văzut fălindu-mă cu ea, ca un soi de vrăjitor Ei bine, nu sunt vrăjitor, Rhia Nu sunt suficient de puternic Nici suficient de înţelept Sprâncenele ei s-au înălţat puţin — Eu cred că eşti deja puţin mai înţelept, a remarcat ea — Nu suficient de înţelept pentru a stăpâni sufletele Cânturilor! Nici măcar nu ştiu de unde să încep Dintr-odată crengile groase de deasupra noastră s-au mişcat Ramurile s-au scuturat şi s-au ciocnit cu zgomot unele de altele, aruncând spre pământ o ploaie de frunze şi rămurele Deşi copacii mai mici care îl înconjurau pe Arbassa rămăseseră perfect nemişcaţi, marele stejar se legăna ca şi cum ar fi fost prins într-o vijelie puternică Un fior de spaimă m-a străbătut Am apucat-o pe Rhia de braţ — Vino! Înainte să cadă vreo creangă pe noi — Prostii! Ea s-a eliberat Arbassa n-ar face niciodată aşa ceva Ascultă! În vreme ce îmi scuturam frunzele din păr, mi-am dat seama că, într-adevăr, ramurile care trosneau şi foşneau scoteau un alt sunet „Tttuuuaaathhha Tttuuuaaathhha ” Legănatul s-a potolit treptat Ramurile au tăcut Copacul maiestuos se înălţa deasupra noastră, aşa cum o făcuse şi înainte Şi totuşi, un lucru se schimbase Căci, deşi în continuare nu ştiam nimic despre sufletele Cânturilor, aveam acum o idee unde aş putea să mă duc pentru a afla — Mormântul lui Tuatha, am declarat Acolo începe căutarea noastră Rhia şi-a muşcat buza — Dacă Arbassa crede că asta ar putea să ne fie de folos, atunci o cred şi eu Dar nu-mi place ideea de a merge acolo Absolut deloc Chiar în acel moment, Bumbelwy, părând mai suferind ca de obicei, a scos capul pe uşa din trunchi A ieşit afară, împiedicat, ţinându-se strâns de burtă — Ce furtună a mai fost! Stomacul meu delicat e întors pe dos! Individul deşirat şi-a îndreptat spatele, şi clopoţeii de la pălărie i-au sunat Dar n-aveţi teamă, nu, n-aveţi teamă! O asemenea vreme mă urmăreşte peste tot, aşa că sunt foarte obişnuit cu ea Rhia şi cu mine ne-am privit îngrijoraţi — Dar tot vin cu voi, a continuat el, frecându-şi coastele Deşi această nouă lovitură îmi va îngreuna efortul de a vă amuza pe drum Dar asta e, un bufon trebuie să facă tot ce-i stă în putere şi să încerce! Şi-a tras mantia peste cap şi a început să ţopăie în jurul rădăcinilor copacului Arbassa, în vreme ce clopoţeii lui clincăneau înfundat M-am încruntat — Mai bine să încerci să ne distrezi pe noi decât pe mama mea Bumbelwy şi-a luat mantia de pe cap — Oh, nu-ţi face griji pentru ea! a spus el nonşalant Încă mai are mult timp; aproape o lună de dureri nemiloase, înainte să trebuiască să moară Bumbelwy s-a uitat gânditor la căsuţa din copac a Rhiei Dacă vrei, aş putea să mă duc înapoi acolo sus şi să o fac să râdă de câteva ori înainte să plecăm Mi-am ridicat toiagul ca şi cum aş fi vrut să-l lovesc — Prostule! N-ai mai multă pricepere să faci oamenii să râdă ca un leş putrezit! El s-a încruntat, cu tot cu bărbiile lui — O să vezi tu! Într-o bună zi o să fac pe cineva să râdă Chiar o să fac! Mi-am lăsat toiagul jos şi am spus dispreţuitor: — Deja îmi vine să mă prăpădesc de râs! Trunchiul masiv al copacului Arbassa a scârţâit în vreme ce uşa se închidea încet M-am uitat la trunchi, urcând cu privirea mai sus, şi mai sus, până unde dispărea într-o reţea de ramuri deasupra capetelor noastre Preţ de o clipă, m-am uitat cu atenţie la crengi, împletite la fel ca firele dintr-o tapiserie vie Frunzele scânteiau în soare şi sub fiecare creangă creştea muşchi asemenea unei blăni — Crezi, am întrebat-o pe Rhia, că într-o zi Arbassa ar putea să-mi deschidă uşa sa de bunăvoie? Poate chiar cu bucurie? La cuvintele mele, tot copacul s-a cutremurat, revărsând asupra noastră şi mai multe frunze şi bucăţele de scoarţă Rhia a mijit ochii — Arbassa se arată protector faţă de mine, atâta tot I-am căutat ochii albaştri-cenuşii — Nu eşti obligată să vii — Ştiu Şi-a ţuguiat buzele gânditoare Dar eşti sigur că vrei să mergi la mormântul lui Tuatha? Bumbelwy a scos un icnet şi a început să-şi frângă mâinile — Mormântul marelui vrăjitor însuşi? Nimeni nu se duce acolo Adică, nimeni care vrea să rămână în viaţă E un loc bântuit, un loc cumplit Foarte adevărat, foarte adevărat, foarte adevărat! — Acolo mergem, m-am răstit eu — Dar eu nu pot să vă conduc, a protestat Rhia Nici măcar nu ştiu unde se află — Ştiu eu Am mai fost o dată acolo, poate chiar de două ori, deşi trebuie să ajung prin apropiere ca să fiu sigur Am frecat capătul toiagului, umplând aerul cu aroma de tsuga Dacă ne poţi duce la mlaştina aceea mare aflată la poalele Dealurilor Înceţoşate, de acolo vă conduc eu Ea şi-a scuturat buclele nesigură — O să pierdem timp preţios făcând asta Bumbelwy şi-a clătinat şi el capul zornăitor — O să pierdem mai mult de-atât — Aşa să fie! Am lovit cu toiagul în iarbă Să mergem! Rhia a aruncat o privire plină de dor către Arbassa şi ramurile sale, apoi s-a întors şi a traversat cu paşi mari poiana înierbată, dispărând printr-o deschizătură dintre copaci Am urmat-o Bumbelwy încheia şirul, bombănind ca pentru sine despre morminte bântuite şi vrăjitori răzbunători Un timp am urmat o cărare întortocheată marcată de urme de vulpi, urşi şi lupi, ca şi de alte animale pe care nu le-aş fi recunoscut Apoi cărarea a dispărut, şi noi ne-am chinuit să traversăm o porţiune lată cu copaci căzuţi, prăvăliţi de o furtună feroce Când în cele din urmă, cu picioarele lovite şi însângerate, am regăsit drumul înapoi către pădurea de pini şi cedri, Rhia ne-a dus în sus pe o pantă Acolo, spaţiile dintre conifere erau mai mari, lăsând mai multe fascicule de lumină să ajungă până la solul pădurii Asta a fost de ajutor pentru cea de-a doua mea vedere, măcar fiindcă puteam evita să mă împiedic de fiecare rădăcină şi să mă lovesc de fiecare creangă Chiar şi aşa, nu era uşor să ţin pasul cu Rhia La fel ca mine, era îmboldită de urgenţa misiunii noastre Şi, poate, de posibilitatea tentantă de a-l pierde pe Bumbelwy undeva prin pădure Dar, ajutat de picioarele lui lungi şi subţiri, el a reuşit să se ţină după noi, zăngănind la fiecare pas Între timp, Rhia sărea la fel de graţioasă ca o căprioară, uneori luând-o iute la fugă în sus pe o pantă Privind-o, mi-am amintit de povestea grecească despre Atalanta, fata care putea să alerge imposibil de repede Dar în vreme ce zâmbeam cu gândul la această comparaţie, m-am încruntat amintindu-mi de femeia care îmi spusese prima dată povestea M-am chinuit să ţin pasul Transpiraţia îmi înţepa ochii orbi Pe măsură ce soarele se înălţa tot mai sus pe cer deasupra noastră, ţinutul devenea mai umed Pe trunchiul fiecărui copac creştea muşchi, firicele de apă ţâşneau din pământ şi noroiul se lipea de ghetele noastre Ochiuri întunecate de apă stătătoare apăreau din ce în ce mai des Mirosul, şi nu aspectul acestui teren, era cel pe care îl recunoşteam Umed şi rece, de putreziciune, şi ameninţător, săpa în amintirea mea asemenea unor gheare înfipte în carne — Aici, am anunţat eu, cotind spre est Rhia s-a întors ca să mă urmeze, păşind uşor prin noroi, nu ca Bumbelwy, care aluneca şi tropăia în spatele nostru I-am condus spre o poiană înconjurată de cedri şi cufundată în umbre Zgomotele pădurii s-au stins, lăsând locul unei tăceri stranii Nici măcar zbârnâitul aripilor unui bondar nu spărgea liniştea La marginea poienii m-am oprit Am aruncat o privire în spate şi le-am spus celorlalţi să rămână unde erau Rhia a dat să vorbească, dar am ridicat o mână ca s-o fac să tacă Încet, prudent, am înaintat singur Un vânt s-a iscat brusc, răsucind crengile cedrilor În loc să scoată obişnuitul lor scârţâit, au vibrat într-un fel ciudat, ca şi cum ar fi îngânat un cântec funebru trist Un cântec despre pierdere şi dor Un cântec despre moarte Poiana s-a întunecat, până când de-abia mai puteam distinge conturul ghetelor mele pe pământul presărat cu ace În jurul meu bocetul ramurilor a devenit mai puternic În cele din urmă am intrat într-un mic luminiş, înconjurat de cercul de cedri bătrâni despre care ştiam că marcau mormântul lui Tuatha Încet, foarte încet, locul s-a luminat Şi totuşi, noua lumină nu venea de la soare, ci de la bătrânii cedri înşişi, ale căror ramuri mişcătoare începuseră să emane o lumină albastră ameninţătoare În vreme ce crengile se legănau în vânt ca bărbile unor bătrâni, m-am întrebat dacă acei copaci închideau cumva în ei spiritele discipolilor lui Tuatha, sortiţi să vegheze asupra mormântului său, ca să-l jelească de-a pururi De două ori până acum – eram sigur de asta în această clipă – stătusem în acest loc O dată, nu cu mult în urmă Şi altă dată când eram copil şi fusesem adus aici pe spinarea lui Ionn, calul negru al tatălui meu, pentru a asista la funeraliile lui Tuatha Îmi aduc aminte prea puţin de atunci, doar sentimentul de tristeţe care umplea luminişul Privirea mi-a căzut pe movila îngustă de pământ din mijlocul luminişului Douăsprezece pietre lustruite, perfect rotunde, alcătuiau un chenar în jurul ei şi luceau ca gheaţa albastră Când m-am mai apropiat puţin am fost surprins de lungimea movilei Fie că Tuatha fusese îngropat cu pălăria pe cap, fie fusese cu adevărat foarte înalt „Amândouă sunt adevărate, mânz neruşinat!” Vocea gravă mi-a răsunat în urechi Era aceeaşi voce pe care o auzisem atunci când citisem runele în Arbassa Era vocea lui Tuatha însuşi – ştiam asta cu certitudine Şi totuşi, dincolo de teama mea, dincolo de groază, am avut un sentiment ciudat de dor Îndreptându-mi gândurile către movila funerară, le-am dat glas — Aş fi vrut să te cunosc, mare vrăjitor Pietrele albastre au lucit mai puternic, până când au depăşit în strălucire cercul de cedri bătrâni În pietre păreau să se fi aprins lumânări, ale căror flăcări se ridicau din însuşi spiritul lui Tuatha „Vrei să zici că ai fi vrut să te salvez de propria-ţi prostie ” M-am foit stânjenit, râcâind pământul cu toiagul meu — Şi asta, am răspuns Dar totodată aş fi vrut să te cunosc doar stând prin preajma ta Ca să învăţ de la tine „Şansa asta ne-a fost furată”, a declarat vocea cu amărăciune „Şi ştii de ce?” — Pentru c-ai fost doborât de căpcăunul Balor? „Nu!” a tunat Tuatha, făcând pietrele să se aprindă ca nişte torţe „Ai răspuns cum, nu de ce ” Am înghiţit cu greutate — Eu… nu ştiu de ce „Atunci gândeşte-te mai bine! Sau eşti la fel de greu de cap ca tatăl tău?” Obrajii mi s-au încins la această insultă, dar am încercat să nu-mi arăt indignarea M-am încruntat, scormonind în minte după un răspuns Deodată mi-am amintit de avertismentul lui Cairpré de la porţile Oraşului Barzilor — A fost… hybrisul? „Da!” a tunat spiritul lui Tuatha „A fost cel mai supărător defect al meu, întocmai cum este şi al tău ” Am lăsat capul în jos, cunoscând prea bine adevărul spuselor sale — Mare vrăjitor, eu nu merit ajutorul tău Dar Elen, da Şi dacă e să am vreo nădejde de a o salva, atunci trebuie să ştiu ceva Pietrele au scânteiat ameninţător „Cum pot eu să ştiu că nu o vei părăsi, la fel cum ai părăsit Dealurile Întunecate, lăsându-le în voia intenţiilor malefice ale lui Rhita Gawr?” M-am înfiorat — Ai cuvântul meu „Şi Marelui Consiliu i-ai dat cuvântul tău ” — N-o voi părăsi! Privirea mea s-a rotit peste cercul de cedri, care păreau să-şi scuture ramurile dezaprobator Cu vocea abia o şoaptă, am adăugat: Ea înseamnă totul pentru mine Preţ de un lung moment nu am auzit decât ramurile care oftau În cele din urmă pietrele albastre au lucit din nou „Bine atunci, tinere ignorant Ce doreşti să ştii?” Cu prudenţă, m-am apropiat de movilă — Vreau să ştiu ce înseamnă să găseşti miezul de suflet al unui Cânt Pietrele au scânteiat luminos „Ah, miezul de suflet al unui Cânt… Atât de puţin, şi totuşi atât de mult! Vezi tu, tinere mânz, oricât de scurte ar putea părea cele Şapte Cânturi pe care le-ai citit, ele dezvăluie izvoarele secrete ale celor şapte arte de bază ale vrăjitoriei Fiecare Cânt nu e decât un început, un punct de pornire care conduce la o înţelepciune şi o putere ce depăşesc imaginaţia Cu mult, aş spune! Şi fiecare Cânt conţine atât de multe versuri, încât ar dura câteva veacuri pentru a învăţa doar o mică parte din ele ” — Dar ce este miezul de suflet al unui Cânt? „Ai răbdare, tânăr imberb!” Pietrele au părut să ardă mocnit „Miezul de suflet este adevărul fundamental al Cântului Cel dintâi principiu al său Să-l găseşti este la fel de greu ca perceperea parfumului unei flori de câmp aflate dincolo de un lac mare Nu poţi să-l vezi, nici să-l atingi, şi totuşi trebuie să-l cunoşti ” Am clătinat din cap — Asta pare greu chiar şi pentru un vrăjitor, cu atât mai mult pentru un băiat Ramurile s-au legănat mai viguros, în vreme ce vocea lui Tuatha a răsunat din nou „Încă mai poţi deveni vrăjitor, tinere mânz – asta dacă rămâi în viaţă Dar ţine minte un lucru: cum ai prea puţin timp, vei fi tentat să treci peste unele dintre Cânturi Abţine-te să faci o asemenea prostie! Nu încerca să găseşti fântâna către Lumea Cealaltă înainte să găseşti sufletele tuturor Cânturilor Ia aminte la cuvintele mele! Că găseşti doar cinci sau şase nu e cu nimic mai bine decât să nu găseşti niciunul Fără toate cele şapte, vei pierde mai mult decât ceea ce cauţi Îţi vei pierde chiar viaţa ” Am tras aer în piept, şovăielnic — Cum voi şti, mare vrăjitor? Cum voi şti când am găsit miezul de suflet al fiecărui Cânt? În acel moment, o flacără albastră s-a înălţat ca o coloană din pietre A sfârâit şi a pocnit în aer, lovind capătul toiagului meu ca un fulger albastru M-am cutremurat de forţa loviturii, dar cumva nu mi-am scăpat din mână toiagul Doar mi-am simţit degetele uşor pârlite Vocea adâncă mi-a umplut din nou urechile „Vei şti ” Mi-am trecut degetele peste toiag Nu părea diferit de cum fusese înainte, şi totuşi, cumva, ştiam că era „Acum trebuie să pleci, tinere mânz Nu uita ce ţi-am spus ” Lumina din pietre a început să se stingă „Fie să trăieşti ca să mai poţi privi o dată mormântul meu!” — Te rog, l-am implorat, mai spune-mi un singur lucru Este adevărată profeţia cum că doar un copil cu sânge omenesc îl poate înfrânge pe Rhita Gawr sau pe servitorul său, Balor? Strălucirea n-a revenit N-am mai auzit niciun sunet, în afară de oftatul trist al ramurilor — Spune-mi! Te rog! În cele din urmă, pietrele au licărit „Profeţia poate să fie adevărată şi poate să fie falsă Dar chiar dacă e adevărată, adeseori adevărul are mai multe feţe Acum… pleacă! Şi nu te întoarce până nu devii mai înţelept decât anii tăi ” XIII Tovarăşi de drum ciudaţi Când am ieşit din luminiş, copacii păreau din nou straniu de tăcuţi Îmi ţineam strâns toiagul, ştiind că, la fel ca mine, fusese atins de spiritul lui Tuatha Şi că, la fel ca mine, nu avea niciodată să mai fie la fel Rhia şi Bumbelwy au venit spre mine când am apărut dintre cedri Deşi mergeau unul lângă altul, contrastul dintre ei nu putea fi mai mare Ea, mişcându-se cu vioiciunea unei tinere vulpi, purta frunzişul pădurii El, la fel de ţeapăn şi mohorât ca un ciot de copac, purta o mantie cafenie grea şi, desigur, o pălărie de care atârnau clopoţei Şi totuşi amândoi, cel puţin deocamdată, erau tovarăşii mei de drum Rhia a întins mâna spre mine şi şi-a înfăşurat arătătorul în jurul arătătorului meu — Ce-ai aflat? m-a întrebat I-am strâns degetul — Puţin Doar puţin — Asta n-o să fie de-ajuns, a spus Bumbelwy Nimic nu e niciodată de-ajuns — Acum încotro o luăm? a întrebat Rhia, uitându-se la ramurile întunecate din spatele meu Muşcându-mi buza, m-am gândit la primul dintre cele Şapte Cânturi — Păi, trebuie cumva să găsesc sufletul artei Schimbării Şi ca să fac asta, trebuie să găsesc un copăcean „Lecţia Schimbării este prima/ Un copăcean o ştie bine ” Brusc, mi s-a tăiat răsuflarea — Dar n-ai spus tu că Cwen era ultima dintre copăceni? Rhia a încuviinţat din cap, înnegurată Îmi dădeam seama că încă mai simţea durerea trădării lui Cwen — Era ultima Chiar ultima Şi mai mult ca sigur că s-a dus şi ea Probabil că a sângerat până la moarte după ce goblinul ăla i-a retezat braţul Am răsucit în mână capătul noduros al toiagului — Dar atunci cum pot găsi sufletul Cântului? Are cumva legătură cu copăcenii Rhia şi-a trecut degetele prin bucle — Ţie chiar îţi plac provocările, Merlin! Singura ta speranţă e să te duci la Faro Lanna, căminul ancestral al copăcenilor Deşi nu cred că vei găsi mare lucru acolo — Cât de departe e? — Departe În capătul de sud-vest al Fincayrei Şi va trebui să străbatem toată Druma, ceea ce ne va încetini şi mai mult Singura modalitate de a evita asta ar fi să traversăm Dealurile Înceţoşate către coastă, apoi să ne îndreptăm spre sud, dar asta înseamnă să trecem prin ţinutul pietrelor vii Şi nu e o idee înţeleaptă Capul lui Bumbelwy a zăngănit aprobator — Un sfat sănătos, domnişoară Pietrele vii au un apetit nefiresc pentru călători A înghiţit în sec, mişcându-şi multele bărbii, şi a adăugat: Mai ales pentru bufoni, din câte am auzit — Trebuie că au un stomac rezistent, am remarcat sardonic Apoi m-am întors spre Rhia şi am întrebat-o: Acela e ţinutul unde locuieşte Marea Elusa, nu-i aşa? Bumbelwy s-a cutremurat — Un alt motiv excelent pentru a-l evita! Chiar şi pietrele vii se tem de păianjenul ăla uriaş Apetitul lui e şi mai mare decât al lor Mult mai mare! Am tras adânc în piept o gură de aer, parfumat de ramurile care ne înconjurau — Cu toate astea, Rhia, vreau să ne duci pe drumul mai scurt, peste Dealurile Înceţoşate Şi fata, şi bufonul au tresărit Până şi cedrii tăcuţi şi-au lovit ramurile, părând să icnească surprinşi Rhia s-a aplecat spre mine — Vorbeşti serios? — Absolut! Mi-am dat părul deoparte de pe frunte Dacă putem economisi o zi sau chiar o oră, avem şansa de a salva viaţa mamei mele Bumbelwy, pe chipul căruia încruntarea săpase cute adânci, m-a apucat de mâneca tunicii — Nu trebuie să faci asta! Dealurile alea sunt mortale M-am eliberat — Dacă preferi să rămâi aici cu Tuatha, n-ai decât! Când a făcut ochii mari, am lovit cu toiagul în pământul acoperit de ace Să mergem! Am părăsit poiana învăluită în umbre şi am înaintat anevoie pe terenul mlăştinos În afară de zăngănitul constant al clopoţeilor lui Bumbelwy, am mers în tăcere Cel puţin, mi-am spus eu mohorât, Marea Elusa ne va auzi venind Dar noi o vom auzi pe ea? Şi avea ea să-şi ţină în frâu apetitul suficient cât să-şi aducă aminte că, odată, ne primise ca oaspeţi pe mine şi pe Rhia în peştera ei de cristal? Mi-am simţit picioarele moi la gândul fălcilor ei băloase În vreme ce lipăiam prin noroi, copacii s-au rărit, şi am observat mai multe puncte de reper Un bolovan ciudat, în formă de scaun, pătat de licheni galbeni Scheletul răsucit al unui copac uscat O fâşie de muşchi de un portocaliu aprins O groapă ciudată, triunghiulară În amurgul ce se adâncea, tot mai multă apă ţâşnea din pământ şi în ghetele noastre Curând am auzit broaşte orăcăind în depărtare Păsări de apă s-au adăugat corului, ţipând cu voci stranii Mirosul neplăcut de umezeală şi putreziciune a devenit mai intens Nu peste mult timp am ajuns la marginea unei întinderi mari de iarbă înaltă, copaci uscaţi şi porţiuni întunecate de nisipuri mişcătoare Mlaştina Fluturând două mâneci stropite de noroi, Bumbelwy a protestat: — Doar n-o să traversăm asta acum, nu-i aşa? E aproape noapte — Fie ne stabilim tabăra aici, am răspuns eu, fie găsim un teren mai uscat pe dealuri Ce zici, Rhia? Ea a cules un pumn de fructe mov dintr-o tufă joasă şi apoi le-a băgat în gură — Mmm Încă dulci — Rhia? — Teren mai uscat, a răspuns ea în cele din urmă Deşi fructele de aici sunt gustoase Ţipătul unui cocor a răsunat obsedant dinspre umbre, şi Bumbelwy a clătinat din cap — O alternativă minunată Să petrecem noaptea într-o mlaştină şi să fim sugrumaţi de şerpi mortali sau pe pragul de la uşa Marii Elusa şi să se înfrupte din noi la micul dejun — Tu alegi, i-am spus M-am îndepărtat, sărind peste un buştean putrezit Am aterizat cu un pleoscăit într-o baltă Câteva clipe mai târziu, am auzit două pleoscăieli în spatele meu – alături de zornăieli de clopoţei şi o mulţime de bombăneli O vreme am urmat o limbă de noroi uscat care arăta ca un deget în mlaştină Dar, curând, şi aceea a dispărut, obligându-mă să înaintez cu greu prin ochiuri de apă cu iarbă Uneori mă afundam până la coapse Crengi lungi şi înnegrite, cufundate în apă, mi se agăţau ca nişte degete de tunică, în vreme ce noroiul îmi pătrundea în ghete Şi foarte des, forme ciudate se mişcau în adâncurile necunoscute Lumina dispărea tot mai mult În seara aceea însă nu avea să fie lună, căci nori groşi se adunaseră, acoperind cerul Mai bine aşa, m-am gândit eu Dacă vedeam luna, mi-aş fi amintit mai mult de timpul care se scurgea, la fel ca speranţele mele Am mers mai departe, aproape pe întuneric După încă o oră de mers anevoios prin apă, a dispărut orice brumă de lumină Un şarpe a sâsâit undeva pe lângă gheata mea Am început să mă tem că ne abătuserăm cumva din drum Mlaştina părea să se întindă la nesfârşit Îmi simţeam picioarele din ce în ce mai grele Apoi, treptat, pământul a început să devină tot mai solid sub tălpile mele La început nici nu am remarcat schimbarea, dar încet-încet mi-am dat seama că urcam pe teren stâncos Ochiurile de apă mlăştinoasă au dispărut, la fel şi miasma lor Ţipetele broaştelor şi păsărilor s-au stins în urma noastră Traversaserăm mlaştina Epuizaţi, am pătruns cu paşi împiedicaţi într-un luminiş plat, înconjurat de stânci Am declarat locul tabăra noastră pentru acea noapte La unison, ne-am prăbuşit pe pământul acoperit cu muşchi Pentru a-mi încălzi mâinile reci, mi le-am băgat în mânecile tunicii Ochii mi s-au închis şi am adormit M-am trezit când o picătură mare de ploaie mi-a căzut pe nas O altă picătură a venit, şi încă una În zare, un nor a fulgerat luminos, şi tunetul a bubuit peste coama dealului Ploaia s-a revărsat peste noi, biciuindu-ne, împinsă de vântul ce se iscase Cerul nopţii a devenit şi mai întunecat, ca şi cum norii s-ar fi condensat în lespezi mari de piatră Valuri de apă curgeau din cer Chiar dacă m-aş fi putut cumva preschimba într-un peşte, n-aş fi fost mai ud de-atât Tot ce îmi trebuiau acum erau nişte branhii! Tremurând de frig, m-am apropiat de una dintre stânci, sperând să găsesc măcar puţin adăpost În acea clipă, mi-am dat seama că stânca venea înspre mine — Stâncile vii! a strigat Rhia Trebuie să… — Aaaaiii! a ţipat Bumbelwy Mă mănâncă! Am încercat să mă rostogolesc departe de stâncă Dar umărul tunicii mi se prinsese şi mă împiedica să mă mişc Am tras, încercând să mă desprind Cu apa curgându-mi pe faţă, am lovit cu pumnul în stâncă Pumnul meu a întâlnit piatra udă şi a rămas lipit acolo Nu se mişca! Apoi, spre groaza mea, stânca a început să se strângă în jurul lui, înghiţindu-mi toată mâna cu buze de piatră Am ţipat, dar un tunet puternic mi-a acoperit vocea În întuneric, cu torentul de apă revărsându-se peste mine, m-am luptat din toate puterile pentru a mă elibera Curând, piatra mi-a înghiţit toată mâna Apoi încheietura ei Antebraţul Cotul Oricât am lovit cu picioarele şi m-am zbătut, n-am reuşit să scap Deşi încă îmi mai simţeam degetele şi mâna, apăsarea asupra lor era tot mai puternică În scurt timp oasele mele aveau să se dezintegreze, să se sfărâme între fălcile unei pietre vii Un fulger a luminat deodată culmea În acea clipă, o siluetă enormă, masivă, mai lată decât stâncile înseşi, a pătruns în luminiş Vocea ei, mai răsunătoare chiar decât tunetul, a acoperit furtuna — Foaaame, a mugit imensa creatură Mi-eee foaaame! — Marea Elusa! a strigat Rhia Bumbelwy a ţipat din nou, ţipătul unui om în pragul morţii Dintr-un singur salt, Marea Elusa a aterizat lângă mine, cu cele opt picioare ale ei împroşcând cu noroi în toate părţile În ciuda ploii şi a întunericului, cea de-a doua mea vedere a observat cum fălcile ei masive se deschideau Am văzut şirurile nesfârşite de dinţi zimţaţi şi m-am zbătut cu atât mai tare să scap Fălcile s-au închis Dar nu pe mine! Cu un scrâşnet teribil, Marea Elusa a luat o muşcătură imensă din însăşi piatra vie Stânca s-a cutremurat violent, apoi mi-a eliberat braţul M-am rostogolit pe spate, pe pământul plin de noroi Înainte să-mi dau seama ce se întâmplă, cineva a căzut peste mine, chiar în clipa în care o lumină albă, arzătoare, a izbucnit deasupra crestei XIV Peştera de cristal Lumina dansa în jurul meu, scânteind asemenea unor stele Şi în jurul Rhiei şi al lui Bumbelwy, căci zăceam cu toţii într-o singură grămadă de braţe, şi picioare, şi haine rupte Mi-am îndepărtat de pe faţă piciorul cuiva şi m-am ridicat în capul oaselor În afară de faptul că eram ud fleaşcă şi mă durea cumplit mâna, eram în regulă Oricare ar fi fost locul în care mă aflam Într-o clipă, am recunoscut şirurile nesfârşite de cristale sclipitoare, valurile tremurătoare de lumină care vibrau pe pereţi, desăvârşita splendoare a acestui loc Mii şi mii de faţete orbitoare, fiecare la fel de netedă ca gheaţa, scânteiau în toate părţile, strălucind cu o lumină proprie Peştera de cristal! La prima mea vizită aici, ştiusem că nu mai fusesem niciodată într-un loc atât de frumos Acum aveam aceeaşi impresie Ceva a pocnit lângă mine Am întors capul şi am văzut-o pe însăşi Marea Elusa, cu trupul ei atât de mare, încât aproape umplea întreaga peşteră strălucitoare Tocmai luase o îmbucătură din ceea ce părea pulpa din spate a unui mistreţ sălbatic Ochii aceia imenşi, faţetaţi şi ei asemenea cristalelor, mă studiau în timp ce creatura mesteca După ce a înghiţit şi ultima bucăţică, şi-a lins braţele cu o delicateţe surprinzătoare — Biiine aţi veniiit în peeeştera meaaa! a tunat ea Bumbelwy, ai cărui clopoţei clincăneau în vreme ce el tremura, mă ţinea strâns de mâneca tunicii, îngrozit — Acum n-n-noi urmăm? — Bineînţeles că nu, l-a mustrat Rhia, cu buclele ei ude scânteind asemenea cristalelor din jurul nostru Ne-a adus aici ca să ne scape de pietrele vii — Ca s-să ne m-mănânce chiar ea-a-a! s-a bâlbâit bufonul — Tăceeere! Păianjenul imens şi-a scărpinat cocoaşa albă din spinare Mi-aaam potoliiit foaaamea acuuum Spre norooocul vooostru, pieeetrele viiiii seee digeeeră maaai greeeu Mistreeeţul ăăăsta a fooost doaaar deseertul Folosindu-mi mâneca tunicii, mi-am şters picăturile de ploaie de pe faţă — Îţi mulţumim Dar cum de ne-ai adus aici aşa de repede? — Săriiind Marea Elusa s-a tras puţin mai aproape, astfel încât mă puteam vedea reflectat de zeci de ori în faţetele ochilor ei Eeeste ooo aaartă peee caaare ooo veeei învăţaaa într-ooo ziii — Săritura e unul dintre cele Şapte Cânturi pe care trebuie să le stăpânesc! Nu-mi spune că trebuie să învăţ să fac ce-ai făcut tu adineauri! Doar asta, şi ar putea dura o viaţă întreagă — Muuulte vieeeţi Marele păianjen alb continua să mă cerceteze Maaai aleees peeentru cinevaaa caaare nu poaate să-şi îndeplineaaască saaarcinile Uuunde ai lăsaaat Haaarpa Înfloriiită? Transpiraţia îmi brobonea fruntea — E în siguranţă În Arbassa Dar acum nu pot să mă duc înapoi la Dealurile Întunecate! Am o altă problemă de rezolvat mai întâi — Ooo probleeemă peee caaare tuuu ai creaaat-o Am lăsat capul în jos — Da — O probleeemă, a tunat creatura, pe caaare tuuu ooo poooţi rezolvaaa Am ridicat încet capul — Vrei să spui c-aş avea cu-adevărat vreo şansă să-mi salvez mama? Unul dintre picioarele enorme a bătut în podeaua de cristale — Ooo şaaansă minuuusculă eee toootuşi ooo şaaansă Rhia s-a târât puţin mai aproape de mine — Deci Elen ar putea supravieţui? — Aaar puteaaa, şiii băiaaatul eeei aaar puteaaa Marea Elusa şi-a dres vocea, şi hârâitul a răsunat între pereţii de cristal arcuiţi Daaar vaaa trebuiii săăă supravieţuiaaască aceeestei călătoriii, şiii muuultor aaaltora, înaiiinte caaa într-ooo ziii săăă-şi găseaaască prooopria peeeşteră deee cristaaal — Propria mea peşteră de cristal? am exclamat şi am simţit cum inima îmi bate mai tare la acest gând Chiar e posibil aşa ceva? — Ooorice eee posiiibil Păianjenul imens şi-a împins trupul masiv într-o parte, dând la iveală o grămadă de obiecte sclipitoare Comorile din Fincayra! Am recunoscut Sfera de Foc, cu globul ei portocaliu strălucind precum cristalele; graţiosul corn pe care îl ştiam a fi Aducătorul de Vise, şi marea sabie Tăiş-adânc, cu o muchie ce putea pătrunde până în suflet şi cu alta care putea vindeca orice rană Chiar în spatele lor, am zărit plugul care îşi putea ara singur câmpul, Comoara pe care Honn i-o descrisese fiului său Lângă el se aflau restul Uneltelor Înţelepte – cu excepţia celei care se pierduse — Eee chiaaar posiiibil caaa, într-ooo ziii, săăă fiii îndeajuuuns deee înţeleeept caaa săăă pooorţi uuuna diiintre Comooori şiii săăă nuuu distruuugi maaai muuult decââât aaai creaaat Mi-am înghiţit un nod din gât — Poooţi săăă-mi spuuui ceeele Şaaapte Cââânturi Vocea ei mi-a bubuit în urechi, nu ca o cerere, ci ca o poruncă Am şovăit o clipă, apoi am tras aer în piept şi am început: Cele Şapte Cânturi ale Vrăjitoriei, O melodie şi mai multe la fel, Te pot purta în Lumea Cealaltă, Deşi speranţe nu mai ai defel Bumbelwy, care era ghemuit în cealaltă parte a peşterii, a clătinat din cap posomorât, zornăindu-şi clopoţeii Păianjenul a întors spre el un ochi enorm, şi Bumbelwy a încremenit imediat Sub sclipirea cristalelor, am continuat să recit avertismentul de a stăpâni pe rând fiecare Cânt Ochii luminoşi ai Rhiei străluceau asemenea cristalelor când am rostit cuvintele care erau acum gravate în însăşi fiinţa mea: „Miezul de suflet al fiecărui Cânt” Apoi am trecut prin cele Şapte Cânturi Când, în final, am menţionat ochiul lui Balor, Marea Elusa şi-a mutat neliniştită greutatea pe podeaua faţetată Nimeni nu a spus nimic o vreme În cele din urmă a răsunat vocea Marii Elusa: — Ţi-eee teaaamă? — Da, am şoptit eu Mi-e teamă că nu pot să fac totul în cele patru faze ale lunii — Aaasta-i tooot? — Mă tem că va fi greu să găsesc sufletele Cânturilor — Aaasta-i tooot? Mi-am trecut neliniştit mâna peste podeaua de cristale, simţindu-le marginile ascuţite — Mi-e teamă de cel de-al şaptelea, Vederea, cel mai mult Dar… nu ştiu de ce — Veeei aflaaa deee ceee, daaacă ajuuungi pââână acooolo Folosindu-şi trei braţe, şi-a scărpinat spatele păros Eee posiiibil săăă înveeeţi şiii puţiiină magiiie Daaar păcaaat căăă n-ooo săăă înveeeţi nimiiic folositooor Caaa deee piiildă cuuum săăă ţeeeşi ooo pââânză Saaau săăă meeesteci ooo piaaatră Rhia a chicotit Apoi faţa i s-a încordat — Ce înseamnă partea aia cu ochiul lui Balor? Perii albi ai păianjenului s-au zburlit — Căpcăuuunul aaare uuun siiingur ooochi Şiii omoaaară peee oriciiine seee uităăă îîîn eeel, chiaaar şiii oooo cliiipă Rhia s-a aplecat spre mine — Aşa trebuie să fi murit Tuatha — Chiaaar aşaaa, a declarat Marea Elusa Şiii tooot aşaaa ooo săăă mooori şiii tuuu, daaacă nuuu aaai griiijă M-am încruntat — Adevărul e că s-ar putea să nu trec niciodată de primul Cânt Când ne-ai găsit tu, ne îndreptam către Faro Lanna, sperând să aflăm ceva ce ne-ar putea ajuta Dar, cum nu mai există niciun copăcean, nu prea e nicio speranţă — Eee siiingura speraaanţă peee caaare ooo aaai — Faro Lanna e atât de departe de aici, a spus Rhia cu o voce disperată E un drum de o săptămână întreagă, chiar dacă nu mai avem alte necazuri — O săptămână! am gemut eu Nu avem atâta vreme de pierdut! O explozie bruscă de lumină a umplut peştera de cristal XV Schimbarea Ne-am trezit aşezaţi pe un câmp înierbat, la marginea unei faleze abrupte care cobora direct către mare M-am uitat peste margine şi am văzut colonii de pescăruşi şi rândunici-de-mare cu aripi argintii care cuibăreau pe peretele falezei, ţipând, şi ciripind, şi îngrijindu-şi puii O briză răcoroasă m-a lovit peste faţă Mirosul apei sărate umplea aerul Departe sub mine, linia albă a brizanţilor se topea în albastrul strălucitor şi apoi în verdele la fel de întunecat ca jadul Dincolo de un canal lat, abia desluşeam conturul unei mici insule întunecate şi misterioase În spatele ei se înălţa zidul de ceaţă care înconjura toată Fincayra M-am întors către Rhia şi Bumbelwy, care cercetau şi ei noile împrejurimi Şi când te gândeşti că doar cu câteva clipe înainte fuseserăm în peştera de cristal a Marii Eluse! Oriunde am fi fost acum, era foarte departe de acel loc Ce iscusinţă minunată, să muţi aşa oamenii! Îşi amintise chiar să-mi trimită şi toiagul! Mi-am însemnat în minte să fiu foarte atent la cea de-a cincea lecţie, Săritura, asta dacă o să ajung vreodată atât de departe Rhia a sărit în picioare — Uitaţi-vă acolo! a strigat, arătând către insula cea mică O vedeţi? Am rămas şi eu în picioare, sprijinit în toiag — Insula aia de-acolo, da Pare aproape ireală, nu-i aşa? Rhia continua să o privească lung — Asta pentru că este aproape ireală Aceea e Insula Uitată Sunt sigură de asta! Am simţit un fior pe şira spinării — Cel de-al Şaptelea Cânt! Acolo trebuie să mă duc ca să învăţ despre Vedere I-am aruncat o privire scurtă Rhiei, apoi m-am întors din nou spre insulă, învăluită în aburi mişcători Ai mai văzut-o până acum? — Nu — Atunci, cum poţi să fii atât de sigură că e Insula Uitată? — Din poveştile spuse de Arbassa, bineînţeles Este singura bucată de pământ din toată Fincayra care nu e legată de insula principală Nimeni – nici măcar Dagda însuşi, aşa se spune – nu a pus piciorul acolo de multă vreme Şi, cu excepţia oamenilor mării care trăiesc pe acest braţ de mare, nimeni nu ştie cum să străbată curenţii puternici, şi vrăjile încă şi mai puternice, care se rotesc în jurul ei tot timpul M-am ferit de un pescăruş care a coborât în picaj chiar prin faţa mea Şi totuşi nu-mi puteam lua privirea de la insulă — Se pare că oamenii n-ar trebui să ajungă acolo, am remarcat eu, simţind cum stomacul mi se strânge de nelinişte Indiferent de motiv Rhia a oftat, privind şi ea insula — Unii cred că are o oarecare legătură cu felul în care fincayranii şi-au pierdut aripile, cu mult timp în urmă — Foarte adevărat, foarte adevărat, foarte adevărat! a intonat Bumbelwy, în vreme ce se apropia de noi cu un aer mohorât, zăngănind la fiecare pas Acela a fost cel mai nefericit moment din întreaga istorie tristă a poporului nostru Era oare posibil ca bufonul ursuz să ştie cum s-au pierdut aripile? Dintr-odată m-am simţit plin de speranţă — Tu ştii cum s-a întâmplat? l-am întrebat Şi-a întors spre mine faţa prelungă — Nimeni nu ştie Nimeni M-am încruntat Aylah, sora vântului, ştia Dar nu voise să-mi spună Mi-am dorit s-o mai pot întreba o dată Dar era imposibil, la fel de imposibil cum era să prinzi vântul Mai mult ca sigur că acum ea suflase deja până în Gwynedd În cele din urmă Rhia şi-a întors privirea de la insulă — Ai vrea să ştii unde ne aflăm? I-am dat un ghiont — Vorbeşti în continuare ca o călăuză — Tot mai ai nevoie de o călăuză, a răspuns ea, schiţând un zâmbet Suntem în Faro Lanna, bucata de pământ care a fost cândva căminul copăcenilor Am cercetat platoul, în vreme ce ascultam valurile ce se spărgeau sub noi Faleze abrupte, albe-gălbuie ne înconjurau din trei părţi Cu excepţia câtorva mormane de pietre năruite, probabil tot ce mai rămăsese din ziduri şi vetre, doar iarba acoperea platoul Departe, spre nord, o dungă verde-închis marca liziera unei păduri Dincolo de ea, orizontul se înălţa într-o ceaţă violetă, probabil tot ce se putea vedea din Dealurile Înceţoşate Un fluture de un cafeniu spălăcit a zburat din iarbă şi s-a aşezat pe încheietura mâinii mele Picioruşele lui mă gâdilau, aşa că mi-am scuturat mâna El şi-a luat zborul şi a aterizat pe capătul noduros al toiagului meu Aripile lui nemişcate se pierdeau în cafeniul închis al lemnului Cu o mişcare largă a braţului, am arătat către platoul înierbat — Nu văd cum o să putem vreodată să aflăm despre arta Schimbării Dacă au trăit cândva copăcenii aici, n-au lăsat prea multe în urmă — Aşa trăiau ei, a spus Rhia, în vreme ce lua o pietricică albă şi o arunca peste marginea falezei Copăcenii erau rătăcitori, întotdeauna în căutarea unui loc mai bun în care să stea Un loc unde să prindă rădăcini, asemenea copacilor adevăraţi, şi pe care să-l numească „acasă” Singurele lor aşezări au fost aici, lângă faleze, dar, cum îţi poţi da seama după grămezile astea de pietre, nu erau mare lucru Doar nişte adăposturi pentru cei foarte bătrâni şi cei foarte tineri Fără biblioteci, sau pieţe, sau săli de întrunire Cei mai mulţi copăceni îşi petreceau zilele rătăcind prin Fincayra, şi se întorceau aici doar când erau pregătiţi să-şi găsească un tovarăş de viaţă sau să moară — Şi ce s-a întâmplat cu ei? — Bănuiesc că au devenit atât de absorbiţi de explorările lor, încât tot mai puţini s-au obosit să mai revină acasă Până la urmă nu s-a mai întors niciunul Aşezările lor s-au năruit sau au fost distruse, căci nu mai era nimeni care să se îngrijească de ele Iar copăcenii înşişi s-au stins, unul câte unul Am lovit cu piciorul un smoc de iarbă — Nu pot să-i învinuiesc pentru hoinăreala lor Şi eu o am în sânge Dar se pare că nu s-au simţit nicăieri acasă Rhia m-a cercetat gânditoare, în vreme ce vântul care sufla dinspre apă îi zburlea veşmântul frunzos — Trebuie să ai în sânge sentimentul de a te simţi acasă undeva, zici tu? — Sper că da, dar nu sunt sigur Tu ce crezi? Ea s-a încordat — Arbassa e căminul meu Familia mea Toată familia pe care am avut-o vreodată — Cu excepţia lui Cwen Ea şi-a muşcat buza — Cândva am considerat-o familia mea Dar acum nu mai e aşa A renunţat la asta pentru un sac de promisiuni ale goblinilor Fluturele s-a înălţat de pe toiagul meu A zburat la Bumbelwy, care încă mai privea mohorât peste canal, la Insula Uitată Dar, înainte să aterizeze, fluturele a părut să se răzgândească şi s-a întors pe capătul noduros al toiagului I-am privit aripile de un cafeniu spălăcit, din care una era zdrenţuită tare, cum se deschideau şi se închideau încet M-am uitat din nou la Rhia şi am spus: — Trebuie să o găsim — Pe cine? — Pe Cwen Ea ar putea să-mi spună ceea ce grămezile alea de pietre nu pot Rhia s-a strâmbat ca şi cum înghiţise un pumn de fructe acre — Atunci suntem pierduţi Nu avem cum s-o găsim, chiar dacă a rămas în viaţă după ce şi-a pierdut braţul În plus, şi dacă am găsi-o, n-am putea avea încredere în ea Aproape scuipând cuvintele, a adăugat: E o trădătoare absolută! Sub noi, un val enorm s-a lovit de peretele de piatră, alungând pescăruşii şi rândunicile-de-mare care ţipau sub stropii de apă — Chiar şi aşa, am zis eu, trebuie să încerc! Cu siguranţă cineva a văzut-o după ce a plecat Dacă sunt aşa de rari copăcenii acum, apariţia unuia dintre ei ar fi observată, nu? Ea a clătinat din cap — Nu înţelegi Copăcenii nu erau doar nemulţumiţi să rămână într-un singur loc Îi mai nemulţumea şi să rămână într-un singur corp — Doar nu vrei să spui… — Da! Ştiau cum să-şi schimbe forma Ştii cum cei mai mulţi copaci îşi schimbă culorile toamna, şi primăvara capătă un veşmânt cu totul nou? Copăcenii făceau mult mai mult de-atât Îşi schimbau întotdeauna forma de copac cu cea de urs, sau de vultur, sau de broască De aceea au fost asociaţi, în Cânt, cu Schimbarea Erau adevăraţi maeştri la asta Speranţele mele, deja la fel de fragile ca fluturele care poposise pe toiagul meu, s-au spulberat cu totul — Aşadar, Cwen, dacă mai e în viaţă, ar putea avea orice înfăţişare — Absolut oricare Bumbelwy, simţindu-mi disperarea, a spus: — Aş putea să-ţi cânt un cântec, dacă vrei Ceva amuzant, vesel Cum nu aveam puterea să protestez, a început să cânte, legănându-şi pălăria cu clopoţei în ritmul melodiei Al vieţii blestem nesfârşit: Ar putea fi mult mai cumplit! Şi totuşi, sunt plin de veselie, Şi inima-mi râde de bucurie Deşi aerul e plin de moarte, Eu nu disper, nici pe departe! Ar putea fi mult mai cumplit: Al vieţii blestem nesfârşit Aşadar, umpleţi-vă de voioşie, Căci mult mai cumplit poate să fie! Mult mai cumplit decât acum! Doar… nu mă întrebaţi cum — Opreşte-te! a strigat Rhia Dacă te simţi într-adevăr aşa, de ce nu sari pur şi simplu de pe stânca asta ca să pui capăt nefericirii tale? Bumbelwy s-a încruntat triplu — N-ai ascultat? A fost un cântec vesel! Unul dintre preferatele mele A oftat Vai de mine, cred că am făcut praf discursul! Ca de obicei Of, o să încerc din nou! — Nu! a strigat o voce Dar vocea nu îi aparţinea Rhiei Nici mie Era vocea fluturelui Bătând frenetic din aripi, creatura minusculă a zburat de pe toiagul meu, s-a ridicat în aer şi a început să coboare rotindu-se Chiar înainte să atingă iarba, un pocnet puternic a spintecat aerul Fluturele a dispărut În locul lui stătea o siluetă subţire, noduroasă, pe jumătate copac şi pe jumătate femeie Părul ei, la fel de aspru ca nişte fire de paie, cădea peste faţa cu pielea ca scoarţa de copac, încadrând doi ochi negri de forma unor lacrimi O rochie cafenie îi acoperea trupul până la labele picioarelor, late şi cioturoase, care semănau cu nişte rădăcini Doar un braţ îi ieşea din rochie, iar pe cel mai mic dintre cele şase degete de la mână avea un inel de argint În jurul ei plutea aroma dulce de flori de măr, în contrast total cu expresia ursuză de pe chipul ei Rhia a încremenit, nemişcată ca o creangă uscată — Cwen! — Daaa, a şoptit creatura, şi vocea i-a foşnit la fel ca iarba uscată Eu sssunt Cwen Aceeaşşşi Cwen care a avut grijă de tine când erai doar un copilaşşş, şşşşi care te-a îngrijit când sssufereai — Şi care a încercat să mă dea pe mâna goblinilor! Singura mână a lui Cwen a trecut prin părul ei răvăşit — Asssta nu a fossst dorinţa mea Mi-au promisss că n-o sssă-ţi facă rău — Trebuia să ştii că minţeau Nimeni nu se poate încrede într-un goblin războinic Rhia a privit lung silueta noduroasă şi a adăugat: Acum, nimeni nu se mai poate încrede în tine — Nu vezi că şşştiu asssta? Un pescăruş a aterizat în apropiere şi a început să tragă cu ciocul de câteva fire de iarbă Deşi pasărea smucea cu putere, firele nu se mişcau — Priviţi aici! a spus Cwen, făcând un pas spre pescăruş Cu cea mai blândă voce a ei, a întrebat: Dacă aşşş încerca sssă te ajut să-ţi clădeşşşti cuibul, passsăre bună, m-ai lăsssa? Pescăruşul a ţipat la ea şi a bătut furios din aripi Doar după ce s-a agitat aşa o vreme, s-a potolit în cele din urmă şi s-a întors la munca lui, continuând s-o privească prudent pe Cwen, cu coada ochiului Tristă, Cwen s-a întors iar spre Rhia — Vezi? Asssta e pedeapsssa mea! — O meriţi cu vârf şi îndesat! — Sssunt nefericită, atât de nefericită! Credeam că lucrurile nu pot sssta mai rău de-atât Şşşi apoi aţi apărut voi brusssc A îndreptat un deget noduros spre Bumbelwy: Cu… glasssul ăsssta al osssândei Bufonul şi-a ridicat capul, plin de speranţă — Poate preferi nişte ghicitori? Ştiu una nemaipomenită despre clopoţei — Nu! a ţipat Cwen Te rog, Rhia! Sssunt atât de plină de remuşşşşcări Nu vrei sssă mă ierţi? Rhia şi-a încrucişat braţele acoperite cu frunze — Niciodată! Am simţit o strângere de inimă ciudată Cuvântul „niciodată” a răsunat în urechile mele ca o uşă grea, trântită şi zăvorâtă Spre surprinderea mea, am simţit cum urcă în mine un val de simpatie pentru Cwen Cu siguranţă făcuse ceva îngrozitor Ceva ce regreta Dar nu făcusem şi eu lucruri pe care le regretam din tot sufletul? M-am apropiat de Rhia şi i-am spus cu voce joasă: — E greu, ştiu Şi totuşi, poate c-ar trebui să o ierţi Ea m-a privit lung, cu răceală — Cum aş putea? — La fel cum m-a iertat mama, în ciuda a ceea ce i-am făcut Atunci, cuvintele rostite de Elen când ne-am despărţit mi-au revenit în minte: „Fluturele se poate schimba dintr-un simplu vierme în cea mai frumoasă creatură dintre toate Iar sufletul, fiul meu, poate să facă la fel” Mi-am muşcat buza de jos — Cu siguranţă, Cwen a făcut un lucru oribil Dar merită o a doua şansă, Rhia — De ce? — Pentru că, ei bine, s-ar putea schimba „Noi toţi, toate lucrurile vii, avem capacitatea de a ne schimba ” Deodată toiagul meu a început să răspândească o lumină albastră strălucitoare Băţul de lemn a sfârâit, ca şi cum ardea O fracţiune de secundă mai târziu, atât lumina, cât şi sunetul au dispărut Am răsucit toiagul în mână şi am văzut un semn, albastru precum cerul în amurg, gravat în el Avea forma unui fluture În acel moment am ştiut că toiagul meu încă era atins de spiritul lui Tuatha Şi că eu, cumva, descoperisem sufletul Schimbării Şovăind, Rhia a întins mâna către copăcean Cwen, cu ochii ei înguşti lucind, a luat-o în mâna ei Preţ de o clipă, s-au privit în tăcere În cele din urmă Cwen s-a întors spre mine — Exissstă vreun fel în care pot sssă-ţi mulţumesssc? — Să vă văd pe amândouă aşa e suficientă mulţumire — Eşşşti sssigur că nu pot sssă fac nimic? — Doar dacă ştii puterea Săriturii, am răspuns Acum trebuie să mergem către Lacul Feţei, departe spre nord — Zece zile de mers, a bombănit Bumbelwy Nu, mai degrabă douăsprezece Ba nu, hai paisprezece! Ochii ca două lacrimi ai lui Cwen m-au cercetat — Nu cunosssc issscusssinţa Sssăriturii, dar issscusssinţa Ssschimbării v-ar putea fi de folosss Rhiei i s-a tăiat răsuflarea — Oh, Cwen, dacă am putea înota ca peştii… Am tresărit — Chiar e posibil? Pe chipul lui Cwen a apărut un zâmbet în colţul gurii, în vreme ce îşi mişca degetele cioturoase spre Bumbelwy — Tu, glasss al osssândei, vei pleca primul — Nu! s-a rugat el, bătând în retragere N-ai face una ca asta N-ai putea — „Flippna ssslippna, hahnaway ssswish”, a intonat Cwen „Kelpono bubblim tubblim fissssh ” Dintr-odată Bumbelwy s-a oprit, dându-şi seama că se apropiase prea mult de marginea falezei S-a uitat în jos la valurile care se spărgeau, cu ochii mari de spaimă, cu mânecile fluturându-i în vânt S-a uitat înapoi la Cwen, şi ochii i-au devenit şi mai mari — T-te rog, s-a bâlbâit el Eu detest p-p-peştii! Aşa d-de a-alunecoşi, aşa d-de uzi peste tot! Aşa d-de… „Poc!” Un peşte urât, cu ochi enormi şi patru rânduri de bărbie sub gura cu colţurile lăsate în jos, sărea neajutorat pe iarbă, până când, în cele din urmă, a căzut peste marginea stâncii Şi totuşi mi-a fost greu să râd, deoarece ştiam că urmam eu XVI Încântare lichidă Brusc, n-am mai putut respira Vântul s-a năpustit asupra mea Eu am căzut, jos, tot mai jos M-am zbătut să trag puţin aer în piept Degeaba! Vântul urlător mă sfâşia Şi totuşi nu-mi puteam umple plămânii cu el, aşa cum făcusem mereu până atunci Apoi, cu o pleoscăitură, am lovit apa rece Branhiile mi s-au deschis larg Branhii! În sfârşit respiram! Pe când apa se mişca în jurul meu, se mişca şi prin mine Nu mai aveam braţe Nu mai aveam picioare Trupul îmi era acum doar o coadă carenată, cu aripioare flexibile sus, şi jos, şi pe laturi Una dintre aripioare stătea strânsă în jurul unui beţigaş, care, am ghicit eu, era tot ce mai rămăsese din toiagul meu Ce se întâmplase cu săculeţul, ghetele şi tunica mea habar n-aveam Mi-a trebuit un moment pentru a-mi regăsi echilibrul, căci atunci când voiam să-mi mişc aripioarele, mă răsturnam pe o parte Şi a fost nevoie de mai mult decât un moment pentru ca a doua mea vedere să se obişnuiască să distingă ceva în lumina slabă, difuză, de sub apă În afară de stratul de apă de la suprafaţă, practic nu era niciun pic de lumină Doar tonuri crescânde de întuneric Dar după câteva minute de zbatere, am început să-mi recapăt încrederea Am descoperit că înotul cerea acum nişte mişcări cu totul diferite faţă de cele necesare atunci când aveam formă umană Să lovesc cu braţele ieşea din discuţie La fel şi bătăile din picioare, cel puţin în stilul tradiţional Ceea ce trebuia să fac era să-mi legăn tot trupul dintr-o parte într-alta, ca un bici viu care pocneşte Fiecare solz de pe pielea mea, de la branhii până în vârful cozii, participa la mişcare Curând mi-am dat seama că puteam să mă strecor rapid prin valuri Şi mă puteam mişca în sus şi-n jos, la dreapta şi la stânga Un peşte zvelt, stropit cu punctişoare verzi şi cafenii, a înotat spre mine Am ştiut imediat că era Rhia, căci deşi nu fusese sub apă mai mult decât mine, se mişca uşor, cu graţia curentului însuşi Ne-am fluturat aripioarele în semn de salut Ea a scos un sunet ca un fel de tuse, şi mi-am dat seama că râdea la vederea toiagului meu miniatural În acel moment, Bumbelwy, târând în urma lui o panglică ruptă de iarbă-de-mare, agăţată de coadă, a venit încet înot înspre noi Deşi nu avea clopoţei, era imposibil să nu-l recunoaştem Din faţă, bărbiile căzute îl făceau să arate ca un ţipar care purta un guler plisat Acum se apropia cel mai mult de o imagine caraghioasă, deşi habar n-avea Prima noastră sarcină era să învăţăm să rămânem împreună Rhia şi cu mine am făcut pe călăuzele cu rândul, cu Bumbelwy urmându-ne mereu în spate Cu timpul, eu şi Rhia am început să înotăm coordonându-ne tot mai bine Un al şaselea simţ a apărut în noi, acelaşi simţ care ţine laolaltă un banc întreg de peşti După o primă zi de înotat, noi doi ne mişcam la unison, aproape ca o singură fiinţă O încântare calmă, lichidă mă străbătea în vreme ce înotam împreună prin păduri vaste de iarbă-de-mare unduitoare sau săream prin valurile ce se rostogoleau Savuram sentimente şi arome în curenţi; am simţit bucuria unei familii de delfini, lupta singuratică a unei ţestoase migratoare, foamea unei anemone-de-mare nou-născute Şi totuşi, nicio clipă nu am uitat cât de serioasă era căutarea mea Pe când mă bucuram de experienţa de a fi o creatură acvatică, ştiam că toate astea erau doar o modalitate de a salva timp – şi, poate, de a o salva pe Elen Totuşi, mi-am promis că, dacă voi supravieţui cumva acestei căutări şi, într-o zi, voi deveni cu adevărat un vrăjitor, poate chiar mentorul unui tânăr rege sau al unei tinere regine, îmi voi aminti meritele transformării elevului meu într-un peşte Unul dintre aceste merite a fost descoperirea uriaşei cantităţi de mâncare pe care o putea oferi marea Într-adevăr, marea era un imens ospăţ plutitor! Zi după zi, am mâncat suficiente insecte, ouă şi viermi cât să mă simt umflat Cât despre Rhia, ea s-a dovedit expertă în prinderea unor creveţi mici şi gustoşi Deşi Bumbelwy a refuzat cu hotărâre viermii, chiar şi el a gustat multe din ciudatele delicatese ale mării În acelaşi timp am încercat să rămânem atenţi la pericolul de a deveni noi înşine delicatesele altcuiva O dată am înotat printr-un tunel de corali de un galben intens, doar pentru a găsi la celălalt capăt un peşte foarte mare şi foarte flămând aşteptându-mă Deşi m-am îndepărtat cât am putut de repede, cu siguranţă aş fi fost prins dacă n-ar fi apărut deodată o creatură şi mai mare, care l-a speriat pe urmăritorul meu Abia dacă zărisem creatura care mă ajutase, dar părea să aibă coadă de peşte şi torsul unui bărbat Vreme de şase zile şi cinci nopţi am înotat constant către nord Adeseori, după ce se însera, lumina pală a unei semiluni în creştere dansa pe valuri Şi totuşi eu nu vedeam frumuseţea lunii Pe faţa ei îmi apărea doar chipul altcuiva, cineva pe care mă temeam că aveam să-l pierd pentru totdeauna Rămăseseră mai puţin de trei săptămâni În cele din urmă a venit şi momentul în care Rhia a cotit brusc spre coastă Ne-a condus către o mică deltă unde un curs de apă dulce se vărsa în mare Simţeam, amestecate cu aromele sărate ale apelor vaste, puritatea zăpezii topite, veselia vidrelor şi răbdarea necurmată a unei păduri de molizi bătrâni Am luat-o în sus pe râu, cât de departe am putut Apoi, concentrându-mi toate gândurile, am repetat comanda pe care o învăţasem de la Cwen Dintr-odată m-am trezit stând până la genunchi într-o cascadă ce se prăvălea, cu toiagul strâns într-o mână şi cu braţul Rhiei în cealaltă Ceva mai jos, Bumbelwy s-a aruncat pe malul mocirlos, tuşind şi scuipând Uitase, pesemne, că oamenii nu respiră prea bine cu capetele sub apă În timp ce Bumbelwy îşi revenea, Rhia şi cu mine ne-am scuturat o parte din apa de pe haine şi de pe noi înşine Rhia era convinsă că râul acela curgea chiar din Lacul Feţei, şi, curând, toţi trei înaintam pe malul stâncos al râului, urcând pe măsură ce terenul se înălţa O pădure încurcată de arini şi mesteceni, care stătea agăţată de mal, ne-a îngreunat drumul De fiecare dată când Bumbelwy încerca să se elibereze de crengile care i se agăţau de mantie, clopoţeii zăngăneau clipocind La un moment dat m-am oprit, gâfâind tare după urcuş Am văzut o ciupercă cu pălăria zburlită care creştea printre rădăcinile unui mesteacăn şi am smuls-o din pământ — Oricât ar părea de ciudat, am spus, în vreme ce muşcam din ea, o să-mi lipsească viermişorii ăia albi Rhia şi-a şters fruntea şi a rânjit Şi a cules şi ea o ciupercă — Poate c-o să găseşti alţi viermi în Lacul Feţei — Cum de are aşa un nume? Ştii? Ea a mestecat gânditoare — Unii spun că e din cauza formei sale, care seamănă puţin cu faţa unui om Alţii cred că e de la puterea apei — Ce putere? — Legenda zice că, dacă te uiţi în ea, vei sta faţă în faţă cu un adevăr important din viaţa ta Chiar dacă e un adevăr pe care ai prefera să nu-l cunoşti XVII Legătura Am mers mai departe, urmând malul pietros care urca printre mesteceni Deşi picioarele ni se poticneau în rădăcini şi hainele ni se agăţau în spini, nu am încetinit pasul După câteva ore, având deja picioarele julite, albia râului s-a deschis într-o vale plăcută, înconjurată de dealuri abrupte, împădurite Aroma intensă a pinilor plutea peste noi Printre copaci, aflorimente de cuarţ alb sclipeau în soarele după-amiezii târzii Şi totuşi valea părea straniu de tăcută Nicio pasăre nu cânta, nicio veveriţă nu cronţăia, nicio albină nu bâzâia Am ascultat atent, sperând să aud mişcarea unei creaturi vii Rhia mi-a citit gândurile şi a dat din cap cu înţeles — Animalele şi păsările stau departe de valea asta Nimeni nu ştie de ce — Sunt mai isteţe decât oamenii, a remarcat Bumbelwy, continuând să-şi scuture de apă clopoţeii Am urmărit-o pe Rhia cum se îndreaptă spre malul lacului aflat în mijlocul văii Lacul, cu apa aproape neagră, era atât de liniştit, încât nicio undă nu îi tulbura suprafaţa Din unghiul în care îl priveam, conturul lui semăna cu profilul unui bărbat al cărui maxilar, puternic şi sfidător, ieşea în afară – cam ca al tatălui meu Amintindu-mi de el, m-am crispat Mi-am dorit să fi fost la fel de puternic în realitate, nu doar în înfăţişare Suficient de puternic pentru a-l înfrunta pe Rhita Gawr atunci când avusese ocazia Suficient de puternic pentru a-şi ajuta propria soţie, pe Elen, atunci când ea avusese nevoie de el Un ţipăt m-a smuls din gândurile mele Acolo, la marginea lacului, stătea Rhia, uitându-se în apa întunecată Îşi ţinea mâinile în dreptul feţei, protector, în vreme ce spatele i se arcuise de frică Şi totuşi, chiar dacă ceva din lac o speriase, nu făcea niciun efort de a se mişca sau de a se îndepărta Se holba direct în apă, total încremenită Am alergat la ea Bumbelwy m-a urmat, împiedicându-se când de mantia lui ruptă, când de lăstarii încurcaţi care creşteau pe mal După ce am ajuns lângă ea, s-a întors spre mine Pielea ei, de obicei plină de culoare, părea lividă A icnit când m-a văzut, ca şi cum s-ar fi speriat deodată Apoi s-a înfiorat şi m-a apucat de braţ ca să se sprijine de mine M-am încordat pentru a-i susţine greutatea — Eşti bine? — Nu, a răspuns ea cu o voce slabă — Ai văzut ceva în lac? — D-da S-a cutremurat din nou şi mi-a lăsat braţul Şi tu… Ar fi mai bine să nu te uiţi — Bun, a declarat Bumbelwy, aruncând o privire neliniştită în apa întunecată Hai să mergem! — Staţi! Am păşit spre marginea lacului M-am uitat în apa nemişcată şi mi-am văzut propria reflexie, atât de clară, încât pentru o clipă m-am gândit că în lac se afla propriul meu geamăn, holbându-se la mine Ce-ar fi putut, m-am întrebat eu, să fie atât de înspăimântător într-o oglindire atât de perfectă? Iată-mi ochii inutili, care arătau ca nişte bucăţi de cărbune, sub sprâncene Şi obrajii acoperiţi de cicatrice, distruşi de flăcări, pe care aproape că încă le mai puteam simţi Mi-am trecut degetele peste obraji şi mi-am dorit să pot avea într-o bună zi o barbă care să ascundă acele cicatrice O barbă albă şi ondulată, precum cea pe care îmi imaginam că o purtase însuşi Tuatha Am sărit în spate Pe obrajii băiatului din lac apăruseră favoriţi La început negri, apoi cărunţi, apoi la fel de albi precum cuarţul de pe deal Favoriţii deveneau mai lungi şi mai răvăşiţi Acum acopereau cea mai mare parte a feţei băiatului şi continuau să crească În scurt timp aveau să-i ajungă până la genunchi Era aşa ceva posibil? Oare Lacul Feţei îmi spunea că, într-o bună zi, la fel ca bunicul înaintea mea, aveam să port barbă? Că într-o bună zi, la fel ca el, aveam să fiu vrăjitor? Am zâmbit, simţindu-mă tot mai încrezător să privesc în apa întunecată, nemişcată Orice văzuse Rhia, în mod limpede dispăruse M-am aplecat mai mult Băiatul din lac, fără barbă acum, s-a întors încet cu spatele la mine A început să alerge spre ceva Nu, spre cineva Un războinic uriaş, musculos, care purta o banderolă roşie pe frunte, a înaintat cu paşi mari din adâncuri Apoi, când războinicul s-a apropiat, am văzut că avea un singur ochi Un singur ochi, enorm şi plin de mânie Balor! Spre groaza mea, căpcăunul s-a ferit de băiat cu uşurinţă, l-a înşfăcat de gât şi l-a ridicat în sus Propriul meu gâtlej s-a strâns în vreme ce priveam cum băiatul era sugrumat de mâinile puternice Oricât am încercat, nu am putut să-mi iau privirea de la acea scenă înspăimântătoare Băiatul s-a zbătut înnebunit, încercând să nu se uite în ochiul mortal al căpcăunului Şi totuşi puterea ochiului l-a înfrânt În cele din urmă a cedat Cu o ultimă zvâcnire a picioarelor, a rămas atârnând moale în mâinile căpcăunului M-am dat în spate şi am căzut, gâfâind fără aer Mi se învârtea capul, gâtlejul îmi zvâcnea Cu fiecare răsuflare, tuşeam incontrolabil Rhia s-a întins către mine, la fel şi Bumbelwy Ea mi-a strâns mâna, în vreme ce el m-a mângâiat pe frunte cu compasiune Încet-încet tusea mi s-a domolit Dar înainte ca vreunul dintre noi să poată vorbi, cineva a strigat spre noi de peste apă — Aşa deci, a şuierat o voce veselă, găseşti profeţiile lacului prea greu, să zicem, de înghiţit? A urmat un hohot de râs puternic, gâfâit Sau doar te simţi, să zicem, sugrumat? Mi-am revenit şi am cercetat suprafaţa întunecată a lacului Lângă ceea ce putea fi nasul profilului, am zărit o vidră imensă şi blănoasă, argintie toată, cu excepţia feţei, care era albă Plutea tihnit pe spate, dând din picioare aşa de uşor, încât nu stârnea niciun val Am arătat cu degetul — Acolo O vidră Rhia a clătinat din cap neîncrezătoare — Nu credeam că trăieşte cineva aici — Eu trăiesc doar acolo unde pescuiesc cu vidra, a răspuns vesel creatura, aruncând un jet de apă printre cei doi dinţi din faţă Nu vreţi să veniţi şi voi să înotaţi? — Nicio şansă, a declarat Bumbelwy Şi-a fluturat mânecile lungi ca pe nişte aripioare de peşte, făcând clopoţeii să-i picure apă pe faţă Am înotat cât pentru toată viaţa! — Atunci poate c-ar trebui să cânt pentru voi unul dintre cântecele mele de apă? Vidra a dat din picioare tacticos, apropiindu-se de noi, în vreme ce îşi mângâia burta cu ambele labe Eu am, ca să zic aşa, o voce fluidă Râsul ei gâfâit a răsunat din nou, plutind peste lac Sprijinindu-mă în toiag, m-am ridicat în picioare — Nu, mulţumesc Singurul Cânt care ne interesează nu este despre apă Apoi, împins de o inspiraţie bruscă, am întrebat: Nu se întâmplă să ştii cumva despre magia Legăturii, nu? Rhia s-a încruntat — Merlin, m-a avertizat ea, tu n-o cunoşti deloc! Ar putea să fie… — Expertă în probleme de Legătură, a spus vidra pe un ton relaxat Hobby-ul meu preferat Asta, după plutirea pe spate şi privirea norilor — Vezi? i-am şoptit Rhiei Ar putea să ne spună ce avem nevoie să ştim Şi nu mai văd pe nimeni prin jurul lacului, care să ne poată ajuta — N-am încredere în ea — De ce nu? Ea şi-a împins limba în obraz, şovăitoare — Nu ştiu exact de ce E doar un sentiment Un instinct — Of, la naiba cu instinctele tale! Nu mai avem timp! Am cercetat malul lacului în căutarea vreunui semn al altor creaturi care să poată, eventual, să ne ajute Dar nu era niciuna De ce ne-ar minţi? Nu avem niciun motiv să nu ne încredem în ea — Dar… Am mârâit nerăbdător — Acum ce mai e? Ea a şuierat la mine ca un şarpe — Păi, e… Fir-ar să fie, Merlin! Nu pot explica — Atunci o să merg înainte cu ceea ce cred eu, nu cu ce simţi tu Şi eu cred că orice creatură care trăieşte în lacul ăsta fermecat, şi singură, trebuie să aibă nişte cunoştinţe speciale Poate chiar o putere specială M-am întors din nou către vidră, care plutise mult mai aproape: Trebuie să găsesc sufletul… principiul fundamental… al artei Legăturii Vrei să mă ajuţi, bună vidră? Ea şi-a aplecat capul într-o parte, către mal, şi a aruncat un jet de apă spre mine — De ce aş face-o? — Pentru că te-am rugat, de-aia A suflat câteva bule în apă — Oooo, vorbele astea îmi gâdilă urechile! A mai făcut câteva bule Trebuie să-mi dai un motiv mai bun de atât Am izbit cu toiagul în pământ — Pentru că viaţa mamei mele e în joc! — Hmm, a făcut ea leneş Mama ta? Şi eu am avut o mamă cândva Era o înotătoare îngrozitor de înceată Ei bine, presupun că te-aş putea ajuta Doar cu lucrurile esenţiale, desigur Inima mi-a bătut mai tare în piept — Asta îmi trebuie — Atunci trage afară câteva din viţele alea A plutit mai aproape de ţărm De la picioarele tale — Viţe? — Desigur, a replicat vidra, bătând din picioare şi rotindu-se încet în cerc Ca să înveţi despre arta Legăturii trebuie să legi ceva Haide, băiete! N-am toată după-amiaza la dispoziţie Pune-ţi prietenii zâmbitori să te ajute M-am întors către Rhia, care tot mai stătea încruntată, şi către Bumbelwy, care nu încetase nicio clipă să se încrunte — Vreţi să mă ajutaţi? Au acceptat, fără tragere de inimă Viţele, deşi suple, erau groase şi grele, acoperite cu şiruri de spini micuţi Greu de apucat, greu de ridicat Să le tragem afară a fost o muncă anevoioasă Să le descâlcim a fost şi mai rău În cele din urmă am reuşit Câteva bucăţi de viţă, fiecare de trei sau patru ori înălţimea mea, se întindeau la picioarele mele Bumbelwy, epuizat, s-a aşezat jos cu un zornăit puternic, stând cu spatele la apă Rhia a rămas lângă mine, privind-o prudent pe vidră Eu mi-am îndreptat spatele, simţind o durere intensă între omoplaţi Era clar că toată acea tragere îmi încordase ceva — Am făcut-o Şi acum? Vidra continua să înoate în cerc — Acum leagă-ţi una în jurul picioarelor Cât de strâns poţi — Merlin! m-a avertizat Rhia A atins amuleta lui Elen, din stejar, fag şi porumbar, prinsă încă de straiul ei frunzos Ignorând-o, m-am aşezat pe jos şi mi-am înfăşurat una dintre viţe în jurul gleznelor, al gambelor şi al coapselor În ciuda spinilor, am reuşit să o leg cu un nod triplu — Bun, a oftat vidra cu un căscat Acum fă la fel cu braţele — Braţele? — Vrei sau nu să afli despre Legătură? M-am întors către Rhia — Ajută-mă, te rog! — Nu vreau — Te rog! Pierdem un timp preţios Ea a ridicat din umeri — Cum vrei Dar nu e bine ce faci Vidra, cu blana lucioasă, a mormăit satisfăcută în vreme ce o privea pe Rhia cum îmi lega mâinile, apoi mi le prindea pe lângă piept — Bun Aproape ai terminat, mi-a spus — Aşa sper, am răspuns ţâfnos Spinii ăştia îmi intră în piele — Mai e o singură viţă Eşti, ca să zic aşa, constrâns să fii mulţumit Vidra a băgat o labă în apă şi l-a stropit pe Bumbelwy Tu de-acolo, tipule leneş! Înfăşoară-i o viţă în jurul trupului Asigură-te că acoperi toate locurile pe care le-a ratat până acum Chiar şi capul În fond, vorbim despre o vrajă delicată Totul trebuie făcut exact ca la carte Bumbelwy s-a uitat la mine — S-o fac? m-a întrebat Am scrâşnit din dinţi — Fă-o! Cu un aer sumbru, Bumbelwy m-a înfăşurat la fel de strâns ca un cocon După ce a terminat, doar gura şi o bucată dintr-o ureche îmi rămăseseră libere Zăceam pe pământ întins pe o parte, incapabil să mă mişc, pregătit în cele din urmă să aflu sufletul Legăturii Cu falca strânsă, am rostit printre dinţi: — Şi-acum? Vidra a râs şuierat — Acum că eşti, ca să zic aşa, învăluit de atenţie, o să-ţi dau informaţia pe care mi-ai cerut-o — Vă-o rebede! O viţă îmi săpa în şold Am încercat să mă întorc pe cealaltă parte, dar nu puteam nici să mă mişc — Te-rog! — Primul principiu al Legăturii, la fel cum se întâmplă cu orice altceva, este… A aruncat un jet consistent de apă în aer Niciodată să nu te încrezi într-un şarlatan — Ce? Vidra a început să râdă necontrolat, ţinându-se cu mâna de burta ei mare şi rostogolindu-se întruna în apa puţin adâncă — De-asta mi se spune Păcăliciul Lacului Continuând să râdă, a dat din picioare cu lene, îndreptându-se spre malul îndepărtat Sper, ca să zic aşa, că nu te-am blocat prea mult timp Am ţipat de furie Dar altceva nu mai puteam face Oricât de mult îmi luase legarea viţelor, a părut să dureze de două ori mai mult ca să mă dezleg Când am reuşit să mă ridic în picioare şi să încep să mă plimb frustrat încolo şi-ncoace pe mal, soarele dispăruse deja dincolo de coama dealurilor — Am pierdut o zi întreagă, am gemut, simţind cum mă dor mâinile, şoldurile şi fruntea de la zgârieturi O zi întreagă! Nu-mi vine să cred că am avut încredere în ea! Rhia nu a spus nimic, deşi ştiam destul de bine ce gândea M-am întors spre ea — N-ar fi trebuit niciodată să vii cu mine! Trebuia să rămâi la Arbassa, unde cel puţin erai în siguranţă Ochii ei albaştri-cenuşii m-au cercetat — Nu vreau să fiu în siguranţă Vreau să fiu cu tine Am strivit o viţă sub călcâi — De ce să te oboseşti? — Pentru că… vreau să o fac S-a uitat cu tristeţe la apa întunecată În ciuda a ceea ce mi-a spus lacul — Ce ţi-a spus? Ea a oftat adânc — Nu vreau să vorbesc despre asta Mi-am adus aminte de propria mea viziune cu Balor şi am încuviinţat din cap — Bine Dar tot nu înţeleg de ce vrei să rămâi Ceva din cer i-a atras atenţia Rhiei şi s-a uitat în sus I-am urmărit privirea şi am zărit două forme îndepărtate, care îşi croiau drum la orizont Deşi abia le puteam distinge, am ştiut imediat ce erau O pereche de vulturi zburând împreună pe aripile vântului Pluteau aproape ca o singură fiinţă, ridicându-se şi întorcându-se la unison, la fel cum eu şi Rhia ne mişcaserăm când eram peşti — Nu sunt frumoşi? a întrebat ea, urmărind păsările cu privirea Dacă sunt ca vulturii din Druma, nu numai că zboară împreună, dar îşi şi clădesc un cuib împreună, un cuib pe care îl împart pentru tot restul vieţii lor În aceeaşi clipă am înţeles Ceea ce lega vulturii unul de celălalt, ca şi ceea ce o lega pe Rhia de mine, nu avea nicio legătură cu viţele Sau cu frânghiile Sau cu orice fel de lanţuri M-am întors din nou spre ea — Eu cred, Rhia, că cele mai puternice legături sunt invizibile Poate că… cele mai puternice legături sunt cele ale inimii Cu o izbucnire de flacără albastră, toiagul meu s-a aprins Când flacăra a dispărut, am descoperit un nou semn gravat pe lemn, nu departe de fluture Erau doi vulturi, legaţi împreună în zbor XVIII Zburătorul de lumină Abia s-a stins lumina albastră din toiagul meu, că gândurile mi s-au îndreptat către cel de-al treilea Cânt, cel al Protecţiei Mi-am întors privirea de la lac, a cărui suprafaţă netedă sclipea întunecat, către valea împădurită care ne înconjura Să traversăm creasta abruptă, acoperită de o pădure deasă, avea să fie doar începutul Căci pentru cel de-al treilea Cânt era nevoie de o altă călătorie lungă „Priceperea Protecţiei e a treia/ Precum piticii ce-n adânc tunele-au săpat ” — Către ţinutul piticilor! Tărâmul lor, a explicat Rhia, era foarte rar vizitat – şi aproape niciodată de bunăvoie Căci piticii, deşi paşnici cu vecinii lor, nu primeau cu bucurie niciun străin Tot ce se ştia despre ţinutul lor de sub pământ era că intrarea lui se afla undeva lângă izvoarele Râului Necurmat, pe câmpiile înalte de la nord de Dealurile Înceţoşate De data asta nu aveam de ales pentru a ajunge la destinaţia noastră Trebuia să mergem pe jos Chiar şi cu efortul făcut în fiecare zi mult după apusul soarelui, ne-a luat aproape o săptămână să trecem peste dealuri Mesele noastre constau în general din mere sălbatice, nişte nuci în formă de semilună, un soi dulce de struguri pe care l-a descoperit Rhia şi, din când în când, câte un ou sau două din cuibul vreunei găinuşe-de-munte prea încrezătoare Deşi am evitat orice altă întâlnire cu pietrele vii, drumul s-a dovedit anevoios În jurul nostru se răsuceau mereu aburi, care ne înfăşurau în şaluri ceţoase, împiedicându-ne vederea chiar şi de pe terenurile mai înalte În timp ce traversam o mlaştină, Rhia şi-a scăpat un pantof într-o adâncitură cu nisipuri mişcătoare Am pierdut multă vreme în acea după-amiază căutând un scoruş, ca ea să-şi poată împleti un alt pantof din coaja lui tare Două zile mai târziu am străbătut o trecătoare înaltă, alunecoasă din cauza zăpezii şi a gheţii, dar numai după ce umblaserăm o noapte întreagă cu lună plină În cele din urmă, murdari şi epuizaţi, am ajuns pe şesurile înalte unde se aflau izvoarele râului Nenumărate flori galbene în formă de stea acopereau câmpia, umplând aerul cu un parfum pătrunzător După un timp, am ajuns chiar la Râul Necurmat Aici am întâlnit o pereche de unicorni albi-gălbui, care păşteau pe malurile sale Mergând spre nord, am urmat cursul şerpuit al râului, urcând către o serie de pajişti alpine mari, care se înălţau asemenea unor scări de un verde strălucitor Când Rhia a ajuns la marginea uneia dintre aceste pajişti, s-a oprit şi a arătat către şirul de munţi înzăpeziţi din depărtare — Uite, Merlin! Dincolo de acele vârfuri se află cetatea uriaşilor, Varigal Întotdeauna am vrut să o văd, chiar dacă acum e doar o ruină Arbassa spune că e cea mai veche aşezare din Fincayra — Mare păcat că piticii, şi nu uriaşii, sunt ţinta noastră, am spus eu, apoi m-am aplecat şi am cules o mână de iarbă cu vârful pufos Uriaşii vor trebui să aştepte până la cel de-al cincilea Cânt, cel care are cumva legătură cu Varigalul Dacă ajungem până acolo În vreme ce ne-am continuat drumul, după apusul soarelui, un disc strălucitor a apărut dintre straturile de nori Ciupită pe o margine, luna începuse acum să descrească Am grăbit pasul, practic alergând pe malul înierbat al râului, ştiind prea bine că mai mult de jumătate din timpul meu se scursese deja, şi eu nu dezlegasem decât două dintre misterioasele Cânturi Cum aş fi putut să le completez pe celelalte cinci, să urc în Lumea Cealaltă, să obţin Elixirul şi să mă întorc la Elen, toate în mai puţin de două săptămâni? Nici măcar un vrăjitor adevărat n-ar fi putut spera să facă atât de mult! Sub strălucirea lunii, ne-am căţărat cu greu pe un alt povârniş abrupt, apucându-ne de rădăcini şi de tufe ca să nu ne rostogolim pe spate Râul Necurmat, acum doar un pârâu rapid, curgea pe pantă pe lângă noi, cu mici cascade şi ochiuri de apă care scânteiau în lumina argintie În cele din urmă am ajuns pe culme În faţa noastră se întindea o pajişte imensă, luminată de strălucirea lunii şi împărţită în două de panglica sclipitoare de apă Bumbelwy s-a prăbuşit într-un morman zornăitor lângă pârâu — Nu pot să merg mai departe fără puţină odihnă Şi mâncare Un bufon are nevoie de putere Gâfâind în aerul nopţii, m-am sprijinit în toiag — Audienţa ta e cea care are nevoie de putere — Foarte adevărat, foarte adevărat, foarte adevărat! Şi-a şters fruntea cu marginea mantiei sale grele Şi, ca să pună capac la toate, mă coc de moarte! Sub mantia asta transpir chiar şi după ce soarele apune Iar în zilele astea fierbinţi pe care le îndurăm, e o adevărată tortură! Nedumerit, am clătinat din cap — Atunci de ce n-o laşi undeva? — Pentru că fără ea aş putea să îngheţ Să devin un sloi de gheaţă Păi, cum, ar putea să ningă oricând! Într-o oră, într-un minut, într-o clipă Rhia şi cu mine ne-am privit amuzaţi Apoi ea s-a aplecat şi a mirosit florile în formă de stea A zâmbit larg şi a cules un pumn de tulpini, le-a răsucit într-o masă galbenă compactă şi apoi mi-a întins-o — Gustă! m-a îndemnat Floarea astrală este hrana drumeţului Se spune că mulţi călători rătăciţi au trăit doar cu ea multe săptămâni la rând Am muşcat din chifla de flori şi am simţit o aromă dulce, şi totuşi pătrunzătoare, aproape ca mierea arsă — Mmm! Ştii cui i-ar plăcea asta? Vechiului nostru prieten, Shim — Da, a răspuns Rhia Sau, cum ar zice el, „sigur, precis, absolut” I-a întins o chiflă şi lui Bumbelwy, care zăcea întins pe spate lângă apă Lui Shim îi plăcea mierea la fel de mult ca mie Chiar şi înainte să crească şi să devină uriaş, mânca destulă miere pentru o singură persoană Cu un oftat, Rhia a adăugat: Mă întreb dacă o să-l mai vedem vreodată Am îngenuncheat şi mi-am băgat mâinile făcute căuş în apa sclipitoare Dar când mi-am apropiat faţa de apă, reflexia tremurată a lunii a apărut în palmele mele Am sărit în spate, udându-mi tunica — Ai văzut ceva? m-a întrebat Rhia îngrijorată — Doar o amintire a tuturor stricăciunilor pe care le-am provocat Ea m-a studiat o clipă Apoi, cu o voce atât de uşoară, încât abia am auzit-o peste apa care curgea zgomotos, a vorbit: — Şi totuşi ai inimă de vrăjitor Mâna mea a lovit apa, stropindu-ne pe amândoi — Atunci dă-mi o inimă simplă de băiat! Rhia, ori de câte ori explorez acele… dorinţe arzătoare, acele puteri, acele arte ale vrăjitoriei, fac ceva îngrozitor! Din cauza mea, mama e în pragul morţii Din cauza mea, o mare parte din Dealurile Întunecate au rămas o pustietate, aşteptându-i doar pe Rhita Gawr şi pe goblinii lui războinici să se întoarcă Şi tot din cauza mea, propriii ochi sunt orbi şi inutili Bumbelwy s-a proptit într-un cot, sunând din clopoţeii lui — Câtă disperare, băiete! Aş putea să-ţi ofer ajutorul meu? Îngăduie-mi să-ţi spun ghicitoarea despre… — Nu! am strigat, făcându-i semn să mă lase în pace M-am întors spre Rhia Adevărul e că Domnu e o cotoroanţă bătrână şi hoaţă Dar a avut dreptate E posibil să fiu cel mai mare dezastru de care a avut vreodată parte Fincayra Rhia nu a spus nimic şi s-a aplecat să bea din pârâu Când şi-a ridicat capul, şi-a şters apa de pe bărbie — Nu, a declarat ea în cele din urmă Nu cred asta Nu e ceva ce pot să explic Are legătură mai degrabă cu… fructele Vreau să spun, Harpa chiar a funcţionat în mâinile tale, cel puţin o vreme Şi scoica vorbitoare a făcut ce i-ai cerut — Tot ce am făcut eu a fost să găsesc scoica potrivită Apoi ea şi-a folosit propria putere pentru a o aduce pe mama mea aici — Chiar dacă ai dreptate, ce zici de Tuatha? El nu ţi-ar fi îngăduit să citeşti cele Şapte Cânturi dacă n-ar fi existat o şansă ca tu să le poţi stăpâni, călătorind în Cealaltă Lume Am lăsat capul în jos — Tuatha a fost un mare vrăjitor, un vrăjitor adevărat Şi, într-adevăr, mi-a spus că într-o zi e posibil să ajung şi eu unul Dar chiar şi vrăjitorii se pot înşela! Nu, singurul fel în care voi călători în Cealaltă Lume va fi atunci când voi muri Şi în momentul acela, mama mea va fi murit deja Ea şi-a prins arătătorul, încă ud, de al meu — Există totuşi profeţia, Merlin Că doar un copil cu sânge omenesc îl poate învinge pe Rhita Gawr şi pe cei care îl servesc Am întors capul şi m-am uitat la poiana întinsă de dincolo de pârâu Deşi se vedeau petice de iarbă scânteind în lumina lunii, cea mai mare parte a poienii era învăluită de umbre Undeva acolo, ştiam bine, se afla tărâmul piticilor Şi undeva dincolo de el se afla intrarea secretă în lumea spiritelor, păzită de căpcăunul Balor Mi-am tras mâna — Profeţia aia, Rhia, nu valorează mai mult decât persoana la care se referă În plus, tot ce vreau eu e să-mi salvez mama, nu să mă bat cu războinicii lui Rhita Gawr Am luat de jos o pietricică şi am aruncat-o în pârâul argintiu, apoi am adăugat: Şi mă îndoiesc că pot face până şi asta — Ah, nefericire! a intonat Bumbelwy, cu faţa la fel de întunecată ca poiana În sfârşit vezi înţelepciunea în ceea ce ţi-am spus mereu! M-am zburlit — Nimic din ce mi-ai spus tu nu seamănă nici pe departe cu înţelepciunea — Nu te simţi ofensat, te rog! Nu fac decât să precizez că nu ţi-a mai rămas decât un singur lucru de făcut Să renunţi Obrajii mi s-au înfierbântat Mi-am luat toiagul şi m-am ridicat în picioare — Ăsta, bufon jalnic ce eşti, e singurul lucru pe care n-o să-l fac! Oi fi eu sigur c-o să dau greş în această căutare, dar asta nu se va întâmpla din laşitate Mama mea merită mai mult de-atât Aruncând o privire spre poiana luminată de strălucirea lunii, i-am spus Rhiei: Vino dacă vrei! Ţinutul piticilor nu poate fi departe de-aici Ea a tras adânc aer în piept — Da, dar ar fi o nesăbuinţă să încerci să o găseşti acum Avem nevoie de câteva ore de odihnă Şi, Merlin, poiana aia… e plină de primejdii O simt În plus, tunelele piticilor sunt cu siguranţă ascunse de pământ, dacă nu de magie Vor fi greu de găsit chiar şi ziua — Renunţă! m-a îndemnat Bumbelwy, întinzându-se după alte flori astrale — Niciodată! am mârâit Răsucindu-mă în toiag, m-am întors să plec — Nu, Merlin! Rhia a întins braţele către mine Ignoră-l! Aşteaptă să se facă ziuă! Te-ai putea rătăci uşor Dacă aş fi avut puterea de a arunca flăcări pe nas, aş fi făcut-o — Aşteaptă tu să se facă ziuă! Pot să am grijă şi singur de mine Am intrat cu paşi mari în poiană, prin iarba înaltă care foşnea când se lovea de tunica mea Lumina lunii vărga pământul ca nişte urme luminoase de gheare, dar cea mai mare parte a poienii rămânea întunecată Apoi, la câţiva paşi în faţă, cea de-a doua vedere a mea a detectat un petic de pământ neobişnuit de întunecat Deoarece nu se afla nicio stâncă sau copac atât de aproape încât să îşi lase umbra peste acel loc, mi-am dat seama că era posibil să fie un tunel sau măcar o groapă Cum nu eram atât de nesăbuit ca să păşesc direct în ea, am cotit spre stânga Deodată, pământul de sub picioarele mele a cedat şi m-am prăbuşit într-un hău Înainte să apuc să strig, o beznă totală m-a înghiţit Când m-am trezit, eram strâns ghemuit, acoperit cu o pătură grea care mirosea a fum Ceva mă căra, mormăind întruna, deşi nu-mi dădeam seama ce fel de fiară era sau unde mă ducea Aveam braţele şi picioarele legate cu frânghii groase şi un ghemotoc de cârpă îmi umplea gura În afară de mormăielile înfundate de sub mine, nu auzeam niciun sunet, doar bătăile inimii mele Înghiontit şi săltat ca un sac de grâne, mă simţeam tot mai năuc şi mai învineţit Chinul meu părea să dureze ore în şir În cele din urmă înghiontirea s-a oprit brusc Am fost aruncat pe o podea de piatră netedă şi tare Am rămas acolo, zăcând cu faţa în jos, ameţit Pătura a fost smulsă de pe mine Cu mare efort, m-am întors Un grup de pitici, fiecare nu mai înalt de mijlocul meu, se holbau la mine cu ochi mai roşii decât flăcările Cei mai mulţi aveau bărbi încurcate, şi toţi purtau la brâu pumnale împodobite cu pietre preţioase Stăteau drepţi sub un şir de torţe sfârâitoare, cu picioarele bine înfipte în pământ şi cu braţele lor groase încrucişate la piept, şi arătau la fel de neclintiţi ca pereţii de stâncă din jurul lor Unul dintre ei, în a cărui barbă se vedeau fire cărunte, şi-a îndreptat spatele înţepenit, şi am bănuit că el fusese unul dintre piticii mormăitori care mă căraseră până aici — Tăiaţi-i legăturile! a poruncit o voce ascuţită Imediat, nişte mâini puternice m-au întors din nou cu faţa în jos şi au retezat frânghiile Cineva mi-a scos cârpa din gură Mişcându-mi braţele amorţite şi limba uscată, am reuşit să mă ridic în capul oaselor Mi-am văzut toiagul pe podea lângă mine şi m-am întins după el Un pitic şi-a ridicat gheata grea şi m-a călcat pe încheietura mâinii Am ţipat de durere, iar strigătul meu a răsunat cu putere între pereţii de piatră — Nu aşa de repede! Era aceeaşi voce ascuţită De data asta, însă, am văzut cui aparţinea: unei pitice îndesate, aşezată pe un tron cioplit din jad şi incrustat cu şiruri de pietre preţioase, instalat pe o lespede deasupra podelei de piatră Avea păr roşu ciufulit, piele palidă şi cercei făcuţi din scoici atârnate care clincăneau la fiecare mişcare a ei Nasul ei imens arăta aproape la fel de mare ca al lui Shim înainte să devină uriaş Purta un veşmânt lung şi negru brodat cu rune şi forme geometrice cusute cu fir de aur strălucitor, plus o pălărie ascuţită asortată Într-o mână ţinea un baston, aproape la fel de mare ca al meu Am dat să mă scol în picioare, dar pitica şi-a înălţat mâna liberă — Nu încerca să te ridici! Trebuie să fii jos, mai jos decât mine Şi nu te întinde iar după toiag! S-a aplecat spre mine, clincănind din cerceii ei din scoici albe: Ştii, un toiag poate fi periculos Chiar şi în mâinile unui vrăjitor novice ca tine, Merlin Mi s-a tăiat răsuflarea — De unde-mi ştii numele? Ea şi-a scărpinat nasul proeminent — Nimeni nu ştie numele tău adevărat Nici măcar tu, ca să fie clar — Mi-ai spus Merlin — Da, a încuviinţat ea cu un râs fornăit care a părut să facă torţele să se aprindă mai puternic în peşteră Şi tu poţi să-mi spui Urnalda Dar niciunul nu e un nume adevărat Cu fruntea încruntată de nedumerire, am încercat din nou — Cum ai ştiut să-mi spui Merlin? — Ah! a făcut ea, şi scoicile albe au clincănit când a încuviinţat din cap Asta e o întrebare mai bună A ridicat un deget scurt şi gros ca să-şi atingă un cercel Scoicile mi-au spus Aşa cum o scoică ţi-a spus şi ţie câteva lucruri, unele pe care ai fost prea căpos ca să le asculţi Mi-am mutat greutatea pe podeaua de piatră — Nu numai asta, dar eşti un intrus Urnalda şi-a fluturat braţele, făcând umbrele lor să alerge pe pereţi Şi tare îi dispreţuiesc pe intruşi La aceste cuvinte, câţiva pitici şi-au dus mâna la pumnalele lor împodobite Unul dintre ei, pe fruntea căruia se vedea o cicatrice în zigzag, a chicotit înfundat Sunetul a plutit în aerul din încăperea subterană Plimbându-şi degetele pe toiagul ei, Urnalda m-a studiat o vreme Apoi a spus: — Chiar şi aşa, aş putea totuşi accepta să te ajut — Adevărat? Am aruncat o privire spre pitici, care au gemut dezamăgiţi Apoi, amintindu-mi de experienţa cu Păcăliciul Lacului, am devenit brusc suspicios Şi de ce m-ai ajuta, mă rog frumos? Ea a fornăit — Pentru că, într-o zi, dacă reuşeşti, ai putea să porţi o pălărie ca a mea Nedumerit, i-am cercetam mai atent pălăria ascuţită Vârful ei stătea pleoştit într-o parte Mai jos, suprafaţa ei era perforată cu zeci de găuri micuţe, prin care se iţea părul roşu al Urnaldei De n-ar fi fost broderia argintie, care ar fi părut mai atrăgătoare dacă ar fi înfăţişat stele şi planete în loc de rune, era pur şi simplu cea mai caraghioasă pălărie pe care o văzusem vreodată De ce-aş fi vrut eu o asemenea pălărie? Ochii piticei s-a îngustat, ca şi cum mi-ar fi citit gândurile Cu o voce mai adâncă decât până atunci, a declarat: — Asta este pălăria unui vrăjitor Am tresărit — N-am vrut să te jignesc — Asta e o minciună — Bine, atunci Îmi pare rău că te-am ofensat — Asta e adevărat — Te rog! Vrei să mă ajuţi? Urnalda a bătut gânditoare cu degetele în toiagul ei, înainte de a răspunde, în cele din urmă, cu un singur cuvânt: — Da Un pitic cu barbă neagră, care stătea lângă tronul ei, a mormăit furios Într-o clipă, ea s-a întors spre el şi a ridicat o mână ca şi cum ar fi vrut să-l lovească El a încremenit Încet, ea a lăsat mâna în jos – şi, în aceeaşi clipă, barba i-a căzut piticului de pe faţă El a scâncit, acoperindu-şi obrajii goi cu palmele Alţi pitici au huiduit şi au hohotit de râs, arătând spre barba căzută pe podea — Tăcere! Urnalda s-a scuturat furioasă, clătinând scoicile, dar şi tronul pe lespede Asta te va învăţa minte să-mi pui la îndoială deciziile! S-a întors din nou spre mine O să te ajut, pentru că ai încă şanse să sfidezi soarta şi să supravieţuieşti Poate chiar să ajungi tu însuţi vrăjitor A mijit ochii la mine cu viclenie şi a adăugat: Şi dacă te ajut eu acum, ai putea într-o zi să mă ajuţi şi tu pe mine — O să te ajut Îţi promit! Torţele au sfârâit şi flăcările au pâlpâit, făcând pereţii de stâncă să pară că vibrează Urnalda s-a aplecat în faţă, şi umbra ei s-a mărit pe suprafaţa cioplită din spatele ei — Promisiunile sunt lucruri serioase — Ştiu M-am uitat la ea cu un aer solemn Dacă mă ajuţi să găsesc sufletul Protecţiei, nu voi uita Urnalda a pocnit din degete — Aduceţi-mi un zburător de lumină Şi un bloc de piatră, cu ciocan şi daltă Încă temându-mă de un soi de şmecherie, am întrebat: — Ce e un zburător de lumină? — Taci! Liniştea s-a lăsat în cavernă, şi doar sfârâitul torţelor se auzea Preţ de câteva minute, nimeni nu s-a mişcat Apoi nişte ghete grele au păşit zgomotos în încăperea subterană, şi doi pitici s-au apropiat de tron Unul din ei mergea cocoşat sub o imensă piatră neagră, la fel de aspră ca pereţii înşişi, care trebuie să fi cântărit de două ori cât el La un semn cu capul din partea Urnaldei, şi-a aplecat umerii şi a lăsat piatra cu un bufnet pe podea Cel de-al doilea pitic ducea într-o mână un ciocan şi o daltă, iar în cealaltă, un soi de obiect mic şi strălucitor Părea să fie o ceaşcă, aşezată cu gura în jos în palma lui, şi făcută dintr-un cristal limpede În interiorul cristalului pâlpâia o lumină şovăielnică Urnalda a dat din cap, şi el a aşezat uneltele lângă piatră Apoi a pus cu grijă ceaşca pe podea, fiind atent să-şi tragă repede mâna, astfel încât ceea ce se afla înăuntrul ei să nu scape Urnalda a scos un hohot de râs fornăit, şi torţele au ars mai intens — În colivia aceea de cristal e un zburător de lumină, una dintre cele mai rare creaturi din Fincayra Mi-a aruncat un zâmbet din colţul gurii şi o privire care nu mi-a plăcut Următorul tău Cânt e Protecţia, nu? Ca să înveţi ceea ce e nevoie să ştii, trebuie să găseşti cea mai bună cale posibilă de a proteja zburătorul de lumină pentru a nu fi vătămat M-am uitat la daltă şi ciocan, şi mi s-a pus un nod în gât — Vrei să spui, să cioplesc o colivie… din piatra aceea mare? Ea s-a scărpinat pe nas gânditoare — Dacă asta e cea mai bună cale de a proteja fragila creatură, atunci asta e ceea ce trebuie să faci — Dar ar putea dura nişte zile Sau săptămâni! — Piticilor le-a luat mulţi ani să sape tunelele şi încăperile de pe tărâmul nostru — Eu nu am atât de mult timp — Tăcere! Şi-a îndreptat toiagul către o gaură din tavan, care strălucea cu propria lumină pală Tunelul acela, la fel precum cel prin care ai căzut tu, ne dă aer şi lumină Există sute de astfel de tunele, fiecare săpat la fel de neted ca podeaua pe care stai aşezat, fiecare ascuns la suprafaţă prin magie Acesta este motivul pentru care piticii sunt atât de bine protejaţi Acesta este motivul pentru care ai venit aici, ca să înveţi sufletul Protecţiei — Eşti sigură că nu există altă cale? am protestat eu Cerceii s-au legănat dintr-o parte într-alta — Nu există altă cale prin care să înveţi singur lecţia Sarcina ta e să protejezi micuţa creatură pentru a nu fi vătămată Acum începe! Cu un clincănit final al scoicilor sale, Urnalda a părăsit încăperea, urmată de anturajul ei M-am uitat la torţele sfârâitoare de pe pereţi şi am văzut cum umbrele aruncate de tronul ei cresc, apoi se micşorează, şi iar cresc Acel tron, la fel ca pereţii înşişi, fusese cioplit din piatră neîndurătoare Aceeaşi piatră pe care piticii, de-a lungul veacurilor, o modelaseră într-un tărâm întreg Iar acum era rândul meu să modelez piatra XIX Protecţia Ciocanul şi dalta sclipeau rece în lumina tremurătoare a torţelor Am luat uneltele, m-am săltat în picioare şi m-am apropiat de piatra neagră masivă Îmi ajungea aproape până la mijloc Am ridicat ciocanul şi am dat prima mea lovitură Mâna, braţul şi tot pieptul mi s-au cutremurat Înainte ca ecoul ciocanului să se stingă, am lovit din nou Şi încă o dată Timpul a trecut în vreme ce munceam, dar nu în ritmul obişnuit Căci în camera subterană a tronului Urnaldei, singurul semn de zi sau de noapte venea din tunelul de ventilaţie din tavan, ea deasupra capului meu În vreme ce noaptea îşi presăra lumina argintie a lunii prin deschizătura circulară, ziua îşi dezvăluia cu putere lumina aurie a soarelui Dar pentru mine nu conta dacă era zi sau noapte Torţele de pe pereţi sfârâiau încontinuu Eu loveam cu ciocanul fără încetare – pe vârful plat al dălţii, direct pe piatra neagră, şi, din când în când, pe bietul meu deget mare umflat Ciocanul răsuna în ritmul respiraţiei mele Aşchii zburau în aer şi uneori în faţa mea Şi totuşi continuam, oprindu-mă doar cât să mănânc puţin din fiertura groasă şi afumată pe care mi-o aduceau piticii, sau să aţipesc în răstimpuri pe pătură Trei pitici bărboşi mă păzeau mereu Unul stătea cu toiagul meu la picioare, pe podeaua de piatră, cu braţele lui groase încrucişate la piept În afară de pumnal, o secure cu două muchii îi atârna la centură Ceilalţi doi, care ţineau suliţe lungi cu lame de piatră roşie ca sângele, se instalaseră de-o parte şi de alta a tunelului de intrare Toţi aveau aceeaşi expresie mohorâtă, care doar se adâncea de câte ori Urnalda însăşi intra în sală Ea stătea pe tronul ei de pe lespede, pare-se ore întregi, privindu-mă cum muncesc Părea pierdută în cugetare, în ciuda loviturilor constante ale ciocanului din mâinile mele pline de băşici Sau poate că încerca să-mi citească cele mai ascunse gânduri Nu ştiam – şi nu-mi păsa Tot ce ştiam era că nu aveam să renunţ, aşa cum sugerase Bumbelwy Când mă gândeam la propunerea lui sau la starea mamei mele, din piatră zburau scântei Şi totuşi deveneam din ce în ce mai conştient de timpul meu limitat Şi de abilităţile mele de sculptor în piatră Strălucirea zburătorului de lumină pâlpâia şi tremura, căzând pe piatra neagră pe care lucram Încet-încet şi mai multe bucăţi de piatră cădeau În cele din urmă am văzut că făcusem o mică adâncitură Dacă degetul meu mare şi braţele care mă dureau rezistau, aveam să o lărgesc într-o gaură suficient de încăpătoare pentru a răsturna şi acoperi zburătorul de lumină Nu-mi puteam da seama cât timp avea să-mi mai ia asta Judecând după schimbările luminii în tunelul de deasupra capului, trecuseră deja două zile şi nopţi În tot timpul în care muncisem din greu, am auzit mereu în mintea mea porunca finală a Urnaldei: „Sarcina ta e să protejezi micuţa creatură pentru a nu fi vătămată” Din când în când, în vreme ce continuam să lovesc cu ciocanul, mă întrebam dacă nu cumva în aceste cuvinte se afla ascuns un indiciu Oare putea exista o altă cale de a păstra în siguranţă zburătorul de lumină? Vreo cale pe care eu nu o vedeam? Nu, mi-am spus eu, nu se putea Urnalda însăşi era convinsă că tunelele de piatră îi ţineau pe pitici la adăpost de primejdii Chiar dacă nici măcar piatra nu avea să dureze o eternitate, era mai rezistentă decât orice altceva Mesajul era clar „Trebuie să construiesc o colivie de piatră, la fel cum piticii au construit acest ţinut subpământean Nu am de ales ” Şi totuşi, în vreme ce loveam cu ciocanul şi cercetam atent, încercând să sparg piatra de-a lungul crăpăturilor sale, îmi doream să existe o cale mai uşoară Aşa cum mânuisem marea sabie Tăiş-adânc în bătălia din Castelul Înnegurat! Nu-mi folosisem mâinile, ci nişte puteri ascunse ale minţii, pentru a face sabia să zboare prin aer Cumva, în acel moment, fără să ştiu în ce fel, explorasem arta Săriturii Întocmai aşa cum făcuse Marea Elusa, trimiţându-ne în ţinutul părăsit al copăcenilor Oare aş fi putut să mă folosesc din nou de acea putere? Puteam să determin ciocanul şi dalta să-mi facă munca acum, şi astfel să-mi cruţ spatele înţepenit, braţele obosite, degetul mare băşicat? — Nu fi prost, Merlin! Am ridicat privirea de la piatră şi am văzut-o pe Urnalda, care mă urmărea de pe tronul ei de jad — Ce vrei să spui? — Vreau să spun să nu fii prost! Dacă într-adevăr ai făcut-o pe Tăiş-adânc să zboare către tine, nu ţi s-a datorat ţie, cât mai degrabă unui alt lucru Acea sabie e o Comoară din Fincayra Ea posedă propriile puteri Urnalda s-a aplecat în faţă pe tronul ei, clincănindu-şi cerceii Tu n-ai mânuit sabia, ci mai curând ea te-a mânuit pe tine Am scăpat din mână ciocanul, care a zăngănit pe podea — Cum poţi să spui aşa ceva? Eu am făcut-o! Am folosit sabia! Cu propria mea putere La fel cum am… Urnalda a zâmbit atotcunoscător — Termină-ţi propoziţia! Vocea mi-a devenit o şoaptă — La fel cum am folosit Harpa Înflorită — Exact! Torţele au tremurat pe când ea mă cerceta, scărpinându-şi nasul bulbos — Înveţi încet, dar s-ar putea să existe încă speranţă pentru tine — Am senzaţia că nu vorbeşti doar despre iscusinţa mea în privinţa pietrei Ea a fornăit şi şi-a îndreptat pălăria — Bineînţeles Vorbesc despre iscusinţa ta în privinţa Vederii Nu e de mirare că, dintre toate cele Şapte Cânturi, de asta te temi cel mai mult Am pălit Înainte să pot spune ceva, ea a declarat: — Înveţi încet şi când e vorba de piatră N-ai reuşi niciodată ca pitic în tunele! De aceea mă şi îndoiesc că s-ar putea adeveri profeţia — Ce profeţie? — Că într-o zi vei construi din nou un mare cerc de pietre, la fel de mare ca Stonehenge Am bolborosit, la fel cum sfârâiau torţele: — Eu? Să reconstruiesc ceva de asemenea dimensiuni? Sigur că da! La fel de sigur cum voi lua Stonehenge, piatră cu piatră, s-o mut peste ocean, în Gwynedd! Ochii ei roşii au sclipit straniu — Oh, profeţia spune că şi asta vei face Nu în Gwynedd, ci într-un ţinut învecinat numit Logres, sau Gramarye de către unii Dar acea profeţie e şi mai puţin probabilă decât cealaltă — Ajunge! am rostit eu Am suflat în palma plină de băşici, apoi am întins din nou mâna după ciocan Acum trebuie să mă întorc la munca mea reală Să cioplesc o colivie de piatră, aşa cum mi-ai poruncit să fac — Asta e o minciună Am încremenit cu ciocanul ridicat — O minciună? De ce? Umbrele au săltat prin încăpere când cerceii ei au clincănit uşor — Ţi-am poruncit, Merlin, dar nu asta e porunca mea — Mi-ai dat piatra asta — E-adevărat — Mi-ai spus să protejez de rău zburătorul de lumină — E-adevărat — Ceea ce înseamnă să cioplesc ceva mai rezistent decât cupa de cristal de colo — Asta e decizia ta Nu a mea Încet, şovăitor, am lăsat ciocanul jos L-am aşezat pe podea, alături de daltă, şi m-am apropiat de cristal Creatura din el tremura ca o flacără micuţă — Pot să te întreb ceva, Urnalda? Despre zburătorul de lumină? — Întreabă! Am privit lumina pâlpâitoare din cristal — Ai spus că e una dintre cele mai rare creaturi din Fincayra Cum… supravieţuieşte? Cum de rămâne protejat? Pe faţa Urnaldei, luminată de torţe, s-a ivit un zâmbet în colţul gurii — E protejat când rătăceşte în lumina strălucitoare a soarelui, acolo unde nu poate fi văzut Sau noaptea, când dansează în locurile unde razele lunii întâlnesc apa — Cu alte cuvinte… fiind liber Cerceii din scoici au clincănit uşor, dar ea nu a spus nimic Am întins mâna şi am atins cupa de cristal Mi-am răsfirat degetele pe suprafaţa ei strălucitoare şi am simţit căldura creaturii prinse înăuntru Cu o mişcare bruscă din încheietură, am întors cupa Un punct tremurător de lumină, nu mai mare ca o sămânţă de măr, a plutit în aerul din sala cavernoasă Am auzit doar un vâjâit uşor când s-a ridicat pe lângă capul meu Zburătorul de lumină a urcat repede către tavan, s-a strecurat în gura tunelului de aerisire şi a dispărut Urnalda a bătut cu pumnul în braţul tronului ei Cei doi pitici care păzeau intrarea şi-au coborât imediat suliţele, îndreptând lamele direct spre mine Ea a bătut din nou cu pumnul — Spune-mi de ce ai făcut asta! Am respirat tremurat — Păi, am răspuns, pentru că, în cele din urmă, chiar şi o colivie de piatră se va nărui „Cea mai bună cale de a proteja ceva este să îi redai libertatea ” În acea clipă, o flacără albastră a izbucnit din toiagul meu Piticul care stătea deasupra lui a scos un ţipăt şi a sărit de-un cot în aer Chiar înainte să aterizeze din nou pe podea, am desluşit noul însemn, gravat în albastru, de pe toiagul meu Era o piatră crăpată XX Râuri reci şi calde Când i-am regăsit pe ceilalţi în tabăra lor de lângă izvoarele râului, nu departe de locul unde îi părăsisem, stătuserăm despărţiţi mai bine de trei zile pline Ierburile din poiană, în felurite nuanţe de verde, vălureau în bătaia brizei Când m-a văzut apropiindu-mă, Rhia a alergat în întâmpinarea mea Faţa ei îngrijorată s-a relaxat de îndată ce a zărit cel de-al treilea semn gravat pe toiag Mi-a atins mâna — Am fost aşa de îngrijorată pentru tine, Merlin! Mi s-a pus un nod în gât — Şi pe bună dreptate, cred Mi-ai spus că m-aş putea rătăci, şi bănuiesc că aşa s-a întâmplat — Dar ai găsit drumul înapoi — Da, am răspuns Numai că mi-a luat prea mult Au mai rămas zece zile, doar atât Bumbelwy a venit şi el, cât pe ce să se împiedice în mantie când a sărit peste firul de apă clipocitor Deşi avea pe faţă numărul obişnuit de încruntări, părea sincer bucuros să mă vadă Mi-a strâns mâna şi a scuturat-o viguros, zornăindu-şi clopoţeii în urechile mele Apoi, simţind că se pregătea să încerce din nou să-mi spună faimoasa lui ghicitoare despre clopoţei, m-am întors şi am plecat repede El şi Rhia m-au urmat În scurt timp ne îndepărtaserăm destul de mult de ţinutul piticilor Dar o distanţă şi mai mare ne aştepta Căci cel de-al patrulea Cânt, Numirea, avea legătură cu neamul Slanto, un popor misterios care trăia în capătul de nord-est al Fincayrei Deşi pentru a ajunge acolo nu trebuia să mai traversăm nicio trecătoare înzăpezită, eram nevoiţi să străbatem întreaga întindere a Câmpiilor Ruginii Doar asta avea să ne ia câteva zile Apoi trebuia să ne străduim să găsim un drum pe lângă pereţii abrupţi al Canionului Vulturilor, ca să nu mai vorbim de partea de nord a Dealurilor Întunecate Şi, deşi ştiam că primejdia pândea în toate aceste locuri, gândul de a traversa Dealurile Întunecate era cel care mă neliniştea cel mai mult Pentru a traversa câmpiile, ne trezeam în fiecare zi în zori, când primele păsări ale dimineţii şi ultimele broaşte ale nopţii cântau în cor Ne opream doar când şi când pentru a culege fructe sau rădăcini, şi o dată, mulţumită abilităţii Rhiei de a vorbi limbajul bâzâit al albinelor, pentru a gusta puţin fagure, din care picura siropul dulce Tot Rhia părea să ştie exact unde să găsim apă şi ne conducea la izvoare ascunse şi ochiuri de apă liniştite Era ca şi cum ea putea pătrunde în mintea secretă a naturii înconjurătoare la fel de uşor cum putea pătrunde în gândurile mele Luna ne oferea suficientă lumină ca să ne continuăm drumul mult după lăsarea întunericului, aşa că am mers, călăuziţi de lumina lunii, pe câmpiile întinse Dar luna, la fel ca timpul nostru, dispărea rapid În cele din urmă, după trei zile lungi, am ajuns la marginea Canionului Vulturilor Ne-am aşezat pe buza lui stâncoasă şi am privit dungile late roşii, maronii, ruginii şi rozalii care brăzdau pereţii abrupţi şi coloanele asemănătoare unor contraforţi Stânci albe ascuţite ieşeau din peretele opus Mult mai jos, un pârâu puţin adânc şerpuia la baza pereţilor înalţi Deşi eram obosit, n-am putut să nu simt un val de putere când mi-am adus aminte de strigătul tulburător al vulturului canioanelor, care marcase începutul Marelui Consiliu din Fincayra Ah, de m-aş fi putut înălţa şi eu în zbor asemenea unui vultur! Aş fi plutit deasupra acestor canioane colorate, la fel de iute ca vântul Aşa cum făcusem, în urmă cu ceea ce mi se păreau a fi veacuri, pe spatele împănat al lui Belea Dar eu nu eram vultur şi nici şoim La fel ca Rhia şi Bumbelwy, aveam să fiu nevoit să cobor în canion pe propriile picioare şi să găsesc un drum care să urce de cealaltă parte Cu cea de-a doua mea vedere, am cercetat linia crestei, căutând un loc pe unde să traversăm Cel puţin ne aflam suficient de departe spre nord, unde pereţii nu erau complet de netrecut Mai spre sud se ridicau deasupra unui abis adânc, ce tăia chiar pe mijloc Dealurile Întunecate Rhia, cea mai sigură pe picioare dintre noi trei, mergea în frunte Curând a descoperit o serie de lespezi înguste care traversau pereţii abrupţi Urmând fiecare lespede până găseam un loc pe unde să coborâm pe cea de dedesubt, am înaintat treptat tot mai jos în canion, uneori lunecând pe spate, alteori căţărându-ne peste pietre sfărâmicioase În cele din urmă, uzi de năduşeală, am ajuns pe fundul canionului Pârâul, deşi noroios, era mult mai răcoros decât ne simţeam noi Bumbelwy, asudând sub mantia lui groasă, s-a repezit direct în el Rhia şi cu mine l-am urmat, îngenunchind pe pietrele rotunde de pe fundul albiei, băgându-ne capul în apă şi udându-ne braţele, stropindu-ne unii pe alţii O dată, deşi nu eram sigur, mi s-a părut că aud ţipătul îndepărtat al unui vultur de undeva de deasupra noastră, de pe pereţii abrupţi În cele din urmă, simţindu-ne reîmprospătaţi, am început anevoioasa ieşire din canion Curând am avut nevoie de ambele mâini pentru a urca şi mi-am băgat toiagul în cureaua tunicii Pe măsură ce panta devenea mai abruptă, bombăneala lui Bumbelwy era tot mai supărătoare Cu toate acestea s-a chinuit să ţină pasul, urcând chiar în spatele Rhiei, prinzându-se cu mâinile de locurile unde tocmai fuseseră picioarele ei În timp ce escaladam o coloană de piatră deosebit de înclinată, am simţit că mă dor umerii din cauza încordării M-am aplecat în spate cât de mult am îndrăznit, continuând să mă ţin strâns de piatră, în speranţa că puteam vedea coama peretelui canionului Dar nu am descoperit decât alte stânci drepte, în straturi maro şi ruginii, care se înălţau mult deasupra noastră M-am uitat în jos şi am văzut pârâul noroios, care părea doar o dâră de apă la baza canionului M-am înfiorat şi am strâns mai bine piatra de sub palma mea Căci oricât de puţin voiam să urc pe acel perete, şi mai puţin îmi doream să mă rostogolesc atât de mult în jos Rhia, care era ceva mai la stânga mea pe acea coloană, a strigat deodată: — Uite! Un sharr! Pe stânca roz de acolo Atent să nu îmi pierd echilibrul, m-am întors şi am văzut un animal cafeniu-deschis, asemănător cu un pisoi, care stătea la soare pe o stâncă La fel ca o pisică, stătea făcut colac şi torcea liniştit Spre deosebire de o pisică, avea un bot ascuţit, mărginit de mustăţi moi, şi două aripi subţiri ca hârtia, strânse pe spate Aripile delicate fluturau în ritmul torsului creaturii — Nu e drăguţ? a întrebat Rhia, ţinându-se de peretele de piatră Sharrii pot fi văzuţi doar în locuri stâncoase şi înalte, ca acesta Am mai întâlnit doar unul până acum, şi era mult mai departe Sunt foarte sperioşi Auzindu-i vocea, sharrul şi-a deschis ochii albaştri S-a încordat şi a privit-o atent Apoi a părut să se relaxeze Rhia şi-a mutat picioarele, după care, ţinându-se de stânca fărâmicioasă cu o singură mână, a întins-o pe cealaltă spre creatură — Ai grijă, am avertizat-o Ai putea să cazi — Şşşt! O să-l sperii Sharrul s-a mişcat puţin, punându-şi labele blănoase pe piatră ca şi cum s-ar fi pregătit să se ridice Fiecare dintre labe avea patru degeţele mici Când mâna Rhiei s-a apropiat de faţa lui, torsul sharrului a devenit mai puternic În aceeaşi clipă mi s-a părut că era ceva ciudat la labele lui La început nu mi-am dat seama ce anume Dintr-un motiv oarecare, păreau puţin… bizare Deodată, am ştiut Degetele erau palmate La fel ca picioarele unei raţe Şi de ce-ar avea picioarele palmate o creatură care trăia pe pereţii înalţi şi stâncoşi ai canioanelor? Într-o fracţiune de secundă, am înţeles — Nu, Rhia! E un spectru schimbător! Dar chiar în clipa când am deschis gura să strig, sharrul a început să se transforme Iute ca fulgerul, aripile au dispărut, ochii albaştri s-au înroşit, blana a devenit solzi, iar trupul pisicii s-a schimbat într-un şarpe cu dinţii ascuţiţi ca nişte pumnale S-a auzit o pocnitură în aer când a aruncat de pe el o piele fragilă şi transparentă, asemenea unui şarpe când năpârleşte Toate astea s-au întâmplat cât ai clipi din ochi Auzindu-mi strigătul, Rhia abia a avut timp să se ferească înainte ca ticăloasa creatură, cu fălcile larg deschise, să sară la faţa ei, cu ghearele întinse Cu un ţipăt sălbatic, atacatorul a zburat chiar pe deasupra capului ei, plonjând în canionul aflat departe sub noi Deşi fălcile lui au ratat-o pe Rhia, coada spectrului schimbător a lovit-o peste obraz Ea şi-a pierdut echilibrul şi i-a scăpat piciorul Preţ de o clipă, a rămas agăţată de stâncă doar cu o mână, legănându-se periculos Apoi piatra de sub degetele ei s-a sfărâmat, iar ea a căzut direct în capul lui Bumbelwy Ţinându-se strâns de peretele de piatră, cu degetele albite, bufonul deşirat a urlat la impact Dar, cumva, a reuşit să stea agăţat şi să oprească prăbuşirea Rhiei Ea a rămas cu capul în jos în spinarea lui, chinuindu-se să se îndrepte — Ţine-te bine, Bumbelwy! am strigat, privindu-i de deasupra — Mă străduiesc, a gemut el Deşi asta nu e niciodată de-ajuns Brusc, piatra pe care îşi sprijinea mâinile s-a desprins, desfăcându-se în bucăţi care s-au rostogolit bubuind în josul peretelui Cei doi au ţipat la unison Dând din braţe şi din picioare, au alunecat pe suprafaţa stâncii, lovindu-se de o lespede îngustă care le-a oprit căderea Acolo, au rămas agăţaţi, mult deasupra podelei canionului Ca un păianjen stângaci, am coborât pe perete, cu toiagul legănându-mi-se la brâu Rhia şi Bumbelwy zăceau întinşi pe lespede, gemând de durere Pălăria cu clopoţei a bufonului era lângă el, acoperită cu un praf roşiatic Rhia a încercat să se ridice în capul oaselor, apoi a căzut la loc, cu braţul drept atârnându-i într-o parte Înaintând încet pe lespedea îngustă, am ajuns în cele din urmă la ea Când am ajutat-o să se ridice în capul oaselor, a gemut în clipa în care i-am atins braţul răsucit Ochii ei, plini de durere, mi-au cercetat chipul — M-ai avertizat… la timp — Aş vrea s-o fi făcut cu câteva secunde mai curând O pală bruscă de vânt ne-a umplut de praful spulberat de pe peretele de stâncă După ce s-a potolit, am luat cu vârful degetelor din ierburile din săculeţul meu şi i le-am presărat pe zgârietura de pe obraz — De unde ai ştiut că era un spectru? — Labele palmate Ţi-aduci aminte când am găsit pasărea alleah în pădure? Atunci mi-ai spus că spectrele schimbătoare au întotdeauna ceva ciudat Am arătat spre mine însumi şi am adăugat: La fel ca oamenii, bănuiesc Rhia a încercat să-şi ridice braţul şi a tresărit de durere — Majoritatea oamenilor nu sunt atât de periculoşi Mişcându-mă cu grijă pe lespede, am venit în cealaltă parte a ei ca să mă uit mai bine la braţul rănit — Pare rupt, am spus — Şi hai să uităm de bietul Bumbelwy, a scâncit bufonul N-am făcut nimic util Absolut nimic În ciuda durerii, Rhia aproape că a zâmbit — Bumbelwy, ai fost minunat! Dacă braţul n-ar fi gata să-mi cadă, te-aş îmbrăţişa Bufonul cel ursuz s-a oprit din gemut – chiar dacă numai pentru o clipă Ba s-a şi înroşit uşor Apoi, văzându-i braţul accidentat, toate i s-au încruntat – fruntea, obrajii şi bărbiile — Arată destul de rău, a băgat el de seamă Vei rămâne infirmă pe viaţă N-o să mai poţi să mănânci şi să dormi — Nu cred, am spus şi, cu mişcări blânde, i-am aşezat Rhiei braţul în poală, căutând locul unde se rupsese Ea a tresărit de durere — Cum să fac oare? Nu e nimic… au, doare!… pe aici care să poate fi folosit ca atelă Şi fără două… au!… braţe, o să fie imposibil să mă caţăr mai departe — Imposibil, a repetat ca un ecou Bumbelwy Am scuturat din cap, aruncându-mi din păr câteva pietricele — Nimic nu e imposibil — Bumbelwy are dreptate, a protestat Rhia N-ai cum s-o scoţi la capăt cu asta Of! Nici măcar săculeţul ăla cu ierburi… nu ajută la nimic! Merlin, ar trebui să mă laşi aici Pleacă… fără mine! Mi-am încleştat fălcile — Categoric nu! Am învăţat prea multe despre Legătură, ca să fac asta Suntem împreună tu şi cu mine, la fel ca vulturii aceia doi pe aripile vântului O lumină slabă a pâlpâit în ochii ei — Dar cum? Nu pot să urc… fără un braţ Mi-am îndreptat umerii care mă înţepau de durere, apoi am respirat adânc — Sper să-ţi vindec braţul — Nu fi caraghios, a spus Bumbelwy, târându-se mai aproape pe lespede Ca să faci asta, ai avea nevoie de o atelă De o targă Şi de o armată de lecuitori E imposibil, ascultă-mă pe mine! Am pipăit locul rupturii şi mi-am aşezat mâinile uşor peste el Deşi nu conta pentru cea de-a doua mea vedere, am închis ochii, concentrat Din toate puterile, mi-am imaginat cum în pieptul meu se adună lumină, căldură şi vindecare Inima mi s-a umplut de o lumină pe care am lăsat-o să-mi curgă în jos prin braţe şi în degete Ca nişte râuri invizibile de căldură, lumina s-a revărsat din mine în Rhia — Oooh, a oftat ea Ce plăcut e! Ce faci? — Fac exact ce mi-a spus cândva o prietenă înţeleaptă să fac Să ascult graiul rănii Ea a zâmbit şi s-a rezemat cu spatele de lespedea stâncoasă — Nu te lăsa înşelată! a avertizat-o Bumbelwy Dacă acum te simţi mai bine, e doar pentru că mai târziu o să te simţi de zece ori mai rău — Nu-mi pasă, pacoste bătrână! Deşi îl simt mai puternic A dat să-şi ridice braţul — Nu face asta! i-am cerut Nu încă În vreme ce lumina caldă continua să curgă din vârful degetelor mele, m-am concentrat asupra oaselor şi a muşchilor de sub pielea ei Cu răbdare, cu mare grijă, am pipăit cu mintea fiecare bucăţică de ţesut Am atins cu blândeţe fiecare porţiune, convingând-o să fie din nou puternică, să fie din nou întreagă Unul câte unul, am învăluit în lumină tendoanele, le-am netezit şi le-am împletit iar la locul lor În cele din urmă, mi-am îndepărtat mâinile Rhia şi-a ridicat braţul Şi-a mişcat degetele Apoi şi-a aruncat braţele în jurul gâtului meu, strângându-mă cu puterea unui urs — Cum ai făcut? m-a întrebat după ce mi-a dat drumul — Chiar nu ştiu Am bătut în capătul noduros al toiagului meu Dar cred că ar putea să fie un alt vers din Cântul Legăturii — Ai găsit cu adevărat sufletul acelui Cânt Mama ta, vindecătoarea, ar fi mândră de tine Cuvintele ei m-au trezit — Haide! Ne-a rămas mai puţin de o săptămână Vreau să ajung în satul neamului Slanto până mâine-dimineaţă XXI Ţipătul Când, în cele din urmă, am trecut peste buza canionului, soarele apusese deja Umbrele se adunau pe contraforturile drepte de piatră, în vreme ce Dealurile Întunecate care se ridicau înaintea noastră păreau aproape negre În vreme ce mă uitam la dealuri, strigătul singuratic al unui vultur al canioanelor a răsunat undeva în apropiere, amintindu-mi de strigătul vulturului care marcase începutul Marelui Consiliu al Fincayrei Şi de faptul că acele dealuri ar fi fost deja readuse la viaţă dacă mi-aş fi ţinut promisiunea cu Harpa Înflorită Am mers toţi trei în amurgul ce se adâncea Stâncile plate de sub picioarele noastre s-au transformat repede în pământ uscat, solzos, genul de sol pe care învăţasem să-l identific cu Dealurile Întunecate În afară de foşnetul întâmplător al frunzelor din copacii uscaţi, nu auzeam decât scârţâitul ghetelor noastre, clinchetul clopoţeilor lui Bumbelwy şi loviturile ritmice ale toiagului meu în pământ Întunericul se strângea tot mai mult în jurul nostru Ştiam că acele animale curajoase care se întorseseră pe Dealurile Întunecate după prăbuşirea Castelului Înnegurat îşi găsiseră probabil nişte locuri sigure în care să se ascundă după apusul soarelui Căci acela era timpul când goblinii războinici şi spectrele schimbătoare – şi alte creaturi care mai trăiau în adâncurile pământului – puteau fi tentate să iasă din cavernele lor săpate în stânci şi crevase M-am cutremurat, amintindu-mi că cel puţin o asemenea creatură îndrăznise să apară în plină zi Rhia, ştiind ca de obicei, într-un fel nefiresc, ce gândeam, m-a strâns uşor de braţ Noaptea s-a lăsat în vreme ce noi continuam să urcăm pe Dealurile Întunecate Copaci răsuciţi se înălţau asemenea unor schelete, cu crengile pârâind în vânt Ne era tot mai greu să păstrăm direcţia noastră spre nord-est, căci nori grei ascundeau cea mai mare parte din stelele şi semiluna rămase Până şi Rhia mergea mai încet pe întuneric Deşi Bumbelwy nu se plângea pe faţă, mormăielile lui deveniseră tot mai temătoare Picioarele mele obosite adeseori se împiedicau de pietre şi de rădăcini uscate În ritmul ăsta, era mai uşor să ne rătăcim decât să fim atacaţi Când, în cele din urmă, Rhia a arătat spre o râpă îngustă care cobora abrupt – tot ce mai rămăsese dintr-un pârâu – am fost de acord că era mai înţelept să ne odihnim acolo până în zori Câteva minute mai târziu, toţi trei eram întinşi pe pământul tare al viroagei Rhia a găsit o piatră rotunjită pe care să o folosească drept pernă, în vreme ce Bumbelwy s-a făcut colac, declarând: — Aş putea să dorm cât erupe un vulcan Dat fiind pericolul, m-am străduit să rămân treaz, dar, nu după mult timp, dormeam la fel precum ceilalţi Un ţipăt ascuţit a răsunat în noapte M-am ridicat în capul oaselor, pe deplin treaz, la fel ca Rhia, aşezată lângă mine Ne-am ţinut amândoi răsuflarea ascultând, dar nu am auzit nimic în afară de sforăitul lui Bumbelwy O vagă strălucire în spatele norilor era tot ce puteam vedea din lună, iar lumina ei de-abia atingea dealurile din jur Ţipătul s-a auzit din nou A plutit în aer, un strigăt de teroare absolută Deşi Rhia a încercat să mă oprească, mi-am înşfăcat toiagul şi am ieşit, poticnindu-mă, din viroagă M-a urmat şi ea pe panta întunecată Cercetând umbrele, mi-am forţat cea de-a doua vedere cât de departe am putut, încercând să detectez vreo mişcare Dar nu se mişca nimic, nici măcar un greier Deodată am zărit o siluetă masivă traversând stâncile de sub noi Chiar dacă n-aş fi văzut coiful ascuţit, aş fi ştiut imediat ce era Un goblin războinic Peste umărul musculos al goblinului se zbătea o creatură mică, zvârcolitoare, a cărei viaţă în mod limpede urma să se sfârşească Fără să stau pe gânduri, m-am repezit în jos pe pantă Auzindu-mi paşii, goblinul s-a răsucit Şi-a aruncat prada de pe umăr şi, cu o viteză uluitoare, şi-a scos sabia lată A ridicat-o peste cap, şi ochii lui aprinşi s-au îngustat de furie Fără nici o altă armă în afară de toiag, mi-am înfipt picioarele în pământ şi m-am azvârlit direct asupra lui Umărul mi s-a lovit de pieptul lui în armură, aruncându-l pe spate Ne-am rostogolit amândoi şi am săltat în josul râpei presărate cu pietre M-am oprit, simţindu-mă încă ameţit Dar goblinul războinic îşi revenise mai repede Stătea deja în picioare lângă mine, mârâind şi ţinând sabia în mâna lui cu trei degete Deasupra noastră, luna ieşise din nori, şi tăişul a sclipit întunecat În clipa în care a coborât sabia, m-am rostogolit într-o parte Sabia s-a lovit de pământ, retezând o rădăcină bătrână Goblinul războinic a mârâit, plin de mânie A ridicat din nou sabia Am încercat să mă repun pe picioare, dar m-am împiedicat de un băţ noduros Toiagul meu! În disperare, l-am ridicat pentru a-mi apăra faţa, chiar în clipa în care sabia goblinului cobora, retezând aerul, către mine Ştiam că băţul subţire nu avea cum să o încetinească, dar altceva nu puteam face Când lama a lovit lemnul, o explozie bruscă a scuturat povârnişul O flacără albastră ca o coloană s-a ridicat spre cer Sabia goblinului s-a înălţat odată cu ea, rotindu-se ca o creangă purtată pe sus de furtună Goblinul războinic a urlat de durere S-a dat în spate împleticindu-se şi s-a prăbuşit în râpă A şuierat o dată, a încercat să se ridice, apoi a căzut iar şi a rămas nemişcat ca o piatră Rhia a alergat la mine — Merlin! Eşti rănit? — Nu Am frecat toiagul, pipăind crestătura subţire lăsată de lovitura sabiei Datorită acestui toiag Şi puterii pe care i-a dat-o Tuatha Rhia a îngenuncheat, cu buclele brumate de lună — Cred că meritul îţi aparţine în aceeaşi măsură ţie şi toiagului Am clătinat din cap, privind silueta nemişcată a goblinului războinic — Ei, haide, Rhia! Doar ştii cum stau lucrurile — Ştiu, a răspuns ea scurt Şi cred că negi, pentru că vrei atât de mult să fie adevărat Am privit-o uluit — Tu mă citeşti în acelaşi fel în care am ajuns eu să citesc runele alea de pe pereţii din Arbassa Râsul ei de clopoţel a răsunat cu putere — Unele lucruri nu le pot înţelege însă Ca de pildă, de ce, în loc să te ascunzi când ai văzut goblinul, te-ai repezit direct asupra lui Înainte să pot răspunde, o voce subţirică a vorbit din spatele nostru — Tu trebuie să fii magic Rhia şi cu mine ne-am întors şi am văzut un băieţel scund, cu faţa rotundă, ghemuit la pământ Nu putea să aibă mai mult de cinci ani Am ştiut imediat că el era creatura nefericită al cărei ţipăt ne trezise Ochii lui, scânteind ca nişte mici luni, păreau plini de uimire M-am uitat la Rhia — De-asta! M-am întors din nou către băiat şi i-am făcut semn să se apropie Vino aici! N-o să-ţi fac rău El s-a ridicat încet în picioare S-a apropiat şovăitor, apoi s-a oprit — Eşti magic bun sau magic rău? Rhia şi-a înăbuşit un hohot de râs şi şi-a înfăşurat braţele frunzoase în jurul băiatului — E magic foarte bun Asta când nu e magic foarte rău Am mârâit jucăuş la ea, şi băiatul s-a încruntat nedumerit S-a zbătut să se desprindă din braţele ei şi a început să coboare cu spatele râpa întunecată — N-o asculta pe ea! Eu sunt un duşman al goblinilor războinici, la fel ca tine, i-am spus, sprijinindu-mă în toiag Numele meu e Merlin Ea e Rhia şi vine din Pădurea Druma Acum spune-ne şi numele tău Băiatul m-a cercetat din privire, frecându-şi gânditor obrazul rotund — Trebuie să fii magic bun ca să omori goblinul doar cu toiagul, a spus trăgând aer în piept Eu sunt Galwy şi am trăit toată viaţa în acelaşi sat Mi-am plecat capul într-o parte — Singurul sat de pe aici e… — Slanto, a încheiat băieţelul Inima mi-a luat-o la goană Galwy şi-a întors privirea ruşinat — N-am vrut să rămân dincolo de porţi după ce s-a întunecat Zău n-am vrut! Doar că veveriţele se jucau, şi eu m-am luat după ele, şi când mi-am dat seama ce târziu era… S-a uitat urât la silueta răsucită a goblinului războinic A vrut să-mi facă rău Am venit lângă băiat — Acum n-o să-ţi mai facă rău Cu ochii strălucind, el şi-a ridicat capul ca să se uite la mine — Cred că tu chiar eşti magic bun XXII Pâine cu ambrozie Când ne-am întors în viroagă, l-am găsit pe Bumbelwy tot sforăind Deşi izbucnirea flăcării nu fusese un vulcan, prevestirea lui că avea să doarmă dus se dovedise cu siguranţă adevărată Rhia şi cu mine l-am înfăşurat pe Galwy, care era atât de obosit, că de-abia se mai ţinea pe picioare, cu o parte din pelerina bufonului Apoi, copleşiţi de propria noastră epuizare, ne-am întins alături de el pe pământ Strângând în mână toiagul, am adormit curând În scurt timp primele degete ale dimineţii mi-au atins faţa M-am trezit şi l-am văzut pe Bumbelwy străduindu-se deja să-l impresioneze pe tânărul Galwy cu priceperea lui de bufon După expresia solemnă de pe chipul băiatului, mi-am dat seama că nu făcuse prea mari progrese — Şi de-asta, explica bufonul ursuz, mi se spune Bumbelwy cel Voios Galwy se holba la el, părând gata să plângă — Stai să-ţi mai arăt unul din talente mele de bufon Bumbelwy a scuturat viguros din cap, zăngănindu-şi clopoţeii, şi şi-a strâns pelerina în jurul lui Acum, a zis el, o să-ţi spun faimoasa ghicitoare a clopoţeilor Rhia, care îl privea, a dat să protesteze Dar eu am ridicat mâna — Hai să ascultăm blestemata asta de ghicitoare! Tot auzim despre ea de atâtea săptămâni Ea a zâmbit cu un aer atotcunoscător — Presupun că am putea Eşti gata să-ţi mănânci ghetele dacă vreunul din noi râde? — Sunt gata Mi-am lins buzele, prefăcându-mă mulţumit Apoi, cu puţin noroc, om găsi şi ceva mai gustos de mâncare în satul neamului Santo Bumbelwy şi-a dres glasul, făcându-şi bărbiile căzute să tremure — Acum sunt gata, a anunţat el A tăcut, fără să se grăbească, aproape ca şi cum nu-i venea să creadă că în sfârşit i se îngăduia să-şi spună ghicitoarea — Aşteptăm, am anunţat eu Dar nu toată ziua Gura mare a bufonului s-a deschis Apoi s-a închis S-a deschis iar S-a închis din nou M-am aplecat în faţă — Ei? Sprâncenele lui Bumbelwy s-au arcuit într-o expresie de consternare Şi-a dres iar glasul A bătut cu piciorul în pământul uscat, făcând din nou clopoţeii să răsune Dar nu a spus nimic — Ai de gând sau nu să ne spui ghicitoarea aia a ta? Bufonul şi-a muşcat buza, apoi a clătinat din cap mohorât — A trecut… aşa de mult timp, a mormăit el Atâţia oameni, în atâţia ani, m-au împiedicat s-o spun Acum, că pot s-o fac, nu… mi-o mai aduc aminte A oftat adânc Foarte adevărat, foarte adevărat, foarte adevărat! Rhia şi cu mine ne-am dat ochii peste cap, iar Galwy a zâmbit larg Apoi s-a întors spre mine — Acum mă puteţi duce înapoi în sat? Cu tine mă simt în siguranţă L-am bătut pe Bumbelwy pe umărul căzut — Poate că într-o zi o să ţi-o aminteşti — Dacă se va întâmpla asta, a declarat el, probabil că o să fac praf discursul Câteva minute mai târziu o porniserăm la drum, îndreptându-ne către soarele care răsărea Ca de obicei, Rhia şi cu mine mergeam în frunte, deşi acum eu îl purtam pe Galwy pe umeri Bumbelwy, mai sumbru ca niciodată, venea în urmă Spre uşurarea mea, curând am început să coborâm pe o vale lungă şi lină, lăsând în spate povârnişurile aride şi stâncile cufundate în umbră de pe Dealurile Întunecate Nu puteam să scap de sentimentul neplăcut că acel goblin pe care îl întâlniserăm era doar unul dintre primii războinici ai lui Rhita Gawr care ieşeau din ascunzătorile lor Şi nici nu puteam uita cât de puţin făcusem pentru ca acest ţinut să poată fi locuit şi de alte creaturi În scurt timp am păşit pe o câmpie întinsă, acoperită de iarbă Pe măsură ce pâlcurile de copaci cu frunze palmate se îndeseau, apăreau păsări fluierătoare şi insecte bâzâitoare O familie de vulpi, cu cozile stufoase ridicate, au traversat cărarea pe care mergeam Printre ramurile unei sălcii am văzut o veveriţă cu ochi mari, care mi-a amintit de prietena Rhiei, Ixtma, şi de femeia muribundă de care avea grijă Primul semn al apropierii de sat a fost mirosul Având ca notă principală aroma bogată şi intensă de grâne coapte, mirosul a devenit tot mai puternic pe măsură ce străbăteam câmpia înierbată Cu fiecare pas se simţea mai tare, amintindu-mi cât de mult trecuse de când mâncasem o coajă de pâine proaspăt coaptă Aproape că puteam simţi gustul grânelor Grâu Porumb Ovăz Şi alte arome se împleteau în această ţesătură înmiresmată Ceva iute, la fel ca fructele de un oranj intens pe care Rhia şi cu mine le devoraserăm cu mult timp în urmă sub ramurile copacului shomorra Ceva picant şi proaspăt, ca frunzele de mentă strivite, pe care Elen le adăuga adeseori în ceaiul ei Ceva dulce, ca mierea făcută de albine din florile de trifoi Şi altele Multe altele Mirosul conţinea arome condimentate, arome tari, dar şi arome liniştitoare Şi mai conţinea, de cele mai multe ori, o notă de ceva ce nu era deloc o aromă Mai degrabă era o senzaţie O atitudine Chiar… o idee Când, în cele din urmă, am intrat în valea neamului Slanto şi s-au ivit casele lor joase, cafenii, mirosul a devenit copleşitor Simţind cum îmi lasă gura apă, mi-am adus aminte că mai gustasem o dată din pâinea lor, în bârlogul de sub pământ al lui Cairpré Cum îi spusese el? „Pâine cu ambrozie ” Hrană pentru zei, ar fi fost de acord grecii Mi-am adus aminte cum muşcasem din coaja tare, la început dură ca lemnul Apoi, după ce mestecasem de câteva ori, pâinea explodase într-o aromă bogată Un val de substanţe hrănitoare mă străbătuse, făcându-mă să mă simt mai înalt şi mai voinic Pentru o clipă uitasem chiar de permanenta durere dintre omoplaţi Apoi mi-am amintit altceva Cairpré, mestecând din pâinea cu ambrozie, mi-a dat un avertisment serios: „Nimeni din alte părţi ale Fincayrei n-a gustat din cele mai speciale soiuri de pâine ale lor, şi ei îşi păzesc cu preţul vieţii acele reţete preţioase” Mi-am strâns toiagul în mână când un nou val de spaimă m-a inundat Dacă cei din neamul Slanto nu voiau nici măcar reţetele să şi le împartă cu nimeni, cum aveam să-i conving să se despartă de ceva mult mai valoros – sufletul Cântului Numirii? Când a văzut în depărtare porţile satului, Galwy a scos un chiot de bucurie, a sărit jos de pe umerii mei şi a luat-o la fugă înaintea noastră, cu braţele fluturându-i ca aripile unei păsări tinere Dincolo de porţi, fumul se ridica din vetrele multor case joase Deşi de dimensiuni diferite, toate erau făcute din cărămizi mari, cafenii, brăzdate de mortar galben Mi-a venit să zâmbesc, observând că arătau ele însele ca nişte pâini uriaşe unse cu unt Bumbelwy, care rămăsese tăcut toată dimineaţa, a plescăit din buze — Crezi că au obiceiul să le dea oaspeţilor o coajă de pâine? Sau alungă de-aici oamenii flămânzi? — Eu bănuiesc, a răspuns Rhia, că nu sunt deloc obişnuiţi să aibă oaspeţi Singurii oameni aflaţi de partea asta a Canionului Vulturilor sunt în… Brusc, s-a oprit şi mi-a aruncat o privire — În temniţă, în peşterile ce se găsesc la sud de acest loc, voiai să spui, am zis eu şi mi-am îndepărtat câteva fire de păr de pe faţă La fel ca Stangmar, omul care a fost cândva tatăl meu Rhia m-a privit cu compasiune — Încă mai e tatăl tău Am grăbit pasul către porţi — Nu mai e Eu nu am tată Ea a înghiţit cu greu — Ştiu cum te simţi Eu nu mi-am cunoscut niciodată tatăl Şi nici mama — Cel puţin tu îl ai pe Arbassa Şi restul Pădurii Druma Aşa cum ai mai spus, aceea e adevărata ta familie Ea a dat să spună ceva, dar a tăcut Când am ajuns la porţile de lemn, care erau prinse de doi molizi imenşi, un paznic a apărut din umbrele de lângă unul din trunchiuri Scuturându-şi buclele nisipii rărite care îi cădeau peste urechi, s-a uitat urât la fiecare dintre noi, pe rând Deşi sabia i-a rămas în teacă, a apucat cu o mână mânerul Mai puternic chiar decât aroma de grâne prăjite care umplea aerul, am început să miros probabilitatea unor necazuri Prudent, mi-a cercetat toiagul — Să fie ăla toiagul magic care a doborât goblinul? Am clipit surprins — Cum de-ai aflat deja? — Jumătate din sat ştie de-acum, a pufnit paznicul Tânărul Galwy le spune tuturor celor cu care se întâlneşte — Atunci, o să ne laşi să trecem? Paznicul şi-a scuturat din nou buclele — N-am zis asta A arătat către toiag, privindu-l prudent De unde ştiu că n-o să-l foloseşti ca să le faci rău sătenilor? — Păi, din acelaşi motiv pentru care nu-l folosesc acum, ca să-ţi fac ţie rău Faţa i s-a încordat, şi a tras neliniştit de sabie — Va trebui să vii cu altceva mai bun Poate să vrei să te infiltrezi aici, ca să ne afli secretele Sau poate eşti vreun spion de-al goblinilor, cine ştie? Rhia, zburlită toată, a făcut un pas în faţă — Atunci de ce ar fi omorât goblinul azi-noapte? — Ca un vicleşug, fată frunzoasă Şi-a trecut o mână prin părul rărit Spune-mi atunci: de ce ar călători un băiat, o fată şi un… a tăcut şi l-a cercetat cu privirea pe Bumbelwy … Şi un cerşetor, de orice fel ar fi el, tocmai până la neamul Slanto? Nu întâmplător, pun rămăşag — Nu, am răspuns cu grijă Satul vostru e vestit peste tot pentru pâinea lui Prietenii mei şi cu mine am vrea să aflăm câte ceva despre arta coacerii pâinii Ochii lui m-au sfredelit — Bănuiesc că asta nu e tot ce-aţi vrea să aflaţi Amintindu-mi de avertismentul lui Cairpré, mi s-a pus un nod în gât — Nu vreau nimic care nu-mi va fi dat de bunăvoie, am răspuns Paznicul şi-a ridicat faţa către ramurile de molid de deasupra lui, ca şi cum le-ar fi cerut sfatul A respirat prelung şi încet — Ei bine, în regulă O să vă las să intraţi – nu pentru ceea ce-ai spus, căci, să ştii, nu mi-ai înlăturat bănuielile Ci pentru ceea ce-ai făcut ca să-l ajuţi pe tânărul Galwy Cu o ultimă fluturare a coamei de păr, s-a dat într-o parte şi a păşit în umbrele de sub unul dintre copaci Deşi îi simţeam privirea urmărindu-mă prudent, nu m-am mai uitat în spate Şi nici ceilalţi nu au făcut-o Imediat ce am păşit prin porţi, am zărit o structură înaltă, în formă de spirală, aflată în mijlocul izlazului satului Copiii ţipau şi ţopăiau, jucându-se în jurul bazei sale, în vreme ce valuri de oameni veneau şi plecau de la ea Încărcaţi cu găleţi, coşuri şi urcioare, semănau cu o colonie de furnici cărând în spinare toate greutăţile muşuroiului lor Apoi am observat o vălurire ciudată pe suprafaţa aurie a structurii Ca şi cum s-ar fi mişcat Ca şi cum ar fi fost vie Cu excepţia câtorva care arătau către toiagul meu, şoptind pe furiş, cei mai mulţi săteni păreau prea ocupaţi cu sarcinile lor pentru a ne acorda vreo atenţie Păşind pe lângă un grup de copii care jucau un soi de joc cu beţe, m-am apropiat cu prudenţă de structură Părea să fie sursa a cel puţin o parte din aroma delicioasă răspândită de acest sat Iar suprafaţa ei se mişca, într-adevăr Un lichid gros, auriu, curgea încet dintr-un cioc aflat în cel mai înalt punct al ei, coborând prin câteva jgheaburi în spirală până într-un bazin mare, aflat la bază Din acest bazin, oamenii scoteau cu găleata lichidul auriu, pe care îl cărau repede în case În acelaşi timp, alţi oameni turnau făină, lapte şi alte ingrediente în multele deschizături ce înconjurau baza — O fântână! am exclamat, total uimit O fântână de pâine — De aluat, vrei să spui Rhia s-a aplecat peste bazinul în care lichidul se agita Probabil că folosesc chestia asta aurie – nu te duce cu gândul la miere, doar că e mai groasă? – ca aluat, pentru o parte din pâinea lor — Pentru toată pâinea noastră, de fapt Ne-am întors şi am văzut un bărbat corpolent, blond, cu obraji rumeni, care umplea două urcioare mari din fântână Urechile lui, ca şi ale altor fincayrani, erau uşor ascuţite la vârf Şi totuşi vocea lui, la fel ca faţa, părea total neobişnuită, în acelaşi timp dispreţuitoare şi veselă Era, o ştiam cu siguranţă, ori una, ori alta Dar cum anume nu-mi dădeam seama Când urcioarele aproape dădeau pe afară, le-a scos din bazin Şi le-a rezemat de burdihan şi ne-a studiat preţ de un moment — Oaspeţi, eh? Nu ne plac oaspeţii Neştiind dacă era neprietenos sau doar glumeţ, am vorbit — Aş vrea să învăţ câte ceva despre făcutul pâinii Ai putea să mă ajuţi? — Aş putea, a răspuns el ţâfnos – sau poate doar tachinându-mă Dar acum sunt prea ocupat Se pregătea să se îndepărteze Încearcă într-o altă zi — Nu am altă zi M-am apropiat în grabă, mergând în acelaşi ritm cu el, în vreme ce se îndrepta cu paşi mari spre una dintre case Te rog, nu vrei să-mi arăţi ceva din arta ta? — Nu, a declarat el Ţi-am spus că sunt… S-a împiedicat şi a căzut peste doi băieţi murdari, cam de aceeaşi vârstă cu Galwy, care îşi disputau o pâine cu pete mici albăstrii Doar unul dintre urcioare a căzut pe jos, dar s-a spart în zeci de cioburi, toate înmuiate în lichidul galben de la fântână — Acu’ vezi ce-ai făcut? Cu un mârâit care în mod clar era serios, şi nu jucăuş, omul s-a aplecat să adune bucăţile sparte Văzându-mă că dau să-l ajut, mi-a făcut furios semn să mă îndepărtez Pleacă de-aici, băiete! N-am nevoie de ajutorul tău Mohorât, m-am întors la fântâna de pâine M-am dus cu paşi grei spre ea, abia remarcând aromele intense pe care continua să le reverse în aer Rhia, care văzuse ce se întâmplase, a clătinat din cap îngrozită Ştia, la fel ca mine, că toate eforturile pe care le făcuserăm până acum aveau să se dovedească inutile dacă nu găseam ce ne trebuia aici, în Slanto Când am trecut pe lângă cei doi băieţi care se ciorovăiau, şi care păreau gemeni, mi-am dat seama că cearta lor era pe punctul de a exploda într-o încăierare serioasă Pumnii erau strânşi, vocile mârâiau Unul dintre băieţi a încercat să calce cu piciorul pâinea cu punctişoare albastre, care se afla la picioarele celuilalt băiat Nările celui de-al doilea s-au umflat A scos un urlet furios şi s-a repezit la duşmanul lui Mi-am strecurat toiagul la curea şi am păşit între ei Apucându-l pe unul din băieţi de gulerul tunicii şi pe celălalt de umăr, m-am străduit să îi ţin despărţiţi Amândoi strigau şi se luptau cu mine, lovindu-mă sălbatic cu picioarele În cele din urmă, când braţele mele erau pe punctul de a ceda, le-am dat drumul şi am înşfăcat repede pâinea de jos Am ridicat cât mai sus pâinea, acum mai degrabă cafenie de la murdărie decât albastră — Pentru asta vă bateţi? — E-a mea! a ţipat unul — Ba nu, e-a mea! a strigat celălalt Amândoi s-au repezit la pâine, dar eu am ţinut-o sus, unde mâinile lor nu o puteau ajunge Ignorându-le ţipetele furioase, am fluturat-o deasupra lor Era caldă încă şi mirosea a melasă dulce — Acum, am întrebat, aţi vrea să ştiţi cum puteţi primi amândoi nişte pâine? Unul din băieţi şi-a plecat capul într-o parte, neîncrezător — Cum? Am aruncat o privire furişă peste umăr — Pot să vă spun, dar numai cu condiţia să păstraţi secretul Băieţii s-au gândit puţin, apoi au încuviinţat din cap la unison Am îngenuncheat şi le-am şoptit ceva Cu ochii mari, au ascultat atenţi La sfârşit, după ce am terminat, le-am întins pâinea Ei s-au aşezat pe jos şi, câteva secunde mai târziu, amândouă gurile le erau pline cu pâine — Nu-i rău! Am ridicat privirea şi l-am văzut pe bărbatul corpolent, care mă privea — Spune-mi, băiete, cum i-ai convins să împartă pâinea? M-am ridicat în picioare şi mi-am scos toiagul de la curea — Foarte simplu Le-am sugerat doar să ia fiecare pe rând câte o muşcătură Am zâmbit uşor Şi le-am mai spus că, dacă nu reuşeau să facă asta, aveam să mănânc eu pâinea Omul a slobozit un sunet adânc şi gutural care putea să fie ori un hohot de râs, ori un geamăt Şi-a încreţit faţa şi a părut să mă privească, într-un fel, cu respect Sau cu o nouă îngrijorare Era greu de spus În cele din urmă a vorbit, îndepărtându-mi orice îndoială: — Dacă vrei să înveţi câte ceva despre făcutul pâinii, băiete, urmează-mă! XXIII Numirea Omul s-a îndreptat cu paşi mari către una din casele de forma unei pâini, situată în capătul îndepărtat al izlazului Înainte să intre, a aruncat cioburile urciorului spart într-o găleată aflată lângă uşă Apoi şi-a şters mâna durdulie de tunica lui cafenie, pătată deja de atâta şters Şi-a pus mâna pe perete, lângă uşă, şi a bătut cu un gest recunoscător în cărămizile maronii — Ai mai văzut asemenea cărămizi? — Nu Sunt făcute dintr-un fel special de pământ? Expresia lui a devenit morocănoasă Sau amuzată — De fapt, sunt făcute dintr-un fel special de făină Vezi tu, ingredientele îi dau o duritate neobişnuită A bătut din nou în cărămizi Să-ţi cunoşti ingredientele, băiete, este primul principiu în făcutul pâinii Ceva din felul în care spusese „să-ţi cunoşti ingredientele” m-a făcut să cred că se gândea la ceva mai mult decât doar la cunoaşterea diferitelor tipuri de grâne şi ierburi Deşi eram tentat să-l rog să-mi explice, am tăcut din gură, de teamă să nu îl grăbesc prea tare — Pe asta, a continuat el, noi o numim cărămida-pâine Coaptă de şase ori, pentru o duritate în plus Şi-a apăsat pe zid degetele scurte şi groase Cărămizile astea o să mai dăinuie o sută de ani după ce eu n-o să mai fiu Rhia, care ne urmase, se uita uimită la cărămizi — Am mai mâncat pâine tare până acum, dar nu chiar atât de tare, a spus ea Bărbatul corpolent s-a întors către ea Deodată a început să râdă aşa de tare, încât burta i se zguduia şi nişte lichid auriu s-a vărsat din urciorul rămas — Asta-i bună, fată a pădurii! Ea a zâmbit — Poţi să-mi spui Rhia — Iar mie Merlin, am zis Bărbatul a încuviinţat din cap — Iar mie Pluton — Pluton, am repetat Nu e un nume grecesc? Dintr-o poveste cu Demetra şi prima recoltă de grâu? — Păi, da, aşa e, băiete! Cum de ştii despre greci? Am simţit cum mi se usucă gâtul — Mama mea m-a învăţat — La fel a făcut şi a mea În neamul Slanto nu se naşte niciun copil care să nu ştie poveşti despre recolte şi coptul pâinii din multe alte locuri Şi nu e ceva neobişnuit ca un copil să primească un nume dintr-una din poveştile astea Mi-a aruncat o privire ambiguă Desigur, ăsta nu e numele meu adevărat Am schimbat o privire cu Rhia Mi-am adus aminte de comentariul Urnaldei despre numele adevărate şi m-am simţit tentat să întreb mai multe În plus, mă neliniştea că nu vedeam nicio legătură între arta domestică a făcutului pâinii şi arta magică a Numirii Dar m-am abţinut Lucrurile luaseră o turnură favorabilă şi nu voiam să stric ceva Era mai bine să aştept un alt moment pentru a afla despre Numire Pluton a ridicat zăvorul uşii — Intraţi, amândoi! Am dat să-l urmăm înăuntru, când brusc mi-am adus aminte de Bumbelwy Am cercetat cu privirea izlazul agitat şi l-am găsit imediat, nedezlipit de fântâna de pâine Era rezemat de baza ei şi privea flămând la bazinul cu lichid auriu Copiii, probabil curioşi în privinţa pălăriei lui cu clopoţei, se adunau în jurul lui Nu dădea semne să intre în vreo belea, şi nici nu voiam să profit de ospitalitatea lui Pluton mai mult decât era nevoie, aşa că am decis să-l las acolo Am intrat în clădire şi un nou val de arome ne-a inundat Am simţit orz care se prăjea, un nectar la fel de dulce ca trandafirii înfloriţi, şi câteva mirodenii pe care nu le-am putut identifica Încăperea principală arăta ca bucătăria unui han agitat, cu oale care fierbeau pe vatră, cu ierburi uscate, rădăcini şi bucăţi de coajă de copac atârnate de tavan, şi saci cu grâne şi făină aşezaţi pe poliţe În încăpere erau şase sau şapte oameni ocupaţi, care învârteau, turnau, tăiau în felii, amestecau, gustau şi coceau După expresiile de pe chipurile lor, era clar că le plăcea munca pe care o făceau şi totodată o luau foarte în serios Soarele pătrundea în cameră prin mai multe şiruri de ferestre înguste Dar principala lumină era însăşi vatra, un complex de cuptoare de piatră şi focuri deschise care acopereau aproape un perete întreg În loc să ardă cu lemne, focurile din vatră foloseau drept combustibil un soi de turte late, cenuşii Fără îndoială, proveneau dintr-o altă reţetă misterioasă a sătenilor Deasupra vetrei, suficient de sus ca să nu se poată ajunge la ea, atârna o sabie masivă, cu mânerul înnegrit de anii de focuri de sub ea Teaca de metal ruginise în timp; cureaua de piele fusese mâncată Era ceva la acea veche sabie care m-a făcut curios să o examinez mai îndeaproape Dar, cu toată activitatea din acea încăpere, am uitat curând de ea O fată înaltă, cu obraji rotunzi şi păr negru care îi cădea pe umeri, s-a apropiat de Pluton Arăta altfel decât toţi cei pe care îi văzusem în sat, în parte datorită părului ei negru şi în parte datorită siluetei sale suple Ochii, la fel de negri ca ai mei, străluceau de inteligenţă Fata a întins mâna spre urciorul cu lichid auriu, apoi a încremenit când ne-a observat pe mine şi pe Rhia stând într-o parte Pluton şi-a fluturat mâna spre noi — El e Merlin, şi ea e Rhia Sunt aici să înveţe câte ceva despre coacerea pâinii A arătat spre fată şi a adăugat brusc sau doar absent: Ea e ucenica mea, Vivian A venit la mine când părinţii ei, pe care îi cunoşteam din drumurile mele în sud, au murit într-un potop îngrozitor Acum câţi ani a fost asta? — Şase ani, maestre brutar Pluton Fata a luat urciorul, cuprinzându-l în braţe cu grija unei mame care ţine un nou-născut Continuând să ne privească prudent, a întrebat: Nu sunteţi îngrijorat de prezenţa lor? — Îngrijorat? Ba da A cercetat-o cu o expresie de nepătruns Dar nu mai îngrijorat decât am fost de tine Ea a încremenit, dar nu a spus nimic — În plus, a adăugat Pluton, am auzit o poveste pe izlaz despre un băiat care a înfrânt un goblin războinic uriaş doar cu toiagul lui I-a salvat pe unul dintre copiii noştri Şi-a aplecat capul spre mine Să fi fost tu acela? Puţin stânjenit, am încuviinţat din cap El şi-a fluturat mâna groasă spre toiagul meu — Şi să fi fost aceea arma ta? Am dat din nou din cap — Nu-i cine ştie ce armă împotriva unui goblin, a remarcat el nepăsător Sigur, doar dacă nu e atins de magie La auzul acestor vorbe, lui Vivian i s-a tăiat răsuflarea Ochii ei negri precum cărbunele s-au aţintit asupra toiagului meu Instinctiv, l-am răsucit, pentru ca însemnele Cânturilor să fie ascunse Pluton a întins mâna şi a luat o pâine aburindă, cu coaja galbenă, de pe tava purtată de un bărbat care a trecut pe lângă noi A rupt-o în două şi şi-a umplut plămânii cu mirosul proaspăt de copt Apoi ne-a întins mie şi Rhiei jumătăţile de pâine — Mâncaţi acum, ne-a sugerat el sau ne-a poruncit O să aveţi nevoie de putere Fără să ezităm, amândoi am muşcat din coajă Când pâinea caldă, mestecată, a ajuns pe limbile noastre, cu gust de grâu, unt, mărar şi multe altele, privirile ni s-au întâlnit Ochii Rhiei scânteiau, la fel precum cerul de deasupra oceanului în zori Pluton s-a întors spre Vivian — O să-i lăsăm să se ocupe de cele mai simple sarcini Să învârtă, să amestece, să taie felii Fără reţete A luat de jos două ciubere de lemn, murdare de făină, şi i le-a întins Rhiei Le poţi umple, unul cu orz şi unul cu grâu, din sacii ăia de acolo Pe urmă le duci la roata de măcinat, în camera aia, dincolo de poliţele înalte Poţi să înveţi acolo câte ceva despre măcinare şi cernere Şi-a scuturat nişte făină de pe tunică Iar tu, băiete, mi-a spus mie, poţi să mărunţeşti Acolo, la masa unde se pregăteşte pâinea inimii Vivian a părut uimită — Serios, maestre brutar? — Da, a declarat Pluton Poate să mărunţească nişte seminţe Ignorând privirea ei uimită, s-a întors spre mine Dacă faci treabă bună, băiete, o să-ţi mai arăt şi alte lucruri Aş putea chiar să te las să guşti puţin din pâinea inimii, care îţi va umple stomacul în vreme ce-ţi va umple inima de curaj Înghiţind şi ultimele bucăţi din coaja mea, am spus: — Mulţumesc, dar nu-mi trebuie altă pâine în afară de ce mi-ai dat E delicioasă Faţa lui rotundă s-a luminat — Cum am zis, totul vine din cunoaşterea ingredientelor Un zâmbet tainic i-a apărut pe buze, apoi a dispărut O să ai nevoie de un cuţit de mărunţit pentru seminţe, şi ne cam lipsesc cuţitele în momentul ăsta Ah, bun, a rămas unul pe masă Vivian, ce-ar fi să i-l aduci şi să-i arăţi cum se face? O să vin şi eu curând să văd cum se descurcă La aceste cuvinte, fata s-a înveselit S-a strecurat calmă între mine şi Rhia Cu o voce mult mai blândă ca înainte, mi-a şoptit: — Cei mai mulţi îmi spun Vivian, dar prietenii mei îmi zic Nimue Un zâmbet cald i-a luminat obrajii rotunzi Mă bucur să te ajut Atât cât îmi stă în putinţă — Ah, mulţumesc, Viv… adică, Nimue, am murmurat Oare doar eram flatat de atenţia pe care mi-o acorda, sau mai era ceva la fata asta care îmi făcea inima să bată mai repede? Rhia, cu o privire opacă, a împins-o într-o parte — Poţi să începi prin a-i da un cuţit, i-a spus, şi mi-a aruncat o privire aspră, de avertisment Intervenţia ei m-a deranjat Şi, oricum, de ce trebuia să fiu avertizat? Iar mă trata ca pe un copil — Vino! a zis Nimue, trecând repede pe lângă ea şi atingând-o puţin M-a luat cu blândeţe de mână, şi degetele ei au alunecat uşor de-a lungul antebraţului meu O nouă căldură m-a umplut în vreme ce mă conducea la o masă acoperită cu legume, seminţe, rădăcini şi ierburi La un capăt al mesei stătea o femeie în vârstă, sortând cu iscusinţă ingredientele în grămezi La celălalt capăt era un bărbat tânăr, cu o barbă rară, care curăţa de coajă o nucă enormă, asemănătoare cu o ghindă uriaşă — Să începem de-aici, a spus Nimue şi m-a condus spre mijlocul mesei A tras mai aproape un bol în care se aflau o grămadă de legume pătrăţoase, mov, din care ieşeau aburi, căci tocmai fuseseră fierte A luat un cuţit tocit dintr-un bloc de lemn de pe masă şi a despicat cu pricepere una din legume, scoţând o sămânţă plată care strălucea cu un luciu roşu intens Apoi, punându-şi mâna caldă peste a mea, mi-a arătat mişcarea scurtă şi răsucită care să mă ajute să tai sămânţa în bucăţele minuscule — Aşa, a spus ea prietenoasă, zăbovind cu mâna peste a mea Eşti foarte norocos, să ştii! Pâinea inimii este una dintre marile specialităţi ale maestrului brutar Foarte rar lasă un străin să ajute la pregătirea ei şi, cu siguranţă, nicidecum să mărunţească seminţele esenţiale Mi-a aruncat cel mai frumos zâmbet al ei şi a adăugat: Probabil că vede ceva special în tine Cu o uşoară strângere a mâinii, şi-a retras-o O să vin peste o vreme să văd cum te descurci Când a dat să se îndepărteze, a arătat către toiagul meu, rezemat de latura mesei Toiagul ăla al tău o să cadă Să-l pun undeva bine pentru tine? Un fior vag m-a străbătut, deşi nu ştiam de ce În definitiv, nu voia decât să mă ajute — Nu, mulţumesc, am răspuns Stă bine unde e — Oh, dar n-aş vrea să se strice E aşa de… frumos! A întins mâna să-l atingă În aceeaşi clipă, femeia mai în vârstă s-a lovit întâmplător cu genunchiul de masă Toiagul a alunecat de-a lungul marginii mesei şi mi-a căzut peste şold L-am apucat de capăt şi l-am băgat în cureaua tunicii — Uite, i-am spus lui Nimue Acum e în siguranţă Pentru o fracţiune de secundă, ochii parcă i-au fulgerat de mânie, deşi privirea prietenoasă a revenit atât de repede, încât nu puteam fi sigur Oricum, s-a întors imediat şi s-a îndepărtat După câţiva paşi, s-a uitat înapoi şi a zâmbit cald Nu m-am putut abţine să nu-i zâmbesc şi eu Apoi mi-am îndreptat din nou atenţia asupra mesei şi am luat una din legumele mov Încă aburindă, s-a tăiat uşor Am scos cu grijă sămânţa lucioasă Dar când am început să o tai, lama tocită s-a rupt deodată în aşchii Ce ghinion! Am aruncat deoparte cuţitul inutil Trebuia să îmi îndeplinesc sarcina bine, nu să fac o treabă de mântuială Eram sigur că Pluton mă testa Altfel de ce mi-ar fi dat aşa o responsabilitate neobişnuită? Îmi promisese chiar să-mi arate şi alte lucruri, dacă îmi făceam treaba bine Iar dacă dădeam greş, nu-i puteam câştiga încrederea Disperat, m-am folosit de cea de-a doua mea vedere, uitându-mă în jur şi căutând o altă lamă pe care să o pot folosi Nimic Fiecare cuţit din încăpere era mânuit de cineva care tăia sau mărunţea M-am ridicat, cu toiagul tot la brâu, şi m-am uitat din nou Pe rafturi Lângă vatră Sub mese Nimic Nicio lamă de niciun fel Apoi privirea mi-a căzut pe sabia pătată de vreme care stătea agăţată deasupra vetrei Ar fi fost incomod de mânuit şi m-aş fi murdărit Dar cel puţin era o lamă Nu, mi-am spus eu, ideea era ridicolă Nu mai văzusem pe nimeni folosind o sabie pentru mărunţire Mi-am muşcat buza şi am căutat din nou prin cameră Niciun cuţit nicăieri Şi timpul trecea Pluton avea să vină curând să vadă ce făceam M-am întors din nou spre tăişul murdar Am zărit o scară mică rezemată de cel mai înalt şir de poliţe şi am aşezat-o lângă vatră M-am urcat pe cea mai înaltă treaptă a ei şi m-am întins cât de mult am putut Şi totuşi… nu reuşeam să ajung la mânerul sabiei M-am uitat în jur, căutând cu privirea pe cineva mai înalt care putea să mă ajute, dar toată lumea din încăpere era concentrată asupra propriilor sarcini M-am ridicat pe vârfuri şi am încercat din nou Aproape ajunsesem! M-am întins şi mai mult Aproape, aproape… Dar nu, pur şi simplu nu puteam să o ating M-am uitat urât la sabie, blestemând în sinea mea Şi, până la urmă, de ce fusese aşezată atât de sus? Ca să poată fi de folos, trebuia să fie accesibilă Şi cu siguranţă aveam nevoie de ajutorul ei acum Nu doar ca să mărunţesc sâmburii pentru pâinea inimii Miza era mult mai mare Dacă nu-l puteam convinge pe Pluton, nu aveam cum să o salvez pe Elen M-am concentrat asupra sabiei vechi, căutând o cale de a ajunge la ea Ah, dacă aş fi putut să o fac să zboare la mine, la fel cum făcusem cu mult timp în urmă cu Tăiş-adânc… Dar, aşa cum îmi spusese Urnalda, asta fusese posibil doar datorită magiei lui Tăiş-adânc În acea clipă am observat nişte zgârieturi foarte subţiri pe mâner Era posibil să nu fie decât nişte semne oarecare… sau, poate, ceva mai mult Rune Litere Oare era cu putinţă ca sabia aceea, la fel ca Tăiş-adânc, să posede un soi de magie? În clipa în care gândul mi-a trecut prin minte, mi-am dat seama că şansele să fie aşa erau extrem de reduse De ce ar fi atârnat o sabie magică, ruginită şi nefolosită, într-un sat îndepărtat care se îndeletnicea cu coptul pâinii? Şi totuşi, runele păreau să mă cheme Poate că descriau istoria sabiei Sau, dacă sabia era cu adevărat magică, runele constituiau instrucţiuni privind felul în care să fie folosită Cum să o fac să zboare la mine? Chinuindu-mă să-mi concentrez cea de-a doua vedere, am încercat să desluşesc ceva din acele zgârieturi Sub straturile de praf şi funingine, am descoperit un ritm, un tipar în acele semne Erau linii drepte Şi curbe Şi unghiuri Folosindu-mi toată concentrarea în desluşirea runelor, am urmat crestăturile ascunse Prima literă mi s-a dezvăluit limpede Am putut să o citesc Apoi… cea de-a doua Şi a treia A patra, a cincea… până la sfârşitul cuvântului Căci asta era tot ce conţinea acel mâner Un singur cuvânt, unul neobişnuit Am rostit cuvântul, nu cu voce tare, ci în mintea mea L-am rostit încet, cu grijă, savurând bogăţia numelui Iar ca răspuns, sabia mi-a vorbit Şi-a afirmat trecutul măreţ şi viitorul încă şi mai grandios „Eu sunt sabia luminii, trecute şi prezente Eu sunt sabia regilor, de odinioară şi din viitor ” Deodată, sabia s-a desprins singură de pe perete În acelaşi moment, toată murdăria a dispărut de pe mânerul ei, dând la iveală argintul forjat strălucitor de dedesubt Teaca şi cureaua au renăscut, transformate în metal lustruit şi în piele rezistentă, incrustată cu geme violete La fel de graţios ca o frunză purtată de o pală de vânt, sabia a plutit peste vatră direct în mâna mea Numai atunci mi-am dat seama că în întreaga încăpere se lăsase tăcerea Nimeni nu se mişca Nimeni nu vorbea Toţi ochii erau aţintiţi asupra mea Inima mi s-a strâns, căci am fost sigur că acum aveam să fiu considerat un intrus Rhia şi cu mine aveam să fim alungaţi Sau şi mai rău Pluton, părând supărat sau uluit, a făcut un pas înainte Cu mâinile pe şoldurile sale late, m-a privit o vreme — La început n-am crezut că era mare lucru de capul tău Asta e sigur — Eu… îmi pare rău pentru sabia ta M-a ignorat şi şi-a continuat gândul: — Şi totuşi, ca un boţ bun de aluat, ai crescut, băiete Depăşindu-mi toate aşteptările Ai avut nevoie doar de suficient timp ca să creşti — Vrei să spui că… pot s-o folosesc? — Poţi s-o păstrezi! a tunat Platon Sabia e a ta Am clipit, încercând să asimilez tot ce se întâmpla Am văzut-o pe Rhia privindu-mă cu mândrie Şi pe Nimue, cu mâinile în şolduri, uitându-se la mine… altfel Într-un fel ce aducea mai degrabă a invidie — Dar tot ce am făcut a fost să-i citesc numele Se numeşte… — Taci, băiete! Pluton a ridicat o mână Un nume adevărat nu trebuie niciodată rostit cu voce tare, ci doar atunci când e neapărată nevoie Ai câştigat putere asupra sabiei recunoscându-i adevăratul nume Acum trebuie să păzeşti acel nume cu credinţă Mi-am rotit privirea prin încăperea luminată de focul din vatră, înmiresmată de aromele făinii proaspăt măcinate, a pâinii coapte şi a o mie de mirodenii — Cred că înţeleg, am spus în cele din urmă Aici, în sat, voi învăţaţi numele adevărat al fiecărui ingredient înainte de a-l folosi Asta vă îngăduie să le stăpâniţi puterile şi să le eliberaţi în pâinea voastră De aceea pâinea voastră e atât de plină de magie Pluton a încuviinţat încet din cap — Cu veacuri în urmă, sabia asta a ajuns în acest loc adusă de un stol de lebede fermecate S-a prorocit că într-o zi avea să zboare ca o lebădă în mâinile unei singure persoane care va putea să-i citească numele adevărat Deoarece, dintre toate neamurile din Fincayra, noi preţuim cel mai mult puterea numelor adevărate, sabia ne-a fost încredinţată nouă Până în această zi Acum îţi este încredinţată ţie Pluton a fixat repede cureaua în jurul mijlocului meu şi a potrivit teaca Foloseşte această sabie bine şi cu înţelepciune Şi păstreaz-o în siguranţă Căci s-a mai prorocit şi că, într-o zi, va aparţine unui rege mare, dar cu un destin tragic – un rege care, cu puterea lui nemărginită, va smulge sabia dintr-o teacă de piatră L-am privit pe Pluton în ochi — Atunci, şi el va cunoaşte adevăratul ei nume „Căci un nume adevărat deţine puterea adevărată ” În acea clipă, toiagul meu a sfârâit într-o izbucnire de lumină albastră Un nou semn a apărut, de forma unei săbii O sabie al cărei nume îl ştiam bine XXIV Fără aripi, fără speranţă Numai după ce eu şi Rhia am gustat nouă varietăţi diferite de pâine (printre care şi pâinea cu ambrozie, mai bună chiar decât îmi aduceam aminte), am ieşit în cele din urmă din bucătăria lui Pluton În final, maestrul brutar mi-a îndesat în săculeţ nişte pâine proaspăt coaptă şi ne-a trimis pe drumul nostru De-abia am ieşit pe uşa lui şi am intrat în agitaţia izlazului, când l-am găsit pe Bumbelwy, prăbuşit la baza marii fântâni de pâine Bufonul deşirat se ţinea cu mâinile de burta umflată, gemând de durere Faţa lui, până la cea mai de jos bărbie, avea o nuanţă verde-albăstruie Şuviţe de aluat auriu îi pătau mantia cu glugă şi atârnau de părul, urechile şi chiar sprâncenele lui Pălăria în trei colţuri, şi ea plină de aluat, îi stătea tăcută pe cap — Ohhh, a gemut el Moarte prin îmbuibare! Ce sfârşit dureros! Fără să vreau, am fost cât pe ce să izbucnesc în râs Dar mi-am adus aminte de pariul cu ghetele şi m-am abţinut După cum ne-a explicat în propoziţii sacadate, printre gemete, Bumbelwy stătuse lângă fântâna de pâine, privind şi mirosind lichidul gros şi aromat care curgea prin ciocul ei, până când, în cele din urmă, nu mai rezistase Se aplecase mai mult, adulmecând aroma Apoi, cu mâinile făcute căuş, luase nişte aluat minunat din fântână şi îl înghiţise Îi plăcuse gustul şi mai luase Şi iar mai luase Ceea ce nu înţelesese decât prea târziu era că aluatul de-abia începuse să crească Şi apoi chiar crescuse – în stomacul lui Rezultatul era o durere de burtă mult prea oribilă chiar şi pentru el, ca s-o descrie Mi-am rezemat toiagul de fântână şi m-am aşezat lângă bufon Rhia a venit şi ea lângă noi, înfăşurându-şi braţele în jurul genunchilor, astfel că semăna cu o legătură de viţe verzi şi maronii Oamenii treceau repede pe lângă noi, îndeplinindu-şi sarcinile cu iuţeala şi hotărârea unei armate Am oftat, ştiind că, deşi aveam şi noi suficientă hotărâre, nu aveam iuţeală Şi ne mai rămăseseră încă multe de făcut Rhia a întins un braţ frunzos spre mine — Eşti îngrijorat din cauza timpului, nu-i aşa? Luna descreşte rapid A şovăit puţin Mai avem doar cinci zile, Merlin — Ştiu, ştiu Şi pentru Săritură trebuie să ne întoarcem tocmai până la Varigal Va trebui să traversăm din nou Canionul Vulturilor şi probabil că vom avea parte din nou de necazuri pe Dealurile Întunecate Mi-am trecut un deget peste teaca pe care o purtam acum la brâu Mai multe necazuri, mă tem, decât pot rezolva chiar şi un toiag şi o sabie magice Rhia a dat din cap spre Bumbelwy — Şi cu el ce facem? Nu poate nici măcar să se ridice în picioare, darămite să umble! Am privit lung silueta care gemea, stropită cu cocoloaşe de aluat — Poate c-o să te mire, dar pur şi simplu nu mi se pare drept să-l părăsesc Chiar s-a străduit acolo sus pe stâncă pentru tine Ea a zâmbit cu tristeţe — Nu mă miră — Aşadar, ce-ar trebui să facem? Mi-am întins umerii care mă înţepau de durere Ah, de-am putea zbura! Rhia a înghiţit o bucăţică de coajă de pâine cu ambrozie — Ca fincayranii de altădată, înainte să-şi piardă aripile — Mie îmi trebuie mai mult decât nişte aripi, a spus Bumbelwy, mişcându-se pentru a se întoarce pe o parte Am nevoie de un trup cu totul nou Am privit toiagul, proptit de baza fântânii Acolo, cu contururi întunecate, erau incrustaţi un fluture, o pereche de vulturi în zbor, o piatră crăpată şi, acum, o sabie Ajunseserăm atât de departe, realizaserăm atât de mult Şi totuşi, asta nu însemna nimic dacă nu puteam să descopăr sufletele Cânturilor rămase înainte ca timpul să se scurgă Mi le-am recitat în minte, încercând să găsesc o urmă de speranţă: Puterea Săriturii e a cincea, În Varigal ai grijă negreşit Eliminarea e a şasea, Bârlogul unui dragon adormit Darul Vederii e cel din urmă, Vraja Insulei Uitate Iar acum poţi încerca să găseşti Fântâna Lumii Celeilalte Inima mi s-a strâns când m-am gândit la distanţele uriaşe pe care Cânturile le cereau parcurse Chiar dacă aş fi avut aripi, cum aş fi putut să străbat întinderi atât de mari? Ca să nu mai vorbesc de provocările care tot ar fi rămas: să găsesc Fântâna spre Lumea Cealaltă, să îl evit pe căpcăunul Balor şi să urc în ţinutul lui Dagda pentru a lua preţiosul Elixir Şi toate astea… în cinci zile doar De-aş putea comprima lucrurile cumva! Să sar peste unul din Cânturi Să mă duc direct în ţinutul spiritelor Dar chiar în vreme ce mă gândeam la asta mi-am amintit de avertismentul lui Tuatha de a evita o asemenea nesăbuinţă Am lovit cu pumnul în pământ — Cum putem face totul, Rhia? A dat să răspundă, când un grup de patru bărbaţi s-au apropiat, clătinându-se, de fântână, împleticindu-se sub greutatea unui cazan negru imens Fără să bage în seamă pe nimeni care se întâmpla să le stea în cale, îşi croiau drumul peste izlaz împingând şi lovind Când s-au băgat între mine şi Rhia, au fost cât pe ce să calce peste bietul Bumbelwy În timp ce el gemea şi se rostogolea într-o parte, ei au proptit cazanul de marginea bazinului şi au început să-l verse Un amestec maroniu cremos care mirosea a cuişoare s-a revărsat în bazin, gâlgâind şi stropind În vreme ce oamenii plecau cu cazanul gol, un băieţel cu obraji rotunzi a venit în fugă la mine Agitat, m-a tras de tunică — Galwy! am exclamat Apoi, văzându-i chipul îngrijorat, am încremenit Ce s-a întâmplat? — L-a luat, a spus el gâfâind Am văzut-o când l-a luat — Ce-a luat? — Omorâtorul de goblini! Ea l-a luat Nedumerit, i-am strâns umerii mici şi puternici — Omorâtorul de goblini? Ce… Deodată, m-am uitat spre fântână Toiagul meu dispăruse! — Cine l-a luat? — Fata aia înaltă Galwy a arătat către porţile satului A fugit într-acolo Nimue! Am ţâşnit în picioare, mi-am croit drum printre sătenii de lângă fântână, am sărit peste un câine care dormea şi am ieşit în fugă prin porţile de lemn Am rămas lângă unul din molizii maiestuoşi şi am scrutat câmpiile înierbate, deşi o pătură groasă de ceaţă ascundea până şi ce se afla la mică depărtare Nici urmă de Nimue Sau de toiagul meu — Pleci deja? M-am răsucit şi am dat cu ochii de paznic Mă privea din umbre, cu mâna tot pe mânerul sabiei — Toiagul meu! am strigat Ai văzut cumva adineaori o fată cu toiagul meu? A încuviinţat încet din cap — Fata numită Vivian sau Nimue — Da! Unde s-a dus? Paznicul a tras de şuviţele care îi atârnau peste urechi, apoi a făcut un semn cu mâna către ceaţa ce se rostogolea peste câmpie — Probabil dincolo de ceaţa de pe mare Poate către coastă, poate către dealuri Habar n-am Atenţia mea e îndreptată către oamenii care intră, nu către cei care ies Am lovit cu piciorul în pământ — N-ai văzut dacă avea toiagul meu? — Asta am văzut Toiagul tău e uşor de remarcat Dar nu e prima dată când am văzut-o convingând un tip să renunţe la ceva preţios, aşa că nu i-am dat prea multă atenţie Am mijit ochii — Nu m-a convins! L-a furat! El a rânjit cu înţeles — Şi asta am mai auzit-o de câteva ori Scârbit, mi-am întors din nou privirea spre câmpiile înceţoşate Mi-am încordat cea de-a doua vedere şi am încercat să zăresc vreo urmă a hoaţei Dar n-am dat decât de ceaţă, de tot mai multă ceaţă, mişcându-se întruna Toiagul meu Toiagul meu preţios! Plin de vitalitatea Pădurii Druma, atins de mâna lui Tuatha, însemnat de puterea Cânturilor Dispărut! Fără abilitatea toiagului de a-mi spune dacă găsisem sufletul fiecărui Cânt nu mai aveam nicio speranţă Cu capul plecat, m-am întors cu paşi greoi prin porţi, la izlaz Un bărbat cu braţele încărcate de pâini s-a ciocnit de mine şi a scăpat câteva pe jos Dar abia l-am observat Nu mă puteam gândi la nimic altceva în afară de toiagul meu Când am ajuns la baza fântânii, m-am prăbuşit lângă Rhia Înfăşurându-şi arătătorul în jurul degetului meu, mi-a cercetat faţa — Deci e pierdut, a spus — Totul e pierdut! — Foarte adevărat, foarte adevărat, foarte adevărat! a gemut Bumbelwy, frecându-şi burta umflată Rhia s-a întins după săculeţul meu şi l-a deschis A scos pâinea inimii pe care ne-o dăduse Pluton, a rupt o bucată şi mi-a băgat-o în mână Un miros bogat, puternic, la fel de intens ca o bucată de vânat pusă la fript, a umplut aerul — Uite! Pluton a zis că o să-ţi umple inima de curaj — O să fie nevoie de mai mult decât doar de curaj pentru a o salva pe mama mea, am murmurat, muşcând din pâine În vreme ce mestecam, bucăţelele de sămânţă au erupt în gura mea, eliberându-şi aroma puternică Şi încă ceva Mi-am îndreptat spatele şi am tras adânc aer în piept, savurând noua putere pe care o simţeam ţâşnindu-mi prin braţe şi picioare Cu toate astea, în timp ce muşcam iarăşi din pâine, nu puteam uita adevărul Toiagul meu era pierdut, la fel cum era şi căutarea mea Ce puteam face – fără toiag, fără timp, fără aripile cu care să zbor în celălalt capăt al Fincayrei? Ochii lipsiţi de vedere mi s-au umplut de lacrimi — Nu pot s-o fac, Rhia! Nu am cum s-o fac! Ea s-a tras mai aproape pe pământ, dând deoparte câteva cocoloaşe de aluat A atins uşor amuleta de stejar, fag şi porumbar pe care i-o dăduse Elen — Atât timp cât nu ne pierdem speranţa, a spus ea, mai avem o şansă — Asta e problema! Am lovit aerul cu pumnul, cât pe ce să izbesc baza fântânii Ne-am pierdut orice speranţă În acea clipă, ceva cald mi-a atins obrazul O atingere uşoară, mai uşoară ca o mângâiere Mai uşoară decât aerul — Încă mai ai speranţă, Emrys Merlin, a şoptit o voce familiară în urechea mea Încă mai ai speranţă — Aylah! Am sărit în picioare şi mi-am ridicat braţele spre cer Tu eşti! — Ei, vezi? a spus Bumbelwy cu o voce tristă Tensiunea a fost prea mare pentru bietul băiat Şi-a pierdut minţile Acum vorbeşte cu aerul — Nu cu aerul, ci cu vântul! Ochii Rhiei s-au luminat — Adică… o soră a vântului? — Da, Rhiannon Un râs moale, şoptit, a răsunat din aer — Sunt aici ca să vă duc pe toţi la Varigal — Oh, Aylah! am strigat E posibil, înainte să ne duci acolo, să mergi mai întâi în altă parte? — Să-ţi găsesc toiagul, Emrys Merlin? — Cum de ştiai? La fel cum un izvor iese bolborosind din pământ, inundând solul, aşa s-au revărsat din aer cuvintele surorii vântului — Nimic nu se poate ascunde de vânt Nici o fată şireată, nici peştera secretă în care îşi păstrează comorile, nici măcar dorinţa ei ca într-o zi să deţină o putere mare prin magie Sângele mi-a gonit furios prin vene — Putem s-o mai prindem înainte să ajungă la peştera ei? O pală bruscă de vânt a măturat izlazul satului Pălării, pelerine şi şorţuri s-au înălţat în aer, învârtejindu-se ca frunzele toamna Dintr-odată, şi ghetele mele s-au ridicat de la pământ Într-o clipă Rhia, Bumbelwy şi cu mine eram purtaţi prin văzduh XXV Toate vocile Când ne-am înălţat de pe izlazul satului, mai mulţi oameni care stăteau lângă fântână au început să ţipe de spaimă, deşi niciunul n-a ţipat mai tare ca bietul Bumbelwy Cât despre mine, eu mi-am legănat picioarele libere în aer, înviorat de emoţia zborului Era o emoţie pe care o mai cunoscusem doar o singură dată până atunci, cuibărit printre penele de pe spatele lui Belea Şi totuşi, de data asta sentimentul era mai intens, dar totodată şi mai înspăimântător Căci acum eram purtat la înălţime, nu de un alt corp, ci de vântul însuşi Aylah ne-a dus iute mai sus, sprijinindu-ne pe o pătură de aer În vreme ce clădirile în formă de pâini din sat se topeau în ceaţă, nuanţele bazinului auriu al fântânii de pâine păleau în cafeniu, maro, apoi alb Norii ne-au înghiţit cu totul, nelăsându-ne să mai vedem nimic, doar pe noi înşine Auzeam şuieratul vântului în jurul nostru, dar nu era prea puternic, căci zburam în direcţia, şi nu împotriva lui — Aylah! am strigat O poţi găsi în ceaţă? — Răbdare! a răspuns ea, şi vocea ei diafană a părut să vină atât de sus, cât şi de jos Norii au devenit mai groşi când am mai coborât şi ne-am înclinat spre dreapta Când Rhia s-a întors spre mine, pe chipul ei se citea o euforie tot mai mare Zburam, se părea, chiar pe un nor, suficient de aproape cât să ne atingem şi suficient de departe unii de alţii ca să ne simţim liberi Şi, în cazul lui Bumbelwy, complet nefericit Faţa lui, încă murdară de aluat, devenea tot mai verde cu fiecare ciocnire şi legănare Deodată, chiar sub noi, o siluetă a apărut printr-o spărtură din nori Nimue! Mergea hotărât, cu paşi mari, pe câmpia înierbată, cu părul ei negru lung căzându-i pe umeri În mână strângea toiagul meu Aproape o auzeam chicotind satisfăcută Fără îndoială, se gândea ce loc de cinste să îi ofere toiagului meu în peştera ei cu comori Sau cum să găsească o cale de a-i îndrepta puterile ascunse în favoarea ei Un zâmbet vag mi-a apărut pe buze pe când ne apropiam, iar trioul de umbre fantomatice a fost aruncat pe pământ Simţind ceva, Nimue s-a răsucit Când ne-a văzut pe mine şi pe tovarăşii mei coborând direct din cer asupra ei, a scos un ţipăt ascuţit Înainte să apuce să se întoarcă şi să o ia la fugă, m-am întins în jos şi am apucat capătul noduros al toiagului cu ambele mâini — Hoţule! s-a văitat ea, strângându-şi şi mai tare prada Am tras amândoi, încercând să răsucim toiagul pentru a-l elibera În vreme ce Aylah m-a ridicat din nou, Nimue însăşi s-a înălţat de pe câmpie, dând disperată din picioare Spatele şi umerii mă dureau din cauza încordării, dar nu am dat drumul toiagului Curenţii de aer o izbeau, smucind-o în toate părţile Şi totuşi refuza să-şi desfacă mâna Am coborât puţin, chiar în clipa în care s-a ivit un hăţiş de rugi Nimue a zburat direct prin ei, iar spinii i-au rănit picioarele şi i-au sfâşiat veşmântul Dar tot nu a slăbit strânsoarea Am simţit cum toiagul îmi alunecă în jos din palmele transpirate Greutatea lui Nimue îmi făcea umerii să urle de durere Braţele începeau să-mi amorţească În tot acest timp, Nimue se răsucea şi se zbătea, făcând tot posibilul să se elibereze Aplecându-ne mult spre dreapta, am cotit spre o grămadă de stânci zimţate Cu o clipă înainte să se ciocnească, Nimue a zărit obstacolul care se apropia Ţipând îngrozită, a dat drumul în cele din urmă toiagului Cu un bufnet, a căzut pe pământ, aterizând pe spate lângă grămada de stânci Fără vlagă, am tras toiagul spre mine, uitându-mă din nou la semnele familiare Semnul perechii de vulturi lucea, ud de la transpiraţia mea M-am simţit din nou întreg, căci îmi recăpătasem toiagul şi totodată speranţa Pe când ceaţa se îndesea, m-am uitat în jos către Nimue S-a ridicat în picioare, cu ochii fulgerând de mânie A lovit cu călcâiele în iarbă la fel ca un copil, fluturându-şi pumnii strânşi în aer, blestemând şi strigându-şi dorinţa de răzbunare Apoi a început să devină tot mai mică Un moment mai târziu, a dispărut într-un văl de ceaţă, strigătele ei lăsând acum locul vântului şuierător Am răsucit toiagul în mâinile care-mi zvâcneau — Mulţumesc, Aylah! — Cu plăcere, Emrys Merlin Ahhh, da! Vântul ne-a purtat mai sus, până când ceaţa a început să se destrame, desfăcându-se în valuri albe care urcau şi coborau asemenea unei mări învolburate Corăbii de ceaţă, cu pânzele umflate, îşi ridicau prora, doar ca să se năpustească pe ţărmuri de aburi Valurile de nori se rostogoleau peste noi, udându-ne cu picuri, învârtejindu-se fără încetare M-am întors către Rhia, ai cărei ochi erau tot atât de veseli pe cât fuseseră ochii lui Nimue plini de mânie — Ai avut mare dreptate în legătură cu ea Nu ştiu cum, dar, ei bine, m-a zăpăcit la început Tare aş vrea să am, ca tine… cum le spunea mama mea? — Fructe, a răspuns ea râzând Numite şi instincte Şi-a fluturat braţele în ceaţă, întinzându-le ca pe nişte aripi Oh, nu e minunat? Mă simt atât de liberă! De parcă sunt eu însămi vântul — Tu eşti vântul, Rhiannon, a spus Aylah, şi braţele ei subţiri ne-au înconjurat Ai toate lucrurile vii înlăuntrul tău Asta sunt instinctele, vocile acelor lucruri vii din interiorul tău Am privit norii care se zdrenţuiau, în vreme ce vocea lui Aylah îmi şoptea în ureche: — Şi tu ai instincte, Emrys Merlin Doar că pur şi simplu nu le auzi prea bine Ai toate vocile, tinere şi bătrâne, de bărbat şi de femeie — De femeie? Eu? am râs batjocoritor, lovindu-mi cu degetele sabia, în vreme ce aerul trecea şuierând pe lângă mine Eu sunt băiat! — Ahhh, da, Emrys Merlin, tu eşti băiat Şi ăsta e un lucru minunat! Poate că într-o zi vei afla că poţi să fii mai mult Că poţi să asculţi la fel de bine cum poţi vorbi, că poţi semăna la fel de bine cum poţi culege, că poţi să creezi la fel de bine cum poţi să construieşti Şi atunci poate vei descoperi că cel mai uşor tremur al aripilor unui fluture e uneori la fel de puternic precum un cutremur ce mişcă munţii Abia a rostit aceste cuvinte, că un curent brusc de aer ne-a scuturat Rhia şi cu mine ne-am rostogolit unul într-altul, în vreme ce Bumbelwy a ţipat, dând din mâini şi din picioare Pălăria lui garnisită cu clopoţei a zburat în aer şi a fost cât pe ce să se îndepărteze, dacă nu o prindea Rhia Când a înşfăcat pălăria, au sărit din ea câteva bucăţele de aluat, făcând-o să zăngăne din nou zgomotos Dintr-odată, am ţâşnit din nori La fel de iute ca nişte şoimi, ne-am ridicat deasupra formelor lor pufoase Sub noi, la mare depărtare, Fincayra se dezvăluia acum asemenea unei tapiserii ce se desfăcea, plină de culori orbitoare şi desene complicate Iată Dealurile Întunecate, învăluite în umbre, cu coamele lor domoale întrerupte doar de câte un pâlc de copaci sau de o adunătură de stânci Iată şi defileul roşu-maroniu al Canionului Vulturilor, şerpuind către sud Iar mai încolo, pătată de soare, se vedea întinderea vălurită a Câmpiilor Ruginii M-am aplecat înainte, întinzându-mă cu faţa în jos pe covorul de vânt Zburând repede peste ţinuturile de dedesubt, am simţit o clipă că devenisem din nou un peşte, alunecând printr-un ocean de aer mai degrabă decât de apă Susţinut de curenţi invizibili, plutind lipsit de greutate, zburam prin însăşi substanţa răsuflării mele Spre nord, am urmărit linia strâmbă a ţărmului, până când s-a topit în ceaţă Râuri şerpuitoare sclipeau dedesubt, când dealurile au început să se ridice sub noi Vag, dincolo de dealuri, am desluşit profilul mohorât al Lacului Feţei Un fior de gheaţă mi-a alunecat pe spinare când mi-am amintit imaginea pe care o văzusem în acele ape întunecate, imaginea ochiului mort al lui Balor Apoi, peste vântul care şuiera, am auzit un vag huruit Venea de undeva din munţii înzăpeziţi din faţa mea, ale căror piscuri crestate străluceau în lumina după-amiezii târzii Huruitul a devenit tot mai puternic, rostogolindu-se asemenea unor avalanşe în josul pantelor Părea că tunetul însuşi era o parte a acestui ţinut Şi într-adevăr era, căci ajunseserăm în ţinutul uriaşilor Huruitul a crescut când Aylah ne-a lăsat jos pe un dâmb acoperit cu iarbă scurtă, cu firul gros Dâmbul se ridica dintr-o creastă stâncoasă, în pantă abruptă, şi era unul dintre puţinele petice verzi de acolo Pământul de sub noi, la fel ca stâncile care ne înconjurau, se scutura de zgomot Sau de ceea ce producea zgomotul De îndată ce picioarele lui au atins pământul, Bumbelwy s-a îndreptat, clătinându-se, spre o grămadă uriaşă de frunze, crengi şi ferigi, care fusese lăsată pe movilă dintr-un motiv anume Acoperea aproape jumătate din dâmb, ridicându-se ca un munte miniatural de tufe Bumbelwy s-a trântit pe grămadă, s-a târât mai sus, apoi s-a întins pe spate, cu braţele şi picioarele desfăcute Încercând să acopere huruitul, a strigat: — Dacă e să mor într-un cutremur, aş putea măcar să fiu într-un loc moale! Şi-a aranjat câteva crengi rupte sub cap În plus, a continuat, stomacul mi se confruntă cu o digestie grea Ca să nu mai spun că trebuie să-mi revin după călătoria asta A închis ochii, foindu-se mai adânc în ferigi Imaginaţi-vă! Cât pe ce să fiu omorât de două ori în aceeaşi zi! A căscat, zăngănindu-şi clopoţeii Dacă n-aş fi aşa un optimist, aş zice că ceva şi mai rău urmează să mi se întâmple înainte să se încheie ziua Câteva clipe mai târziu, sforăia zgomotos — Îţi doresc numai bine, Emrys Merlin Mai tare ca de obicei din cauza huruitului, vocea mi-a vorbit la ureche: Aş vrea să mai pot sta cu tine, dar trebuie să zbor — Tare aş vrea să nu fii nevoită să pleci! — Ştiu, Emrys Merlin, ştiu Răsuflarea caldă a lui Aylah mi-a mângâiat obrazul — Poate că într-o altă zi ne vom întâlni din nou — Şi o să zburăm iar? Rhia şi-a ridicat braţele ca şi cum ar fi fost nişte aripi Ca vântul? — Poate, Rhiannon Poate Şi, într-un vârtej brusc de aer, sora vântului a dispărut XXVI Săritura Un bufnet puternic a răsunat de undeva din valea cu pereţi abrupţi de sub dâmb Pământul s-a cutremurat din nou, răsturnându-ne pe spate pe mine şi pe Rhia O mierlă durdulie, cu aripile ei mov stropite cu alb, a ţipat şi şi-a luat zborul din iarba ţepoasă M-am ridicat în capul oaselor şi m-am uitat la Bumbelwy, care continua să sforăie liniştit pe grămada de frunze şi ferigi Cu greu cred c-ar fi existat ceva care să-l facă să se trezească Târându-ne în patru labe, Rhia şi cu mine ne-am apropiat încet de marginea dâmbului şi ne-am uitat în valea de dedesubt În acel moment, o porţiune mare de stâncă de deasupra văii s-a crăpat, a rămas suspendată precar în aer, apoi s-a rostogolit în jos într-un nor de pietriş şi praf Un alt huruit a umplut văzduhul, iar pământul de sub noi s-a scuturat din nou violent Apoi, când praful s-a risipit, i-am recunoscut pe cei care munceau din greu acolo Chiar şi de la distanţă, uriaşii păreau imenşi Şi înspăimântător de puternici În vreme ce unii dintre ei despicau bolovani de piatră cu ciocane de mărimea unui pin, alţii cărau bucăţile de stâncă în mijlocul văii Pentru ridicarea chiar şi a unei singure pietre ar fi fost nevoie de cincizeci de bărbaţi şi femei, şi totuşi uriaşii le mutau de colo colo ca şi cum ar fi fost nişte baloturi de paie Nu departe de acel loc, alţi uriaşi munceau, tăind şi fasonând pietre albe şi cenuşii Unii ridicau cu ele turnurile şi podurile unui oraş în construcţie Aşadar, acesta era Varigal! Distrus de armata de goblini războinici a lui Stangmar, cel mai vechi oraş al Fincayrei era complet refăcut, piatră cu piatră Deja zidurile şi turnurile sale ascuţite, grosolan cioplite, oglindeau pereţii abrupţi de stâncă şi piscurile înzăpezite care înconjurau valea În vreme ce munceau, uriaşii cântau cu voci joase, huruite Ecoul cuvintelor lor reverbera dintr-un perete în altul, bubuind răsunător şi pocnind asemenea pietrelor Hy gododin catann hue Hud a lledrith mal wyddan Gaunce ae bellawn wen cabri Varigal don Fincayra Dravia, dravia Fincayra Hud ya vardann tendal fe Roe samenya, llaren kai Hosh waundi na mal storro Varigal don Fincayra Dravia, dravia Fincayra Mi-am adus aminte cum, în urmă cu ceea ce mi se părea a fi un veac, auzisem aceleaşi voci cântând Lledra în timpul Dansului Uriaşilor care, în cele din urmă, făcuse să se năruie Castelul Înnegurat Şi mi-am adus aminte că o auzisem pe Elen îngânându-mi acelaşi cântec când nu eram decât un prunc în braţele ei Copaci vorbitori şi pietre umblătoare, Uriaşii sunt ale insulei oase nepieritoare Acest pământ de dansul nostru ştiinţă mai are, Dar Varigal e cel ce-ncununează Fincayra Trăiască, trăiască mulţi ani Fincayra! Uriaşii respiră şi stârnesc furtuni cumplite, Ce-ating undele mării şi râuri vălurite În ale insulei ţinuturi înzăpezite, Varigal e cel ce-ncununează Fincayra Trăiască, trăiască mulţi ani Fincayra! Bumbelwy a fornăit şi s-a întors pe-o parte pe patul lui de crengi O rămurică de ferigă i se prinsese în păr şi părea să-i crească direct din ureche Cu fiecare răsuflare, clopoţeii zornăiau ca un pumn de pietricele într-un vas Şi totuşi bufonul a continuat să doarmă, netulburat Mi-am întors din nou privirea către capătul apropiat al văii, unde o uriaşă cu părul răvăşit împingea la locul ei, cu umărul gol, baza unui turn de piatră De la distanţă semăna mult cu cea pe a cărei siluetă imensă aterizase vulturul la începutul Marelui Consiliu Bănuiam că, undeva acolo jos, şi vechiul meu prieten Shim muncea Sau, mai degrabă, se străduia să evite să muncească Şi totuşi, oricât de mult aş fi vrut să-l revăd, nu aveam timp să încerc să-l găsesc — Deci, s-a auzit o voce melodioasă în spatele nostru, de ce aţi venit în ţinutul uriaşilor? Rhia şi cu mine ne-am răsucit Aşezată pe o piatră rotundă, acoperită cu muşchi – o piatră care fusese goală cu câteva secunde în urmă –, se afla o femeie înaltă şi palidă Părul ei auriu, care îi venea aproape până la genunchi, cădea în jurul ei ca nişte raze de lumină Purta o rochie simplă, azurie, dar felul în care o purta o făcea să pară un veşmânt elegant Ochii îi străluceau neobişnuit de tare, ca şi cum în ei ardeau nişte flăcări puternice Deşi era drăguţă, inima mi-a stat în loc „Poate că nu am instinctele Rhiei, dar n-o să las să se întâmple din nou ce s-a întâmplat cu Nimue ” M-am întins după toiag, care era în iarbă, şi l-am tras mai aproape de mine Femeia cu ochi strălucitori a râs uşor — Văd că nu aveţi încredere în mine Rhia, aşezată tot pe iarbă, şi-a îndreptat spatele şi a părut pentru o clipă să cerceteze chipul femeii Apoi a inspirat scurt — Eu am încredere în tine Am venit aici ca să aflăm despre Săritură Aproape am tresărit de surprindere — Rhia! N-o cunoşti! — Ştiu că nu Şi totuşi… o cunosc Mă face să vreau să… ei bine, să am încredere în fructe Are ea ceva, nu ştiu… ceva ce-mi aminteşte de stelele care strălucesc în bezna nopţii Femeia s-a ridicat încet, cu părul învârtejindu-se în jurul mijlocului ei — Asta pentru că, fată dragă, eu sunt spiritul unei stele Tu recunoşti, de fapt, în mine una dintre constelaţii În ciuda pământului care se cutremura, Rhia s-a ridicat în picioare — Gwri, a spus ea încet, atât de încet, că abia am putut s-o aud peste huruitul continuu Tu eşti Gwri-cea-cu-Păr-Auriu — Da Locuiesc în cerul de vest Şi te-am privit, Rhia, la fel şi pe tine, Merlin, în vreme ce şi voi mă priveaţi Uluit, m-am ridicat şi eu Părea să fi trecut atâta vreme de la acea noapte sub copacul shomorra, când Rhia mi-o arătase pentru prima dată pe Gwri-cea-cu-Păr-Auriu Şi mă învăţase cum să văd constelaţiile într-un fel cu totul nou Să le găsesc formele nu doar în stelele înseşi, ci şi în spaţiile dintre stele Rhia a mai făcut un pas mic pe movila înierbată — De ai venit tocmai până aici? Gwri a râs din nou, mai tare decât înainte De data asta, un cerc de lumină aurie a strălucit în jurul ei — Am venit aici ca să-i ajut pe uriaşii de pe pământul vostru să-şi reconstruiască vechea capitală Căci, vedeţi voi, eu am mai coborât aici cândva demult, atunci când Varigal a fost ridicat întâia oară Am stat alături de Dagda, oferindu-i lumina de care avea nevoie pentru a lucra noaptea, atunci când a sculptat primul uriaş din peretele de piatră al unui munte — Ai străbătut aşa o distanţă mare! — Da, Merlin Am venit aici printr-o Săritură Am simţit cum picioarele aproape îmi cedează sub mine, deşi nu din cauza pământului ce se cutremura — Săritură? Vrei… poţi să-mi spui ceea ce trebuie să ştiu? — Tu cunoşti deja sufletul acestui Cânt, a declarat steaua Trebuie doar să-l găseşti înlăuntrul tău — Avem atât de puţin timp! Luna abia de mai e la pătrar Şi mama mea… Am simţit cum mi se pune un nod în gât, şi vocea mi-a devenit doar o şoaptă O să moară Şi totul din cauza mea Gwri m-a studiat atent Părea să-mi asculte cele mai lăuntrice gânduri, fără să bage în seamă huruitul continuu din valea de sub noi — Ce-ai făcut? — Am găsit scoica vorbitoare, ale cărei puteri au adus-o aici Gwri şi-a lăsat capul într-o parte, aruncându-şi o cascadă de păr peste un braţ — Nu, Merlin Gândeşte-te bine! Nedumerit, mi-am frecat bărbia — Dar scoica… — Gândeşte-te bine! Am întâlnit privirea Rhiei — Vrei să spui… eu am fost Nu scoica Femeia a încuviinţat din cap — Scoica a avut nevoie de puterea ta pentru a o face Puterea Săriturii, oricât de neformată ar fi ea în tine Într-o zi, poate, vei ajunge să controlezi acea putere Atunci, vei putea trimite oameni, sau lucruri, sau vise Vei putea călători prin lumi, sau chiar prin timp, aşa cum vei vrea — Timp? am repetat, căci o amintire vagă mi s-a ivit în minte Când eram foarte mic, visam adeseori că mă întorceam înapoi în timp Serios! Doar ca să pot retrăi iar şi iar momentele mele preferate Un zâmbet uşor i s-a întins pe faţă — Poate că vei ajunge să controlezi şi asta Atunci vei începe să întinereşti cu fiecare zi, în vreme ce toată lumea din jurul tău va îmbătrâni Deşi ideea mi-a stârnit curiozitatea, am clătinat din cap — Ăsta e numai un vis Mă tem că n-o să pot niciodată să controlez ceva Uite ce dezastru am provocat când mi-am adus mama în Fincayra! — Spune-mi, mi-a cerut Gwri, ce-ai învăţat din asta? Un alt cutremur a scuturat pământul Mai multe pietre din peretele de stâncă de lângă noi s-au desprins şi au trimis în sus un nor de praf în vreme ce se rostogoleau cu zgomot în valea de dedesubt M-am apucat de toiag pentru a-mi păstra mai bine echilibrul — Păi, am aflat că Săritura, la fel ca orice magie, presupun, are limitele ei — Adevărat! Chiar şi marele spirit Dagda are limitele lui Căci, în ciuda a tot ce ştie despre puterile universului, nu poate aduce înapoi la viaţă pe cineva care a murit Gwri a părut deodată îndurerată, ca şi cum şi-ar fi amintit ceva ce se petrecuse cu mult timp în urmă După un lung moment de tăcere, a vorbit din nou: Ai mai învăţat şi altceva? Am şovăit, mutându-mi greutatea de pe un picior pe altul — Păi… că trebuie să te gândeşti bine înainte de a aduce pe cineva sau ceva într-un loc nou, căci ceea ce faci poate avea consecinţe neaşteptate Unele serioase — Şi de ce crezi tu că e aşa? Strângând în mână capătul noduros al toiagului, m-am gândit bine Vântul şuiera peste marginea peretelui de stâncă, atingându-mi faţa — Pentru că, ştii, am răspuns eu, o acţiune e legată de alta Dacă arunci o singură pietricică într-un loc greşit, ai putea stârni o avalanşă de stânci Adevărul e că totul este legat de tot Gwri a izbucnit în râs, în aceeaşi clipă în care din toiagul meu au ţâşnit flăcări albastre Un cerc auriu de lumină a strălucit în aer în jurul lui Gwri şi pe toiag a apărut imaginea unei stele într-un cerc Mi-am trecut degetele peste ea — Ai învăţat bine, Merlin Totul are importanţa sa în marele şi minunatul Cânt al Stelelor Amintindu-mi de fraza de pe pereţii din Arbassa, am încuviinţat din cap — Aş vrea doar să fi ştiut suficient de mult cât să folosesc puterea Săriturii chiar acum Căci trebuie să găsesc drumul, şi încă repede, către bârlogul unui dragon, deşi habar n-am unde să caut Gwri s-a întors către est, cu părul ei lung sclipind — Dragonul pe care îl cauţi este acelaşi care, cu multă vreme în urmă, a fost cufundat într-un somn fermecat de către bunicul tău, Tuatha Şi totuşi, nici măcar puterile bunicului tău n-au fost suficient de mari pentru a-i rezista lui Balor, paznicul Fântânii către Cealaltă Lume – deşi asta contează prea puţin pentru tine, de vreme ce tot trebuie să ajungi până în Insula Uitată înainte să te duci acolo Cu un deget, am trasat noul semn de pe toiagul meu — Ai putea oare să ne trimiţi la bârlogul dragonului? Ochii lui Gwri au sclipit puţin mai intens — Aş putea, da Dar prefer să las pe altcineva să o facă Cineva pe care îl cunoşti, care poate ajunge acolo aproape la fel de repede ca mine Am schimbat cu Rhia priviri nedumerite Steaua a arătat către bufonul cel ursuz, întins cât era de lat pe grămada uriaşă de ferigi — Prietenul vostru care doarme acolo — Bumbelwy? Cred că glumeşti! Râsul lui Gwri a răsunat din nou — Nu el, deşi aş îndrăzni să spun că s-ar putea dovedi capabil de câteva salturi surprinzătoare A arătat din nou Vorbesc de prietenul care doarme sub el Înainte să o întreb despre ce vorbea, Gwri a devenit tot mai luminoasă, până când a ajuns să strălucească atât de intens, încât chiar şi cea de-a doua mea vedere n-a mai suportat să se uite la ea La fel ca Rhia, mi-am întors privirea Câteva secunde mai târziu, lumina a scăzut brusc Ne-am întors spre ea, doar ca să descoperim că Gwri-cea-cu-Păr-Auriu dispăruse În acea clipă, mormanul de frunze şi crengi s-a mişcat XXVII O altă trecere Grămada de crengi s-a înclinat deodată într-o parte, aruncându-l în aer pe adormitul Bumbelwy Clopoţeii au zăngănit ca barosul unui fierar, iar ţipătul lui, auzit bine peste huruitul din vale, s-a alăturat strigătelor surprinse ale Rhiei şi ale mele Aruncând în toate părţile crengi, frunze şi ferigi pe movila înierbată, grămada de frunze s-a aplecat, s-a răsucit – şi s-a ridicat în fund Două braţe enorme s-au întins în lături, în vreme ce o pereche de picioare păroase s-au eliberat din grămada de verdeaţă Un cap s-a înălţat, dând la iveală doi ochi mari rozalii şi o gură cât o cavernă, deschisă într-un căscat Sub ochi se vedea un nas pantagruelic, umflat ca un cartof — Shim! am strigat eu şi Rhia într-un glas După ce şi-a terminat căscatul, uriaşul s-a uitat în jos la noi surprins Şi-a frecat ochii, apoi s-a uitat din nou — Visez? Sau chiar sunteţi voi? — Chiar suntem noi, am confirmat Shim şi-a încreţit nasul, neîncrezător — Zău, sincer, cinstit? — Zău, sincer, cinstit, a răspuns Rhia, făcând un pas înainte şi bătându-l uşor pe un picior, care se înălţa mult deasupra ei Mă bucur să te văd din nou, Shim Cu un zâmbet larg, uriaşul a întins în jos o mână şi ne-a ridicat în palma lui — Cred că încă visez! Dar sunteţi voi, chiar voi! Şi-a apropiat puţin nasul şi a adulmecat Mirosiţi a pâine A pâine bună Am încuviinţat din cap — Ambrozie Cum am mâncat în noaptea aia cu Cairpré Ţi-aduci aminte, bunule Shim? Îmi pare rău că nu ţi-am adus şi ţie puţină! Dar, vezi tu, ne grăbim Ne grăbim foarte tare Nasul lui imens s-a încreţit din nou — Tot mai eşti plin de sminteală? — Poţi să zici şi aşa — Încă din ziua aia în care ne-am întâlnit prima dată eşti plin de sminteală! Uriaşul s-a zguduit când a izbucnit într-un râs bubuitor, şi s-a legănat pe movila înierbată, făcând câteva pietre să se desprindă şi să se prăvălească la vale În ziua aia era cât pe ce să fii înţepat de mii de albine — Iar tu nu erai decât o minge de miere pusă pe boacăne Rhia, care reuşise să se ridice în genunchi, sprijinindu-se în palma imensă, a adăugat: — Erai aşa de mic, încât am fost convinsă că eşti un pitic Ochii rozalii ai lui Shim au sclipit de mândrie — Io nu mai sunt mic! Un alt bubuit tunător din vale a umplut văzduhul, zguduind creasta pe care stăteam Chiar şi braţul puternic al lui Shim s-a legănat ca un copac în furtună Rhia şi cu mine ne-am agăţat de degetul lui mare, ca să nu cădem Expresia lui a devenit serioasă — Se lucrează din greu acolo jos Io ar trebui să aduc crengile cu care să se pregătească cina A părut dintr-odată ruşinat Voiam doar să mă tăvălesc prin frunze şi pe urmă să trag un pui de somn Un pui de somn mic — Ne bucurăm c-ai făcut-o, am zis Avem nevoie de ajutorul tău Un geamăt prelung şi îndurerat s-a auzit dinspre crengile risipite în capătul îndepărtat al movilei Înainte să apuc să spun ceva, Shim a întins mâna liberă şi l-a ridicat pe Bumbelwy de după pelerina lui grea Acoperit cu ferigi strivite şi crengi rupte, cu faţa toată numai o încruntătură până la multele straturi de bărbii, bufonul mohorât părea cel mult pe jumătate viu Rhia l-a privit îngrijorată pe bufonul care se legăna în aer — L-ai văzut cum a zburat când s-a trezit Shim? I-am aruncat un zâmbet sardonic — Poate că aia era săritura despre care vorbea Gwri — Oooh! a gemut Bumbelwy, ţinându-se de cap Îmi simt capul ca o piatră care tocmai a săltat în jos, pe unul din pereţii ăştia Cred că m-am rostogolit de pe grămada aia de… Deodată şi-a dat seama că era cărat peste dâmb de un uriaş şi a început să se zbată, lovind degetul mare imens care îi ţinea agăţată pelerina Ajutoooor! O să fiu mâncat! Shim a mârâit şi a clătinat din cap către bufonul ponosit — Nu eşti prea gustos, asta-i uşor de văzut Nu te-aş băga în gură pentru nimic în lume I-am făcut un semn cu mâna lui Bumbelwy — Nu-ţi face griji! Uriaşul ăsta e prietenul nostru Bumbelwy, legănându-se prin faţa nasului lui Shim, continua să dea din mâini şi din picioare disperat — Ce tragedie! se văita el Tot umorul şi toată înţelepciunea mea, pierdute pentru totdeauna în gâtlejul unui uriaş! Shim i-a dat drumul în palma celeilalte mâini Bumbelwy a aterizat grămadă lângă mine şi Rhia S-a chinuit să se ridice în picioare, a încercat să-i tragă un pumn în nas lui Shim, s-a împiedicat şi a căzut din nou în propriul nas Un zâmbet imens a apărut pe faţa lui Shim — Cel puţin e caraghios, a remarcat el Bumbelwy, care încerca să se ridice din nou, a încremenit — Vorbeşti serios? Suficient de caraghios cât să te fac să râzi? — Nu chiar atât de caraghios, a tunat Shim, cu o voce atât de puternică, încât aproape că ne-a zburat pe toţi din palma lui Suficient de caraghios cât să mă faci să zâmbesc Bufonul s-a ridicat în cele din urmă în picioare, încercând să-şi ţină echilibrul în vreme ce îşi îndrepta umerii şi îşi aranja pelerina — Bunule uriaş, eşti mai inteligent decât am crezut la început A făcut o plecăciune stângace Eu sunt Bumbelwy cel Voios, bufonul… — Nimănui, i-am tăiat-o eu şi, ignorându-i privirea furioasă, i-am spus lui Shim: Cum ziceam, avem nevoie de ajutorul tău Trebuie să ajungem la bârlogul dragonului adormit, cel pe care l-a înfruntat Tuatha cu mult timp în urmă Zâmbetul uriaşului s-a stins, în vreme ce vântul se înteţea şi urla peste pereţii de stâncă — Cred că glumeşti! — Mă tem că nu, a spus Bumbelwy, redevenind posomorât Ai putea foarte bine să ne mănânci acum, înainte s-o facă dragonul — Dacă e cu-adevărat un dragon adormit, a întrebat Rhia, cât de periculos poate fi? — Foarte, a bubuit Shim, şi tot trupul i s-a legănat ca un copac enorm în furtună În primul rând, chiar dacă doarme, dragonul e tot flămând În ultimul rând, se poate trezi oricând A tăcut puţin, lăsându-şi capul imens într-o parte, semn că se gândea Nimeni nu ştie când se va destrăma vraja de adormire a lui Tuatha şi se va trezi dragonul Deşi legendele spun că se va întâmpla în cea mai întunecată zi din viaţa Fincayrei Bumbelwy a oftat — Sună ca o zi obişnuită pentru mine — Taci din gură! M-am uitat în sus la Shim Vrei să ne duci într-acolo chiar acum? — În regulă Da’ asta e sminteală! Sigur, precis, absolut! A aruncat o privire peste dâmbul presărat cu crengi şi şi-a muşcat buza groasă Da’ mai întâi tre’ să duc crengile astea jos, în Varigal — Te rog, nu! l-am implorat Am cercetat cerul după-amiezii, temându-mă că voi vedea ridicându-se aşchia lunii Fiecare minut contează acum, Shim Mi s-a scurs aproape tot timpul — Bănuiesc că deja am întârziat cu crengile astea ascuţite — Atunci vrei să ne duci? Shim a răspuns ridicându-se şi făcând un singur pas enorm de-a lungul crestei Scuturaţi de mişcare, ne-am rostogolit grămadă în palma lui Să ne desprindem unii de alţii a fost şi mai greu din cauza mersului săltat al uriaşului, dar în cele din urmă am reuşit Cu excepţia lui Bumbelwy, a cărui pelerină i se înfăşurase strâns în jurul capului şi umerilor În vreme ce se zbătea să se elibereze, clopoţeii lui erau din fericire tăcuţi sub pelerină Între timp, Rhia şi cu mine ne-am târât până la marginea palmei lui Shim şi ne-am uitat prin spaţiile dintre degetele lui Vântul vâjâia pe lângă feţele noastre pe când priveam cum se schimba peisajul Atât de mari erau paşii lui Shim, încât cântecul uriaşilor şi huruitul muncii lor s-au stins curând cu totul Păşea peste câmpiile cu bolovani ca şi cum ar fi fost doar nişte grămăjoare de pietricele, strivind lespezi de piatră sub tălpile lui Trecători de munţi, pentru care noi am fi avut nevoie de zile întregi pentru a le escalada, el le-a urcat în câteva minute A traversat crevase adânci cu uşurinţa unui iepure care sare peste un băţ În scurt timp, terenul a început să devină neted Pante molcome împădurite au înlocuit crestele acoperite cu zăpadă, în vreme ce văile s-au lărgit, transformându-se în pajişti întinse, smălţuite cu flori mov şi galbene Shim s-a oprit doar o dată, ca să sufle peste ramurile unui măr, făcând să se reverse peste noi o ploaie de fructe Spre deosebire de Bumbelwy, care nu-şi recăpătase pofta de mâncare, eu şi Rhia am muşcat cu lăcomie din mere Shim s-a grăbit mai departe atât de tare, încât de-abia observasem întinderea albastră tot mai mare din faţă, când piciorul lui greu a intrat pleoscăind în apă O clipă mai târziu, înainta cu greu printr-un canal, înconjurat de un stol de pescăruşi care ţipau Vocea lui a bubuit, speriind păsările — Mi-aduc aminte când m-ai cărat peste un râu învolburat — Aşa e! am strigat, ca să fiu auzit peste vuietul vântului şi ţipetele păsărilor Traversarea apei a fost aşa de anevoioasă, c-a trebuit să te duc pe umeri — Asta nu s-ar întâmpla acum! Sigur, precis, absolut! Mi-am întors cea de-a doua vedere către canal şi am observat la orizont o linie de dealuri întunecate, la fel de colţuroase ca nişte dinţi zimţaţi Ţinuturile Pierdute Îmi aminteam prea bine cuvintele folosite de Cairpré pentru a descrie acel teritoriu „Neexplorate şi neconsemnate pe vreo hartă ” Cu un dragon ucigaş care dormea pe undeva pe acele dealuri, nici nu era de mirare de ce Instinctiv, am dus mâna la mânerul sabiei Câteva minute mai târziu, Shim a ieşit din canal şi a urcat pe mal, lipăind cu picioarele lui păroase Ne-a aşezat pe suprafaţa lată şi netedă a unei stânci Nicio floare, nici măcar iarbă nu creştea acolo Şi nici lumina strălucitoare a amurgului ce se apropia nu putea arunca nuanţe mai calde pe pământ Doar un strat de cenuşă neagră, lucioasă acoperea stâncile, întinzându-se mult în interior, către pantele dealurilor În aer era un miros greu de cărbune, ca o vatră de foc părăsită Mi-am dat seama că întreaga coastă, cu tot ce crescuse odinioară pe ea, fusese probabil pârjolită de flăcări puternice Până şi stâncile înseşi arătau crăpate şi îndoite, arse de sufluri repetate de aer extrem de încins Apoi, cercetând cu privirea dealurile crestate, am descoperit sursa: un vălătuc subţire de fum care se ridica dintr-o groapă aflată nu departe spre interiorul ţinutului — Acolo mergem, am declarat Shim şi-a aplecat chipul îngrijorat atât de jos, încât bărbia lui aproape a atins capătul toiagului meu — Eşti sigur? Nimeni nu se duce dinadins să viziteze un dragon — Eu mă duc — Tu eşti smintit! Ştii asta? — Ştiu asta Prea bine, crede-mă! Ochii umezi ai uriaşului au clipit — Atunci, mult noroc! Îmi lipseşti Şi tu, dulce Rhia Sper să fac o altă trecere cu tine într-o zi Clopoţeii lui Bumbelwy au zornăit când el a dat din cap şi a spus: — Cu bârlogul dragonului atât de aproape, probabil că n-o să mai existe o altă zi La aceste cuvinte, Shim şi-a îndreptat spatele S-a mai uitat în jos la noi o clipă, apoi s-a întors şi a păşit direct în canal Soarele care apunea, colorând cerul spre vest cu dungi violacee şi roz, îi contura capul şi umerii masivi Sus, deasupra lui, o semilună pală urca pe cer XXVIII Eliminarea În loc să încerc să mă apropii de bârlogul dragonului în timpul nopţii, am decis să aştept până în zori Pe când ceilalţi dormeau cu intermitenţe pe stâncile înnegrite, eu am rămas treaz, chibzuind Căci cea de-a şasea lecţie, cea a Eliminării, putea să însemne un singur lucru Trebuia să ucid dragonul La acest gând, am simţit cum mi se înnoadă stomacul Cum putea un băiat, chiar şi un băiat înarmat cu o sabie magică, să înfăptuiască aşa ceva? Dragonii, după cum ştiam din poveştile mamei mele, erau incredibil de puternici, uluitor de rapizi şi extraordinar de deştepţi Mi-am amintit de seara în care, cu faţa luminată de focul care ardea în coliba noastră de pământ, ea îmi descrisese un dragon care nimicise o duzină de uriaşi cu o singură lovitură de coadă, apoi îi fripsese pentru cină cu răsuflarea lui de foc Şi atunci, cum aveam să reuşesc? Spre deosebire de vrăjitorul Tuatha, eu nu cunoşteam nicio vrajă care m-ar fi putut ajuta Ştiam doar că un dragon, adormit sau nu, era înspăimântător dacă te apropiai de el, şi aproape imposibil de eliminat Când primele raze ale soarelui au atins ţărmul carbonizat, întinzându-se asemenea unui foc peste valuri, m-am ridicat în picioare fără nicio tragere de inimă Îmi simţeam mâinile reci, la fel şi inima Am scos unul din merele lui Shim din buzunarul tunicii şi am luat o muşcătură Deşi era proaspăt şi aromat, abia i-am simţit gustul Când n-a mai rămas din el decât cotorul, l-am aruncat Rhia s-a ridicat în capul oaselor — N-ai dormit deloc, nu-i aşa? Eu am privit spre conturul zimţat al dealurilor, acum colorate în roz — Nu Şi n-am putut încropi nici măcar o urmă de plan Dacă ai cât de cât minte, rămâi aici În caz că supravieţuiesc, mă întorc după tine Ea a scuturat din cap atât de viguros, încât unele din frunzele prinse în buclele ei castanii au căzut pe pământ — Credeam c-am discutat asta deja Când eram lângă Lacul Feţei — Dar de data asta riscurile sunt prea mari Rhia, m-ai tot avertizat încă de pe Dealurile Întunecate că aş putea să mă rătăcesc Ei bine, adevărul e că există mai multe modalităţi de a te rătăci Şi exact aşa mă simt acum Am răsuflat încet şi prelung Nu înţelegi? Doar un vrăjitor, un vrăjitor adevărat, poate înfrânge un dragon! De fapt, nu ştiu de ce ai nevoie pentru a fi vrăjitor – putere, sau pricepere, sau spirit Cairpré a spus că de toate astea la un loc, şi încă de şi mai multe Tot ce ştiu e că, orice ar fi, eu nu le am Faţa Rhiei s-a lungit — Nu cred asta Şi nici mama ta nu o crede — Cu toate instinctele tale bune, de data asta te înşeli M-am uitat la Bumbelwy, ghemuit sub pelerina lui grea Să-i ofer şi lui alternativa pe care ţi-am oferit-o ţie? Bufonul deşirat s-a rostogolit deodată spre noi — Vin, dacă asta vrei să spui Şi-a întins braţele lungi În caz c-ai avut vreodată nevoie de spiritul şi de buna mea dispoziţie, ei bine, acum e momentul, în ziua morţii tale iminente Cu o expresie la fel de sumbră ca a lui Bumbelwy, m-am întors spre dealuri Dintr-una din crestăturile asemănătoare cu nişte pene de despicat lemne, se înălţa o coloană întunecată de fum Se răsucea către cer, urâţind răsăritul soarelui Am făcut un pas spre ea Apoi altul Şi încă unul La fiecare pas, capătul de jos al toiagului meu păcănea pe stânci la fel ca o uşă care se închide cu zgomot Am străbătut pământul pârjolit, cu Rhia alături şi Bumbelwy puţin în urmă Ştiind că era esenţial să ne apropiem pe furiş, am încercat să păşim la fel de tăcut ca nişte vulpi Nimeni nu vorbea Mi-am pus toiagul pe umăr, ca să nu mai lovească pietrele Bufonul chiar şi-a încleştat degetele pe pălărie, ca să înăbuşe clinchetul clopoţeilor Pe măsură ce ne apropiam de gaura fumegândă, presimţirile mele negre deveneau tot mai puternice Chiar dacă dragonul aştepta poate cea mai întunecată zi a Fincayrei ca să se trezească, cu siguranţă ziua mea cea mai rea sosise Un sunet grav, huruit, a ajuns până la noi peste câmpia înnegrită Adânc precum corzile de bas de la o harpă titanică Regulat ca respiraţia Era, ştiam bine, sunetul sforăitului de dragon Creştea tot mai mult pe măsură ce ne apropiam Aerul a devenit fierbinte, supărător de fierbinte, iar stâncile s-au înălţat în grămezi carbonizate Pas cu pas, în tăcere, ne-am apropiat de coloana de fum Aici, stâncile nu numai că fuseseră arse de flăcări, dar şi lovite şi presate sub o greutate enormă Bolovanii fuseseră striviţi Râpele, netezite Toate fiinţele vii fuseseră nimicite Eliminate Abia îndrăznind să respirăm, am traversat o grămadă de pietre strivite Deodată, Bumbelwy s-a poticnit şi a căzut Mai multe pietre s-au prăvălit săltând în josul grămezii, lovindu-se de pietrişul de la poalele dealului Sunetul acela a fost însă acoperit de zornăitul puternic al clopoţeilor lui Au răsunat strident, stârnind printre dealuri un ecou ca de tunet M-am uitat urât la el şi i-am şoptit: — Scoate-ţi blestemata aia de pălărie, netot împiedicat! O să trezeşti dragonul înainte chiar să ajungem acolo! El s-a încruntat Fără tragere de inimă, şi-a scos pălăria în trei colţuri şi a îndesat-o sub pelerină Am pornit înainte în groapa cu pereţi drepţi, ştergându-mi fruntea de sudoare Chiar şi prin ghete, tălpile picioarelor îmi ardeau Aerul încins vălurea asemenea apei, vibrând de la puterea sforăitului Totul mirosea îngrozitor a cărbune ars Cu fiecare pas pe care îl făceam, pereţii de piatră se strângeau mai mult, cufundându-mă în întuneric Deodată, m-am oprit Căci acolo, învăluit în parte de umbre, stătea întins dragonul Era chiar mai mare decât mă temusem, la fel de uriaş ca o coastă de deal Încolăcit precum un şarpe uriaş, trupul lui verde cu portocaliu, acoperit cu solzi groşi, mai c-ar fi putut umple Lacul Feţei Capul, cu fum ieşindu-i din nări, stătea lăsat peste piciorul stâng din faţă Sub nas avea un şir de solzi atât de înnegriţi de fum, încât semănau cu o mustaţă enormă Fiecare inspiraţie dădea la iveală şirurile de dinţi ascuţiţi; fiecare expiraţie îi flexa muşchii puternici ai umerilor şi îi scutura aripile imense strânse pe spate Ghearele, la fel de ascuţite ca sabia de la centura mea, dar de zece ori mai lungi, luceau în lumina dimineţii timpurii La jumătatea unei gheare, ca un inel supradimensionat, zăcea un craniu suficient de mare cât să-l compari cu al lui Shim Sub burta solzoasă sclipeau şi străluceau o mulţime de comori Coroane şi coliere, săbii şi scuturi, trompete şi fluiere – toate făurite din aur sau argint, toate incrustate cu pietre preţioase Rubine, ametiste, jaduri, smaralde, safire şi perle uriaşe zăceau împrăştiate peste tot Niciodată nu mi-aş fi imaginat că ar exista o asemenea comoară uriaşă Şi totuşi nu am simţit absolut nicio dorinţă de a o cerceta, căci peste tot erau împrăştiate cranii de toate mărimile şi formele, unele de un alb lucios, altele pârjolite de foc Am pătruns mai adânc în groapă, cu Rhia şi Bumbelwy chiar în spatele meu Ne-am înfiorat la unison la auzul respiraţiei domoale, ritmice a dragonului Ochii lui enormi erau închişi, deşi nu complet, lăsând nişte fante de un galben arzător Nu puteam să-mi alung senzaţia că bestia asta era tot atât de trează pe cât era de adormită În acea clipă, fălcile dragonului s-au deschis cu un pocnet O limbă subţire de foc a ţâşnit afară, pârlind stâncile negre şi câteva cranii rătăcite Bumbelwy a sărit în spate, scăpându-şi pălăria cu clopoţei din pelerină Pălăria s-a lovit de pietrele de la picioarele lui cu un zăngănit strident Dragonul a fornăit brusc şi şi-a mişcat trupul uriaş Pleoapele i-au tremurat, deschizându-se încă puţin Bumbelwy a icnit de spaimă Picioarele au început să-i tremure Văzând că era gata să leşine, Rhia l-a înşfăcat de braţ Apoi, cu o încetineală înspăimântătoare, dragonul a ridicat gheara pe care se afla craniul uriaş Asemenea cuiva care se pregătea să mănânce o delicatesă rară, a adus-o la nări, savurându-i aroma Pleoapele i-au tremurat, dar nu s-au deschis, în vreme ce a eliberat un jet de flăcări dogoritoare În cele din urmă, după ce frigerea s-a încheiat, buzele violete ale dragonului au apucat craniul şi l-au tras de pe gheară Un crănţănit puternic a răsunat în groapă, sunetul unor dinţi enormi care transformau craniul în aşchii Cu un imens nor de fum, dragonul şi-a reluat sforăitul Toţi trei ne-am cutremurat în acelaşi timp Aruncându-i o privire sumbră Rhiei, i-am întins toiagul Simultan, mi-am pus mâna dreaptă pe mânerul sabiei Încet, foarte încet, am tras-o din teacă În vreme ce ieşea, tăişul a sunat uşor, ca o melodie îndepărtată Dragonul adormit a mârâit dintr-odată, scoţând pe nări un nor de fum gros Urechile lui ascuţite s-au ridicat, încordate ca să distingă de unde venea sunetul Între timp, visul a părut să i se schimbe A mârâit cu răutate, şi-a dezgolit dinţii şi a spintecat aerul cu ghearele Eu am rămas încremenit, ca o statuie Braţul a început să mă doară fiindcă ţineam sabia grea deasupra capului, dar nu îndrăzneam să o las în jos, de teamă să nu scoată un alt sunet După câteva minute, dragonul a părut să se relaxeze puţin Mârâitul s-a potolit şi ghearele au rămas nemişcate Cu grijă, am înaintat furişat pe pietre, făcând câte un pas mic o dată Dragonul se înălţa deasupra mea, şi fiecare solz al lui era la fel de mare cât tot trupul meu Transpiraţia îmi ustura ochii „Dacă nu pot lovi decât o dată, unde să lovesc?” Acei solzi groşi îi acopereau pieptul, picioarele, spatele, coada şi chiar urechile portocalii Poate că, dacă îmi înfigeam sabia într-unul din ochii închişi, era de ajuns M-am apropiat tot mai mult Aerul încărcat de fum mă făcea să tuşesc, dar m-am chinuit să mă abţin Mâna mi s-a încleştat pe mânerul sabiei Deodată, coada a lovit cu putere, ca un bici monstruos Nu am avut timp nici măcar să mă mişc, darămite să fug Când coada a plesnit pe toată lungimea ei, unul dintre ţepii din vârf s-a încolăcit strâns în jurul pieptului meu, scoţându-mi tot aerul din plămâni În aceeaşi clipă, alt spin s-a înfăşurat în jurul braţului care ţinea sabia, împiedicându-mă să o mişc Eram total neputincios Rhia a scos un ţipăt înăbuşit Am simţit cum dragonul se încordează din nou şi mă strânge mai tare Şi totuşi, crăpăturile galbene ale ochilor lui nu s-au deschis mai mult Părea să fie încă adormit, sau pe jumătate adormit Şi, judecând după arcuirea buzelor sale, părea să se bucure de un vis cât se poate de real, despre înghiţirea unui băiat cu o sabie La periferia celei de-a doua vederi, am văzut-o pe Rhia căzând în genunchi Bumbelwy a îngenuncheat stângaci lângă ea Capul îi atârna pe bărbiile lui voluminoase Apoi, pe neaşteptate, a început să cânte Era, mi-am dat eu seama curând, un cântec funebru, intonat cu o voce joasă, de jale Oricât m-aş fi zvârcolit în strânsoarea dragonului, m-am zvârcolit şi mai mult la cuvintele bufonului Un dragon savurează tot ce mănâncă, să ştii, Dar preţuieşte mai mult delicatesele vii, Ce pân’ să moară se zbat şi ţipă fără minte, Ca umplutură-n a dragonului plăcinte Oh, dragonule, ce mănânci tu e-amicul meu! Vai, ce dulce e carnea din prânzul tău! Dragonului îi plac crănţănitul de oase Şi strigătele de moarte, şi gemetele joase Ale celor dispăruţi fără urmă în bestie, În adâncul ei spaţiu de digestie Oh, dragonule, ce mănânci tu e-amicul meu! Vai, ce dulce e carnea din prânzul tău! Prietenul meu, în gura dragonului îngropat, Un ultim cuvânt să spună n-a mai apucat, Căci a alunecat în acea gaură pe nesimţite, Cu vorbele de despărţire pe de-a-ntregu’ înghiţite Oh, dragonule, ce mănânci tu e-amicul meu! Vai, ce dulce e carnea din prânzul tău! Înainte chiar ca Bumbelwy să termine, fălcile dragonului s-au deschis Am privit îngrozit cum au ieşit la iveală şirurile de dinţi zimţaţi, înnegriţi de flăcări Cu toată puterea, m-am zbătut să scap Dar coada a strâns doar mai tare, iar fălcile s-au deschis mai larg Deodată, din adâncimile aflate dincolo de fălcile căscate, s-a auzit un sunet aspru, răguşit, care nu putea fi decât un singur lucru Un hohot de râs Un râs adânc, hârâit, puternic Un nor mare de fum s-a înălţat odată cu el, întunecând aerul Râsul a continuat, rostogolindu-se prin trupul şerpuit al dragonului, scuturându-i întâi capul, apoi gâtul, apoi burta gigantică şi în cele din urmă coada Curând, toată fiara era zguduită de un râs hârâit, care o făcea să se legene pe comoara lui Coada şi-a slăbit de tot strânsoarea Am căzut pe pământ cu răsuflarea tăiată, ameţit, dar viu M-am târât iute prin norul negru, trăgând după mine sabia O clipă mai târziu, Rhia a alergat spre mine şi m-a ajutat să mă ridic Tuşind din cauza fumului, am ieşit cu paşi împiedicaţi din gaură În spatele nostru, râsul aspru al dragonului a început să se domolească În câteva clipe, sforăiturile lui sonore răsunau din nou M-am uitat înapoi şi am văzut fantele înguste ale ochilor lui lucind în umbră Când în cele din urmă am ajuns suficient de departe de bârlogul dragonului, ne-am prăbuşit pe o bucată netedă de piatră neagră Rhia şi-a aruncat braţele în jurul gâtului meu O îmbrăţişare cu totul altfel decât cea a dragonului! Am strâns-o şi eu Apoi m-am întors către Bumbelwy şi, cu o voce răguşită, i-am spus: — Ştii, ai reuşit! L-ai făcut pe dragon să râdă Bumbelwy a lăsat capul în jos — Ştiu Un lucru teribil, teribil Mă simt umilit Distrus — Cum adică? L-am scuturat de umăr M-ai salvat! — Teribil, a repetat bufonul ursuz Pur şi simplu teribil! Din nou am făcut praf discursul! Cântam unul dintre cele mai triste, mai îndurerate imnuri ale mele Unul care ar trebui să frângă inima oricui Şi-a muşcat buza Dar ce efect a avut, în schimb? L-a gâdilat L-a distrat Când încerc să distrez, întristez, şi când încerc să mâhnesc, amuz Oh, sunt un eşec! Un groaznic eşec! A oftat îmbufnat Şi, ca totul să fie şi mai rău, mi-am pierdut pălăria Pălăria mea de bufon! Aşa că, pe lângă faptul că nu vorbesc ca un bufon, acum nici nu mai arăt ca unul Rhia şi cu mine ne-am privit amuzaţi Apoi, fără întârziere, mi-am scos o gheată Bumbelwy m-a privit întristat — Te-ai lovit la picior? m-a întrebat — Nu Am o promisiune de ţinut Şi, spunând acestea, mi-am înfipt dinţii în limba de piele a ghetei Am rupt o bucată şi am început să mestec viguros Oricât aş fi mestecat, n-aveam cum să înmoi pielea, deşi mi-a umplut gura cu gustul de pământ, iarbă şi transpiraţie Cu mare greutate, am înghiţit Lui Bumbelwy i s-a tăiat deodată răsuflarea Şi-a îndreptat puţin spatele Bărbiile lui cu falduri s-au ridicat uşor Nu zâmbea, nici măcar nu rânjea Dar, cel puţin pentru o clipă, nu se mai încrunta Când am dat să mai muşc o dată din limba ghetei, şi-a pus mâna pe spatele meu — Opreşte-te! O înghiţitură ajunge S-ar putea să ai nevoie de gheata aia pentru altceva Un sunet ciudat, înecat, aproape ca un chicotit înăbuşit, a ieşit din gâtlejul lui — Chiar l-am făcut să râdă, aşa-i? — Într-adevăr, l-ai făcut! Încruntarea a revenit — Mă îndoiesc însă că aş mai putea să o fac o dată A fost doar o întâmplare fericită Am clătinat din cap în timp ce îmi puneam gheata la loc — N-a fost deloc o întâmplare fericită Ai putea s-o faci din nou Bumbelwy şi-a scos pieptul înainte şi s-a proptit în faţa mea — Atunci, când o să te duci înapoi în cuptorul ăla fumegând ca să încerci să omori bestia, o să vin cu tine — La fel cum o să vin şi eu, a declarat Rhia M-am uitat un moment la expresiile lor loiale, apoi mi-am băgat sabia la loc în teacă — N-o să fie nevoie să veniţi Cum stăteam pe piatra arsă, m-am aplecat spre ei Vedeţi voi, n-am de gând să omor dragonul S-au holbat amândoi la mine Ridicând toiagul, Rhia a spus: — Trebuie s-o faci, nu-i aşa? Cum altfel poţi să înveţi prima lecţie a Eliminării? Am întins mâna după toiagul din lemn de tsuga şi l-am rotit încet în palmă — Cred c-am învăţat-o deja — Poftim? Trecându-mi degetele peste capătul noduros al toiagului, m-am uitat spre bârlogul întunecat — Ceva mi s-a întâmplat atunci când a râs dragonul — Aşa e, s-a arătat de acord Bumbelwy Te-ai eliberat din coada lui — Nu, la altceva mă refer Aţi auzit cât de plin şi de sănătos a fost râsul ăla? M-a făcut să cred că, ei bine, oricât de rău şi de însetat de sânge e dragonul, nu poate să fie complet nemilos Altfel… n-ar putea râde aşa Bumbelwy s-a uitat la mine ca şi cum mi-aş fi pierdut minţile — Pun pariu că dragonul ăla a râs de fiecare dată când a distrus un sat, a remarcat el Am încuviinţat din cap — Probabil că da Dar ceva din râsul lui m-a făcut să cred că, într-un fel, nu e chiar atât de diferit de tine şi de mine Că are şi calităţi Chiar dacă noi nu le înţelegem Rhia a schiţat un zâmbet Bumbelwy însă s-a încruntat — Nu înţeleg ce legătură are asta cu Eliminarea Am ridicat mâna dreaptă, murdară de cărbune, şi am atins pleoapele ochilor mei nevăzători — Vezi ochii ăştia? Sunt inutili Acoperiţi pentru totdeauna de cicatrice, la fel ca obrajii mei Şi ştii de ce? Pentru c-am încercat să distrug viaţa altui băiat Nu ştiu dacă a supravieţuit, dar mă îndoiesc Am încercat să îl elimin Fruntea lui Bumbelwy s-a încruntat şi mai tare — Tot nu înţeleg — Ideea e asta: eliminarea este uneori necesară Dar vine cu un preţ Poţi să plăteşti cu trupul tău Sau cu sufletul Dar preţul trebuie întotdeauna plătit Pentru că fiecare fiinţă vie este preţioasă în felul ei Toiagul meu a sfârâit, şi din el a izbucnit o lumină albăstruie Acolo unde nu fusese decât lemn gol, acum apăruse imaginea unei cozi de dragon — Cel de-al şaselea Cânt e încheiat! a exclamat Rhia Acum mai ai doar unul, Cântul Vederii! Bătând uşor în capătul toiagului, am cercetat coada de dragon, gravată nu departe de steaua strălucitoare înscrisă într-un cerc Apoi mi-am îndreptat privirea spre întinderea lipsită de viaţă a coastei, la fel de înnegrită şi de arsă ca interiorul unei gropi de foc, şi am văzut canalul de un albastru intens şi, dincolo de el, piscurile îndepărtate ale Varigalului — O mai fi doar un singur Cânt, dar şi zilele ne sunt numărate deja Umerii lui Bumbelwy s-au plecat o dată în plus — Nu mai mult de trei, judecând după luna de azi-noapte, a spus el — Şi trebuie să ajungem tocmai până la Insula Uitată şi înapoi, am adăugat — Imposibil, a declarat bufonul A clătinat din cap pentru a-şi întări spusele, până când şi-a amintit că nu mai avea clopoţeii Merlin, te-ai descurcat bine, incredibil de bine, ca să ajungi aici Dar tu, la fel ca noi, ceilalţi, ai aruncat o privire înspre acel loc de pe stâncile înalte ale copăcenilor Nimeni, în istoria cunoscută, n-a călcat vreodată pe Insula Uitată! Cum poţi spera să ajungi acolo şi să te întorci în trei zile? Am încercat să-mi imaginez drumul pe care trebuia să-l străbatem – peste apă, peste piscuri, prin păduri şi dincolo de acele bariere de vrajă care apărau insula Să traversăm întreaga Fincayra, o călătorie plină de pericole neştiute Cu tristeţe, m-am întors spre Rhia — De data asta mă tem că Bumbelwy are dreptate Acum nu mai avem vântul sau un uriaş care să ne ajute Rhia a bătut cu piciorul în stânca înnegrită de foc — N-am de gând să renunţ Am ajuns atât de departe! Ai şase din cele şapte Cânturi Iar eu ştiu chiar şi locul unde se află Fântâna spre Lumea Cealaltă Am sărit în picioare — Ce ştii? — Locul unde se află scara Unde stă de pază Balor Şi-a trecut o mână prin păr, răsucindu-şi câteva bucle pe degete Gwri-cea-cu-Păr-Auriu mi l-a dat – mi-a trimis o imagine a locului direct în minte – când ne-a spus că Fântâna către Lumea Cealaltă nu e departe de bârlogul dragonului — De ce nu mi-ai zis? — Ea mi-a cerut să n-o fac! S-a gândit că ai putea fi tentat să sari peste Insula Uitată Încet, m-am aşezat din nou pe lespedea de piatră neagră Apropiindu-mi faţa de a Rhiei, am spus calm, dar hotărât: — Asta este exact ce vom face! — Nu se poate! a protestat ea Va trebui să găseşti sufletul Vederii înainte să ai o şansă de a-l învinge pe Balor Nu-ţi aduci aminte de cuvintele pe care le-ai aflat în Arbassa? Dar grijă mare ai! Fântâna nu o încerca, Până ce Cânturile nu le vei termina Căci primejdiile la fiecare pas pândesc, Cu ochiul lui Balor mişelesc Ai să mori cu siguranţă dacă încerci să te lupţi cu Balor fără toate cele Şapte Cânturi Am simţit cum mi se strânge stomacul când mi-am amintit de avertismentul pe care mi-l dăduse Tuatha „Ia aminte la cuvintele mele! Fără toate cele Şapte Cânturi, vei pierde mai mult decât ceea ce cauţi Îţi vei pierde chiar viaţa ” Mi-am dres glasul — Dar, Rhia, dacă nu sar peste cel de-al şaptelea Cânt, mama mea va muri cu siguranţă! Nu înţelegi? E singura noastră speranţă Singura noastră şansă Ea a mijit ochii — Simt că mai e ceva, nu-i aşa? — Nu Te înşeli — Ba nu Ţi-e frică de ceva, aşa-i? — Tu, cu instinctele tale! am exclamat şi mi-am strâns pumnii Da, mi-e frică De lecţia Vederii Mă sperie mai tare decât toate celelalte la un loc Nu ştiu de ce, Rhia Ea a clătinat din cap şi s-a rezemat pe spate de stânca arsă — Atunci, a spus Rhia, orice te aşteaptă pe Insula Uitată este important Trebuie să te duci acolo, Merlin Atât pentru tine, cât şi pentru Elen Şi mai e un motiv — Încă unul? — Gwri mi-a mai spus ceva A zis că, atunci când o să fii pe Insula Uitată, va trebui să găseşti o rămurică de vâsc Să o ai la tine în clipa în care intri în Fântâna către Cealaltă Lume Te va ajuta să ajungi teafăr pe tărâmul lui Dagda Fără ea, sarcina ta va fi mult mai dificilă — Sarcina mea n-ar putea să fie mai dificilă decât e deja! Te rog, Rhia Nicio crenguţă de vâsc nu poate fi atât de importantă, încât să justifice irosirea puţinului timp rămas Trebuie să mă ajuţi! Arată-mi drumul ce duce la Fântâna spre Lumea Cealaltă Ea şi-a frecat gheata din scoarţă de copac împletită pe stânca înnegrită — Ei bine… dacă o fac, şi tu scapi cumva cu viaţă, îmi promiţi ceva? a spus, şi ochii i s-au umezit deodată Chiar dacă nu sunt cu tine ca să-ţi aduc aminte că mi-ai promis? Am simţit un nod în gât — Sigur că îţi promit Şi de ce n-ai fi cu mine? — Nu contează asta A clipit, stăvilindu-şi lacrimile Promite-mi că, dacă scapi cu viaţă, te vei duce într-o zi pe Insula Uitată, ca să înveţi ceea ce trebuie să înveţi acolo — Îţi promit Şi am de gând să te iau cu mine Ea s-a ridicat brusc, cercetând cu privirea crestele întunecate — Atunci, hai să mergem! Ne aşteaptă un drum greu PARTEA A TREIA XXIX Ultima bucată de drum Fără niciun cuvânt, Rhia ne-a condus şi mai adânc în deşertul de pietriş Undeva, pe aceste creste, se afla intrarea în lumea spiritelor – şi căpcăunul ucigaş care o păzea Şi totuşi, dacă Balor trăia într-adevăr aici, era lipsit de prezenţa oricărui lucru care respira, sau încolţea, sau se mişca Căci, în vreme ce Dealurile Întunecate păruseră lipsite de viaţă, cu excepţia unui copac uscat întâmplător, dealurile acestea păreau complet ostile vieţii Suflul de foc al dragonului nu lăsase nicăieri niciun copac, niciun tufiş sau petic de muşchi Doar cărbune Mi-am dorit să mai fi purtat Harpa Înflorită pe umăr, ca să-i pot folosi magia pentru a aduce chiar şi câteva fire de iarbă pe aceste povârnişuri Niciun peisaj nu ar fi putut fi mai diferit de căminul Rhiei din poienile înverzite ale Pădurii Druma Şi totuşi, ea înainta cu tot atâta încredere şi graţie peste grămezile de pietre pârlite ca şi cum s-ar fi mişcat prin luminişuri cu ferigi plăcut mirositoare Se îndrepta direct spre est, fără să schimbe direcţia Dacă a-şi urma calea însemna să urce drept peste un povârniş de pietre surpate sau să sară peste o crevasă adâncă, atunci într-acolo ne conducea Ore în şir Şi totuşi, oricât de mult i-aş fi admirat rezistenţa, şi mai mult îi admiram alte calităţi Iubea viaţa şi toate lucrurile vii, fiind loială copilăriei petrecute printre ramurile marelui stejar Purta în ea o înţelepciune calmă, profund emoţională, care îmi amintea de poveştile despre zeiţa greacă Atena Şi, mai mult încă, de propria mea mamă Am simţit un val de recunoştinţă pentru că Rhia a îngăduit ca viaţa ei să se împletească cu a mea, unindu-ne laolaltă la fel de strâns ca lujerii de pădure din veşmântul ei Şi m-am trezit apreciind ca niciodată până atunci calităţile acestui strai Împletitura strânsă, dar flexibilă din jurul coatelor Frunzele verzi, late peste umeri Desenele vesele de pe guler În vreme ce înaintam peste crestele pustii, veşmântul ei de lujeri împletiţi îmi ridica moralul, chiar dacă doar puţin Verdele acela intens îmi dădea cumva speranţa că până şi cele mai sumbre ţinuturi puteau fi făcute să înflorească, şi că până şi cea mai gravă greşeală putea fi iertată într-o zi Căci, aşa cum Rhia însăşi ştia prea bine, acele viţe împletite deţineau un adevăr surprinzător Magia niciunui vrăjitor, oricât de impresionantă ar fi fost, nu putea să fie mai măreaţă decât însăşi magia Naturii Cum altfel ar putea un puiet să răsară dintr-un sol lipsit de viaţă? Şi care era posibil ca eu, asemenea oricărui lucru viu, să pot cu adevărat contribui la o parte din acea magie a renaşterii? Deoarece crestele se întindeau în linii paralele, de la nord la sud, nu puteam să ocolim nicio vale fără să schimbăm direcţia Aşa că am urcat pantele abrupte doar ca să coborâm imediat de cealaltă parte Ajungeam pe fundul văilor doar ca să începem să suim din nou Când soarele a coborât mult pe cer în spatele nostru şi stâncile înnegrite aruncau umbre prelungi, genunchii şi coapsele începuseră să-mi tremure de la efort Nici măcar toiagul nu mă mai ajuta După mersul împiedicat al lui Bumbelwy, care adeseori se poticnea în poalele propriei pelerine, era clar că nici el nu se simţea mai în putere Şi mai rău, nu am găsit nici măcar un fir de apă Îmi simţeam limba ca o bucată uscată de lemn Era posibil să fi fost mai însetat decât ceilalţi din cauza fâşiei de piele mâncate din gheata mea, dar probabil că nu cu mult Lunga zi de mers pe pietriş ne secătuise pe toţi Şi totuşi, Rhia nu încetinea pasul Deşi nu vorbea, părea mai înverşunată ca niciodată Poate că era pur şi simplu criza de timp a căutării noastre Sau poate era altceva, ceva ce numai ea ştia În orice caz, propria mea dispoziţie nu era mai puţin sumbră Vocea lui Tuatha continua să-mi răsune în urechi, aprinzându-mi temerile la fel cum aprinsese lumina în pietrele albastre care îi înconjurau mormântul Deşi era extraordinar de înţelept şi de puternic, tot îşi pierduse viaţa sub privirea ucigaşă a lui Balor Şi de ce? Din cauza hybrisului Nu mă făceam şi eu vinovat de aceeaşi slăbiciune, pentru că îndrăznisem să îl înfrunt pe Balor având doar şase dintre Cânturi? Da… şi nu De fapt, hybrisul meu crease toată această situaţie complicată Şi totuşi, acum, acţiunile mele erau motivate mai degrabă de disperare Şi în acelaşi timp de teamă Căci Rhia avusese dreptate Eram uşurat, cu adevărat uşurat, că evitasem Insula Uitată şi ceea ce ar fi putut însemna Cântul Vederii Acel Cânt mă obseda ca un vis îngrozitor, la fel de cumplit ca acela care mă făcuse să-mi zgârii faţa cu unghiile în noaptea petrecută pe Câmpiile Ruginii Mă îndoiam că aş fi putut găsi vreodată sufletul Vederii, cu ochii mei inutili şi cea de-a doua vedere limitată Şi bănuiam că, pentru a vedea ca un vrăjitor, era posibil să am nevoie de ceva cu totul diferit, ceva ce cu siguranţă îmi lipsea Aceea era doar prima dintre temerile mele Şi dacă nu era niciun adevăr în profeţia că doar un copil cu sânge omenesc putea să-l înfrângă pe Rhita Gawr sau pe servitorul său, Balor? Tuatha însuşi sugerase asta „Profeţia poate să fie adevărată sau falsă Dar chiar dacă e adevărată, adeseori adevărul are mai multe feţe ” Orice ar fi însemnat profeţia, cu siguranţă nu puteam să mă bazez pe ea Tristul adevăr era că nu puteam nici măcar pe mine să mă bazez O piatră desprinsă de undeva de sus s-a rostogolit cu zgomot pe pantă, trecând razant pe lângă vârful ghetei mele Am ridicat privirea şi am văzut-o pe Rhia dispărând după o stâncă ce ieşea în afara crestei, ca un nas bine şlefuit Ce ciudat! m-am gândit Când mai aveam încă mult de urcat, de ce alesese să treacă direct peste stâncă în loc să o ocolească? Am primit răspunsul atunci când am observat o peliculă lucioasă de umezeală pe stâncile din faţă Apă! Dar de unde? Cu cât urcam mai mult pe stânci, cu atât descopeream mai multe petice de umezeală Chiar şi un smoc ciufulit de muşchi, viu şi verde, prinsese rădăcini în crăpătura dintre două pietre Când, în cele din urmă, am ajuns în vârf, m-am oprit brusc Căci acolo, la nici zece metri depărtare, bolborosea un mic izvor, formând un ochi limpede de apă Deja Rhia bea din el Am alergat lângă ea şi mi-am cufundat toată faţa în apă La prima înghiţitură, am simţit uşoare furnicături pe limbă La următoarea, limba mea a simţit şocul şi înţepătura dată de apa rece şi a revenit la viaţă La fel ca Rhia, am băut şi iar am băut, umplându-mă cu lichid Bumbelwy s-a prăbuşit şi el lângă izvor, sorbiturile şi icnetele lui unindu-se cu ale noastre În cele din urmă, când m-am simţit plin, m-am întors către Rhia Stătea aşezată, cu genunchii strânşi la piept, şi privea spre vest cum soarele care apunea picta dungi roşii şi purpurii pe cer Apa îi picura din păr pe umeri Mi-am şters stropii de pe bărbie şi m-am tras ceva mai aproape de ea pe piatră — Rhia, te gândeşti la Balor? Ea a încuviinţat din cap — L-am văzut în Lacul Feţei, i-am spus eu El… mă omora Mă silea să-l privesc în ochi Rhia şi-a întors faţa către mine Deşi apusul trandafiriu îi strălucea în păr, chipul ei părea sumbru — Şi eu l-am văzut pe Balor în Lacul Feţei A dat să mai spună ceva, apoi s-a oprit Mi s-a pus un nod în gât — Suntem… suntem aproape? — Foarte — Să grăbim pasul ca să ajungem acolo în seara asta? Bumbelwy, care aranja nişte pietre ca să se poată întinde lângă ochiul de apă, a tresărit — Nu! a strigat el Rhia a oftat — Nu mai e aproape deloc lună, şi trebuie să dormim Am putea foarte bine să rămânem aici în noaptea asta A pipăit contururile aspre ale stâncilor arse, apoi a întins mâna şi şi-a înfăşurat arătătorul în jurul degetului meu, spunând: Merlin, mi-e frică! — Şi mie I-am urmărit privirea spre linia orizontului, unde, deasupra dealurilor zimţate, cerul era acum roşu ca sângele Când eram mic, am spus eu încet, uneori mi-era atât de frică, încât nu puteam dormi Şi de câte ori se întâmpla asta, mama mea făcea întotdeauna un singur lucru ca să mă ajute să mă simt mai bine Îmi spunea o poveste Degetul Rhiei l-a strâns mai tare pe al meu — Chiar aşa făcea? Ce idee minunată, să spui o poveste doar ca să linişteşti temerile cuiva A oftat Ăsta e genul de lucruri pe care le face o mamă? — Da, am răspuns eu încet Cel puţin, o mamă ca a mea Capul ei, pe care apusul desenase dungi roşii, s-a plecat uşor — Aş vrea să-mi fi cunoscut… mama Şi să fi auzit unele din poveştile ei, poveşti pe care acum să mi le pot aminti — Îmi pare rău că n-ai avut parte de asta, Rhia Am încercat să înghit, însă nodul din gât nu m-a lăsat Dar există un lucru aproape la fel de bun ca acela de a asculta poveşti spuse de mama ta — Da? — Să asculţi poveşti spuse de prietenul tău Aproape că a zâmbit — Mi-ar plăcea mult M-am uitat la prima stea care sclipea deasupra noastră Apoi mi-am dres glasul şi am început: — A fost odată, cu mult timp în urmă, o zeiţă înţeleaptă şi puternică numită Atena… XXX Balor Noaptea s-a lăsat, rece şi întunecată Deşi după povestea mea Rhia păruse să se cufunde în somn, eu am rămas treaz, foindu-mă pe stânci O vreme, am privit cerul spre vest, amintindu-mi de Gwri-cea-cu-Păr-Auriu, dar cea mai mare parte a timpului m-am holbat la rămăşiţa fantomatică a semilunii în descreştere de deasupra capetelor noastre Începând cu dimineaţa următoare, mai rămâneau cel mult două zile Toată noaptea am tremurat în aerul îngheţat al acelor dealuri golaşe Şi la gândul acelui ochi nemilos, a cărui simplă privire însemna moartea Imaginea pe care o văzusem în Lacul Feţei mă urmărea Când aţipeam, ceea ce nu s-a întâmplat prea des, mă zbăteam şi dădeam din mâini şi din picioare M-am trezit când primele raze de lumină au căzut pe panta presărată cu stânci Nicio pasăre ciripitoare sau vreo bestie în fugă nu a întâmpinat aceşti zori Doar vântul, urlând în rafale lungi şi lugubre peste creste Amorţit, m-am întins, simţind cum zona dintre umeri îmi zvâcneşte dureros M-am aplecat spre ochiul limpede de apă, care purta un guler delicat de gheaţă, şi am luat o ultimă sorbitură Înfriguraţi, flămânzi şi înverşunaţi, am pornit la drum Rhia păşea cu un aer solemn peste stâncile ascuţite, cu încălţările ei din scoarţă de copac înnegrite de cărbune Fără niciun cuvânt, ne-a condus în direcţia soarelui care răsărea Dar niciunul dintre noi nu s-a oprit ca să admire dungile intense de portocaliu şi roz care se întindeau peste orizont Cufundaţi în propriile gânduri, am continuat să mergem în tăcere De mai multe ori, pietrele mi se desprindeau sub picioare, făcându-mă să alunec în spate O dată chiar am căzut şi m-am tăiat la genunchi într-o piatră ascuţită Târziu în acea dimineaţă, când am ajuns în vârful unei alte pante, Rhia a încetinit pasul S-a oprit şi mi-a aruncat o privire îngrijorată Fără niciun cuvânt, a ridicat braţul şi a arătat către următoarea creastă O scobitură mare despica acea coamă de deal, arătând ca şi cum fălcile unei bestii mitice se închiseseră peste ea cu veacuri în urmă, smulgând stâncile de-acolo Am privit lung scobitura, şi ea a părut să se holbeze la mine Mi-am muşcat buza, convins că Fântâna către Lumea Cealaltă se afla în acel loc De ce nu coborâse pur şi simplu din înalturi puternicul Dagda, ca să îl doboare pe Balor? Cu siguranţă, fiind cel mai mare dintre toţi războinicii, ar fi putut uşor s-o facă Poate că Dagda era prins în lupta împotriva lui Rhita Gawr însuşi Sau poate că nu voia ca nişte simpli muritori să intre în Lumea Cealaltă, oricare ar fi fost motivele lor Am luat-o înainte Rhia venea chiar în urma mea, atât de aproape, încât îi auzeam răsuflarea neliniştită în spate În vreme ce coboram în următoarea vale pârjolită, m-am trezit cercetând pietrişul, în încercarea de a găsi vreun semn de ceva verde, de ceva viu Pietrele erau la fel de pustii ca speranţele mele Încet, am urcat către marea scobitură Când, în cele din urmă, am ajuns chiar la marginea ei, Rhia m-a apucat de mâneca tunicii Preţ de câteva clipe, m-a cercetat cu privirea Apoi, cu vocea doar o şoaptă, a rostit primele ei cuvinte din acea zi — Ochiul Nu trebuie să te uiţi în ochi Am strâns mânerul sabiei — O să mă străduiesc — Merlin, aş fi vrut să avem ceva mai mult… timp Pentru a fi împreună Şi pentru a ne împărtăşi secrete M-am încruntat, neştiind ce voia să spună Dar nu era acum momentul să aflu Mi-am încleştat fălcile şi i-am întins toiagul Apoi am pătruns în adâncitură Când am păşit între crestele întunecate care se înălţau ameninţătoare de-o parte şi de alta, m-am simţit ca şi cum aş fi intrat în gura deschisă a unui monstru Stânci ascuţite, la fel de zimţate ca dinţii dragonului, ţâşneau din marginile peretelui de piatră Un vânt îngheţat mă lovea peste faţă, urlându-mi în urechi Când am pătruns mai mult în adâncitură, aerul tremura ameninţător, ca şi cum ar fi fost scuturat de paşi pe care nu-i puteam vedea şi nici auzi Şi totuşi, nu am găsit nimic altceva În afară de stâncile negre, zimţate, care luceau în lumina dimineţii, locul părea complet gol Nici urmă de Balor Nu se vedea nicio scară Nu se vedea nicio urmă de ceva viu – sau mort Gândindu-mă că poate îmi scăpase ceva, am dat să mă întorc, când deodată vântul m-a biciuit din nou Aerul dinaintea mea s-a întunecat, apoi a tremurat De data asta, însă, s-a desfăcut asemenea unei cortine invizibile Din aerul însuşi s-a ivit un războinic imens, musculos, care era cel puţin de două ori cât mine Balor! Înălţându-se deasupra mea, părea la fel de lat ca pereţii de stâncă Mârâitul lui gutural, plin de mânie, a răsunat în marea scobitură din deal, în vreme ce ghetele lui grele au bufnit cu putere pe stânci Încet, şi-a ridicat sabia sclipitoare Am zărit coarnele de deasupra urechilor şi sprânceana întunecată peste singurul lui ochi enorm, înainte de a-mi întoarce cea de-a doua vedere „Trebuie să mă uit la altceva Nu la capul lui! Sabia O să încerc să privesc sabia ” Abia îmi aţintisem privirea asupra tăişului lat şi strălucitor al sabiei lui, când acesta s-a lovit de al meu Braţul mi s-a răsucit de la lovitura puternică Spre surprinderea mea, căpcăunul a icnit la impact, ca şi cum magia propriei mele săbii îl luase prin surprindere A mârâit din nou, apoi şi-a rotit braţul cu şi mai multă forţă Am sărit într-o parte când lama lui s-a lovit de stâncile unde stătusem cu doar o fracţiune de secundă în urmă În aer au zburat scântei, care mi-au pârlit tunica Ca şi cum contururile neclare ale celei de-a doua mele vederi nu erau un dezavantaj suficient, nu mă puteam uita direct la el, de teamă să nu îi văd ochiul Când căpcăunul a ridicat braţul pentru a lovi din nou, m-am repezit asupra lui, dar s-a răsucit într-o parte la timp Pivotând cu o viteză nefirească, m-a atacat direct, cu sabia spintecând aerul Luat prin surprindere, m-am dat înapoi Deodată, călcâiul meu s-a lovit de o piatră Am sărit în spate, încercând disperat să-mi păstrez echilibrul, dar m-am rostogolit grămadă Balor a scos un mârâit răutăcios şi s-a îndreptat spre mine, ridicându-şi sabia Tot ce-am putut să fac a fost să evit să-l privesc în faţă, în ochi În acea clipă, Rhia s-a năpustit din umbre şi s-a aruncat asupra căpcăunului S-a repezit la piciorul lui şi i s-a agăţat cu putere de coapsă El a încercat să se elibereze, dar Rhia a rămas atârnată strâns de el Asta i-a distras atenţia destul cât să mă rostogolesc pe o parte şi să sar în picioare Dar înainte să-mi pot relua atacul, Balor a mugit furios la Rhia A apucat-o de braţ şi a smuls-o de pe el Apoi, mugind din nou, a învârtit-o şi a aruncat-o cu capul înainte în peretele de stâncă Ea s-a lovit cu faţa de piatră S-a clătinat înapoi, apoi s-a prăbuşit la pământ şi a rămas nemişcată Am simţit cum mi se frânge inima când am văzut-o Chiar atunci, Bumbelwy a ieşit din ascunzătoarea lui şi a alergat la ea, fluturându-şi sălbatic braţele Fierbând de furie, m-am repezit direct la căpcăun, învârtindu-mi sabia în vreme ce continuam să îmi feresc privirea Dar Balor m-a evitat cu uşurinţă Pumnul lui m-a lovit în umăr, aruncându-mă lat la pământ Sabia mi-a zburat din mână şi a căzut zăngănind pe stânci M-am târât disperat după ea O gheată enormă m-a lovit în piept Am zburat prin aer şi am aterizat cu un bufnet pe spate Coastele m-au ars de durere Acele de stâncă din perete au părut să se legene şi să se învârtească deasupra mea Înainte să încerc să mă ridic în capul oaselor, mâna imensă a lui Balor s-a încleştat în jurul gâtului meu şi m-a strâns până ce m-am înecat Apoi, cu o smucitură scurtă, m-a ridicat în aer Capul mi se învârtea Am dat din mâini şi din picioare, legănându-mă neputincios Dar el a continuat să strângă mai tare, sugrumându-mă L-am lovit cu pumnii în braţ, încercând cu disperare să respir Încet, m-a lăsat în jos, până ce feţele noastre aproape s-au atins Strânsoarea i s-a înteţit Mârâitul lui îmi spărgea timpanele Apoi, atras de o vrajă căreia nu mai aveam putere să-i rezist, m-am uitat în ochiul lui negru Ca o groapă cu nisip mişcător, m-a tras în el Cu forţele rămase, m-am zbătut să mă eliberez Dar nu-i puteam rezista ochiului Mă trăgea mai adânc, tot mai adânc, aspirându-mi puterea Întunericul mi-a acoperit vederea Am simţit cum devin moale „Ar trebui pur şi simplu să cedez Pur şi simplu să renunţ ” N-am mai încercat să mă lupt, n-am mai încercat să respir Deodată, l-am auzit pe Balor slobozind un urlet de agonie Mi-a dat drumul la gât Am căzut pe pietre, tuşind şi gâfâind Aerul mi-a umplut din nou plămânii Întunericul s-a mai agăţat o clipă de mine, apoi s-a destrămat Fără vlagă, m-am ridicat într-un cot, la timp ca să-l văd pe Balor prăbuşindu-se pe pietre A căzut cu forţa unui copac doborât Din spatele lui ieşea o sabie Sabia mea Iar îndărătul lui stătea Rhia, cu un obraz acoperit de sânge Gâtul ei era aplecat într-un fel ciudat, ca şi cum nu şi-l putea îndrepta Apoi picioarele i-au cedat şi s-a prăbuşit lângă căpcăunul căzut — Rhia! am strigat răguşit, târându-mă lângă ea Bumbelwy a apărut, arătând mai sumbru decât îţi puteai imagina M-a ridicat de braţ, ajutându-mă să stau în picioare În vreme ce mă duceam cu paşi împleticiţi spre Rhia, l-am auzit gemând: — I-am spus că o să moară dacă se mişcă, dar n-a vrut să asculte Am îngenuncheat lângă ea I-am ridicat cu blândeţe capul şi am încercat să-i îndrept gâtul Am văzut o crestătură adâncă deasupra unei urechi Sângera abundent, pătând veşmântul de viţe împletite, precum şi pietrele de sub ea Cu grijă, am presărat pe rană nişte ierburi din săculeţul meu — Rhia! O să te ajut Ochii ei albaştri-cenuşii s-au deschis pe jumătate — Merlin, a şoptit ea De data asta… nu poţi face… nimic — Nu Am scuturat din cap cu putere O să fii bine A înghiţit cu greutate — Mi-a venit vremea… să mor Sunt sigură de asta Când m-am uitat… în Lacul Feţei… te-am văzut luptând cu Balor… şi pierzând Dar… am mai văzut… pe unul din noi murind Nu erai… tu Eram… eu Am luat-o în braţe şi am încercat să îi trimit din puterea mea în cap şi în gât Am rupt o bucată din mâneca tunicii şi i-am apăsat-o pe piele, cerându-i rănii să se vindece aşa cum îi cerusem osului ei să se prindă la loc, în Canionul Vulturilor Ştiam însă că aceste răni erau mult mai serioase decât un braţ frânt Chiar şi viţele rupte din veşmântul ei păreau să se ofilească puţin cu fiecare clipă care trecea, iar în verdele lor vibrant începeau să se vadă pete de umbră — Nu trebuie să fie aşa, Rhia — Oh, ba da… trebuie Nu ţi-am spus niciodată… dar mi s-a zis… cu mult timp în urmă… că îmi voi pierde viaţa… pentru a o salva pe a ta Că a rămâne cu tine… va însemna propria moarte Nu-mi venea să cred… până acum — Ce prostie! Mă concentrasem mai tare asupra rănilor, dar sângele continua să curgă, îmbibând pânza şi strecurându-se printre degetele mele Ce prost ţi-a spus aşa ceva? — Nu era prost Ar… bassa De-asta… n-ai fost niciodată bine-venit… dincolo de uşă M-am înfiorat — Nu se poate să mori acum! Nu din cauza unei profeţii stupide M-am aplecat mai mult Ascultă, Rhia! Profeţiile astea sunt inutile Inutile! O profeţie a spus că doar un copil cu sânge omenesc l-ar putea omorî pe Balor, aşa-i? Ei bine, ai văzut ce s-a întâmplat Balor m-a ţinut într-o strânsoare de moarte Eram neputincios – eu, copilul cu sânge omenesc! Tu, şi nu eu, ai fost cea care l-a omorât! — Asta pentru că… şi eu… am sânge omenesc — Ce? Tu eşti fincayrană! Tu eşti… — Merlin Pleoapele Rhiei au tremurat, în vreme ce vântul urla între pereţii de stâncă — Eu sunt… sora ta M-am simţit ca şi cum gheata lui Balor mă lovise din nou în coaste — Ce eşti?! — Sora ta A tras cu greu aer în piept Elen este… şi mama mea Ăsta e un alt motiv… pentru care a trebuit să vin Am lovit cu pumnul în stâncile negre — Nu poate fi adevărat! — E adevărat, a declarat Bumbelwy Şi-a aplecat trupul deşirat şi a îngenuncheat lângă mine Când Elen-cea-cu-Ochii-de-Safir te-a născut într-o corabie distrusă, undeva pe ţărmurile noastre, a mai născut, câteva minute mai târziu, şi o fată Pe băiat l-a numit Emrys, iar pe fată, Rhiannon Toţi barzii din Fincayra ştiu povestea asta Oftatul lui trist s-a pierdut în vânt — Ca şi povestea despre fata aceea care s-a pierdut când era doar un prunc Părinţii ei călătoreau prin Pădurea Druma, când au fost atacaţi de o bandă de goblini războinici, soldaţii lui Rhita Gawr A urmat o luptă crâncenă În cele din urmă, goblinii s-au împrăştiat, dar în agitaţia luptei, unul din gemenii lui Elen, fetiţa, s-a pierdut Sute de oameni au căutat-o săptămâni la rând, fără succes, până când, în cele din urmă, chiar şi Elen a renunţat să o mai caute Cu inima frântă, tot ce a putut face a fost să se roage către Dagda ca fiica ei să poată fi găsită într-o bună zi Rhia a dat din cap fără vlagă — Şi a fost găsită De către… un copăcean Cwen Ea a fost… cea care m-a adus… la Arbassa — Sora mea! Ochii mei lipsiţi de lumină s-au umplut de lacrimi Eşti sora mea! — Da… Merlin Dacă pereţii de stâncă de deasupra mea s-ar fi prăbuşit şi m-ar fi strivit în acel moment, n-aş fi putut simţi o durere mai mare Îmi găsisem singura soră Şi totuşi, aşa cum se întâmplase de atâtea ori până atunci, aveam să pierd ceea ce tocmai găsisem Tuatha, îmi aduceam aminte acum, mă avertizase că profeţia despre un copil cu sânge omenesc ar fi putut avea un înţeles neaşteptat „Profeţia poate să fie adevărată sau falsă Dar chiar dacă e adevărată, adeseori adevărul are mai multe feţe ” De unde să fi ştiut că avea să poarte tocmai faţa Rhiei? — De ce, am întrebat eu cu o voce tremurătoare, nu mi-ai spus înainte? — N-am vrut… să-ţi schimbi drumul ca să încerci… să mă protejezi Ce faci tu… cu viaţa ta… e important — Viaţa ta e la fel de importantă! Am aruncat bucata de pânză însângerată şi am rupt o altă fâşie din mâneca mea În vreme ce încercam să şterg de sânge rana, mi-am adus aminte de o noapte petrecută cu multă vreme în urmă în camera plină de cărţi a lui Cairpré De aceea ezitase el într-un fel atât de ciudat să-mi spună povestea naşterii mele Bănuisem atunci, iar acum ştiam bine, că fusese pe punctul de a-mi spune mai multe Că o soră se născuse în aceeaşi noapte cu mine Am ţinut capul Rhiei în poală, simţindu-i răsuflarea caldă pe braţ Pleoapele i se închiseseră aproape de tot Umbrele de pe veşmântul ei se adânceau O lacrimă mi-a alunecat pe obraz, şi am spus: — Ah, de-aş fi putut să văd! Pleoapele i-au fluturat — Să vezi? Vorbeşti despre… ochii tăi? — Nu, nu! Am privit cum sângele picura din buclele ei castanii Nu e vorba de ochii mei E vorba de altceva, de un lucru pe care inima mea l-a ştiut mereu Că tu eşti, ei bine, mai mult decât cineva întâlnit întâmplător în acea zi în Pădurea Druma Inima mea a ştiut asta din prima clipă Ea şi-a mişcat uşor buzele, ca şi când ar fi încercat să schiţeze un zâmbet — Chiar şi când… te-am agăţat… în copacul ăla? — Chiar şi atunci! Rhia, inima mea a putut vedea, dar mintea mea pur şi simplu nu a înţeles Ar fi trebuit să fiu mai atent la inimă, să ştii! „Inima poate vedea lucruri invizibile ochiului ” O flacără albastră a izbucnit din pietrele unde Rhia îmi lăsase toiagul Fără să mă uit, am ştiut că toiagul meu purta un semn nou, în forma unui ochi Căci, cumva, descoperisem sufletul Vederii Şi totuşi, câştigul meu pălea în faţa pierderii În aceeaşi clipă, aerul a început să tremure lângă braţul întins al căpcăunului căzut Cortina nevăzută s-a desfăcut, dând la iveală un cerc scund de pietre albe lustruite O fântână Nu o scară care să ducă în sus, ci o fântână adâncă ce ducea în jos O puteam vedea! Şi mai înţelegeam, pentru prima dată, că drumul spre Cealaltă Lume – spre rai şi totodată iad – însemna să cobor, nu să urc Să cobor în cele mai adânci locuri, nu să urc înspre un loc din univers mult îndepărtat de mine însumi Vântul aspru a trecut peste noi, urlând Rhia a vorbit atât de slab, încât de-abia o puteam auzi — Tu vei fi… un vrăjitor, Merlin Unul… bun I-am ridicat capul la pieptul meu — Nu muri, Rhia! Nu muri! Ea s-a cutremurat Ochii i s-au închis în cele din urmă Am ţinut-o strâns, plângând tăcut Apoi, ca şi cum zorii s-ar fi ivit chiar în braţele mele, am perceput prezenţa a ceva ce nu observasem până atunci Ceva din trupul Rhiei, şi totodată separat de el Care a trecut printre degetele mele ca o adiere de lumină Sufletul ei Care îi părăsea trupul în drumul lui către tărâmul de dincolo Dintr-odată, un gând a pus stăpânire pe mine I-am strigat spiritului ei: „Te rog, Rhia! Nu mă părăsi Nu încă ” I-am tras capul mai aproape de inima mea „Vino cu mine! Stai cu mine! Măcar o vreme ” M-am uitat către cercul de pietre albe, intrarea în Lumea Cealaltă Drumul către Dagda Chiar dacă era prea târziu ca să o salveze pe Elen, poate – doar poate – ar fi reuşit să o salveze pe Rhia Şi, dacă nu, măcar am mai fi rămas împreună puţin timp „Vino cu mine! Te rog!” Am inspirat adânc, trăgând în piept ceva mai mult decât aer Şi, cu acea respiraţie, o senzaţie nouă şi puternică m-a inundat Era plină de viaţă Era intensă Era Rhia M-am întors către Bumbelwy, pe ai cărui obraji căzuţi se vedeau dârele propriilor lui lacrimi — Te rog, ajută-mă! M-a privit cu un aer solemn — E moartă — Moartă Am simţit o nouă forţă vitală înlăuntrul meu Dar nu dispărută, bunul meu bufon Cu greu, Bumbelwy m-a ajutat să mă ridic în picioare Purtam în braţe trupul pustiit al Rhiei, cu capul atârnând — Acum adu-mi sabia! Şi toiagul Clătinând din cap, bufonul morocănos a tras sabia din Balor, folosindu-şi ghetele ca să îi şteargă lama Apoi mi-a luat toiagul de pe stânci S-a întors la mine şi a băgat sabia în teacă, şi toiagul, în centura mea udă de sânge M-a studiat cu un aer sumbru — Unde te duci cu ea? — În Lumea Cealaltă A ridicat din sprâncene — Atunci o să te aştept aici Chiar dacă n-o să te mai întorci niciodată Am pornit către cercul de pietre albe, apoi m-am oprit şi m-am întors din nou spre el — Bumbelwy, în caz că nu mă mai întorc, vreau să ştii ceva El s-a încruntat şi chipul i s-a acoperit de cute — Ce? — Eşti un bufon jalnic, dar un prieten loial Şi, spunând acestea, m-am întors către Fântână Am păşit peste pietre, cu braţele la fel de grele ca inima mea XXXI În ceaţă O pală de vânt cald m-a lovit peste faţă când am privit în Fântâna către Lumea Cealaltă O scară în spirală, făcută din aceleaşi pietre albe lustruite ca şi intrarea, cobora din centrul cercului Nu-mi dădeam seama cât de departe mergeau, deşi bănuiam că foarte departe Cu trupul moale al Rhiei în braţe, am păşit cu grijă pe prima treaptă Inspirând adânc, poate pentru ultima oară, aerul fincayran, am început să cobor scara în spirală M-am cufundat tot mai adânc, cu mare grijă să nu mă împiedic Deşi coastele, gâtul şi umerii mă dureau de la lupta cu Balor, inima mă durea şi mai tare pentru că duceam în braţe trupul prietenei mele Al surorii mele După ce am coborât mai bine de o sută de trepte, am observat două lucruri surprinzătoare Mai întâi, Fântâna nu se întunecase absolut deloc Spre deosebire de o fântână cu apă de băut sau un tunel săpat în pământ, lumina nu scădea la nivelurile mai adânci De fapt, părea cumva să devină mai intensă Curând, pietrele albe ale scărilor luceau cu sclipirea sidefată a perlelor În al doilea rând, drumul spiralat nu avea nevoie de pereţi Doar ceaţa, în vălătuci mişcători, înconjura treptele Cu cât coboram mai mult, cu atât mai încurcate şi mai amestecate erau degetele ceţii Uneori se învârtejeau în jurul picioarelor mele sau al buclelor Rhiei Alteori se condensau şi se răsuceau în forme ciudate pe care nu le puteam recunoaşte Ceaţa din această Fântână îmi amintea de aceea care înconjura ţărmurile Fincayrei Nu neapărat ca un hotar sau ca o barieră, cât mai degrabă ca o substanţă vie, având propriile ritmuri şi tipare Elen vorbise adeseori de locuri între două lumi, ca Muntele Olimp, Yr Wyddfa sau Fincayra Locuri care nu erau cu totul nici în lumea noastră, nici în Lumea Cealaltă, ci de fapt între În acelaşi fel în care ceaţa asta nu era cu adevărat aer şi nici cu adevărat apă, ci puţin din amândouă Şi m-am gândit la ziua în care, pe podeaua de pământ a colibei noastre din Gwynedd, Elen îmi descrisese Fincayra pentru prima oară „Un loc cu multe minuni”, aşa îl numise ea „Fără să aparţină cu totul Pământului sau Cerului, ci fiind o punte care le leagă pe cele două ” În vreme ce coboram tot mai adânc în ceţuri, apropiindu-mă cu fiecare pas de Cealaltă Lume, m-am întrebat ce fel de lume putea să fie Dacă Fincayra era într-adevăr puntea, unde ducea această punte? Acolo locuiau spirite, asta ştiam Unele puternice, precum Dagda şi Rhita Gawr Dar spiritele mai simple, mai liniştite, cum era curajosul meu prieten Belea? Oare împărţeau acelaşi loc sau trăiau în altă parte? Rotindu-se la nesfârşit, scara în spirală m-a dus tot mai jos Mi-am dat seama deodată că în această lume era posibil să nu existe nicio diferenţă între zi şi noapte Fără răsăritul şi apusul soarelui, fără ca luna să plutească sus pe cer, ar fi fost greu de determinat timpul Se putea chiar să nu fi existat timp, oricum nu aşa cum îl percepeam eu Mi-am amintit vag cum Elen pomenise despre două feluri de timp: unul istoric, ce curge liniar şi în care fiinţele muritoare îşi trăiesc vieţile, şi altul sacru, care curge în cerc Ar fi putut Lumea Cealaltă să fie un loc al timpului sacru? Şi dacă era aşa, însemna oare că, acolo, timpul se întorcea către sine însuşi, rotindu-se în cercuri precum această scară în spirală? M-am oprit şi am bătut cu gheata într-una din trepte Dacă în această lume timpul însemna altceva, atunci era posibil să revin la suprafaţă – dacă mă întorceam într-adevăr – prea târziu pentru a o mai putea salva pe Elen Aş fi putut uşor să-mi petrec aici cele două zile rămase, şi multe alte luni, fără măcar să-mi dau seama Mi-am arcuit spatele şi am ridicat-o mai sus pe Rhia în braţe Greutatea ei, la fel ca greutatea căutării mele, mă apăsa mai mult ca niciodată Tot ce puteam face era să încerc să-l găsesc pe Dagda cât mai curând posibil Să nu îngădui niciunui obstacol să mă întârzie sau să mă abată din drumul meu Mi-am reluat coborârea pe scară În vreme ce treptele mă duceau tot mai adânc în Fântână, ceaţa a început să se schimbe În loc să plutească aproape de scară, aşa cum făcuse lângă intrare, ceaţa s-a îndepărtat, deschizându-se într-un soi de buzunare cu forme mereu schimbătoare Curând, buzunarele s-au mărit, transformându-se în camere, iar camerele s-au lărgit în peşteri Cu fiecare treaptă coborâtă, priveliştile ceţoase deveneau mai ample, până când m-am trezit în mijlocul unui peisaj uluitor de variat, care se schimba constant Un peisaj de ceaţă În fuioare subţiri şi în dealuri umflate, în întinderi largi şi turnuri ascuţite, ceaţa se învârtejea în jurul meu În unele locuri întâlneam canioane care tăiau terenul de nori, întinzându-se mai departe şi mai adânc decât puteam bănui În alte locuri zăream munţi înalţi, care urcau sau coborau, sau se mişcau în ambele direcţii în acelaşi timp Am găsit văi, povârnişuri, faleze sau peşteri de ceaţă Răspândite peste tot, deşi nu le distingeam clar, se mişcau forme, sau jumătăţi de forme, târându-se, păşind sau plutind Şi prin tot acest peisaj, ceaţa se răsucea şi se umfla, transformându-se mereu, rămânând mereu aceeaşi Cu timpul, am descoperit că treptele înseşi se schimbaseră Nu mai erau rigide şi solide ca piatra, ci vălureau şi pluteau împreună cu tot ce era în jur Deşi rămâneau suficient de tari ca să pot sta pe ele, erau făcute din aceeaşi textură indefinită ca peisajul O senzaţie de nelinişte a crescut în mine Că tot ce mă înconjura nu era nicidecum ceaţă Că nu era nici măcar ceva fizic, făcut din aer sau apă, ci… altceva Ţesut din lumină, sau din gânduri, sau din sentimente Ceaţa asta dezvăluia mai mult decât ascundea Aş fi avut nevoie de mai multe vieţi ca să înţeleg chiar şi puţin din adevărata ei natură Aşadar, astfel arăta Lumea Cealaltă! Straturi peste straturi de lumi ce se schimbau, ce rătăceau Puteam să cobor la nesfârşit, tot mai adânc, pe scară, să mă mişc la nesfârşit printre norii umflaţi, sau să călătoresc la nesfârşit chiar înlăuntrul ceţei Fără timp Fără capăt Fără sfârşit Apoi, din peisajul curgător, a apărut o formă XXXII O ramură de aur Mică şi cenuşie, forma s-a ridicat în înalturi de pe un deal ce prindea contur Am privit-o şi am văzut deschizându-şi două aripi de ceaţă A plutit înspre mine, purtată de un curent, apoi şi-a schimbat dintr-odată direcţia, urcând atât de abrupt, încât aproape că n-am mai văzut-o Brusc, a cotit şi a plonjat direct în jos, până când s-a răsucit într-o serie de bucle şi de tumbe ce păreau să nu aibă alt scop decât pura bucurie de a zbura Belea! Inima mi-a bătut mai tare când l-am zărit pe şoim zburând din nou Deşi braţele mele erau înfăşurate în jurul Rhiei, încă mai simţeam săculeţul de piele pe şold În el, alături de ierburile mamei mele, se afla o pană maronie vărgată dintr-o aripă de-a lui Belea Nimic altceva nu mai rămăsese din el după lupta lui cu Rhita Gawr Adică, nimic în afară de spiritul lui Din ceţurile învolburate, a venit zburând către mine I-am auzit ţipătul, la fel de plin de energie şi de vigoare ca odinioară I-am privit picajul final pe când se apropia Apoi, cu o pală de aer cald, i-am simţit ghearele apucându-mă de umărul stâng Şi-a strâns aripile pe spate şi a ţopăit încolo şi-ncoace pe umărul meu Deşi penele lui de ceaţă deveniseră din maronii gri-argintii, brăzdate cu alb, o urmă de galben tot îi mai încercuia ochii Şi-a aplecat capul spre mine şi a scos un ciripit mulţumit — Da, Belea! Şi eu sunt fericit să te văd Apoi momentul de bucurie a dispărut când am ridicat mai sus în braţe trupul moale, pătat de sânge — De te-ar putea vedea şi Rhia… Şoimul a zburat până la genunchiul acoperit cu frunze al fetei A studiat-o preţ de o clipă, apoi a scos un fluierat grav, trist Scuturând din cap, a sărit înapoi pe umărul meu — Duc spiritul ei în mine, Belea Sper ca Dagda să poată fi în stare să o salveze Am înghiţit cu greu şi am adăugat: Şi pe mama mea Deodată, Belea a scos un ţipăt puternic Ghearele lui mi-au strâns umărul, pe când ceaţa din faţa mea se învolbura într-un fel ciudat — Aaah! a spus o voce domoală, aproape leneşă, de undeva din ceaţă Ce drăguţ, ce teribil de drăguţ din partea ta să vii! Belea a fluierat neliniştit — Cine eşti? am strigat către nori Arată-te! — Asta şi intenţionez să fac, tinere, într-o clipă Ceaţa din faţa mea s-a rotit ca supa amestecată încet într-un castron — Şi am şi un dar pentru tine, un dar teribil de preţios Aaah, da! Ceva în tonul domol şi relaxat al vocii m-a făcut să mă simt puţin mai în largul meu Şi totuşi, o senzaţie vagă, de undeva din adâncul meu, m-a avertizat să fiu mai prudent ca niciodată Era înţelept, am decis eu, să mă port mai prudent decât trebuia Am aşezat-o mai bine pe Rhia în braţele mele — N-am timp pentru politeţuri acum Dacă ai ceva să-mi dai, atunci arată-te! — Aaah, tinere! Atât de nerăbdător, teribil de nerăbdător! Ceaţa s-a învârtejit — Dar nu trebuie să-ţi faci griji O să iau în seamă cererea ta, peste doar o clipă Vezi tu, aş vrea să fiu prietenul tău La aceste cuvinte, Belea a scos un ţipăt ascuţit Bătând cu putere din aripi, s-a ridicat de pe umărul meu A fluierat din nou, m-a înconjurat o dată, apoi s-a îndepărtat în zbor, dispărând într-un nor de ceaţă — Nu trebuie să-ţi fie teamă de mine, a murmurat vocea Chiar dacă prietenul tău, şoimul, aşa pare să simtă — Belea nu se teme de nimic — Aaah, atunci probabil că mă înşel De ce crezi că a zburat de aici? Am înghiţit în sec şi am scrutat ceaţa curgătoare — Nu ştiu Trebuie să fi avut un motiv întemeiat M-am întors din nou spre locul de unde părea să vină vocea Dacă vrei să fii prietenul meu, atunci arată-te Repede Trebuie să merg mai departe Ceaţa s-a agitat încet — Aaah, aşadar ai o întâlnire importantă, nu? — Foarte — Bine, atunci, asta e ceea ce trebuie să faci Aaah, da! Vocea era atât de relaxată, încât părea somnoroasă Sunt convins că ştii cum să ajungi acolo unde te duci În loc să răspund, am cercetat ceaţa rotitoare, căutându-l pe Belea Unde se dusese? De-abia ne revăzuserăm Şi sperasem că putea să mă ducă la Dagda — Căci, dacă nu ştii, a continuat vocea liniştitoare, darul meu poate să-ţi fie folositor Teribil de folositor Aaah, îţi ofer darul de a-ţi servi drept călăuză Am simţit din nou acel semnal de alarmă venit de cine ştie unde Şi totuşi… poate că această persoană, când în cele din urmă avea să se arate, putea să mă îndrume cu adevărat printre norii rotitori Aş fi salvat astfel un timp preţios Mi-am mutat greutatea pe treapta de ceaţă — Înainte să-ţi accept oferta, trebuie să ştiu cine eşti — Într-o clipă, tinere Doar într-o clipă Vocea a căscat, apoi a vorbit la fel de blând ca firele de ceaţă care îmi atingeau uşor obrazul Voi, tinerii, sunteţi atât de grăbiţi, atât de grăbiţi În ciuda îndoielilor mele, ceva din vocea lui mă făcea să mă simt tot mai relaxat Aproape… confortabil Sau poate doar mă simţeam obosit Mă durea spatele Îmi doream să o pot aşeza pe Rhia undeva Doar pentru o clipă — Aaah, porţi o povară grea, tinere Un alt căscat agonizant de lent — Mi-ai îngădui să-ţi uşurez puţin povara? Fără să vreau, am căscat şi eu — Sunt bine, mulţumesc Dar dacă ai vrea să mă conduci la Dagda, o să te las M-am corectat şi am spus repede: Mai întâi, însă, arată-mi cine eşti! — La Dagda, da? Aaah, marele şi gloriosul Dagda Războinicul războinicilor Trăieşte departe, teribil de departe de aici Totuşi, te călăuzesc cu plăcere Mi-am îndreptat spatele înţepenit — Putem pleca acum? Nu mai am timp — Aaah, într-o clipă Braţe rotitoare de ceaţă mi se legănau în dreptul feţei — E păcat, totuşi, că nu te poţi odihni puţin Arăţi de parcă ai avea nevoie de odihnă Continuând să o ţin pe Rhia în braţe, m-am lăsat pe vine, aşezând-o pe coapsele mele — Aş vrea să pot Dar trebuie să merg mai departe — Cum zici tu Aaah, da! Vocea a scos cel mai prelung şi somnoros căscat de până atunci O să plecăm direct într-acolo Într-o clipă Am clătinat din cap, pe care îl simţeam ciudat de înceţoşat — Bine Acum… parcă mai aveai ceva de făcut Oare ce era? Ah, da Să mi te arăţi Înainte să te urmez — Păi, sigur, tinere Sunt aproape gata Vocea a scos un oftat încet, relaxat O să fie plăcut, teribil de plăcut, să te ajut Semnalul de alarmă m-a înghiontit din nou, dar l-am ignorat Am mişcat braţul care sprijinise coapsele Rhiei şi mi-am rezemat mâna de o treaptă umedă M-am întrebat cum ar fi să mă aşez, chiar şi pentru scurt timp Cu siguranţă n-ar strica să mă odihnesc puţin — Aşa e, tinere, a tors vocea pe tonul ei cel mai liniştitor Doar relaxează-te! „Să mă relaxez”, mi-am spus visător „Doar să mă relaxez ” — Aaah, da Vocea a oftat somnoroasă Eşti un tânăr înţelept Mult mai înţelept ca tatăl tău Am încuviinţat din cap, simţindu-mă pe jumătate ameţit „Tatăl meu Mai înţelept ca…” Semnalul de alarmă s-a declanşat din nou în mine De unde îl ştia pe tatăl meu? Am căscat iarăşi De ce să-mi bat capul acum cu tatăl meu? Nu era nicăieri în preajma Lumii Celeilalte Îmi simţeam capul înceţoşat Ca şi cum pâcla ce mă înconjura îmi intrase în urechi Şi oricum, de ce mă grăbeam aşa? Puţină odihnă mă va ajuta să-mi amintesc Ghemuindu-mă pe scări, mi-am lăsat capul în piept Din nou, atât de slab, că abia l-am putut simţi, semnalul de alarmă m-a împuns „Trezeşte-te, Merlin! El nu e prietenul tău Trezeşte-te!” Am încercat să îl ignor, dar n-am putut „Încrede-te în instinctele tale, Merlin!” M-am mişcat, ridicându-mi uşor capul Era ceva familiar în acel sentiment, în acea voce dinlăuntrul meu Ca şi cum aş mai fi auzit-o undeva înainte „Ai încredere în instinctele tale, Merlin Ai încredere în fructe ” Cu o smucitură bruscă, m-am trezit Era vocea Rhiei! Înţelepciunea Rhiei! Spiritul ei percepea ceea ce eu nu puteam Mi-am scuturat amorţeala din cap Mi-am luat mâna de pe treaptă şi am strâns-o în jurul picioarelor Rhiei Cu un geamăt, m-am ridicat din nou — Aaah, tinere! O notă de îngrijorare se strecurase în vocea somnoroasă — Credeam că te-ai putea odihni puţin Strângând-o hotărât pe Rhia în braţe, cu frunzele pe moarte, dar încă moi pe mâinile mele, am respirat adânc — N-am de gând să mă odihnesc N-am de gând să te las să mă atragi într-un somn vrăjit Căci ştiu cine eşti — Aaah, ştii? — Da, ştiu, Rhita Gawr! Ceaţa a început să spumege ca o oală care fierbe A bolborosit şi s-a învârtejit înaintea mea Din vaporii rotitori s-a ivit un bărbat, la fel de înalt şi de lat ca Balor, îmbrăcat într-o tunică albă largă şi cu un colier subţire din pietre roşii lucitoare la gât Părul lui, la fel de negru ca al meu, era pieptănat perfect Chiar şi sprâncenele păreau deosebit de îngrijite Ochii lui însă au fost cei care mi-au atras atenţia Păreau complet goi, la fel de pustii precum vidul Deşi amintirea ochiului mortal al lui Balor mă făcea să mă înfior, ochii ăştia mă speriau mai tare Rhita Gawr şi-a dus o mână la buze şi şi-a lins vârful degetelor — Aş fi putut să iau orice formă, a spus, iar vocea lui, aspră şi răstită, nu avea nimic din tonurile leneşe pe care le auzisem înainte Mistreţul sălbatic e preferata mea, cu tot cu cicatricea de pe picior Ştii, cu toţii purtăm cicatrice Şi-a trecut degetele ude peste una din sprâncene Dar tu ai mai văzut mistreţul sălbatic şi înainte, nu-i aşa? O dată, pe ţărmul grămezii ăleia de stânci pe care o numeşti Gwynedd Şi încă o dată în vis — Cum… Transpiraţia mi-a brobonit fruntea când mi-am amintit de vis şi de senzaţia acelor colţi ca pumnalele care creşteau în ochii mei De unde ştii? — Ei, zău aşa! Cu siguranţă un pretins vrăjitor a învăţat câte ceva despre Săritură Şi-a lins vârful degetelor, iar buzele i s-au arcuit într-un zâmbet superior Să trimit vise oamenilor e una dintre puţinele mele distracţii, o scurtă distragere de la multele mele lucrări grele Zâmbetul i s-a lăţit Deşi e ceva ce-mi place şi mai mult, a adăugat Să trimit umbra morţii M-am încordat, strângând forma lipsită de viaţă a Rhiei — Ce ţi-a dat dreptul să o dobori pe mama mea? Ochii goi ai lui Rhita Gawr s-au aţintit asupra mea — Ce ţi-a dat dreptul să o aduci în Fincayra? — N-am vrut… — O notă uşoară de hybris Şi-a trecut mâna peste cap, netezindu-şi părul Asta a fost slăbiciunea fatală a tatălui tău, ca şi a bunicului tău Chiar ai crezut că o să fie diferit? Mi-am îndreptat spatele — Eu sunt diferit — Din nou hybris! Credeam că ţi-ai învăţat lecţia deja A făcut un pas spre mine, cu tunica albă fluturându-i Hybrisul o să-ţi aducă moartea, asta e sigur Deja a adus-o pe a mamei tale M-a cuprins ameţeala şi m-am clătinat pe treapta de ceaţă — De-asta m-ai întârziat în tot timpul ăsta! — Bineînţeles! Şi-a lins cu grijă vârful degetelor, unul câte unul Iar acum, când ştii că n-ai fost în stare să îi împiedici moartea – moartea pe care tu însuţi ai provocat-o –, te voi elibera de alte chinuri Te voi omorî, aici şi acum M-am dat în spate o treaptă, încercând să nu mă poticnesc Rhita Gawr a râs, mângâindu-şi cealaltă sprânceană — De data asta, eroul tău, Dagda, nu e aici ca să te salveze, aşa cum a făcut-o în Gwynedd Şi nici pasărea aia proastă, a cărei îndrăzneală m-a împiedicat să te omor în Castelul Înnegurat De data asta te-am prins! A mai făcut un pas prin ceaţă către mine Mâinile lui enorme s-au îndoit, ca şi cum se pregăteau să-mi strivească ţeasta — Şi ca să ştii cât de mare este prostia ta, hybrisul tău, hai să-ţi explic ceva Dacă n-ai fi încercat să-ţi eviţi lecţiile, ai fi ştiut poate că, dacă ai fi purtat o protecţie de vâsc, acea ramură blestemată de aur, ai fi putut călători direct către bârlogul lui Dagda Nu te-aş fi putut opri, aşa cum am făcut-o Am albit, amintindu-mi de rugămintea Rhiei de a lua cu mine o rămurică de vâsc în Lumea Cealaltă Iar eu îi respinsesem imediat sfatul Din nou, Rhita Gawr a zâmbit afectat Braţe de ceaţă, care ţâşneau din capul lui, îşi înfigeau ghearele în mine — Ce-mi mai place trufia! Una dintre cele mai înduioşătoare calităţi ale omenirii Ochii lui goi s-au îngustat — Cam asta-i cu lecţiile tale Acum vei muri În acea clipă o formă cu aripi a ţâşnit dintre nori Un ţipăt a răsunat peste întinderea mişcătoare de ceaţă, când Belea a coborât din înalturi direct spre mine În spatele lui trăgea o ramură aurie delicată Vâsc Rhita Gawr a mugit furios şi s-a repezit la mine Cu doar o fracţiune de secundă înainte să mă înşface, ramura aurie a căzut peste umerii mei asemenea unei cape Am simţit mâinile lui puternice încleştându-mi-se pe gât Deodată, am devenit abur, dizolvându-mă în ceaţă Ultimul lucru pe care l-am simţit a fost o pereche de gheare care m-au apucat de umeri Iar ultimul lucru pe care l-am auzit a fost strigătul plin de mânie al lui Rhita Gawr — Mi-ai scăpat din nou, piticanie de vrăjitor! Data viitoare n-o să mai ai atâta noroc! XXXIII Lucruri minunate Pielea, oasele şi muşchii mi s-au dizolvat În schimb, eram făcut din aer, apă şi lumină Plus încă ceva Căci acum aparţineam ceţii Rostogolindu-mă ca un nor de vapori, mi-am întins braţele nemărginite înaintea mea În vreme ce ramura aurie de vâsc mă împingea, pe cărări ascunse, către casa lui Dagda, mă învârteam şi mă legănam, topindu-mă în aer chiar când treceam dincolo de el Am zburat prin tunelurile spiralate şi coridoarele şerpuite de ceaţă Şi deşi nu-i puteam vedea, simţeam că Rhia şi Belea, orice formă ar fi luat, călătoreau alături de mine De prea multe ori pentru a mai ţine socoteala, am văzut peisaje noi şi creaturi în vapori O varietate nelimitată părea să ocupe fiecare particulă de ceaţă Lumi în interiorul altor lumi, niveluri peste alte niveluri, vieţi înlăuntrul altor vieţi! Lumea Cealaltă, în toată vastitatea şi complexitatea ei, era atrăgătoare Cu toate astea, nu aveam timp să explorez Viaţa lui Elen, ca şi a Rhiei, atârnau de un fir de păr Era posibil să-mi fi pierdut şansa de a o ajuta pe una din ele, sau poate chiar pe amândouă, din cauza imensei mele prostii Şi totuşi, aşa cum declarase chiar Rhia atunci când toiagul îmi dispăruse în satul Slanto: „Atât timp cât nu ne pierdem speranţa, mai avem o şansă” Iar speranţa rămăsese cu mine, deşi nu părea mai reală decât norii ce se schimbau încontinuu Gândurile mele, învârtindu-se la fel precum ceaţa însăşi, s-au întors către Dagda Am simţit o săgetare puternică de spaimă la gândul că voi sta în faţa celui mai mare dintre toate spiritele Deşi mă aşteptam să mă judece aspru pentru multele mele greşeli, oare avea să refuze totodată să mă ajute? Poate că salvarea mamei mele ar tulbura o balanţă cosmică delicată pe care numai el o înţelegea Poate că pur şi simplu nu va avea timp să mă primească Poate că nici nu avea să fie în regatul lui atunci când aş fi ajuns acolo, ci undeva departe, în această lume ceţoasă sau poate în alta, luptându-se cu forţele lui Rhita Gawr M-am întrebat oare cum arăta un spirit atât de puternic Cu siguranţă, la fel ca Rhita Gawr, putea lua orice formă dorea Când apăruse în ziua în care fusesem aruncat de mare pe ţărmul din Gwynedd, venise ca un cerb Imens, puternic, cu coarne bogat ramificate Dar ceea ce mă impresionase cel mai mult fuseseră ochii lui Acele ochiuri de apă maronie, nemişcată, păruseră la fel de adânci şi de misterioase ca însuşi oceanul Orice formă ar fi putut lua, ştiam că avea să fie la fel de puternică şi de impunătoare ca Dagda însuşi Un cerb în formă umană, poate Cum îl numise Rhita Gawr? „Marele şi gloriosul Dagda Războinicul războinicilor ” Asemenea unui nor care pătrunde într-o scobitură din dealuri, mişcarea mea de înaintare a încetinit treptat, până când în cele din urmă s-a oprit Apoi, imperceptibil la început, ceaţa din jurul meu a început să se risipească Încet, foarte încet, s-a subţiat şi s-a sfâşiat, destrămându-se ca un văl delicat Puţin câte puţin, am putut desluşi conturul unei forme înalte şi semeţe în spatele vălului Întunecată şi tulburătoare, plutea în aer dinaintea mea Deodată, ceaţa rămasă s-a topit Forma asemănătoare cu un turn, mi-am dat eu seama, era de fapt un copac imens, acoperit de rouă Se ridica la fel de înalt şi de puternic precum Arbassa, cu o singură diferenţă notabilă Copacul acesta era întors cu susul în jos Rădăcinile sale masive se întindeau în sus, dispărând în şuviţele încurcate de ceaţă Se încolăceau maiestuos în jurul norilor, ca şi cum ar fi îmbrăţişat întreaga lume de deasupra De aceste rădăcini avântate în zbor atârnau nenumărate rămurele de vâsc auriu, care se legănau graţios Jos, la baza trunchiului, ramuri groase se întindeau peste o câmpie lată de ceaţă aburindă Şi întregul copac, acoperit cu mii şi mii de picături de rouă, scânteia ca suprafaţa unui râu sprinţar Atât de fascinat eram de imaginea copacului, încât mi-a trebuit un moment ca să-mi dau seama că şi eu mă aflam pe câmpia ceţoasă Îmi recăpătasem trupul! Rhia stătea prăbuşită în braţele mele, în vreme ce Belea îmi gângurea uşor la ureche O ramură de vâsc, asemănătoare cu cele care atârnau deasupra mea, atârna pe umerii mei Sabia mi se legăna într-o parte, în vreme ce toiagul îmi era înfipt sub centură M-am uitat în ochii încercuiţi cu galben ai lui Belea — Îţi mulţumesc, prietene M-ai salvat din nou Şoimul a scos un fluierat înalt, aproape stânjenit, şi şi-a fluturat aripile cenuşii — Bine ai venit la Copacul Sufletului! M-am răsucit în direcţia vocii slabe, şovăielnice Venea de la un bătrân firav, al cărui braţ drept îi atârna neputincios pe lângă trup Deşi stătea aşezat pe podeaua de ceaţă, rezemat de ramuri, era atât de mic şi de slab, încât nici nu-l observasem până atunci Părul lui argintiu sclipea la fel ca scoarţa acoperită de rouă din jurul lui — Mulţumesc Foarte mult Am vorbit cu asprime, căci nu voiam să fiu păcălit din nou Totuşi, cum timpul e atât de scurt, m-am văzut silit să fiu direct Îl caut pe Dagda, am spus Ghearele lui Belea m-au ciupit de umăr A cârâit la mine cu reproş Bătrânul a zâmbit cu blândeţe, şi riduri uşoare i-au încreţit faţa Şi-a aşezat în poală braţul neputincios şi m-a studiat cu atenţie Deodată, i-am văzut ochii Nişte ochiuri de apă adânci, maronii, pline de compasiune, înţelepciune şi tristeţe Îi mai văzusem o dată La marele cerb — Dagda! Mi-am muşcat buza şi m-am uitat la omuleţul fragil Îmi pare rău că nu te-am recunoscut Zâmbetul bătrânului s-a stins — M-ai recunoscut, în timp La fel cum e posibil, în timp, să ajungi să cunoşti adevărata sursă a puterii mele Sau o cunoşti deja? Am şovăit, neştiind ce să răspund — Mă tem că nu ştiu nimic despre adevărata sursă a puterii tale Dar cred că o foloseşti pentru a ajuta fiinţele vii să-şi aleagă propriul drum, oricare ar fi el De aceea m-ai ajutat în ziua în care marea m-a aruncat pe ţărm — Foarte bine, Merlin, foarte bine! Ochii lui cafenii au scânteiat de mulţumire, dar şi de o oarecare iritare — Chiar dacă ai încercat să eviţi unul dintre Cânturi, a adăugat el M-am foit, stânjenit El m-a cercetat cu privirea, ca şi cum ar fi putut vedea în adâncul inimii mele — Tu porţi o mare povară, pe lângă prietena din braţele tale Uite, aşaz-o aici, lângă mine — Poţi… poţi s-o ajuţi? — Vom vedea Fruntea lui, deja acoperită cu o reţea de riduri, s-a încreţit şi mai tare — Spune-mi despre Cânturi, Merlin Unde se află sufletul fiecăruia? — Şi mama mea? Chiar dacă timpul nu s-a scurs de tot, nici mult nu mai are de trăit — Şi ea trebuie să aştepte Cum stăteam pe podeaua de aburi, m-am aplecat şi am aşezat cu grijă trupul surorii mele lângă Dagda Spirale de ceaţă au alunecat peste umerii şi pieptul ei, acoperind-o ca o pătură subţire El a privit-o cu o expresie de tristeţe profundă, apoi şi-a întors ochii spre mine — Mai întâi, arată-mi toiagul tău! Belea a cloncănit de admiraţie când am scos toiagul de la centură Am întins capătul noduros către Dagda, învârtind încet băţul Toate semnele, colorate într-un albastru intens precum cerul în amurg, sclipeau înaintea noastră Fluturele, simbolul transformării Perechea de şoimi, uniţi în zbor Piatra crăpată, amintindu-mi de prostia de a încerca să închid în colivie zburătorul de lumină Sabia, al cărei nume îl cunoşteam foarte bine Steaua înscrisă într-un cerc, ce evoca râsul luminos al lui Gwri-cea-cu-Păr-Auriu Coada de dragon, care cumva îi aducea aminte limbii mele de gustul pielii murdare a ghetei Şi, cel din urmă, ochiul, atât de diferit de al lui Balor, şi totuşi, în felul lui, la fel de înspăimântător Dagda a încuviinţat din cap — Văd că acum porţi o sabie, a remarcat el Am mângâiat mânerul de argint — Păzeşte-o cu grijă, căci destinul acelei săbii este să te slujească până când va veni vremea să o înfigi într-o teacă de piatră Apoi va ajunge la un băiat, nu mai mare decât eşti tu acum Un băiat născut pentru a fi rege, a cărui domnie va înflori în inimă mult timp după ce se va fi spulberat pe pământ — Am s-o păzesc cu grijă — Spune-mi acum, fiule, ce melodii ai auzit în cele Şapte Cânturi? Începe cu primul, Schimbarea Mi-am dres glasul — Am învăţat de la un fluture – şi de la un copăcean, o trădătoare care şi-a ispăşit greşeala – că noi toţi, toate lucrurile vii, avem capacitatea de a ne schimba Bătrânul m-a studiat atent — Nu e întâmplător că acesta a fost primul tău Cânt, Merlin Cred c-ai auzit acordurile lui o vreme — Da, am spus şi m-am uitat o clipă la ramurile înrourate Înţeleg acum de ce cuvintele greceşti pentru „fluture” şi „suflet” sunt aceleaşi — Bun Acum spune-mi despre Legătură Am aruncat o privire la faţa Rhiei, palidă şi nemişcată — Cele mai puternice legături sunt cele ale inimii Am aflat asta privind o pereche de şoimi care se avântau împreună spre cer Belea a ţopăit mândru pe umărul meu, ciugulindu-şi penele — Şi de la un şarlatan, poate? Am oftat — Şi de la el O şuviţă de ceaţă a trecut peste mâna stângă a lui Dagda Cu o răsucire abilă a degetelor, a legat ceaţa într-un nod complicat Apoi, dând din cap gânditor, a lăsat-o să plutească mai departe Privirea i s-a întors la mine — Apoi ai găsit drumul spre ţinutul de sub pământ al vechii mele prietene, Urnalda E mai înţeleaptă decât pare, pot să te asigur de asta! Fără îndoială, s-a bucurat că a avut şansa de a-ţi fi dascăl Am clătinat din cap — Nu prea mult, aş zice Am fost un învăţăcel destul de greu de cap Până la urmă, însă, cu ajutorul unui zburător de lumină, am găsit sufletul acelui cântec — Care este…? Am arătat spre imaginea pietrei crăpate — Cel mai bun mod de a proteja ceva este să îi redai libertatea Dagda s-a rezemat pe spate, uitându-se în sus, la rădăcinile groase al Copacului Sufletului A ridicat din sprânceană, şi un fuior de ceaţă a urcat în spirală pe trunchi — Următoarea lecţie, a urmat el, cred c-a venit ca o surpriză pentru tine — Numirea A fost nevoie de ceva vreme – şi de un cuţit de pâine rupt – ca să învăţ că un nume adevărat deţine o putere adevărată Am tăcut puţin, gândindu-mă, apoi am întrebat: Merlin e numele meu adevărat? Bătrânul şi-a scuturat pletele argintii — Atunci îmi ştii, cumva, numele adevărat? — Îl ştiu — Ai vrea să mi-l spui? Dagda a cumpănit o vreme cererea mea — Nu Nu încă Dar iată ce voi face Dacă va fi să ne întâlnim din nou, într-un moment mai fericit, după ce l-ai biruit pe cel mai puternic duşman dintre toţi, atunci îţi voi spune numele tău adevărat M-am albit la faţă — Cel mai puternic duşman dintre toţi? Cu siguranţă vorbeşti despre Rhita Gawr — Poate A arătat către steaua închisă în cerc Acum Săritura — Asta e o abilitate uimitoare Marea Elusa a folosit-o pentru a ne trimite tocmai în ţinutul copăcenilor Şi Gwri-cea-cu-Păr-Auriu a folosit-o – pentru a-i da Rhiei o viziune a Fântânii către Lumea Cealaltă Mi-am coborât vocea Şi Rhita Gawr a folosit-o pentru a-i trimite mamei mele umbra morţii Sprâncenele argintii s-au ridicat — Mamei tale? Mi-am târşâit ghetele, stânjenit, pe pământul ceţos — De fapt, nu Mie Dar a doborât-o pe mama mea, în schimb — Aşadar, care este sufletul Săriturii? Atenţia mi s-a îndreptat iar către ceaţa mişcătoare care ne înconjura Graţioasă, şerpuia în jurul lui Dagda şi al meu, atingându-ne la fel cum atingea copacul aşezat cu susul în jos, îmbrăţişându-i rădăcinile uriaşe care, la rândul lor, îmbrăţişau lumea de deasupra — Totul, am declarat eu, este legat de tot — Bine, fiule, bine Acum, ce-i cu Eliminarea? — Pe asta am învăţat-o de la un dragon adormit Şi de la… un bufon Am zâmbit uşor Ei mi-au arătat că fiecare lucru viu este preţios în felul lui Dagda s-a aplecat spre mine — Chiar şi un dragon? — Chiar şi un dragon El şi-a mângâiat bărbia gânditor — Cred că vei întâlni din nou acel dragon Când se va trezi Mi s-a tăiat răsuflarea Dar înainte să pot întreba ceva, el a vorbit iar: — Vederea Spune-mi acum despre Vedere Limba mi s-a învârtit în gură înainte să-mi găsesc cuvintele În cele din urmă, cu vocea aproape ca o şoaptă, am zis: — Inima poate vedea lucruri de nepătruns vederii — Hm! Ce altceva? M-am gândit o clipă — Păi, acum că ştiu câte ceva despre ce înseamnă să vezi cu inima, poate o să reuşesc să privesc mai bine în mine însumi Ochii căprui adânci ai lui Dagda m-au fixat — Şi, când te uiţi în acel loc, fiule, ce vezi? Mi-am dres glasul, am dat să vorbesc, apoi m-am oprit Mi-am căutat cuvintele potrivite şi, după un moment de tăcere, am început din nou: — E… ei bine, e ca o coborâre în Fântâna către Lumea Cealaltă Cu cât pătrund mai adânc, cu atât descopăr mai multe Mi-am întors privirea şi am adăugat în şoaptă: Şi ceea ce descopăr poate fi cu adevărat înspăimântător Bătrânul m-a privit cu compasiune — Şi ce altceva mai vezi? Am scos un oftat — Cât de puţine lucruri ştiu, de fapt Dagda s-a întins spre mine şi mi-a luat mâna într-a lui — Atunci, Merlin, ai învăţat ceva nepreţuit M-a tras mai aproape Fuioare de aburi se răsuceau în jurul nostru, pe podeaua de ceaţă Cu adevărat nepreţuit! Până acum ai căutat sufletele Cânturilor Dar să-ţi dai seama cât de puţin ştii de fapt – să fii umil –, acesta, fiule, este însuşi sufletul vrăjitoriei Nedumerit, mi-am înclinat capul într-o parte — Cu timpul, cred eu, vei înţelege pe deplin, a continuat el Căci umilinţa nu e altceva decât o formă de respect adevărat faţă de lucrurile şi întâmplările surprinzătoare, minunate din lume Am încuviinţat încet din cap — Asta e ceva ce ar spune şi Rhia M-am uitat din nou la trupul ei fără viaţă şi am întrebat neliniştit: Mai poţi să o salvezi? Dagda n-a răspuns — Poţi? Un moment îndelungat, m-a privit în tăcere, apoi a răspuns: — Nu ştiu, fiule Am simţit cum mi se strânge gâtlejul, ca şi cum Balor încă mă mai ţinea în încleştarea mâinilor lui — Am fost atât de prost! Am făcut atâta rău! Dagda a îndreptat un deget către o panglică rotitoare de ceaţă, care s-a îndreptat imediat În acelaşi timp, s-a uitat la un alt fuior drept, care s-a schimbat brusc într-o minge mică şi compactă Apoi, întorcându-se spre mine, a zâmbit trist — Aşadar, ai venit să vezi atât întunericul, cât şi lumina din tine Dragonul şi, deopotrivă, steaua Şarpele, dar şi porumbiţa Am înghiţit cu greu şi am răspuns: — Când m-ai întâmpinat la început, ai zis că aş putea ajunge să cunosc adevărata sursă a puterii tale Ei bine, nu sunt sigur, dar cred că puterea ta e mai tăcută, mai subtilă decât altele Ea e călăuzită de mintea şi de mâna ta, dar îţi izvorăşte din inimă De fapt, puterea ta e legată de cel de-al şaptele Cânt Să nu vezi cu ochii, ci cu inima Sprâncenele i s-au ridicat imperceptibil — A fost o vreme, am continuat, cu vocea doar o şoaptă, când aş fi dat orice să văd din nou cu propriii ochi Încă mai vreau să văd în acel fel Foarte mult Dar acum ştiu că mai sunt şi alte feluri de a vedea Dagda mi-a strâns mâna uşor — Tu vezi bine, Merlin Mi-a dat drumul la mână, apoi m-a cercetat cu privirea îndelung Şi îţi voi spune ceva, a adăugat Cu toată durerea pe care ai cunoscut-o şi pe care urmează să o mai cunoşti, te aşteaptă lucruri minunate, tinere Lucruri cu adevărat minunate XXXIV Elixirul Ochii adânci ai lui Dagda s-au întors către trunchiul copacului, pe care sclipeau diamante de rouă Şi-a plimbat privirea în lungul lui, mai sus, tot mai sus, către rădăcinile noduroase care se topeau în ceaţa din înalturi Ochii i-au zăbovit acolo pentru un moment, ca şi cum ar fi putut vedea prin ceaţă în ţinuturile de dincolo de ele În cele din urmă a vorbit: — Şi acum, prietena ta, legată de tine prin iubire, ca şi prin sânge Şi-a întins mâna sănătoasă spre Rhia, care zăcea pe stratul de vapori Părea atât de înţepenită, atât de tăcută, cu culoarea scursă din obraji, ca şi din veşmântul de frunze Stomacul îmi fierbea de nelinişte, căci bănuiam că trupul i se răcise prea mult pentru ca până şi cel mai mare dintre spirite să o poată reînvia Nu-mi spusese Gwri că Dagda, cu toată puterea lui, nu avea cum să readucă la viaţă pe cineva care murise? Cu blândeţe, i-a ridicat mâna moale, închizând ochii în timp ce făcea asta Apoi, fără să-i deschidă, mi-a dat o poruncă: — Poţi s-o eliberezi, Merlin! Am şovăit, temându-mă deodată că asta avea să însemne cu siguranţă moartea ei Odată ce spiritul ei mă părăsea, odată ce zbura, nu mai puteam spera să o văd din nou trăind Oricât de mult tânjeam să o aud iarăşi râzând, şi mai mult mă temeam că, dacă o lăsam să plece, aveam să o pierd pentru totdeauna — Merlin! a repetat Dagda E timpul! În cele din urmă am eliberat-o În adâncul sufletului, i-am simţit spiritul mişcându-se uşor Apoi a început să curgă din mine, la început ca un firişor de apă, adunând treptat putere, până când, în cele din urmă, a ajuns ca un râu ce năvăleşte printr-un stăvilar Ochii mei lipsiţi de vedere s-au umplut de lacrimi, deoarece ştiam că, indiferent dacă Rhia supravieţuia sau nu sub o formă muritoare, ea şi cu mine nu aveam să mai fim niciodată atât de strâns uniţi Încet, foarte încet, am expirat Şuviţe de ceaţă s-au împletit în aer între noi, creând o punte sclipitoare între pieptul meu şi al ei Puntea a zăbovit acolo, strălucind abia o clipă, înainte să dispară cu totul Atunci am observat rana de la tâmpla ei Începuse să se închidă, vindecându-se pe dinăuntru Crăpătura din piele s-a netezit treptat şi s-a cicatrizat, petele de sânge, acum mai degrabă maronii decât roşii, au dispărut din buclele ei, de pe gât şi din veşmântul de viţe împletite Culoarea a început să îi umple obrajii Straiul ei a devenit din nou moale, când vitalitatea verde a revenit în fiecare frunză şi tulpină Degetul arătător al Rhiei a tremurat Gâtul i s-a îndreptat Apoi, în sfârşit, ochii ei albaştri-cenuşii s-au deschis, odată cu cei ai lui Dagda Ea a privit în sus la rădăcinile înfăşurate în vâsc şi a inspirat tremurat Şi-a întors faţa spre Dagda, a zâmbit şi a vorbit: — Tu trăieşti cu un copac, întocmai ca mine! Şi apoi a răsunat râsul ei de clopoţel M-am alăturat ei, în vreme ce Dagda a izbucnit într-un râs plin şi răsunător Pe când el se scutura de veselie, şi marele copac a început să se legene pe câmpia înceţoşată Picături de rouă au căzut de deasupra, rotindu-se şi sclipind în aer Chiar şi Belea, căţărat pe umărul meu, a scos un fluierat voios Am avut impresia că universul însuşi participa la râsul nostru Cu ochii luminoşi, Rhia s-a ridicat în capul oaselor şi şi-a întors capul către mine — Merlin, ai reuşit! M-ai salvat! — Nu, Dagda te-a salvat — Nu fără ajutorul tău, tinere Bătrânul şi-a dat deoparte de pe frunte câteva fire argintii de păr Păstrându-i cu atâta dragoste spiritul, dar şi trupul, ai împiedicat-o să moară cu adevărat, suficient de mult timp cât să o pot aduce din nou la viaţă Privirea i s-a îndreptat către Rhia — Şi tu ai ajutat — Da? Bătrânul a încuviinţat încet din cap — Spiritul tău e unul strălucitor, Rhiannon Excepţional de strălucitor Tu posezi o forţă de viaţă care este la fel de puternică precum cea pe care am închis-o într-una din Comorile din Fincayra, Sfera de Foc Obrajii Rhiei s-au îmbujorat Mi-am amintit de sfera portocalie scânteietoare pe care o salvasem din ruinele Castelului Înnegurat — Are legătură cu vindecarea, nu-i aşa? am întrebat — Cu vindecarea, da Dar a sufletului, nu a trupului, căci Sfera de Foc, aflată în mâinile cuiva înţelept, poate reaprinde speranţa şi bucuria, chiar şi dorinţa de viaţă Dagda s-a întors către mine Tu, Merlin, ştii mai bine ca oricine cât de luminos străluceşte spiritul surorii tale Mi-am dat seama că încă mai simţeam, în adâncul meu, o urmă a spiritului Rhiei Puţin din sora mea rămăsese în mine Şi întotdeauna avea să rămână, ştiam bine — Da, a declarat bătrânul firav, cu părul argintiu Pregătirea ta ca vrăjitor abia a început Şi totuşi, acceptarea înţelepciunii surorii tale, ca şi a spiritului ei, a fost o parte a învăţăturii tale O parte importantă — Al optulea Cânt al meu, ai putea spune — Da M-am uitat la Rhia — Aylah a încercat să-mi spună, dar eu n-am înţeles Acum, cred că am o bănuială Ea şi-a atins amuleta — Sau ai putea spune… un instinct Belea a scos un cloncănit care semăna cu un hohot de râs Mi-am trecut mâna prin ceaţa care se ridica de sub noi şi am cercetat chipul lui Dagda — Un instinct îmi spune că Fincayra este căminul meu adevărat Şi totuşi… Un alt instinct îmi spune că nu e Care este cel corect? Bătrânul a zâmbit trist — Ah, începi să înveţi! La fel cum adevărata dragoste adeseori împleteşte bucuria cu suferinţa, adevăratul instinct adeseori amestecă sentimente opuse În acest caz, însă, te pot ajuta Oamenii nu sunt sortiţi să trăiască prea mult timp pe Fincayra Deşi ai ajuns să te simţi ca acasă aici, trebuie să te întorci într-o bună zi pe Pământ Poţi să mai rămâi o vreme pe insulă, căci încă mai ai treabă de făcut, dar în cele din urmă va trebui să pleci Mi-am muşcat buza — Nu poţi, pur şi simplu, să mă laşi să rămân? Cu compasiune în privire, Dagda a clătinat din cap — Aş putea, dar nu vreau Lumile trebuie să rămână despărţite, căci fiecare are propria ei ţesătură, propriul spirit, care trebuie onorat Dagda a oftat solemn De aceea sunt silit să mă lupt cu Rhita Gawr pe atâtea fronturi El ar vrea să destrame ţesăturile Lumii Celeilalte, a Pământului şi a Fincayrei – doar pentru a le împleti din nou în propriul lui model strâmb Nu vrea decât să domnească peste toate, să le facă să fie regatul lui — De aceea şi-au pierdut fincayranii aripile? a întrebat Rhia, uitându-se la norii rotitori Au uitat cum să-şi onoreze ţesătura? — Instinctele tale sunt cu adevărat puternice, Rhiannon Eşti pe drumul cel bun, dar restul trebuie să-l descoperi singură — Dagda, pot să te întreb ceva? am spus, apoi am şovăit, căutând cuvintele potrivite Există o profeţie Ea spune că doar un copil cu sânge omenesc îl poate înfrânge pe Rhita Gawr şi pe slujitorii lui E adevărată? Şi, dacă-i aşa, copilul acela este unul din noi doi? Bătrânul şi-a trecut mâna peste o rămurică de vâsc ce atârna lângă el — Deşi nu pot să-ţi spun tot ce doreşti să ştii, am să-ţi zic doar atât: Profeţia are o mare însemnătate Însă chiar dacă sora ta a fost cea care l-a înfrânt pe Balor, singura persoană care îl poate opri pe Rhita Gawr în Fincayra eşti tu Am încercat să înghit nodul care mi se pusese în gât, dar n-am reuşit Deodată, mi-am adus aminte de umbra morţii care aluneca în jos pe gâtlejul lui Elen Când am vorbit, am făcut-o în şoaptă — Dacă trebuie să mor luptând cu Rhita Gawr, am nevoie să ştiu un lucru Există vreo cale – orice cale – prin care mama noastră poate să mai trăiască? Rhia şi-a mutat neliniştită privirea de la mine la Dagda Belea a ţopăit pe umărul meu, fluturându-şi aripile Bătrânul a inspirat adânc — Încă mai aveţi timp, deşi nu prea mult Doar câteva ore au mai rămas până ce se încheie cel de-al patrulea pătrar al lunii Şi când se va sfârşi, acelaşi lucru se va întâmpla şi cu mama voastră — Elixirul, l-am implorat eu Poţi să ni-l dai? Dagda a întins mâna în jos către o ramură groasă Cu grijă, a atins cu buricul degetului una dintre picăturile de rouă Ea s-a desprins şi i-a acoperit vârful degetului cu o cupă subţire, scânteietoare Folosindu-se de celelalte degete, Dagda a scos cupa A rămas aşezată în palma lui, ca o sticluţă minusculă, cristalină El a tresărit uşor În aceeaşi clipă, sticluţa s-a umplut cu o singură picătură de lichid roşu Sângele lui Dagda Când sticluţa a fost plină, gura ei s-a astupat — Aşa Dagda vorbea greoi, ca şi când ceea ce făcuse îl sleise de puteri Tremurând uşor, mi-a întins sticluţa Ia-o! În vreme ce îmi deschideam săculeţul de piele şi băgam Elixirul înăuntru, am simţit ghearele lui Belea înfigându-mi-se în umăr Şoimul şi-a frecat penele moi de obrazul meu Dagda a ştiut ce voiam să-l întreb înainte să deschid gura — Nu, Merlin, el nu poate veni cu tine Prietenul tău Belea şi-a sacrificat viaţa muritoare în Castelul Înnegurat, ca să o salveze pe a ta Locul lui acum este aici Şoimul a scos un fluierat slab Pe când ceaţa se umfla în jurul nostru, ochii lui încercuiţi cu galben i-au întâlnit pe ai mei Ne-am privit pentru ultima oară — O să-mi fie dor de tine, Belea Pasărea şi-a frecat din nou penele de gâtul meu, apoi s-a îndepărtat încet Şi pe chipul lui Dagda se citea durerea — Poate că ceea ce-o să-ţi spun acum n-o să-ţi uşureze suferinţa, Merlin, dar eu cred că, într-o bună zi, într-un alt ţinut, vei simţi ghearele unei alte păsări strângându-se pe umărul tău — Nu vreau o altă pasăre! — Înţeleg Bătrânul şi-a întins mâna sănătoasă spre mine şi m-a mângâiat pe obraz Mă tem c-a sosit momentul s-o luăm pe drumuri diferite Deşi nimeni nu ştie toate cotiturile pe care le-ar putea face acele drumuri — Nici măcar tu? — Nici măcar eu Dagda a ridicat mantia de vâsc de pe umărul meu Plecaţi acum, copii, şi fiţi curajoşi! Cel din urmă ţipăt al lui Belea a răsunat în urechea mea, pe când ceaţa rotitoare m-a acoperit ca un val, înghiţind totul XXXV Toiagul unui vrăjitor Fulgerarea de lumină s-a stins în întuneric Singura strălucire venea de la stelele de deasupra M-am trezit tot în genunchi, cu Rhia aşezată tot alături de mine În schimb, stânci zimţate şi pereţi de piatră abrupţi luaseră acum locul ceţei aburinde; un cerc de pietre lustruite înlocuia Copacul Sufletului Nu departe de noi, leşul unui războinic enorm zăcea nemişcat şi tăcut Am luat-o de mână pe Rhia — Suntem din nou la Fântână — Foarte adevărat, foarte adevărat, foarte adevărat! Silueta adusă de spate a lui Bumbelwy s-a apropiat de noi, în întuneric Nu credeam c-o să te întorci Şi văd c-ai adus înapoi trupul… — Rhiei, l-a întrerupt ea Teafără şi vie Pasul lui Bumbelwy a încremenit Chiar şi în lumina slabă, i-am văzut ochii făcându-se mari Apoi, pentru scurt timp, gura şi multiplele lui bărbii s-au ridicat uşor Asta a durat doar o fracţiune de secundă Dar eram sigur că, de fapt, chiar zâmbise Mi-am întors privirea spre cer, căutând vreun semn al lunii Dar nu am găsit nimic Absolut nimic Mi-am muşcat buza Ah, dacă n-aş fi irosit acele clipe preţioase cu Rhita Gawr! Rhia a arătat deodată către o sclipire slabă de lumină care tocmai apăruse din spatele unui nor — Of, Merlin! Asta-i tot ce-a mai rămas din lună O să dispară înainte de ivirea zorilor! Am sărit în picioare — La fel şi mama noastră, dacă nu putem ajunge la ea înainte — Dar cum? Rhia s-a ridicat în picioare uitându-se la cer, spre sud Arbassa e atât de departe! Ca şi cum ne-ar fi răspuns, întreaga creastă s-a cutremurat brusc Apoi a venit un alt tremur, şi încă unul Pietrele s-au rostogolit în jos peste pereţii de stâncă, de-o parte şi de alta Mi-am scos toiagul de la centură şi m-am rezemat în el ca să-mi păstrez echilibrul Apoi cea de-a doua vedere a mea a desluşit o nouă formă care se ridica la orizont Ca un deal ce se înălţa rapid, acoperea stelele din spatele său Dar am ştiut imediat că nu era un deal — Shim! am strigat Suntem aici! O clipă mai târziu, silueta imensă a uriaşului se profila deasupra noastră În vreme ce picioarele lui striveau pietrele desprinse din creastă, o mână enormă a coborât spre noi Repede, Rhia şi cu mine ne-am căţărat în palma lui, urmaţi fără tragere de inimă de Bumbelwy Pe sub nasul lui bulbos, Shim a zâmbit în colţul gurii — Io mă bucur să vă văd — Să ne mănânce, a gemut Bumbelwy, răsucindu-şi în mâini pelerina A venit să ne mănânce — Şi noi ne bucurăm să te vedem! am răspuns, ignorându-l pe bufon — Cum de-ai ştiut că aveam nevoie de tine? a întrebat Rhia Şi cum de ne-ai găsit? Shim a ridicat mâna şi şi-a îndreptat spatele Deşi am încercat să rămân în picioare, m-am rostogolit în palma cărnoasă, cât pe ce să mă lovesc de trupul ghemuit al lui Bumbelwy Cât despre Rhia, ea s-a aşezat lângă noi cu graţia unei lebede care se lasă pe apă — Io dorm şi visez… Uriaşul s-a oprit şi şi-a ţuguiat buzele enorme Nu-mi aduc aminte ce! Oricum, visul s-a schimbat într-o pasăre Un şoim, ca unul care stătea cândva pe umărul tău, doar că ăsta era alb-cenuşiu tot, în loc de maro M-am înfiorat Am simţit din nou vechea durere între omoplaţi şi o alta, în plus — Apoi şoimul ăsta a ţipat la mine aşa de tare, că m-am trezit Shim şi-a încreţit nasul Cu sentimentul puternic că trebuie să te găsesc Şi, cel mai ciudat, cu o imagine în minte care îmi arăta locul unde să merg Rhia a zâmbit — Visul ţi-a fost trimis de Dagda Sprâncenele stufoase ale uriaşului s-au ridicat — Eşti un prieten loial, Shim Acum du-ne la Arbassa! Am aruncat o privire la rămăşiţa de lună Părea şi mai slabă decât acum o clipă Un vânt înviorător a trecut peste noi, fluturându-mi tunica de parcă era o pânză de corabie, când Shim s-a întors şi a început să păşească greoi peste dealurile din Ţinuturile Pierdute Din trei sau patru paşi, el trecea peste pante pentru care noi avuseserăm nevoie de multe ore pentru a le urca, strivind pietrele sub picioarele lui păroase Abia ajungea într-o vale, că era aproape pe creasta următoare În câteva minute, am simţit fumul din aer şi am ştiut că ajunseserăm la bârlogul dragonului adormit Când Shim a cotit spre sud, pentru a traversa canalul, ceaţa de pe mare s-a rotit în jurul nostru Ochii lui rozalii sclipeau — Nu v-am zis io că sper să mai fac o traversare cu voi într-o zi? Râsul lui s-a rostogolit peste valurile care se loveau pleoscăind la picioarele lui Sigur, precis, absolut! Dar nimeni nu s-a veselit alături de el Bumbelwy îşi ţinea mâinile pe burtă, murmurând ceva despre decesul unui mare bufon În timpul ăsta, eu şi Rhia cercetam cerul nopţii, încercând să urmărim luna care pălea rapid După sunetele şi mirosurile din întuneric, ca şi după mersul diferit al lui Shim, puteam să percep o parte din schimbările în peisaj Ieşind din canal, a păşit peste câmpia de coastă care urca în pantă şi a suit repede dealurile Curând, paşii lui s-au scurtat în momentul în care panta a devenit abruptă Am ajuns mai sus, pe crestele înzăpezite de lângă oraşul Varigal La un moment dat mi s-a părut că aud voci grave cântând în depărtare, deşi sunetul s-a stins repede Aerul alpin a devenit umed şi ceţos când am coborât într-un labirint de dealuri şi mlaştini Undeva, în apropiere, ştiam bine, se afla peştera de cristal a Marii Elusa Oare marele păianjen era acolo înăuntru, încolăcit printre Comorile Fincayrei? Sau era afară, pândind spectre şi goblini pentru a-şi satisface apetitul nemărginit? Trosnetele şi pocnetele de crengi de sub noi au anunţat intrarea noastră în Pădurea Druma Mirosurile intense de răşină mi-au gâdilat nările Umbre imense, unele aproape la fel de înalte ca uriaşul care ne purta, se întindeau către cer Nu puteam să nu-mi amintesc dorinţa fierbinte a lui Shim, pe care mi-o împărtăşise cu mult timp în urmă: „să fie mare, la fel de mare precum cel mai înalt copac” Cu siguranţă, dorinţa îi fusese îndeplinită Aşezat în palma imensă, mi-am aţintit privirea asupra lunii care se stingea, lucind mult deasupra noastră Şi am început să fiu tot mai convins că dorinţa mea cea mai fierbinte nu avea să se împlinească Dar chiar când începusem să mă întreb dacă mai puteam vedea într-adevăr luna, sau doar îmi închipuiam lucirea ei pală, o nouă umbră a apărut înaintea noastră Mai înaltă şi mai adâncă decât celelalte, se înălţa cu toată măreţia pe care o avea Copacul Sufletului, al lui Dagda Aici, în sfârşit, era Arbassa Între ramurile sale imense, strălucind ca o stea, se sprijinea căsuţa în care se afla Elen-cea-cu-Ochii-de-Safir Shim s-a aplecat mult, punându-şi mâna pe rădăcinile groase ale stejarului Mi-am luat toiagul şi am sărit jos, urmat îndeaproape de Rhia şi de un Bumbelwy împiedicat Am strigat un „Mulţumesc!” şi m-am întors către Arbassa, sperând că de data aceasta copacul nu va mai refuza să-mi îngăduie să intru În aceeaşi clipă, trunchiul enorm a scos un sunet grav, scrâşnit Scoarţa s-a încreţit, a crăpat şi s-a deschis M-am năpustit prin deschizătură Sărind treptele câte două de-odată, am ţâşnit pe scări în sus, fără să arunc nici măcar o privire la runele săpate în pereţi Când am năvălit prin perdeaua de frunze aflată în capul scărilor, Ixtma, veveriţa cu ochii mari, a scos un ţipăt S-a răsucit şi a scăpat un castron cu apă pe podea Apoi, văzând-o pe Rhia intrând chiar în spatele meu, a fugit la ea, clănţănind zgomotos Elen, cu ochii închişi, zăcea pe podea exact acolo unde o lăsaserăm Aceeaşi pernă cu aromă de pin îi sprijinea capul, în vreme ce aceeaşi pătură sclipitoare îi acoperea pieptul Şi totuşi, când am pus jos toiagul şi am îngenuncheat lângă ea, mi-am dat seama că se schimbase mult Obrajii ei odinioară catifelaţi erau acum mai albi ca oasele uscate; pe fruntea ei se vedeau ridurile unei lungi suferinţe Părea mult mai slabă, la fel de subţire ca aşchia de lună care se stingea Mi-am lăsat capul pe pieptul ei, sperând să-i aud bătăile inimii, dar nu am auzit nimic I-am atins buzele crăpate, sperând să simt cea mai uşoară răsuflare, dar nu am simţit nimic Rhia s-a ghemuit lângă mine, cu faţa aproape la fel de palidă precum cea a mamei noastre A privit, nemişcată, cum am băgat mâna în săculeţ şi am scos sticluţa care conţinea Elixirul Lumina din vatră a căzut pe ea, scoţând în evidenţă roşul strălucitor, culoarea sângelui lui Dagda însuşi Întreaga încăpere s-a umplut cu tonuri roşietice Abia putând să mai respir eu însumi, am picurat Elixirul în gura mamei mele „Te rog, Dagda, te implor! Fă în aşa fel încât să nu fie prea târziu! N-o lăsa să moară!” Nici n-am băgat de seamă când Ixtma a scâncit, înfăşurându-şi coada stufoasă în jurul piciorului Rhiei Sau când Bumbelwy a intrat în cameră, clătinând din cap mohorât Sau când primele raze ale zorilor au atins frunzele care acopereau ferestrele dinspre est Dar am perceput cu fiecare celulă a fiinţei mele clipa în care mama mea a deschis ochii Văzându-ne pe Rhia şi pe mine, a scos un strigăt de surprindere Obrajii i s-au aprins în tonuri trandafirii A inspirat nesigură şi a ridicat fără vlagă o mână către fiecare dintre noi I-am luat mâinile între degetele noastre, strângând carnea vie Ochii îmi erau plini de lacrimi, în vreme ce Rhia plângea tăcută — Copiii mei Rhia a zâmbit printre lacrimi — Suntem aici… mamă Fruntea lui Elen s-a încruntat uşor — Iartă-mă, copilă, că nu ţi-am spus înainte să pleci M-am gândit că, dacă mor, durerea ta avea să fie prea mare — Nu trebuia să-mi spui, a răspuns Rhia, atingându-şi amuleta de stejar, fag şi porumbar de pe pieptul ei Ştiam I-am tras un cot şi am rânjit — Tot ce ştie fata asta despre instincte de la mine a învăţat! Am râs cu toţii, mamă, şi fiică şi fiu, ca şi cum toţi acei ani în care fuseserăm despărţiţi nici nu existaseră Căci chiar dacă într-o bună zi era posibil să fim siliţi să ne despărţim din nou, în acea clipă un singur adevăr de neschimbat ne umplea inimile În acest început de zi, în ramurile acestui mare copac, stăteam împreună Reuniţi în cele din urmă Numai după multe alte râsete şi multe alte poveşti ne-am oprit ca să mâncăm un mic dejun copios pregătit de Ixtma, cu nuci înmuiate în miere şi ceai de rozmarin cu multă mentă Şi numai după ce m-am servit de cinci ori, am văzut obiectul care lucea, aşezat lângă vatră Harpa Înflorită, cu corzile sale magice sclipind, stătea rezemată de peretele de lemn viu Deodată, mi s-a tăiat răsuflarea În spatele Harpei erau adunate alte câteva obiecte Privindu-le lung, cu uimire, mi-am lins mierea de pe degete, m-am ridicat de pe podea şi m-am apropiat Nu-mi venea să cred, şi totuşi ştiam că era adevărat Toate Comorile Fincayrei erau aici! Chiar aici, în căsuţa Rhiei! Iată, sclipind întunecat, Aducătorul de Vise, graţiosul corn despre care Cairpré îmi spusese cândva că putea trezi la viaţă orice vis Lângă el se afla sabia cu două muchii Tăiş-adânc Când am întins mâna să-i ating mânerul, lama puternică ce-mi atârna la brâu a răsunat uşor, amintindu-mi că şi sabia mea fusese făurită pentru a împlini un destin remarcabil Lângă ramurile împletite ale peretelui stătea sprijinit legendarul plug care îşi ara singur câmpul Lângă el era hârleţul care îşi creştea propriile seminţe, fierăstrăul care tăia doar atâta lemn cât era nevoie, şi restul Uneltelor Înţelepte, cu excepţia, bineînţeles, a celei care se pierduse M-am întrebat, pentru o clipă, ce fel de unealtă era – şi unde putea fi acum Apoi atenţia mi s-a îndreptat spre ultimul obiect, Sfera de Foc Globul portocaliu strălucea ca o torţă aprinsă Sau, aşa cum spusese Dagda, ca un spirit ce radia — Comorile! am spus cu glas tare, fără să fiu în stare să-mi iau privirea de la ele Rhia, care se apropiase de mine în tăcere, m-a luat de braţ — Ixtma mi-a povestit că Marea Elusa le-a adus aici, nu cu mult timp înainte să ajungem noi Auzind-o pe veveriţă cum clănţănea furioasă, Rhia a zâmbit Ixtma îmi aminteşte că Marea Elusa le-a adus doar până în poiană, lângă Arbassa Deoarece erau prea mari ca să le poată căra ea însăşi înăuntru, a rugat-o pe Ixtma şi pe familia ei – mă rog, le-a poruncit – să facă restul Nedumerit, mi-am trecut un deget peste cutia de rezonanţă din lemn de stejar a Harpei — Dagda trebuie să-i fi trimis un mesaj Marii Elusa, la fel cum a făcut cu Shim Dar de ce? Comorile erau în siguranţă acolo unde se aflau, în peştera ei de cristal Acceptase să le păzească pentru totdeauna — Nu pentru totdeauna Doar până când putea găsi pe cineva suficient de înţelept pentru a alege paznicii potriviţi care să aibă grijă de ele Comorile, înainte să fie ale lui Stangmar, aparţinuseră tuturor fincayranilor Marea Elusa crede că aşa ar trebui să fie şi acum Şi eu sunt de acord cu ea Mai nedumerit ca niciodată, am scuturat din cap — Dar cine este suficient de înţelept pentru a alege paznicii? Cu siguranţă, Marea Elusa însăşi ar putea să facă asta mai bine ca oricine Rhia m-a privit gânditoare — Nu e şi părerea ei — Doar nu vrei să spui… — Ba da, Merlin Ea vrea s-o faci tu Aşa cum i-a spus Ixtmei, „insula Fincayra are din nou un vrăjitor” Am înghiţit cu dificultate şi m-am uitat din nou la obiectele adunate lângă perete Fiecare dintre ele, indiferent de formă, de mărime sau de textură, deţinea o magie care îi putea îmbogăţi pe toţi locuitorii Fincayrei Rhia mi-a zâmbit — Aşadar, ce-ai de gând să faci? — Chiar nu ştiu — Trebuie să ai ceva idei M-am aplecat şi mi-am luat toiagul de pe podea Toiagul unui vrăjitor — Păi… cred că Aducătorul de Vise ar trebui să meargă la Cairpré, cel mai înţelept dintre toţi barzii Am arătat către Bumbelwy, care continua să se îndoape cu nuci şi miere Şi cred că un anume bufon lipsit de umor merită onoarea de a i-l preda Zâmbetul ei s-a lărgit mult Începeam să mă simt copleşit de entuziasm, aşa că am apucat mânerul plugului care îşi ara propriul câmp — Încă nu ştiu prea bine ce să fac cu cele mai multe dintre Uneltele Înţelepte Dar plugul ăsta e diferit Cunosc un bărbat pe nume Honn, care îl va folosi bine Şi îl va împărţi bucuros cu ceilalţi Apoi m-am aplecat să iau Sfera de Foc Am ridicat-o în palmă, simţind căldura care pulsa Fără niciun cuvânt, i-am întins-o Rhiei, al cărei veşmânt de frunze dansa în lumina portocalie Surprinderea i s-a citit pe chip — Pentru mine? — Pentru tine A dat să protesteze, dar am vorbit eu primul: — Îţi aminteşti ce ne-a spus Dagda? Sfera de Foc poate reaprinde bucuria, veselia şi chiar dorinţa de a trăi Ea trebuie să fie în grija cuiva al cărui spirit străluceşte la fel de luminos ca însăşi Sfera Ochii ei sclipeau în vreme ce studia globul — Tu mi-ai dat ceva mai preţios decât asta Ne-am privit lung unul pe altul În cele din urmă ea a arătat către Harpa Înflorită — Şi asta? Am zâmbit — Cred c-ar trebui să se ducă la doi oameni care au o grădină O grădină ce a înflorit chiar şi în mijlocul Câmpiilor Ruginii, când totul în jurul ei murea — T’eilean şi Garlatha? Am încuviinţat din cap — Şi de data asta, când o să duc Harpa la ei acasă, n-o să aştept decât să fiu acceptat ca prieten al lor Am atins din nou cutia de rezonanţă din lemn de stejar Dar mai întâi, am continuat, voi purta eu însumi Harpa Am de terminat o treabă pe Dealurile Întunecate Rhia şi-a ridicat privirea către ramurile arcuite ale marelui Arbassa, cu faţa strălucind — Ei bine, întâmplător, şi eu am o treabă acolo — Zău? Am ridicat din sprânceană Ce anume, mă rog frumos? — De călăuză Vezi tu, am un frate care se rătăceşte uşor Cele Şapte Cânturi 